
BIBLIOGRAFISKE OPLYSNINGER 

VED 

J. B. HALVORSEN. 



Kejser Og Galilæer — det første af Digterens 
Arbejder, som er skrevet under Indflydelse af det 
tyske Aandsliv — er forfattet i Dresden i Tidsram- 
met fra Vinteren 1871 til Vaaren 1873. Skuespillets 
Idé havde Forfatteren da syslet med alt i adskillige 
Aar. Den første digteriske Plan, som fængslede ham, 
da han om Sommeren 1864 var kommen til Ro i 
Rom, hvor han under sit følgende fireaarige Ophold 
gjorde mange Slags historiske Studier og forskellige 
Optegnelser til Brug for det kommende Arbejde, var 
dette verdenshistoriske Skuespil. Hans Ven, P. Botten- 
Hansen, kunde efter et Brev fra ham allerede i Slut- 
ningen af Septbr. 1864 melde i „lllustreret Nyheds- 
blad", at Ibsen da arbejdede vexelvis paa en Tragedie 
„Julianus Apostata" og paa et større Digt. Nogen 
klar Plan for Udførelsen fik han dog ikke lagt i 
Rom, endnu mindre skrevet noget af Stykket. „Hans 
Livsanskuelse var endnu den Gang national-skandi- 

Over- 
sættelser. 



navisk og han kunde derfor ikke rigtig komme til- 
rette med det fremmede Stof". (Brev til Otto Brahm 
af 26. Februar 1888.) Først efterat han Høsten 1868 
var flyttet fra Italien til Dresden og der havde skrevet 
„De Unges Forbund" samt det følgende Aar havde 
faqet et Selvsyn af Orienten under Besøget ved Aab- 
ningen af Suezkanalen, tog han Ideerne til sit store 
Skuespil op til ny Bearbejdelse. Han oplevede nu 
— heder det i det ovennævnte Brev — „den store 
Tid i Tyskland, Krigsaaret og den paafølgende Ud- 
vikling. Alt dette havde for mig paa mange Punkter 
en Forvandlingens Magt. Min Anskuelse af Verdens- 
historien og Menneskelivet havde hidtil været en 
national Anskuelse. Nu udvidede den sig til en 
Stamme-Anskuelse , og saaledes kunde jeg' skrive 
„ Kejser og Galilæer". Det blev fuldført om Vaaren 
1873; den 16. Oktbr. s. A. udkom det af de to fem 
Akters Skuespil „Cæsars Frafald" og „ Kejser Julian" 
bestaaende 

Kejser og Galilæer. Et verdenshistorisk 
skuespil af Henrik Ibsen. Kbhvn. 1873. 8. 
520 S. 

Dette første Oplag af det omfangsrige og derfor 
kostbare Værk var paa 4,000 Exemplarer, men blev 
alligevel udsolgt i saa kort Tid, at det blev nød- 
vendigt strax at lade trykke et nyt Oplag paa 2.000 
Exemplarer, hvorefter Udgavernes Rækkefølge er 
bleven: 

Kejser og Galilæer. Et verdenshistorisk 
skuespil. Andet oplag. Kbhvn. [16. Decbr.] 1873. 
8. 520 S. — Tredje oplag. D. 1. 2. Khhvn. 
[3. Juni] 1880. 8. 235 S., 278 S. — Fjerde op- 
lag. D. 1. 2. Kbhvn. [23. Juni] 1892. 8. 235 S., 
278 S. 

The Emperor and the Galilean. A Drama 
in two Parts. Translated from the Norwegian by 



Digitized by 



Google 



ni 

Catherine Ray. London 1876. 8. XIV S., i BL, 
326 S. 

Emperor and Galilean; A world historie Drama 
Authorized English Edition. Edited by William 
Archer. London 1890. 8. XI S., 353 S. [Udgjør 
Vol. IV af „Ibsens Prose Dramas". Authorized 
Translation. Ed. by William Archer. London 1890 fg.] 

Empéreur et Galiléen. Traduction de Ch. 
de Casanove. Avec une préface. Paris 1895. 8. 
XXIV S , 360 S. (En Oversættelse i Uddrag af 
Stykket blev trykt i „Revue Bleue" 1894, I. 105 fg., 
173 fg. og 432 fg.) 

Kaiser und Gal i lå er. Welthistorisches Schau- 
spiel. Aus dem Norwegischen ubertragen von Ernst 
Brausewetter. Leipzig [1888.] 8. 274 S. (0. m. 
T.: Reclam's Univ.-Bibl. Nr. 2368 & 2369.) 

Kaiser und Gal i lå er. Ein weltgeschichtliches 
Schauspiel in 2 Theilen. Deutsch von Paul Herr- 
mann. Berlin 1888. 8. XVII S., 319 S. 

[A. Garborg:] „H. I.s „Kejser og Galilæer". Kommen 
En kritisk Studie af G. tt (Chra. 1873. 8. 69 S. tarer. 
2.0pl. Chra. 1874. 8. 71 S.); [O.A.Holm:] „Den 
Tredje", Bemærkninger til „Kejser og Galilæer" [i 
Tids-Tavler, udg. af L. Kr. Daa, III. 296-340]; 
O. Nyhuus: „H. I.s Kejser og Galilæer. Et ind- 
ledende foredrag ved en diskussion i det norske 
studentersamfund." (Kra. 1874. 8. 35 S.) — H. 
Jæger: Henrik Ibsen (Kbh. 1888), S. 225—233: 
H. Jæger: Henrik Ibsen og hans værker (Kra. 1892), 
S. 106— 116; G. Bragdes: Henrik Ibsen (KbL 1898), 
S. 76 fg., 102 fg.; A. Schack: Udviklingsgangen i 
H. I.s Digtning (Kbh. 1897), S. 75—84; V. Vasenius: 
Henrik Ibsen (Sthlm. 1882), S. 230 — 258; L. Pas- 
sarge: Henrik Ibsen (Lpz. 1883), S. 192 — 236; 
A. Garde: Der Grundgedanke in Ibsens Dichtung 
(Lpz. 1898), S. 31-34; Ad. von Hanstein: Ibsen 

als Idealist (Lpz. 1897), S. 74—83; E. Reich: Ibsen s 
Dramen (Dresden u. Lpz 1894), S. 88—98; O.Brahm: 
Henrik Ibsen (Berlin 1887), S. 32 fg.; G. B. Shaw: 
The Quintessence of Ibsenism (London 1891), S~ 
56 — 71; H. H. Boyesen: A Commentary on the 
Writings of Ibsen (New York 1894), S. 167—80; 
A. Ehrhard: Ibsen et le Theatre contemporain (Paris 
1892), S. 196—223; E. Tissot: Le drame norvégien 
(Paris 1893), S. 91-102, c. S. 244 fg.; Dagbladet 
(Kra.) 1873, No. 249, 251, 258 og 264; Det nittende 
Aarhundrede 1874—75, S. 76—84 af G. Brandes; 
Nordisk Månedsskrift 1874, I. 59—72 af P. Rie- 
mann; Svensk Tidskrift 1874 , S. 53-57 af G. 
L.fjunggren]; Morgonbladet (Helsingfors) 1874, No. 
33, 35 og 36 af E. A.[spelin]; Atlantic Monthly 1874, 
N. 368-370; Freie Buhne IV. (1893), S. 1096— 
1103 af Paul Schlenther; Sozialistische Monatshefte 
(Berlin) 1897, S. 219-226 af R. Claassen. 
Opførelser. Det store og vanskelige Skuespil er endnu ikke 

bleven opført paa nogen nordisk Scene. Derimod 
blev det kort efter Udgivelsen oplæst af den norske 
Skuespiller Andr. H. Isachsen i Kristiania, og i Decbr. 
1873 og Januar 1874 paa samme Maade foredraget 
og samtidig kritisk fortolket en Række Aftener paa 
Levanger af den derboende Overlærer Aug. Holth. 
En dramatisk Recitation af Skuespillet, med Rollerne 
fordelt mellem forskellige af Universitetets Akademici, 
i en af O. G. Fluggen udført Bearbejdelse, hvortil 
ogsaa sluttede sig et musikalsk Arrangement af Kom- 
ponisten Martin Kaiser, fandt Sted i Munchen 27. 
Februar 1896. — Den første sceniske Opførelse af 
Skuespillet, bearbejdet af Overregissør L. Adler efter 
Herrmanns Oversættelse, fandt Sted paa Leipzig s 
Stadttheater 5. Decbr. 1896; et Billede fra Op- 
førelsen (Scenen, hvor Julian vælges til Cæsar) iindes 
i IU. Zeit. for 26. Decbr. s A. Den 16. Marts 1898 



Digitized by 



Google 



opførtes Stykket, med Musik af Kapelmester Ludwig 
Mendelssohn, paa Beile- Alliance- Theatret i 
Berlin, li vor det gik 4 Gange i den derpaa føl- 
gende „Ibsen-Uge u i Anledning af Digterens 70 Aars 
Fødselsdag. 

PERSONERNE: 

KEJSER KONSTANZIOS. 
KEJSERINDE EUSEBIA. 

fybstinde helena, kejserens søster. 
fybst gallos, kejserens fætter. 
fyrst julian, Gallos' s yngre halvbroder. 
memnon, en Æthiopier, kejserens livslave. 

GULDSMEDEN POTAMON. 
FARVEREN FOKION. 
HÅRSKÆREREN EUNAPIOS. 
EN FRUGTHANDLER. 
EN VAGTFØRER. 
EN SOLDAT. 
EN SMINKET KVINDE. 
EN VÆRKBRUDEN MAND. 
EN BLIND BETLER. 

agathon, en vingårdsmands søn fru Kappadokia. 

VISDOMSLÆREREN LIBAMOS. 
GREGOR FRA NAZIANZ. 
BASILIOS FRA CÆSARÆA. 
SALLUST FRA PERUSIA. 
SKRIFTLÆREREN HEKEBOLIOS. 
MYSTIKEREN MAXLMOS. 
HUSMESTEREN EUTHERIOS. 
QUÆSTOREN LEONTES. 
SLAVINDEN MYRRHA. 

THIBUNEN DECENTIUS. 

STALDMESTEREN SINTULA. 

HÆRFØREREN FLORENTIUS. 

HÆRFØREREN SEVERUS. 

LÆGEN OR1BASES. 

UNDERFØREREN LAIPSO. 

UNDERFØREREN VARRO. 

FANEBÆREREN MAUROS. 

SOLDATER, KIRKEGÆNGERE, HEDENSKE TILSKUERE, HOFFOLK, PRE- 
STER, LÆRLINGER VED VISDOMS-SKOLERNE , DANSERINDER, 
TJENERE, QUÆSTORENS FØLGE, GALLISKE KRIGSFOLK. 

SYNER OG RØSTER. 



(Første akt foregår i Konstantinopel, anden akt i Athen, tredje akt i 

Efesos, fjerde akt ved Lutetia i Gallien» og femte akt i Vienna samme* 

steds. Tiden omfatter mellemrummet niellem året 351 og året 361.) 

FØRSTE AKT. 



(Påsken at i Konstantinopel. Skuepladsen forestiller et åbent anlæg med 
træer, busker og omstyrtede billedstøtter i nærheden af det kejserlige 
slot. I baggrunden, rigt oplyst, ligger hof kirken. Til hejre et marmor- 
rækværk, hvorfra en trappe fører ned til våndet Mellem pin i er og cy- 
presser udsigt til Bosporus og den asiatiske kyst.) 

(Gudstjeneste, kejserlige hustropper på Kirketrappen, store skarer 

af andægtige strømmer ind. betlere, krøblinge og blinde ved ind* 

gangen, hedenske tilskuere, frugthandlere og vahdsælgere, opfylder 

pladsen.) 

LOVSANG 
(inde i kirken). 

Evindeligt være 
korset pris og ære! 
Slangen er henvejret 
i afgrundens svælg; 
lammet har sejret; 
på jorden er helg! 

GULDSMEDEN POTAMON 

(med en papirlygte, kommer fra venstre, pikker en af soldaterne på 

akslen og spørger): 

Pst, gode ven, — når kommer kejseren? 

SOLDATEN. 

Véd ikke. 

FARVEREN FOKION 
(vender hovedet i trængselen). 

Kejseren? Jeg synes der var nogen, som spurgte 
om kejseren? Kejseren kommer lidt før midnat. 
Ganske lidt før. Jeg har det fra Memnon selv. 

HÅRSKÆREREN EUNAPfOS 
(kommer ilfærdig løbende og støder en frugthandler til side). 

Af vejen, hedning! 

FRUGTHANDLEREN . 

Sagte, herre! 

GULDSMEDEN POTAMON. 

Svinet mukker! 

HÅRSKÆREREN EUN APIOS. 

Hund, hund! 

FARVEREN FOKION. 

Mukke imod en velklædt kristen; — imod en 
mand af kejserens egen tro! 

HÅRSKÆREREN EUNAPIOS 
(støder frugthandleren omkuld). 

I smudset med dig! 

GULDSMEDEN POTAMON. 

Ret så! Søl dig der, ligesom dine guder. 

FARVEREN FOKION 
(slår ham med sin stok). 

Tag det, — og det, — og det! 

HÅRSKÆREREN EUNAPIOS 
(sparker ham). 

Og der; og der! Jeg skal mygne dit guds- 
forhadte skind. 

(frugthandleren skynder sig ud.) 

FARVEREN FOKION 
(med den øjensyolige hensigt, at det skal høres af vagt-føreren). 

Jeg vilde højligen ønske, at en eller anden 
bragte dette optrin for vor velsignede kejsers øren. 
Kejseren har nylig udtalt sin misnøje med, at vi 
kristne borgere holder samkvem med hedningerne, 
ret ligesom om intet skilte imellem os — 

GULDSMEDEN POTAMON. 

Du sigter til hint opslag på torvene? Det har 
jeg også læst. Og jeg synes, at ligesom der findes 
både ægte og uægte guid i verden — 

HÅRSKÆREREN EUNAPIOS. 

Man bør ikke skære alle over én kam; det er 
min mening. Der gives dog, Gud være lovet, endnu 
ivrige sjæle iblandt os. 

FARVEREN FOKION. 

Vi er langtfra ikke ivrige nok, I kære brødre! 
Se blot hvor kæphøje disse spottere ter sig. Eller 
tror 1 det er mange af disse lurvede, som bærer 
korsets og fiskens tegn på annen? 

GULDSMEDEN POTAMON. 

Nej, — tænk bare, de myldrer og kryr foran 
selve hofkapellet — 

FARVEREN FOKION. 

— i slig en høj-hellig nat — 

HÅRSKÆREREN EUNAPIOS. 

— spærrer vejen for kirkens rene lemmer — 

EN SMINKET KVINDE 
(i trængselen). 

Er Donatister rene? 

FARVEREN FOKION. 

Hvad? Donatist! Er du en Donatist? 

HÅRSKÆREREN EUNAPIOS. 

Hvad nu? Er ikke du det samme? 

FARVEREN FOKION. 

Jeg? Jeg! Gid lynet slå din tunge! 

GULDSMEDEN POTAMON 

(gør korsets tegn). 

Gid pest og bylder — ! 

FARVEREN FOKION. 

En Donatist! Du ådsel; du rådne træ! 

GULDSMEDEN POTAMON. 

Ret så; ret så! 

FARVEREN FOKION. 

Span på Satans ildsted! 

GULDSMEDEN POTAMON. 

Ret så! Skæld ham; skæld ham, kære broder! 

FARVEREN FOKION 
(støder guldsmeden bort). 

Hold mund; vig langt ifra mig. Nu kender jeg 
dig; — du er Manikæeren Potamon! 

HÅRSKÆREREN EUNAPIOS. 

En Manikæer? En stinkende kætter! Tvi, tvi! 

GULDSMEDEN POTAMON 
(holder sin papirlygte frem). 

Eja! Det er jo farveren Fokion fra Antiokia! 
Kainiten ! 

HÅRSKÆREREN EUNAPIOS. 

Ve mig, som er kommen i løgnens samkvem! 

FARVEREX FOKION. 

Ve mig, som hjalp en djævelens søn! 

HÅRSKÆREREN EUNAPIOS 
(slår ham på øret). 

Tag det, som løn for hjælpen! 

FARVEREN FOKION 
(slår igen). 

0, du ryggesløse køter! 

GULDSMEDEN P0TAM0N. 

Forbandet, forbandet være I begge! 

(Almindeligt slagsmål; latter og spot mellem tilskuerne.) 

VAGT-FØREREN 
(råber til soldaterae). 

Kejseren kommer! 

(De stridende skilles ad og strømmer med de øvrige andægtige ind i 
kirken.) 

LOVSANG 
(Ara højaltret). 

Slangen er henvejret 
i afgrundens svælg; — 
lammet har sejret, — 
på jorden er helg! 

(Hoffet kommer i stort optog fra venstre, prester med røgelsekar går 
foran; derefter drabanter og fakkelbærere, hofmænd og livvagt. I 
midten kejser konstanzios, en fireogtreti-årig mand af fornemt ydre, 
skægløs og med brunt krøllet hår; hans øjue har et mørkt og mistroisk 
udtryk; hans gang og hele holdning forråder uro og svækkelse. Ved 
hans venstre side går kejserinde eusebia, en bleg og fin kvindeskikkelso, af 
samme alder som kejseren. Bag efter kejserparret følger fyrst julian, 
en endnu ikke fuldt udviklet yngling på nitten år. Han er sorthåret, 
med begyndende skægvækst, har spillende brune øjne med et pludseligt 

kast; hofdragten vanklæder ham; hans lader er kejtede, påfaldende og 
hæftige. Kejserens søster, fyrstinde helena, en yppig femogtyve-årig 
skønhed, følger efter, ledsaget af jomfruer og ældre kvinder. hoffolk 
og drabanter slutter toget. Kejserens livslave, memnon, en sværbygget, 
prægtigt klædt Æthiopier, er iblandt følget.) 

KEJSER KONSTANZIOS 
(standser pludselig, vender sig om til fyrst julian og spørger hvast): 

Hvor er Gallos? 

FYRST JULIAN 
(blegner). 

Gallos? Hvad vil du Gallos? 

KEJSER KONSTANZIOS. 

Der greb jeg dig! 

FYRST JULIAN. 

Herre — ! 

KEJSERINDE EUSEBIA 

(fatter kejserens hånd). 

Kom; kom! 

KEJSER KONSTANZIOS. 

Samvittigheden skreg. Hvad pønser I to på? 

FYRST JULIAN. 

Vi? 

KEJSER KONSTANZIOS. 

Du og han! 

KEJSERINDE EUSEBIA. 

0, kom; kom, Konstanzios! 

KEJSER KONSTANZIOS. 

Så sort en dåd! Hvad svar gav oraklet? 

FYRST JULIAN. 

Oraklet? Ved min hellige frelser — 

KEJSER KONSTANZIOS. 

Lyver nogen jer på, så skal han bøde på bålet, 
(drager fyrsten tilside.) 0, lad os holde sammen, Julian ! 
Dyre frænde, lad os det! 

FYRST JULIAN. 

Alt ligger i dine hænder, elskede herre! 

KEJSER KONSTANZIOS. 

Mine hænder — ! 

FYRST JULIAN. 

0, stræk dem i nåde over os! 

KEJSER KONSTANZIOS. 

Mine hænder? Hvad tænkte du om mine hænder? 

FYRST JULIAN 
(griber hans hænder og kysser dem). 

Kejserens hænder er hvide og kølige. 

KEJSER KONSTANZIOS. 

Hvad skulde de ellers være? Hvad tænkte du? 
Nu greb jeg dig igen! 

FYRST JULIAN 
(kysser dem atter). 

De er som rosenbladene her i måneskinsnatten. 

KEJSER KONSTANZIOS. 

Ja, ja, ja, Julian! 

KEJSERINDE EUSEBIA. 

Fremad; det er på tiden. 

KEJSER KONSTANZIOS. 

At skulle ind for Herrens åsyn! Jeg, jeg! 0, 
bed for mig, Julian! De vil byde mig den hellige 

vin. Jeg ser den! Den spiller, som slangeøjne i 
guldkalken — . (skriger.) Blodige øjne — ! 0, Jesus 
Kristus, bed for mig! 

KEJSERINDE EUSEBIA. 

Kejseren er syg — ! 

FYRSTINDE HELENA. 

Hvor er Cæsarios? Livlægen, livlægen, — 
hent ham! 

KEJSERINDE EUSEBIA 

(vinker). 

Memnon, gode Memnon! 

(hun taler sagte med slaven.) 

FYRST JULIAN 

(dæmpet). 

Herre, hav barmhjertighed, og skik mig langt 
herfra. 

KEJSER KONSTANZIOS. 

Hvor vilde du helst hen? 

FYRST JULIAN. 

Til Ægypten. Helst did, hvis du så synes. 
Der går jo så mange did, — ind i den store en- 
somhed. 

KEJSER KONSTANZIOS. 

Ind i ensomheden? Så? I ensomheden grubler 
man. Jeg forbyder dig at gruble. 

* 

FYRST JULIAN. 

Jeg skal ikke gruble, hvis du blot vilde tillade 
mig — . Her vokser min sjælenød med hver dag. 
Onde tanker flokkes om mig. I ni døgn har jeg 

båret hårskjorte, og den har ikke værget mig; i ni 
nætter har jeg pisket mig med bodssvøben, men det 
fordriver dem ikke. 

KEJSER KONSTANZIOS. 

Vi må være standhaftige, Julian! Djævelen er 
såre virksom i os alle. Tal med Hekebolios — 

SLAVEN MEMNON 
(til kejseren). 

Nu er det på tiden — 

KEJSER KONSTANZIOS. 

Nej, nej, jeg vil ikke — 

SLAVEN MEMNON 
(lager ham om håndledet). 

Kom, nådigste herre; — kom, siger jeg. 

KEJSER KONSTANZIOS 
(retter sig ivejret og siger med værdighed): 

Ind i Herrens hus! 

SLAVEN MEMNON 

(sagte). 

Og siden det andet — 

KEJSER KONSTANZIOS 

(til JULIAN). 

Gallos skal møde frem for mig. 

FYRST JULIAN 

(bag kejserens ryg, folder hænderne bønligt imod kejserinden) 

KEJSERINDE EUSEBIA 
(hurtigt og dæmpet). 

Frygt ikke! 

HENRIK IB8EN8 8AMLEDE VÆRKER. V. 2 

KEJSER KONSTANZIOS. 

Bliv udenfor. Ikke ind i kirken med det sind, 
du nu har. Når du beder for alteret, så er det for 
at nedbede ondt over mig. — 0, læss ikke slig skyld 
på dig, min elskede frænde! 

(Toget går imod kirken. På trappen flokkes betlere, krøblinge og blinde 
om kejseren.) 

EN VÆRKBRUDEN. 

0, verdens mægtigste hersker, lad mig røre ved 
din kjortelflig, at jeg kan vorde helbredet. 

EN BLIND. 

Bed for mig, du Herrens salvede, at jeg får 
mit syn igen! 

KEJSER KONSTANZIOS. 

Vær trøstig, søn! — Memnon, strø sølvpenge for 
dem. Ind, ind! 

(Hoffet bevæger sig ind i kirken, hvis port lukkes; men naskes værmen ud- 
spreder sig etterhånden; kun fyrst julian bliver tilbage i en uf alléerne.) 

FYRST JULIAN 
(ser mod kirken). 

Hvad vil han Gallos? I denne hellige nat kan 
han da ikke tænke på at — ! 0, den, som vidste 

— — (vender sig og steder imod den borlgaende blinde.) Se dig 

for, ven! 

DEN BLINDE. 

Jeg er blind, herre! 

FYRST JULIAN. 

Endnu? Kan du virkelig ikke se så meget som 
hin tindrende stjerne? Tvi dig, du lidet troende. 
Lovte ikke Guds salvede at bede for dit syn? 

DEN BLINDE. 

Hvo er du, som spotter en blind broder? 

FYRST JULIAN. 

En broder i vantro og blindhed. 

(han vil gå ud ad vejen til venstre.) 

EN STEMME 
(sagte, bag ham, mellem buskerne). 

Julian, Julian! 

FYRST JULIAN 

(med et skrig). 

Ah! 

STEMMEN 

(nærmere). 

Julian ! 

FYRST JULIAN. 

Stå, stå; — jeg er væbnet! Vogt dig vel. 

EN UNG MAND, 
(i ringe klæder og med vandringsstav, kommer tilsyne mellem træerna) 

Stille; det er mig — 

FYRST JULIAN. 

Bliv hvor du er! Kom ikke nær mig, menneske! 

DEN UNGE MAND. 

0, mindes du da ikke Agathon — ? 

FYRST JULIAN. 

Agathon! Hvad siger du? Agathon var jo en 
dreng — 

AGATHON. 

For sex år siden. — Jeg kendte dig straks. 

(kommer nærmere.) 

2* 

FYRST JULIAN. 

Agathon; — ja, ved det hellige kors, tror jeg 
ikke det er dig! 

AGATHON. 

Se på mig; se rigtig. — 

FYRST JULIAN 
(omfavner og kysser ham). 

Barndomsven! Legebroder! Du kæreste af dem 
alle! Og du er her? Hvilket under! Du har rejst 
den lange vej over bergene, og siden over havet, — 
hele den lange vej fra Kappadokia! 

AGATHON. 

Jeg kom for to dage siden med et skib fra 
Efesos. 0, hvor har jeg ikke forgæves søgt dig i 
disse to dage. Ved slots-portene vilde ikke vagten 
lade mig slippe ind og — 

FYRST JULIAN. 

Nævnte du mit navn for nogen? eller at du 
søgte mig? 

AGATHON. 

Nej, sligt turde jeg slet ikke nævne, thi — 

FYRST JULIAN. 

Det har du gjort ret i; man bør aldrig lade 
nogen vide mere, end højst nødvendigt. — 

Hid, Agathon; frem i det fulde måneskin, at jeg 
kan se dig. — Du; du! Hvor du er vokset, Agathon; 
— hvor du ser stærk ud. 

AGATHON. 

Og du er blegere. 

FYRST JULIAN. 

Jeg kan ikke tåle luften i slottet. Jeg tror her 
er usundt. — Det er ikke her, som i Makellon. 
Makellon ligger højt. Der ligger ingen anden stad 
så højt i hele Kappadokia; ah, hvor stryger ikke 
den friske snevind fra Tauros henover — ! Er du 
træt, Agathon? 

AGATHON. 

0, ingenlunde. 

FYRST JULIAN. 

Lad os dog sætte os. Her er så stilt og en- 
somt. Tæt Sammen; Se Så! (drager ham ned på en bænk 

ved rækværket.) — „Kan der komme noget godt fra Kap- 
padokia", siges der. Ja, — venner kan komme. 
Gives der noget bedre? 

(ser længe på ham.) 

Ufatteligt, at jeg ikke straks kendte dig. 
du, min elskede ejendom, er det ikke som i børne- 
årene — ? 

AGATHON 
(ned foran ham). 

Jeg for dine fødder, ligesom da. 

FYRST JULIAN. 

Nej, nej, nej — ! 

AGATHON. 

0, lad mig ligge så! 

FYRST JULIAN. 

Ak, Agathon, det er synd og bespottelse at 
knæle for mig. Du skulde vide, hvor skyldbetynget 
jeg er bleven. Hekebolios, min dyrebare lærer, har 

megen sorg af mig, Agathon. Han kunde fortælle 

dig 

Hvor dit hår er vorden fyldigt og fugtigt. Og 
hvor lokket det er. — Men Mardonios, — hvorledes 
går det ham? Nu er han vel næsten hvidhåret? 

AGATHON. 

Han er ganske hvidhåret. 

FYRST JULIAN. 

Hvor Mardonios forstod at tyde Homer! Jeg 
tror ikke min gamle Mardonios har sin lige i det 
stykke. — Helte mod helte i kamp; — og ildnende 
guder over dem. Jeg så det med øjnene. 

AGATHON. 

Dengang stod dit sind til at vorde en stor og 
lykkelig kriger. 

FYRST JULIAN. 

Det var glade år, hine seks i Kappadokia. Var 
årene længere i den tid, end nu? Det tykkes så, 
når jeg drages til minde alt, hvad de rummer. 

Ja, det var glade år. Vi ved vore bøger, og 
Gallos på sin persiske hest. Som skyggen af en 
sky jog han over sletten. — 0, men ét må du dog 
sige mig. Kirken — ? 

AGATHON. 

Kirken? Over den hellige Mamas's grav? 

FYRST JULIAN 
(smiler svagt). 

Som Gallos og jeg bygged. Gallos fik sin fløj 
færdig; men jeg — ; det vilde aldrig ret lykkes. — 
Hvorledes er det gåt siden? 

AGATHON. 

Det gik ikke. Bygfolkene sagde, at det var 
ugørligt på den made. 

FYRST JULIAN 
(tankefuld). 

Ja visst; ja visst. Jeg gjorde dem uret, da jeg 
mente, at de var ukyndige. Nu véd jeg, hvorfor det 
ikke kunde gå. Jeg skal sige dig det, Agathon; — 
Mamas var en falsk helgen. 

AGATHON. 

Var den hellige Mamas? 

FYRST JULIAN. 

Hin Mamas har aldrig været noget blodvidne. 
Det hele sagn om ham var en sælsom vildfarelse. 
Hekebolios har med overmåde megen lærdom ud- 
fundet den rette sammenhæng, og jeg selv har for 
nylig affattet et ringe skrift om denne sag, et skrift, 
min Agathon, som visse visdoms-venner, ubegribeligt 
nok, skal have omtalt med ros i læresalene. — 

Herren holde mit hjerte rent for al forfænge- 
lighed! Den onde frister har talløse snigveje; en 
kan aldrig vide — . 

At det skulde lykkes for Gallos, men ikke for 
mig! Ak, min Agathon, når jeg tænker på hin 
kirkebygning, så ser jeg Kains alter — . 

AGATHON. 

Julian ! 

FYRST JULIAN. 

Gud vil ikke vide af mig, Agathon! 

AGATHON. 

0, tal ikke så! Var ikke Gud stærk i dig, da 

du ledte mig ud af hedenskabets mørke og gav 
mig lys for alle tider, — du, et barn, som du den- 
gang var! 

FYRST JULIAN. 

Ja, den sag er mig som en drøm. 

AGATHON. 

Og dog så livsalig en sandhed. 

FYRST JULIAN 

(tungt). 

Det skulde været nu! — Hvor tog jeg ordets ild 
fra? Der var lovsang i luften, — en stige mellem 
himmel og jord (stirrer ud.) Så du den? 

AGATHON. 

Hvilken? 

FYRST JULIAN. 

Stjernen, som faldt; der, bag de to cypresser. 
(Uer lidt og slår pludseiig om.) — Har jeg fortalt dig, hvad 
min moder drømte natten før jeg blev født? 

AGATHON. 

Det mindes jeg ikke. 

FYRST JULIAN. 

Nej, nej, det er sandt, jeg erfor det først senere. 

AGATHON. 

Hvad drømte hun? 

FYRST JULIAN. 

Min moder drømte, at hun fødte Akilleus. 

AGATHON 
(levende). 

Tror du endnu lige stærkt på drømme? 

FYRST JULIAN. 

Hvorfor spørger du? 

AGATHON. 

Du skal få høre; thi det hænger sammen med 
hint, som drev mig over havet — 

FYRST JULIAN. 

Du har et særligt ærend her? Det har jeg slet- 
ikke tænkt på at spørge dig om — 

AGATHON. 

Et sælsomt ærend; og just derfor nøler jeg i 
tvil og uro. Der er så meget, jeg gad vide først, — 
om livet i staden, — om dig selv, — om kejseren — 

FYRST JULIAN 
(ser visst på ham). 

Sig sandheden. Agathon; — hvem har du talt 
med her, før du traf mig? 

AGATHON. 

Ikke med nogen. 

FYRST JULIAN. 

Hvad tid kom du? 

AGATHON. 

Det sagde jeg dig før, — for to dage siden. 

FYRST JULIAN. 

Og straks vil du vide — ? Hvad er det for ting, 
du vil vide om kejseren? Er der nogen, som har 

bedt dig — ? (slår armene om ham.) 0, tilgi V mig, Aga- 

thon, ven! 

AGATHON. 

Hvad? Hvilket? 

FYRST JULIAN 

(rejser sig og lytter). 

Hyss! — Nej, det var intet; det var kun en 
fugl i buskene. 

Jeg er såre lykkelig her. Hvorfor tror du det 
ikke? Hvi skulde jeg ikke være lykkelig? Har jeg 
ikke her al min slægt samlet? ja, jeg mener — alle 
dem, som en nådig frelser har holdt sin hånd over. 

AGATHON. 

Og kejseren er dig jo i faders sted? 

FYRST JULIAN. 

Kejseren er over al made vis og god. 

AGATHON 
(som også har rejst sig). 

Julian, er det rygte sandt, at du engang skal 
være kejserens efterfølger? 

FYRST JULIAN 
(hastigt). 

Tal ikke om de farlige ting. Jeg véd ikke, 
hvad tåbelige rygter fortæller. — Hvorfor fritter du 
mig så meget? Ikke et ord får du ud, før du siger 
mig, hvad du vil i Konstantinopel. 

AGATHON. 

Jeg kommer på Gud Herrens vegne. 

FYRST JULIAN. 

Har du din frelser og din frelse kær, så drag 
hjem igen. (lytter ud over rækværket) Tal sagte; der 
lægger en båd til. — 

(han drager ham over mod den anden side.) 

Hvad vil du her? Kysse splinten af det hellige 
kors? — Drag hjem igen, siger jeg! Véd du, hvad 



ligitized by 



Google 



27 

Konstantinopel er blevet i de sidste femten måneder? 
Et bespottelsens Babylon. — Har du ikke hørt det, — 
véd du ikke, at Libanios er her? 

AGATHON. 

Ak, Julian, jeg kender ikke Libanios. 

FYRST JULIAN. 

Du ensomme Kappadokier! Lykkelige egn, hvor 
hans røst og lære ikke har slåt ned. 

AGATHON. 

Ah, han er en af hine hedenske vranglærere — ? 

FYRST JULIAN. 

Den farligste af dem alle. 

AGATHON. 

Dog ikke farligere end Ædesios i Pergamon? 

FYRST JULIAN. 

Ej, hvad; — hvem tænker længere på Ædesios 
i Pergamon? Ædesios er affældig — 

AGATHON. 

Er han også farligere, end hin gådefulde Maximos? 

FYRST JULIAN. 

Maximos! Tal ikke om denne gøgler. Hvem 
véd noget pålideligt om denne Maximos? 

AGATHON. 

Han siger sig at have sovet tre år i en hule 
hinsides Jordan. 

FYRST JULIAN. 

Hekebolios holder ham for en bedrager, og deri 
har han visselig ikke megen uret. 

Nej, nej, Agathon, — Libanios er den farligste. 
Vor syndige jord har ligesom våndet sig under denne 
svøbe. Der gik tegn forud for hans ankomst. En 
pestagtig syge myrded mennesker for fode i staden. 
Og så, da den var over, i November måned, regned 
her ild hver nat fra himlen. Du må ikke tvile, 
Agathon! Jeg har selv set stjernerne løsne sig fra 
sine ringe, dale ned imod jorden og slukne under- 
vejs. — 

Siden har han lært her, han, visdomselskeren, 
taleren. Alle kalder ham veltalenhedslærernes konge. 
Ja, det må de vel. Jeg siger dig, han er forfærde- 
lig. Ynglinge og mænd flokkes om ham; han binder 
deres sjæle, så de må følge ham; fornægtelsen flyder 
dårende fra hans læber, lig digt og sang om Troja- 
nere og Grækere — 

AGATHON 

(i skræk). 

0, du har også søgt ham, Julian! 

FYRST JULIAN 

(viger tilbage). 

Jeg! — Gud skærme mig mod sligt! Skulde 
visse rygter komme dig for øre, så fæst ikke lid til 
dem. Det er ikke sandt, at jeg har søgt Libanios 
om natten eller i forklædning. Hans nærhed vilde 
være mig en rædsel. Kejseren har desuden forbudt 
det, og Hekebolios endnu mere indtrængende. — Alle 
troende, som kommer denne spidsfindige mand nær, 
de falder fra og bliver spottere. Og ikke de alene. 
Hans ord bæres fra mund til mund lige ind i kejser- 
slottet. Hans legende hån, hans uomstødelige grunde, 
hans spottedigte slår ned i min bøn; — alt dette 
tilhobe er for mig som hine uhyrer i fugleskikkelse, 
der fordum tilsølte maden for en from omflakkende 

helt. Jeg føler stundom med forfærdelse, at jeg ækles 

ved troens Og Ordets føde — (med et udbrud af ubændighecM 

Havde jeg kejserlig magt, skulde jeg sende dig Li- 
banios's hoved på et sølvfad! 

AGATHON. 

Men hvor er det muligt, at kejseren tåler dette? 
Hvor kan vor fromme troende kejser — ? 

FYRST JULIAN. 

Kejseren? Priset være kejserens tro og fromhed! 
Men kejseren har ikke tanke for andet, end den 
ulykkelige Perser-krig. Den fylder alles sind. Ingen 
agter den krig, som her føres imod Golgatas fyrste. 
Ah, min Agathon, det er ikke nu som for to år 
siden. Dengang måtte mystikeren Maximos's tvende 
brødre bøde med livet for sine vrange lærdom me. 
Du véd ikke, hvilke mægtige støtter Libanios har. 
En eller anden af de ringere visdomslærere udjages 
stundom af staden. Ham vover ingen at røre ved. 
Jeg har tryglet, jeg har bønfaldt både Hekebolios og 
kejserinden om at virke for hans udvisning. Men 
nej, nej! — Hvad hjælper det, at de andre fjernes? 
Dette ene menneske forgifter luften for os alle. 0, 
du min frelser, om jeg kunde flygte fra al denne 
hedenske vederstyggelighed ! At leve her, er at leve 
i løvens hule — 

AGATHON 
(livfuldt). 

Julian, — hvad sagde du der! 

FYRST JULIAN. 

Jo, jo; kun et under kan fri os. 

AGATHON. 

0, så hør! Det under er sket. 

FYRST JULIAN. 

Hvad mener du vel? 

AGATHON. 

Du skal høre det, Julian; thi nu tør jeg ik^e 
længer tvile på, at det er dig, det gælder. Hvad der 
drev mig til Konstantinopel var et syn — 

FYRST JULIAN. 

Et syn, siger du! 

AGATHON. 

En hellig åbenbaring — 

FYRST JULIAN. 

0, for Guds nådes skyld, tal! — Hyss; tal 
ikke. Vent; der kommer nogen. Stå her; ganske 
ligegyldig; — lad som intet. 

(de blir begge stående ved rækværket.) 

(En høj smuk middelaldrende mand, klædt, efter visdomslærernes skik, 
i en kort kappe, kommer gen nem alleen fra venstre, en skare ynglinge 
ledsager ham, alle i opkiltrede klæder, med vedbend-kranse i håret og 
bærende bøger, papirer og pergamenter. Latter og højrøstet samtale 
mellem de kommende.) 

VISDOMSLÆREREN. 

Tab intet i våndet, min glade Gregor! Husk 
på, hvad du bærer er mere værd, end guid. 

FYRST JULIAN 
(som står lige ved ham). 

Med tilladelse, — gives der noget håndfast gode, 
som er mere værd, end guid? 

VISDOMSLÆREREN. 

Kan du købe dit livs frugter igen for guid? 

FYRST JULIAN. 

Sandt; sandt. Men når så er, skulde du ikke 
lide på de troløse vande. 

VISDOMSLÆREREN. 

Menneskegunst er troløsere. 

FYRST JULIAN. 

Det ord var visdom. Og hvor sejler du så hen 
med dine skatte? 

VISDOMSLÆREREN. 

Til Athen. 

(han vil gå forbi.) 

FYRST JULIAN 
(med undertrykt latter). 

Til Athen? 0, rige herre, så ejer du jo ikke 
din egen rigdom. 

VISDOMSLÆREREN 
(standsvr). 

Hvi så? 

FYRST JULIAN. 

Er det vismands værk at føre ugler til Athen? 

VISDOMSLÆREREN. 

Mine ugler forliges ikke med kirkelyset i kej- 
serstaden. (til en af de unge mænd.) Ræk mig hånden, 
Sallust! 

(han vil stige ned.) 

LÆRLINGEN SALLUST 
(halvt nede på trappen, sagte). 

Ved guderne, det er ham! 

VISDOMSLÆREREN. 

Ham - ? 



Digitized by 



Google 



32 



LÆRLINGEN SALLUST. 

Så sandt jeg lever! Jeg kender ham! — jeg 
har set ham gå sammen med Hekebolios. 

VISDOMSLÆREREN. 

Ah! 

(han betragter julian med dulgt opmærksomhed ; derpå går han et skridt 
nærmere og siger): 

Du smilte nys. Hvad smilte du ad? 

FYRST JULIAN. 

Da du klaged over kirkelyset, tænkte jeg på, 
om det ikke snarere var kongelyset i læresalen, som 
skar dig for stærkt i øjnene. 

VISDOMSLÆREREN. 

Misundelse rummes ikke under den korte kappe. 

FYRST JULIAN. 

Hvad ikke rummes, det stikker frem. 

VISDOMSLÆREREN. 

Du har en spids tunge, høje Galilæer! 

FYRST JULIAN. 

Hvorfor Galilæer? Hvad er mit Galilæermærke? 

VISDOMSLÆREREN. 

Hof klædningen . 

FYRST JULIAN. 

Jeg er visdomsven indenfor; thi jeg bærer en 
såre grov skjorte. — Men sig mig, hvad søger du i 
Athen? 

VISDOMSLÆREREN . 

Hvad søgte Pontius Pilatus? 

FYRST JULIAN. 

Ej, hvad! Er ikke sandheden her, hvor Liba- 
nios er? 

VISDOMSLÆREREN 
(ser stivt pA ham). 

Hm! — Libanios, ja! Lihanios vil snart for- 
stumme. Libanios er ked af kampen, herre! 

FYRST JULIAN. 

Ked? Han, — den usårlige, den altid sejrende — ? 

VISDOMSLÆREREN. 

Han er ked af at vente på sin ligemand. 

FYRST JULIAN. 

Nu spøger du, fremmede? Hvor kan Libanios 
tænke at finde sin ligemand? 

VISDOMSLÆREREN. 

Hans ligemand findes. 

FYRST JULIAN. 

Hvem? Hvor? Nævn ham! 

VISDOMSLÆREREN. 

Det turde være farligt. 

FYRST JULIAN. 

Hvorfor? 

VISDOMSLÆREREN. 

Er du ikke hofmand? 

FYRST JULIAN. 

Og hvad så? 

HENRIK IBSENS SAMLEDE VÆRKER. V. 3 

VISDOMSLÆREREN 

(sagtere). 

Har du selv den forvovenhed at prise kejserens 
etterfølger? 

FYRST JULIAN 

(gennemrystel). 

Ah! 

VISDOMSLÆREREN 

(hurtijrt). 

Forråder du mig, så nægter jeg alt! 

FYRST JULIAN. 

Jeg forråder ingen. Visselig, visselig ikke! — 
Kejserens efterfølger, siger du? Jeg véd ikke, hvem 
du mener; — kejseren har ingen kåret. — Men hvor- 
for hin spøg? Hvorfor talte du om Libunios's lige- 
mand? 

VISDOMSLÆREREN. 

Ja eller nej, — lever der ved kejserhoffet en 
yngling, som med magt og hårde bud, gennem bøn- 
ner og overtalelser, holdes fjernt fra læresalens lys? 

FYRST JULIAN 
(med hast). 

Sligt sker for at holde hans tro ren! 

VISDOMSLÆREHEN 

(smiler). 

Har denne unge mand så ringe tro til sin tro? 
Hvad véd han om sin tro? Hvad véd en kriger om 
sit skjold, før det har skærniet ham? 

FYRST JULIAN. 

Sandt, sandt; — men det er kærlige frænder og 
lærere, hører du — 

VISDOMSLÆREREN . 

Talemåder, herre! Jeg vil sige digdet. Det 
er for kejserens skyld, at hans unge slægtning holdes 
borte fra visdomsvennerne. Kejseren har ikke ordets 
guddommelige gave. Kejseren er stor forresten; men 
han tåler ikke, at hans efterfølger lyser over riget — 

FYRST JULIAN 

(forvirret). 

Og det vover du — ! 

VISDOMSLÆREREN. 

Ja, ja, du vredes på din herskers vegne, men — 

FYRST JULIAN. 

Langt fra ; tvert imod — ; ja, det vil sige 

Hør, jeg står denne unge fyrste så temmelig 
nær. Det skulde, være mig kært at erfare — 

(vender sig.) 

Gå længere tilside, Agathon; jeg må tale i en- 
rum med denne mand. 

(fjerner sig nogle skrid t med den fremmede.) 

Du sagde lyse? Lyse over riget? Hvad véd 
du, hvad véd I alle om fyrst Julian? 

VISDOMSLÆREREN. 

Kan Sirios dølges af en sky? Vil ikke den 
drivende vind hist eller her flænge en rift i skyen, 
så at den — 

FYRST JULIAN. 

Lige til; jeg beder dig. 

VISDOMSLÆREREN . 

Slottet og kirken er som et dobbelt bur, hvori 
fyrsten holdes fangen. Buret er ikke tæt nok. Stun- 
dom lader han et sælsomt ord falde; — hofkrybet — 

tilgiv mig, herre — hofmændene bærer det ud, til 
spot; den dybe mening er ikke til for disse herrer, 
— tilgiv, herre, — for de fleste af dem er den 
ikke til. 

FYRST JULIAN. 

For ingen. Du kan trygt sige, for ingen. 

VISDOMSLÆREREN. 

For dig synes det dog. Og i al fald for os. 

Ja, han kunde lyse over riget! Går der ikke 
sagn om ham fra hans barne-år i Kappadokia, da 
han under ordkamp med sin broder Gallos tog 
gudernes sag og fors vårede dem mod Galilæeren? 

FYRST JULIAN. 

Det var spøg, taleøvelser — 

VISDOMSLÆREREN. 

Hvad har ikke Mardonios optegnet om ham? 
Og Hekebolios siden! Hvad kunst lå der ikke alle- 
rede i drengens tale, — hvad skønhed, hvad ynde i 
tankernes lette leg! 

FYRST JULIAN. 

Og det tykkes dig? 

VISDOMSLÆREREN. 

Ja, vel kunde han vorde os en modstander, som 
vi både måtte frygte for og længes efter. Hvad fattes 
der ham for at nå en så ærefuld højde. Fattes der 
ham andet, end at gå den samme skole igennem, 
som den Paulus gik igennem, og som han gik så 
uskadt igennem, at han bagefter kunde slutte sig til 
Galilæerne, lysende mere, end alle de andre for- 
kyndere tilhobe, fordi han havde viden og veltalen- 
hed! Hekebolios frygter for sin lærlings tro. 0, jeg 

véd det godt; det er fra ham det kommer. Men 
glemmer han da, denne overvættes samvittighedsfulde 
raand, at han selv i sin ungdom har drukket af de 
kilder, som han nu vil tilstoppe for sin lærling? 
Eller er det ikke hos os, at han har lært at bruge 
de sprogets våben, som han nu med en så højt lov- 
prist færdighed svinger imod os? 

FYRST JULIAN. 

0, sandt, ustridig sandt! 

VISDOMSLÆREREN . 

Og hvad gaver har så denne Hekebolios i sam- 
menligning med de gaver, der så underfuldt åben- 
bared sig hos hint fyrstelige barn, som, efter hvad 
der siges, i Kappadokia, på de henrettede Galilæeres 
grave, forkynd te en lære, hvilken jeg holder for vild- 
farende og som derfor desto vanskeligere vinder ind- 
gang, men som han dog forkyndte med en sådan 
åndens henrevethed, at — ifald jeg tør tro et såre 
udbredt rygte — mangfoldige børn af hans egen alder 
gav sig under ham og fulgte ham som lærlinge! Ah, 
Hekebolios er, som I andre, — mere nidsyg end nid- 
kær; derfor har Libanios ventet forgæves. 

FYRST JULIAN 
(griber ham om armen). 

Hvad har Libanios sagt? For Gud — jeg be- 
sværger dig, lad mig vide det! 

VISDOMSLÆREREN. 

Han har sagt alt, hvad du nys har hørt. Og 
han har sagt mere end det. Han har sagt: se hin 
fyrstelige (Jalilæer; han er åndens Akilleus. 

FYRST JULIAN. 

Akilleus! (sagtere.) Min moders drøm. 

VISDOMSLÆREREN. 

Hist inde i de åbne læresale står kampen. 
Dag og glæde er over striden og over de stridende. 
Ordets pile hviner; viddets hvasse sværd knittrer i 
slaget; de salige guder sidder smilende i skyen — 

FYRST JULIAN. 

0, vig fra mig med dit hedenskab — 

VISDOMSLÆREREN. 

— og heltene går hjem til lejren, armomslyngede, 
uden nag, med blussende kinder, med blodets svul- 
mende strøm i alle årer, med erkendelsens bytte og 
med løv om panden. Ah, hvor er Akilleus? Jeg 
ser ham ikke. Akilleus er vred — 

FYRST JULIAN. 

Akilleus er ulykkelig! — Men kan jeg tro det! 
0, sig mig — ; jeg svimler — ; alt det har Libanios 
sagt? 

VISDOMSLÆREREN. 

Hvi kom Libanios til Konstantinopel? Kom han 
hid af en anden grund, end for at søge en viss 
ynglings hædrende venskab? 

FYRST JULIAN 
(spændt). 

Tal sandhed! Nej, nej, dette kan ikke være 
sandt. Hvorledes skulde det forliges med al den hån 
og spot, som — ? Man håner ikke den, hvis ven- 
skab man søger. 

VISDOMSLÆREREN. 

Galilæer-rænker, for at tårne en mur af had og 
vrede imellem de to kæmper. 

FYRST JULIAN. 

Du vil dog vel ikke nægte, at det var Liha- 
nios — ? 

VISDOMSLÆREREN. 

Jeg vil nægte alt sligt til det yderste. 

FYRST JULIAN. 

Spottedigtene skulde ikke komme fra ham? 

VISDOMSLÆREREN. 

Ikke et eneste. De er alle tilhobe blevne til i 
kejserslottet og udspredte under hans navn — 

FYRST JULIAN. 

Ah, hvad siger du der — ? 

VISDOMSLÆREREN. 

Hvad jeg tør vedstå for hvem det skal være. 
Du har en hvas tunge; — hvo véd, om ikke du 
selv — 

FYRST JULIAN. 

Jeg — ! Men kan jeg tro dette? Libanios skulde 
ikke have skrevet dem? Ingen af dem? 

VISDOMSLÆREREN. 

Nej, nej! 

FYRST JULIAN. 

Ikke engang det skændige digt om Atlas med 
de skrå skuldre? 

VISDOMSLÆREREN. 

Nej, nej, siger jeg. 

FYRST JULIAN. 

Heller ikke hint tåbelige og højst uforskammede 
vers om abekatten i hofklæder? 

VISDOMSLÆREREN. 

Ha-ha; det er skrevet i kirken og ikke i lære- 
salen. Du tror det ikke? Jeg siger dig, det er 
Hekebolios — 

' FYRST JULIAN. 

Hekebolios ! 

VISDOMSLÆREREN. 

Ja, Hekebolios; Hekebolios selv, som for at 
lægge ondt imellem sin uven og sin lærling — 

FYRST JULIAN 
(med knyttede hæ n der). 

Ah, om så var! 

VISDOMSLÆRER EN . 

Havde denne forblindede og bedragne yngling 
kendt os visdomsvenner, så havde han ikke handlet 
så hårdt imod os. 

FYRST JULIAN. 

Hvad taler du om? 

VISDOMSLÆR EREN. 

Nu er det for sent. Lev vel, herre! 

(han vil gå.) 

FYRST JULIAN 
(griber han» hånd). 

Ven og broder, — hvem er du? 

VISDOMSLÆREREN. 

En mand, som sørger fordi han ser det gud- 
doms-bårne gå under. 

FYRST JULIAN. 

Hvad kalder du det guddoms-bårne? 

VISDOMSLÆREREN. 

Det uskabte i det skiftende. 

FYRST JULIAN. 

Lige mørkt for mig. 

VISDOMSLÆREREN . 

Der gives en hel og herlig verden, som I Ga- 
lilæere er blinde for. I den er tilværelsen en højtid 
mellem billedstøtter og under tempelsange, med fyldte 
skummende skåler og med roser i håret. Svimlende 
broer spænder sig mellem ånd og ånd, lige til de 
fjerneste lys i rummet. — 

Jeg kender den, som kunde være hersker i dette 
store solfulde rige. 

FYRST JULIAN 
(aogst). 

Ja, med salighedens forlis! 

VISDOMSLÆREREN. 

Hvad er salighed? Genforening med ophavet. 

FYRST JULIAN. 

Ja, i medvidende liv; genforening for mig, som 
den jeg er! 

VISDOMSLÆREREN. 

Genforening, som regndråbens med havet, som 
det smuldrende løvs med den jord, der fostred det. 

FYRST JULIAN. 

0, havde jeg lærdom! Havde jeg våben at løfte 
mod dig! 

VISDOMSLÆREREN. 

Hent dig våben, unge mand! Læresalen er en 
tankernes og evnernes fægtesal — 

FYRST JULIAN 
(vigende). 

Ah! 

VISDOMSLÆREREN. 

Se hine glade ynglinge derborte. Der er Gali- 
læere iblandt dem. Vildfarelser i de guddommelige 
ting volder ingen splid imellem os. — 

Lev vel! I Galilæere har gjort sandheden land- 
flygtig. Se nu du, hvorledes vi bærer skæbnens slag. 
Se os med løv om de løftede pander. Således går 
vi bort, — kortende natten med sang, og forventende 
Helios. 

(han stiger ned af trappen, hvor lærlingerne har biet på ham; derpå 
hører man baden ro bort med dem.) 

FYRST JULIAN 
(ser længe ud over våndet). 

Hvem var han, den gådefulde mand? 

AGATHON 
(kommer nærmere). 

Hør mig, Julian — ! 

FYRST JULIAN 
(i livfuld bevægelse). 

Han forstod mig! Og Libanios selv; den store, 
uforlignelige Libanios — ! Tænk dig, Agathon, Liba- 
nios har sagt — — . 0, hvor skarpt må dog ikke 
det hedenske øje være! 

AGATHON. 

Dette var et fristelsens værk, tro mig! 

FYRST JULIAN 
(uden at agte på ham). 

Jeg holder det ikke længer ud imellem disse 
mennesker. Fra dem kom altså hine vederstyggelige 

spottedigte! Her forhånes jeg; de ler bag min ryg; 
her er ingen, som tror på det, jeg bærer i mig. De 
går efter mig; de vrænger ad mine lader og min 
tale; Hekebolios selv — ! 0, jeg føler det, — Kristus 
viger fra mig; jeg bliver ond her. 

AGATHON. 

0, du véd det ikke, — just du er særlig under 
nåden. 

FYRST JULIAN 
(går op og ned ved rækværket). 

Jeg er den, som Libanios gad kæmpe med. 
Hvilket sælsomt ønske! Libanios holder mig for sin 
ligemand. Det er mig, han venter på — 

AGATHON. 

Hør og lyd; Kristus venter på dig! 

FYRST JULIAN. 

Ven, hvad mener du? 

AGATHON. 

Synet, som drev mig til Konstantinopel — 

FYRST JULIAN. 

Ja, ja, synet; det havde jeg næsten glemt. En 
åbenbaring, sagde du jo? 0, fortæl, fortæl! 

AGATHON. 

Det var hjemme i Kappadokia for en måned 
siden, eller lidt mere. Da kom det rygte ud, at 
hedningerne igen havde begyndt at holde lønlige 
sammenkomster ved nattetid i Kybeles tempel — 

FYRST JULIAN. 

De dumdristige! Det er dem jo strængt for- 
budt — 

AGATHON. 

Alle troende rejste sig også i harme. Øvrig- 
heden lod templet bryde ned, og vi sønderslog de 
forargelige afgudsbilleder. Ja, de mere nidkære iblandt 
os dreves af Herrens ånd til at gå videre. Under 
salmesang, og med hellige faner foran, drog vi gen- 
nem staden og faldt som vredens sendebud over de 
ugudelige; vi tog deres kostbarheder fra dem; mange 
huse blev stukne i brand; mange hedninger omkom 
i ilden; end flere flygtende dræbte vi i gaderne. 0, 
det var en stor tid til Guds ære! 

FYRST JULIAN. 

Og så? Synet, min Agathon! 

AGATHON. 

Tre folde nætter og dage var hævnens herre 
stærk i os. Men se, da kunde ikke kødets skrøbe- 
lighed længer holde skridt med åndens iver, og vi 
afstod fra forfølgelsen. — 

Jeg lå på mit leje; jeg kunde hverken våge 
eller sove. Det tyktes mig, at jeg var hul indvendig, 
og at ånden var vegen fra mig. Jeg lå i brændende 
hede; jeg afrev mit hår, jeg græd, jeg bad, jeg 
sang; — jeg véd ikke mere, hvorledes det var. — 

Da, med ét, så jeg foran mig ved væggen et 
hvidt skinnende lys, og i lys-skæret stod en mand 
i en fodsid kåbe. Der gik stråler ud fra hans hoved; 
han holdt et rør i armen og fæsted sine øjne mildt 
på mig. 

FYRST JULIAN. 

Det så du! 

AGATHON. 

Jeg så det. Og da talte han og sagde: stat 

op, Agathon; søg ham, som skal arve riget; byd 
ham gå ind i hulen og brydes med leverne. 

FYRST JULIAN. 

Brydes med løverne? 0, sælsomt, sælsomt! — 
Ah, om det var — ! Mødet med hin vismand — . 
En åbenbaring; et bud til mig — ; jeg skulde være 
under udvælgelsen? 

AGATHON. 

Det er du visselig. 

FYRST JULIAN. 

Brydes med løverne! — Ja, jeg ser det; — så- 
ledes' er det, min Agathon! Det er Guds vilje, at 
jeg skal søge Libanios — 

AGATHON. 

Nej, nej, hør mig tilende! 

FYRST JULIAN. 

— liste ham hans kunst og hans lærdom af, — 
fælde de vantro med deres egne våben, — slå, slå, 
som Paulus, — sejre, som Paulus, i Herrens sag! 

AGATHON. 

Nej, nej, det er ikke således ment. 

FYRST JULIAN. 

Kan du tvile? Libanios, — er ikke han vældig 
som bergenes løve, og er ikke læresalen — ? 

AGATHON. 

Jeg siger dig, det er ikke så; thi skikkelsen 
føjed til: forkynd den kårne, at han skal ryste kejser- 
stadens støv af sine fødder, og aldrig mere gå ind 
ad dens porte. 

FYRST JULIAN. 

Og det er du viss på, Agathon? 

AGATHON. 

Ja, tilfulde. 

FYRST JULIAN. 

Altså ikke her. Brydes med lø verne? Hvor, 
hvor? 0, hvor finder jeg lys i dette! 

(fyrst gallos, en smuk stærkbygget mand på femogiyve år, med lyst 
krøllet hår og fuldt væbnet, kommer gen nem alleen på venstre side.) 

FYRST JULIAN 
(imod hum). 

Gallos! 

FYRST GALLOS. 

Hvad godt? (peger på agathon.» Hvem er dét men- 
neske? 

FYRST JULIAN. 

Agathon. 

FYRST GALLOS. 

Hvilken Agathon? Du søger omgængelse med 
så mange slags — . Ah, for Gud, det er jo Kappa- 
dokieren! Du er bleven en hel mand — 

FYRST JULIAN. 

Ved du det, Gallos, — kejseren har spurgt 
efter dig. 

FYRST GALLOS 

(spæudt). 

Nu? I nat? 

FYRST JULIAN. 

Ja, ja; han vil tale med dig. Han syntes at 
være i den yderste vrede. 

FYRST GALLOS. 

Hvoraf véd du det? Hvad sagde han? 

FYRST JULIAN. 

Jeg forstod det ikke. Han vilde vide, hvad et 
orakel havde svaret. 

FYRST GALLOS. 

Ah! 

FYRST JULIAN. 

Dølg intet for mig. Hvad gælder det? 

FYRST GALLOS. 

Det gælder død eller landsforvisning. 

AGATHON. 

Nådige frelser! 

FYRST JULIAN. 

Hvad aned jeg ikke! Dog nej, kejserinden var 
trøstig. 0, men tal, tal! 

FYRST GALLOS. 

Hvad skal jeg tale? Véd jeg mere, end du? 
Har kejseren ymtet om et orakel, så må et visst sende- 
bud være fængslet, eller nogen har forrådt mig — 

FYRST JULIAN. 

Sendebud? — Gallos, hvad er det, du har 
vovet! 

FYRST GALLOS. 

O, kunde jeg da længer leve dette liv i uviss- 
hed og angst? Lad ham handle med mig, som han 
vil; alt andet er bedre, end dette — 

FYRST* JULIAN 
(sagte, fører ham nogle skridi tilside). 

Varsom, Gallos! Hvad er det med sendebudet? 

FYRST GALLOS. 

Jeg har rettet et spørgsmål til Osiris-presterne 
i Abydos — 

FYRST JULIAN. 

Ah, oraklet! Og dette hedenskab — ! 

FYRST GALLOS. 

Hedenskabet skulde man nok sætte sig ud over; 
men — ja, nu kan du gerne vide det — jeg har 
spurgt om udfaldet af Perser-krigen — 

FYRST JULIAN. 

Hvilket afsind! — Gallos, — jeg ser det på dig; 
du har spurgt om mere! 

FYRST GALLOS. 

Hold op; jeg har ikke spurgt — 

FYRST JULIAN. 

Jo., jo; du har spurgt om en mægtig mands liv 
eller død! 

FYRST GALLOS. 

Og om nu så var? Hvad ligger os begge mere 
på hjerte, end dette? 

FYRST JULIAN 
(falder ham i armene). 

Ti stille, du rasende! 

FYRST GALLOS. 

Væk fra mig! Kryb du for ham, som en hund; 
— jeg er ikke tilsinds at tåle det længer. Jeg vil 

skrige det ud på alle torve — (råber til acathon.) Har 
du set ham, Kappadokier? Har du set morderen? 

FYRST JULIAN. 

Gallos! Broder! 

AGATHON. 

Morderen ! 

FYRST GALLOS. 

Morderen i den røde kåbe; min faders morder, 
min stedmoders, min ældste broders — 

FYRST JULIAN. 

0, du kalder fordærvelse over os! 

FYRST GALLOS. 

Elleve hoveder i en eneste nat; elleve lig; vor 
hele slægt. — Ah, men du kan tro, samvittigheden 
tumler med ham; den risler ham gennem benpiberne 
som en orme-mylder. 

FYRST JULIAN. 

Hør ikke på ham! Bort, bort! 

FYRST GALLOS 
(griber juli an i skulderen). 

Stå; — du ser så bleg og forstyrret ud; er det 
kauske dig, som har forrådt mig? 

FYRST JULIAN. 

Jeg! Din egen broder — ! 

FYRST GALLOS. 

Ah. hvad broder, broder! Broderskabet skærmer 
ingen i vor slægt. Har du lønligt ettersporet mine 
veje, så sig det! Hvem anden skulde det være? 

HENRIK IBSENS SAMLEDE VÆR K ER. V. 4 

Tror du ikke jeg véd, hvad her hviskes om? Kejseren 
tænker jo på dig til sin etterfølger. 

FYRST JULIAN. 

Aldrig! Jeg sværger dig, elskede Gallos, det 
skal aldrig ske! Jeg vil ikke. En stærkere har kåret 
mig. — 0, tro mig, Gallos; min vej er mærket. Jeg 
går ikke did, siger jeg. 0, du hærskarernes Gud, 

— jeg på kejsersædet; — nej, nej, nej! 

FYRST GALLOS. 

Ha-ha; godt spillet, gøgler! 

FYRST JULIAN. 

Ja, du kan vel spotte, du, som ikke véd, hvad 
der er hændt. Jeg véd det knapt selv. 0, Agathon, 

— om dette hoved skulde salves! Var det ikke et 
frafald, — en synd til døden? Vilde ikke Herrens 
hellige olje brænde mig som dryppende bly! 

FYRST GALLOS. 

Da måtte vor høje frænde være mere skaldet, 
end Julius Cæsar. 

FYRST JULIAN. 

Forbryd dig ikke — ! Giv kejseren, hvad kej- 
serens er — 

FYRST GALLOS. 

Min faders blod, — din faders og din moders — ! 

FYRST JULIAN. 

0, hvad véd vi om hine rædsler? Vi var jo 
små dengang. Det meste var soldaternes skyld; det 
var oprørerne, — onde rådgivere — 

FYRST GALLOS 
(ler). 

Etterfølgeren øver sig! 

FYRST JULIAN 
(i grad). 

0, Gallos, gid jeg fik dø eller forjages i dit 
sted! Jeg forspilder min sjæl her. Jeg skulde til- 
give, — og jeg kan det ikke. Det onde vokser i 
mig; had og hævn hvisker — 

FYRST GALLOS 
(hurtigt, ser imod kirken). 

Nu kommer han! 

FYRST JULIAN. 

Vær sindig, dyrebare broder! — Ah, Hekebolios! 

( Kirkedøren er imidlertid bleven åbnei. Menigheden strømmer ud ; nogle 

går bort, andre blir stående udenfor for at se hoffet drage forbi. Mel- 

lem de kommende er skriftlæreren hekebolios; han bærer prestelig 

klædning.) 

SKRIFTLÆREREN HEKEBOLIOS 

(idet han vil gå forbi til venstre). 

Er det dig, min Julian? Ak, jeg har atter havt 
en tung stund for din skyld. 

FYRST JULIAN. 

Desværre; det har du visst altfor ofte. 

SKRIFTLÆREREN HEKEBOLIOS. 

Kristus er fortørnet på dig, min søn! Det er 
dit trodsige sindelag, som han vredes over; det er 
dine kærlighedsløse tanker, al denne verdslige for- 
fængelighed — 

FYRST JULIAN. 

Jeg véd det, min Hekebolios! Du siger mig 
det så tidt. 

SKRIFTLÆREREN HEKEBOLIOS. 

Nys løfted jeg mig i bøn for din bedring. 

i* 

det var som om vor ellers så nåderige frelser slog 
det hen, — som om han ikke vilde høre på mig; 
han lod tant og spredthed snige sig ind i mine 
tanker — 

FYRST JULIAN. 

Du bad for mig? 0, du kærlighedsfulde Heke- 
bolios, — du beder selv for os umælende dyr, — at 
sige, når vi går i hofklæder! 

SKRIFTLÆREREN HEKEBOLIOS. 

Hvad siger du, min søn! 

FYRST JULIAN. 

Hekebolios, hvorledes kunde du skrive hint for- 
smædelige digt? 

SKRIFTLÆREREN HEKEBOLIOS. 

Jeg! Jeg sværger dig ved alt, hvad højt og 
heliigt er — ! 

FYRST JULIAN. 

Det står i dine øjne, at du lyver! Jeg véd med 
fuld visshed, at du har skrevet det. Hvorledes kunde 
du skrive det, spørger jeg, — og det til og med i 
Libanios's navn? 

SKRIFTLÆREREN HEKEBOLIOS. 

Nu vel, min inderlig kære, når du véd det, 
så — 

FYRST JULIAN. 

Ah, Hekebolios! Svig og løgn og falskhed -■ 

SKRIFTLÆREREN HEKEBOLIOS. 

Se, du dyrebare, så højt elsker jeg dig! Alt 
kan jeg gøre for den mands sjæl, hvem Herren en- 
gang skal salve. Har jeg sveget og løjet af omhu 

for dig, så véd jeg, at en nådefuld Gud har med 
velbehag skuet ned på min færd og udstrakt sin 
billigende hånd derover. 

FYRST JULIAN. 

Jeg blinde! Lad mig trykke disse mensvorne 
fingre — 

SKRIFTLÆREREN HEKEBOLIOS. 

Kejseren ! 

(kejser konstanzios med hele sit følge kommer fra kirken, agathon 

•r allerede under det foregående trådt tilbage mellem buskerne på 

højre side.) 

KEJSER KONSTANZIOS. 

0, denne livsalige himmelfred over mig! 

KEJSERINDE EUSEBIA. 

Du føler dig styrket, min Konstanzios? 

KEJSER KONSTANZIOS. 

Ja ja! Jeg så duen dale levende ned over mig. 
Den tog alle skyld-byrder med. — Nu tør jeg vove 
meget, Memnon! 

SLAVEN MEMNON 
(sagte). 

Vov straks, herre! 

KEJSER KONSTANZIOS. 

Der står de begge. 

(han går hen imod dem.) 

FYRST GALLOS 
(griber uvilkårltgt efter sværdet og råber angst) t 

Gør mig ikke noget ondt! 

KEJSER KONSTANZIOS 
(med udstrakte arme). 

Gallos! Frænde! 

(han omfavner og kysser ham.) 

Se, i lys af påskenattens stjerner vælger jeg 
den, som ligger mit hjerte nær. — Bøj jer alle til 
jorden. Hils Cæsar Gallos! 

(Almindclig forbauselse blaudt følget; uvilkårlige udråb høres. 



KEJSERINDE EUSEBIA 
(med et skrig). 



Konstanzios ! 



Cæsar ! 



FYRST GALLOS 
(fortumlet). 



FYRST JULIAN. 

Ah! 

(han griber, ligesom i glæde, efter kejserens hænder.) 

KEJSER KONSTANZIOS 
(slår afværgende imod ham). 

Nærm dig ikke! Hvad vil du? Er ikke Gallos 
den ældste? Hvad håb har du gjort dig? Hvilke 
rygter har du i dit forblindede hovmod — ? Bort; 
bort! 

FYRST GALLOS. 

Jeg — jeg Cæsar! 

KEJSER KONSTANZIOS. 

Min arving og min etterfølger. Inden tre dage 
drager du til hæren i Asien. Perser-krigen ligger 
dig jo stærkt på hjerte — 

FYRST GALLOS. 

0, min nådigste herre — ! 

KEJSER KONSTANZIOS. 

Tak mig i gerning, elskede Gallos! Kong Sapores 
står vest for Eufrat. Jeg véd jo, hvor bekymret 
du er for mit liv; lad det altså være dit hverv at 
slå ham. . 

(han vender sig om, griber julian med begge hænder om hovedet og 
kysser ham.) 

Og du, Julian, fromme ven og broder, — det 
måtte så være. 

FYRST JULIAN. 

Velsignelse over kejserens vilje! 

KEJSER KONSTANZIOS. 

Ingen ønsker! Dog hør, — jeg har også tænkt 
på dig. Vid, Julian, at nu kan du ånde frit i Kon- 
stantinopel — 

FYRST JULIAN. 

Ja, lovet være Kristus og kejseren! • 

KEJSER KONSTANZIOS. 

Du véd det allerede? Hvem har sagt dig det? 

FYRST JULIAN. 

Hvilket, herre? 

KEJSER KONSTANZIOS. 

At Libånios er forvist? 

FYRST JULIAN. 

Libånios — forvist! 

KEJSER KONSTANZIOS 

Jeg har forvist ham til Athen 

FYRST JULIAN. 

Ah! 

KEJSER KONSTANZIOS. 

Der ude ligger skibet; han sejler inat 

FYRST JULIAN 
(sagte). 

Ham selv; ham selv! 

KEJSER KONSTANZIOS. 

Du har jo længe ønsket det. Jeg har ikke 
kunnet føje dig før; men nu — ; lad dette være dig 
et ringe vederlag, min Julian — 

FYRST JULIAN 
(gribér raskt hans hånd). 

Herre, vis mig én nåde til! 

KEJSER KONSTANZIOS. 

Kræv alt, hvad du vil. 

FYRST JULIAN. 

Lad mig rejse til Pergamon. Du véd, den gamle 
Ædesios lærer der — 

KEJSER KONSTANZIOS. 

Et højst sælsomt ønske. Du, imellem hed- 
ningerne — ? 

FYRST JULIAN. 

Ædesios er ikke farlig; han er en højsindet 
olding og derhos affældig — 

KEJSER KONSTANZIOS. 

Og hvad vil du ham, broder? 

FYRST JULIAN. 

Jeg vil lære at brydes med løverne. 

KEJSER KONSTANZIOS. 

Jeg forstår din fromme tanke. Og du ræddes 
ikke — ; du tror dig stærk nok — ? 

FYRST JULIAN. 

Gud Herren har råbt på mig med høj røst. Lig 
Daniel går jeg tryg og glad ind i løvekulen. 

KEJSER KONSTANZIOS. 

Julian ! 

FYRST JULIAN. 

I denne nat var du selv hans redskab uden at 
vide det. 0, lad mig gå og rense verden! 

FYRST GALLOS 
(sagte til kejseren). 

Føj ham, herre; det vil holde ham fra at pønse 
på større ting! 

KEJSERINDE EUSEBIA. 

Jeg beder dig, Konstanzios, — stå ikke denne 
dragende længsel imod. 

SKRIFTLÆREREN HEKEBOLIOS 

(sagte). 

Høje kejser. lad ham rejse til Pergamon. Jeg 
mistviler om at bøje ham her, og nu ligger der jo 
ikke så megen magt på — 

KEJSER KONSTANZIOS. 

Hvor skulde jeg kunne nægte dig noget i denne 
stund? Gå med Gud, Julian! 

FYRST JULIAN 
(kysser hans hænder). 

0, tak, — tak! 

KEJSER KONSTANZIOS. 

Og nu til glædesmåltid ! Min kapuanske kok 
har opfundet nogle nye fastespiser, karpe-nakker i 
Kios-vin og — . Fremad; — næst efter mig, Cæsar 
Gallos! 

(Toget sætter sig i bevægelse.) 

FYRST GALLOS 

(sagte). 

Helena, hvilken vidunderlig omskiftelse! 

FYRSTINDE HELENA. 

0, Gallos, nu dages det over vort håb. 

FYRST GALLOS. 

Jeg kan knapt tro det! Hvem er skyld i dette? 

FYRSTINDE HELENA. 

Hyss! 

FYRST GALLOS. 

Du, elskede? Eller hvem — hvem? 

FYRSTINDE HELENA. 

Memnons spartanske hund. 

FYRST GALLOS. 

Hvad mener du? , 

FYRSTINDE HELENA. 

Memnons hund. Julian har givet den et fod- 
spark; det er det, som hævnes. 

KEJSER KONSTANZIOS. ' 

Hvorfor så taus, Eusebia? 

KEJSERINDE EUSEBIA 
(sagte, i grad). 

0, Konstanzios, — at du kunde vælgé så! 

KEJSER KONSTANZIOS. 

Elleve skygger kræved det. 

KEJSER1NDE EUSEBIA. 

Ve os; dette besværger ikke skyggerne. 

KEJSER KONSTANZIOS 

(råber). 

Fløjtespillere ! Hvorfor tier de skurke? Blæs, 
blæs! 

(Alle, undiagen fyrst julian, går ud til venstre, agathoic kommer frem 
me Hem træerne.) 

FYRST JULIAN. 

Gallos hans etterfølger; og jeg — fri, fri, fri! 

AGATHON. 

Vidunderligt er Herrens råd åbenbaret. 

FYRST JULIAN. 

Hørte du, hvad her gik for sig? 

AGATHON. 

Ja, alt. 

FYRST JULIAN. 

Og imorgen, min Agathon, imorgen til Athen! 

AGATHON. 

Til Athen? Du går jo til Pergamon. 

FYRST JULIAN. 

Hyss! Du kender ikke til — ; vi må være 
listige som slanger. Først til Pergamon, — og så 
til Athen! 

AGATHON. 

Farvel, min ven og herre! 

FYRST JULIAN. 

Vil du følge mig, Agathon? 

AGATHON. 

Det kan jeg ikke. Jeg må hjem jeg har min 
lille broder at sørge for. 

FYRST JULIAN 

(ved rækværket). 

Der letter de anker. — God, bør, du vingede 
løve; Akilleus følger dig i kølvandet. 

(råbcr dæmpet:) 

Ah! 

AGATHON. 

Hvad var det? 

FYRST JULIAN. 

Hist faldt en stjerne. 

(I Athen. En åben plads, omgiven Mf søjlegange. På pladsen billed- 

stetter og vandspring. I det ene hjørne, til venstre, udmunder en tran^ 

gade. Solnedgang.) 

(basilios fra CÆSARÆA, en fint bygget ung mand, sidder læsende ved 

en sokkel, gregor fra nazianz og andre af højskolens lærlinger 

spadserer i spredte klynger op og ned i søjlegangene. en større flok 

løber støjende over pladsen ud til højre; larm langt borte.) 

BASILIOS FRA CÆSARÆA 
(ser op fra sin bog). 

Hvad betyder hine vilde skrig? 

GREGOR FRA NAZIANZ. 

Der er landet et skib fra Efesos. 

BASILIOS FRA CÆSARÆA. 

Med nye lærlinger? 

GREGOR FRA NAZIANZ. 

Ja. 

BASILIOS FRA CÆSARÆA 

(rejser sig). 

Så får vi en larmfuld nat. Kom, Gregor; lad 
os ikke se al den utérlighed. 

GREGOR FRA NAZIANZ 
(peger ud til venstre). 

Se did. Er det et lysteligere syn? 

BASILIOS FRA CÆSARÆA. 

Fyrst Julian — ; med roser i håret, med blus- 
sende ansigt — 

GREGOR FRA NAZIANZ. 

Ja, og bag efter ham denne ravende tinøjede 
flok. Hør, hvor de lamme tunger laller af vin! De 
har siddet hele dagen i Lykons skænkestue. 

BASILIOS FRA CÆSARÆA. 

Og mange iblandt dem er vore egne, Gregor; 
det er kristne ynglinge — 

GREGOR FRA NAZIANZ. 

Så kalder de sig. Kaldte ikke Lampon sig 
kristen, — han, som krænkede oljehandleren Zenons 
datter? Og Hilarion fra Agrigent, og de to andre, 
der bedrev det, jeg vaemmes ved at nævne — 

FYRST JULIAN 
(høres råbende udenfor til venstre). 

Eja, se, se, — Kastor og Pollux fra Kappadokia! 

BASILIOS FRA CÆSARÆA. 

Han har fat øje på os. Jeg vil gå; jeg tåler 
ikke at se ham således. 

GREGOR FRA NAZIANZ. 

Jeg bliver; han trænger vel til en ven. 

(basilios fra cæsaræa går ud til højre. I det samme kommer fyrst 
julian og en skare unge mænd ud fra den trange gade. Han har uredt 
hår og er iført en kort kappe ligesom de andre. Blandt lærlingerne er 

SALLUST FRA PERUSIA.) 

N MANGE I SKAREN. 

Leve Athens lys! Leve visdommens og veltalen- 
hedens elsker! 

• FYRST JULIAN. 

Al smiger er spildt. Ikke et vers mere får 
I idag. 

SALLUST FRA PERUSIA. 

Når vor fører tier, får vi det tomt, som mor- 
genen efter et natligt gilde. 

FYRST JULIAN. 

Skal det være, så lad det være noget nyt. Lad 
det være en rettergangs-leg. 

HELE FLOKKEN. 

Ja, ja, ja; fyrst Julian på dommersædet! 

FYRST JULIAN 

Væk med fyrsten, I venner — 

SALLUST FRA PERUSIA. 

Stig op, du uforlignelige! 

FYRST JULIAN. 

Jeg skulde formaste mig — ? Hist står man- 
den. Hvo er vel dreven i retslæren, som Gregor 
fra Nazianz? 

SALLUST FRA PERUSIA. 

Det er sandt! 

FYRST JULIAN. 

På dommersædet, min vise Gregor; jeg er en 
anklaget. 

GREGOR FRA NAZIANZ. 

Jeg beder dig, ven, lad rnig være udenfor. 

FYRST JULIAN. 

På dommersædet, siger jeg! På dommersædet ! 
(tu de andre.) Hvad har jeg forbrudt? 

NOGLE STEMMER. 

Ja, hvad skal det være? Vælg selv! 

SALLUST FRA PERUSIA. 

Lad det være noget galilæisk, som vi ugudelige 
kalder det. 

FYRST JULIAN. 

Rigtig; noget galilæisk. Nu har jeg det. Jeg 
har naegtet at svare kejseren skat — 

MANGE STEMMER. 

Ha-ha; ikke ilde! Ypperligt! 

FYRST JULIAN. 

Her føres jeg frem; skubbet i nakken; med 
sammensnørte hænder — 

SALLUST FRA PERUSIA 
(HI gregor) 

Blinde dommer — ja jeg mener, såsom retfær- 
digheden er blind — , se denne forvovne mand; han 
har vægret sig for at yde kejseren skat. 

FYRST JULIAN. 

Tillad mig at kaste et ord i overvejelsens vægt- 
skål. Jeg er en græsk borger. Hvor meget er en 
græsk borger kejseren skyldig? 

GREGOR FRA NAZIANZ. 

Hvad kejseren kræver. 

FYRST JULIAN. 

Godt; men hvor meget, — ja, svar nu som om 
kejseren selv var tilstede i retten — , hvor meget 
tør kejseren kræve? 

GREGOR FRA NAZIANZ. 



Alt. 



FYRST JULIAN. . 

Det var sandelig svaret, som om kejseren selv 
var tilstede. Men nu er der en knude; thi der står 
skrevet: giv kejseren, hvad kejserens er, — og Gud, 
hvad Guds er. 

GREGOR FRA NAZIANZ. 

Og hvad så? 

FYRST JULIAN. 

Så sig mig, o kløgtige dommer, — hvor meget 
af mit hører Gud til? 

GREGOR FRA NAZIANZ. 
Alt. 

FYRST JULIAN. 

Og hvor meget af Guds ejendom har jeg lov 
til at give kejseren? 

GREGOR FRA NAZIANZ. 

Kære venner, ikke mere af denne leg. 

LÆRLINGERNE 

(under støj og latter). 

Jo, jo; svar ham! 

FYRST JULIAN. 

Hvor meget af Guds ejendom tør kejseren kræve? 

GREGOR FRA NAZIANZ. 

Jeg svarer ikke. Dette er usømmeligt både 
imod Gud og kejseren. Lad mig komme bort! 

MANGE STEMMER. 

Slå ring om ham! 

HENRIK IBSENS SAMLEDE VÆBKEB. V. 5 

FYRST JULIAN. 

Hold ham fast! Hvad, du højst uheldige dom- 
mer, du har forplumret kejserens sag, og nu vil du 
slippe fra det? Du vil flygte? Hvorhen, hvorhen? 
Til Skytherne? Frem for mig! Svar mig, I kejse- 
rens og visdommens vordende tjenere, — har han 
ikke villet unddrage sig kejserens magt? 

LÆRLINGERNE. 

Jo, jo! 

FYRST JULIAN. 

Og hvad straf saetter I for slig en ugerning? 

STEMMER. 

Døden! Døden i et vinkar! 

FYRST JULIAN. 

Lad os tænke efter. Lad os svare, som om 
kejseren selv var tilstede. Hvor er grænsen for 
kejserens magt? 

NOGLE I SKAREN. 

Kejserens magt er uden grænse. 

FYRST JULIAN. 

Det skulde jeg mene. Men at ville unddrage 
sig det grænseløse, o I venner, er ikke det vanvid? 

LÆRLINGERNE. 

Jo, jo; Kappadokieren er gal! 

FYRST JULIAN. 

Og hvad er så vanvid? Hvad dømte vore for- 
fædre om den tilstand? Hvad lærte de egyptiske 
prester? Og hvad siger mystikeren Maximos og de 
andre visdomsvenner i østerlandene? De siger, at 
den himmelske gåde åbenbarer sig i den vanvittige. 

Vor Gregor — idet han sætter sig op imod kejseren — 
er altså i særligt forbund med det himmelske. — Ud- 
gyd vin for Kappadokieren ; syng sange til vor Gre- 
gors pris; — en æresstøtte for Gregor fra Nazianz? 

LÆRLINGERNE 
(under latter og jubel). 

Priset være Kappadokieren! Priset være Kappa- 
dokierens dommer! 

(visdomslæberen UBANios, omgiven af lærungeb, k omme r over pladsen.) 
VISDOMSLÆREREN LIBANIOS. 

Ej, se, — jeg tror, min broder Julian forkynder 
visdom på åbent torv! 

FYRST JULIAN. 

Sig dårskab, min dyrebare; visdommen er jo 
vandret ud. 

VISDOMSLÆREREN LIBANIOS. 

Er visdommen vandret ud? 

FYRST JULIAN. 

Eller er i færd med at vandre ud; thi, ikke 
sandt, også du agter dig ned til Piræos? 

VISDOMSLÆREREN LIBANIOS. 

Jeg, min broder; hvad skulde jeg i Piræos? 

FYRST JULIAN. 

Vor Libanios er altså den eneste lærer, som 
ikke véd, at der nys er landet et skib fra Efesos? 

VISDOMSLÆREREN UBANIOS. 

Ej, ven, hvad bryder jeg mig om hint skib! 

FYRST JULIAN. 

Det er lastet til randen med lærdomsspirer — 



Digitized by 



Google 



68 

VISDOMSLÆREREN LIBANIOS 
(hånligt). 

Det kommer jo fra Efesos! 

FYRST JULIAN. 

Er ikke guidet lige vægtigt, hvor det kommer fra? 

VISDOMSLÆREREN LD3ANIOS. 

Guid? Ha-ha! De gyldne beholder Maximos 
for sig selv; dem slipper han ikke. Hvad er det 
for slags lærlinger, som vanligvis kommer hid fra 
Efesos? Kræmmersønner, håndværkeres førstefødte. 
Guid, siger du, min Julian? Jeg siger mangel på 
guid. Men denne guldmangel vil jeg udnytte, til 
deraf at præge en ægte vægtig guldmynt for eder, 
I unge! Eller er kanske ikke en gavnlig lære for 
livet, — når den fremsættes i en sindrig og tiltræk- 
kende form — at ligne med en fuld vægtig guldmynt? — 

Hør da, hvis det så synes eder. Her blev sagt, 
at visse mænd i hast er ilet ned til Piræos? Hvem 
er de, disse ilsomme? Det være langt fra mig at 
nævne navne; selv kalder de sig visdomselskere og 
visdomslærere. Flyt eder nu i tanken ned til Pi- 
ræos. Hvad går der for sig i denne stund, mens 
jeg står her i eders velvilligt lyttende klynge? Jeg 
skal sige jer, hvad der går for sig. Hine mænd, 
som holder sig selv for at elske og at forkynde 
visdommen, de stimler sammen på landgangsbroen; 
de puffes, de mundhugges, bides, glemmer al sømme- 
lighed og sætter al anstand tilside. Og hvorfor? 
For at være den første på tofterne, — for at rive de 
mest velklædte ynglinge til sig, føre dem til sine 
huse, optage dem deri, håbende, siden at skulle 
drage fordel af dem på allehånde måder. — Hvilken 
skamfuldhed, hvilken opvågnen i tomhed, ligesom 
efter en rus, når det om føje tid viser sig — ha-ha- 

ha! — at hine ynglinge knapt førte med sig det for- 
nødne til at betale ankomstgildet! — Lær heraf, I 
unge, hvor ilde det klæder en visdomselsker, og 
hvor ringe det lønner sig, at eftertragte de goder, 
som ligger udenfor sandheden. 

FYRST JULIAN. 

0, min Libanios, når jeg hører dig med lukkede 
øjne, da hensynker jeg i en sød drøm om at Dio- 
genes er genfødt iblandt os. 

VISDOMSLÆREREN LIBANIOS. 

Din mund er fyrstelig ødsel, min inderlig kære! 

FYRST JULIAN. 

Intet mindre. Og dog var jeg nær ved at bryde 
min tale af ; thi denne gang vil i al fald én af dine 
medbrødre neppe føle sig skuffet. 

VISDOMSLÆREREN LIBANIOS. 

Min ven spøger. 

FYRST JULIAN. 

Din ven forsikrer dig, at statholderen Milons to 
sønner er ombord. 

VISDOMSLÆREREN LIBANIOS 

(griber ham i ærmet). 

Hvad siger du? 

FYRST JULIAN. 

Den Diogenes's efterfølger, som får dem at op- 
drage, vil neppe have nødig, for armods skyld, at 
drikke af den hule hånd. 

VISDOMSLÆREREN LIBANIOS. 

Statholderen Milons sønner! Hin ædle Milon, 

som sendte kejseren syv persiske heste med sadel- 
tøj, sy et med perler — 

FYRST JULIAN. 

Mange fandt, at det var for ringe gave for 
Milon. 

VISDOMSLÆREREN LIBANIOS. 

Meget sandt. Milon burde sendt et digt; eller 
han skulde sendt en vel affattet tale eller et brev. 
Milon er en rigt udrustet mand; hele statholderen 
Milons slægt er rigt udrustet. 

FYRST JULIAN. 

Mest de to ynglinge. 

VISDOMSLÆREREN LIBANIOS. 

Det vil jeg tro. Guderne give, for den vel- 
gørende og gavmilde faders skyld, at de må falde i 
gode hænder! Så havde du dog ret, o Julian; skibet 
bragte virkelig guid fra Efesos. Thi er ikke åndens 
gaver det ægte guid? Men jeg har ingen ro på mig; 
disse unge maends velfærd er i sandhed en vigtig 
sag; der afhænger så meget af, hvem der først får 
fat i dem. Mine unge venner, hvis I synes som jeg, 
da rækker vi disse to fremmede en vejledende hånd, 
hjælper dem at træffe det gavnligste valg af lærer 
og bolig og — 

SALLUST FRA PERUSIA. 

Jeg er med! 

LÆRLINGERNE. 

Til Piræos! Til Piræos! 

SALLUST FRA PERUSIA. 

Vi skal hugge som vildsvin for Milons sønner! 

(De går alle med libajuos ud til højre; kun fyrst julian og gregor 
fra nazianz blir tilbage i søjlegangen.) 

FYRST JULIAN 
(følger dem med øjnene). 

Se, hvor de boltrer sig, lig en flok fauner. 
Hvor de slikker sig om mundkrogene i lystenhed 
efter det måltid, som vil vanke inat. (vender sig tu origos.» 
Havde de i denne stund et suk til Gud, skulde det 
være, at han vilde tømme deres maver for frokosten. 

GREGOR FRA NAZIANZ. 

Julian — 

FYRST JULIAN. 

Se kun på mig; jeg er ædru. 

GREGOR FRA NAZIANZ. 

Jeg véd det. Du er mådeholden i alle ting. Og 
dog lever du dette liv med. 

FYRST JULIAN. 

Hvorfor ikke? Véd du eller jeg, når lynet slår 
ned? Hvorfor så ikke leve en lys solrig dag? Glem- 
mer du, at jeg har henslæbt både min barndom og 
mine første ungdomsår i et gyldent slaveri? Det var 
bleven mig til en vane, ja, jeg kan sige, et slags 
fornødenhed, at føle den visse skræk over mig. Og 
nu? Denne gravstilhed fra kejserens side; — denne 
lurende stumhed! Jeg forlod Pergamon uden kejse- 
rens samtykke; kejseren taug til det. Jeg drog på 
egen hånd til Nikomedia; jeg levte der og lærte 
både af Nikokles og af de andre; kejseren lod det 
ske. Jeg kom til Athen, søgte Libanios, som kejseren 
havde forbudt mig at se; — kejseren har tiet til 
denne dag. Hvorledes skal jeg tyde dette! 

GREGOR FRA NAZTANZ. 

Du skal tyde det i kærlighed, Julian! 

FYRST JULIAN. 

0, du véd ikke — ! Jeg hader denne magt 
udenfor mig, forfærdende, når den handler, — end 
mere forfærdende, når den hviler. 

GREGOR FRA NAZIANZ. 

Vær ærlig, ven, og sig mig, om det er blot 
dette, som har ledt dig ind på alle de sælsomme veje. 

FYRST JULIAN. 

Hvad mener du med sælsomme veje? 

GREGOR FRA NAZIANZ. 

Er det sandt, hvad rygtet siger, — at du til- 
bringer dine nætter med at udforske de hedenske 
hemmeligheder i Eleusis? 

FYRST JULIAN. 

Ah, hvad! Jeg kan forsikre dig, der er ringe 
udbytte at hente hos hine gådelystne drømmere. 
Lad os ikke tale mere derom. 

GREGOR FRA NAZIANZ. 

Altså dog sandt! 0, Julian, hvor kunde du 
søge dette skændselsfulde samkvem! 

FYRST JULIAN. 

Jeg må leve, Gregor, — og dette her ved vis- 
doms-skolen, det er ikke liv. Denne Libanios! Jeg 
tilgiver ham aldrig, at jeg har elsket ham så højt! 
Hvorledes gik jeg ikke ved ankomsten ydmyg og 
skælvende af glæde frem for det menneske, bøjed 
mig for ham, kyssed ham og kaldte ham min store 
broder. 

GREGOR FRA NAZIANZ. 

Ja, det var alle kristnes mening, at du drev 
det for vidt. 

FYRST JULIAN. 

Og dog kom jeg hid med højtid i sjælen. Jeg 
så i ånden en vældig kamp imellem os to, — ver- 
dens sandhed, som skulde brydes imod Guds sand- 
hed. — Hvad er det blevet til? Libanios har aldrig 
for alvor villet denne kamp. Han har aldrig villet 
nogen kamp overhovedet; han vil kun sit eget. Jeg 
siger dig, Gregor, — Libanios er ingen stor mand. 

GREGOR FRA NAZIANZ. 

Da råber dog hele det oplyste Grækenland, at 
han er det. 

FYRST JULIAN. 

Og dog er han ingen stor mand, siger jeg dig. 
En eneste gang har jeg set Libanios stor; det var 
hin nat i Konstantinopel. Da var han stor, fordi 
han havde lidt en stor uret, og fordi en høj vrede 
fyldte ham. Men her! 0, hvad har jeg ikke her 
været vidne til! Libanios har stor lærdom, men 
han er ingen stor mand. Libanios er grisk; han er 
forfengelig; han er optændt af misundelse. Eller 
tror du, han har kunnet tåle det ry, som jeg, — 
vistnok for en stor del ved mine venners over- 
bærenhed — har været så heldig at forh verve mig? 
Kommer du til Libanios, så kan han regne dig op 
alle dyders væsen og kendetegn. Han har dem på 
rede hånd, ligesom han har bøgerne i sin bogsal. 
Men øver han disse dyder? Er hans liv som hans 
lære? Han en etterfølger af Sokrates og af Platon, 
— ha-ha! Smigred han ikke kejseren, inden han 
blev forjaget? Smigred han ikke mig ved vort 
sammentræf i Konstantinopel, dette sammentræf, 
som han siden har gjort et yderst uheldigt for- 
søg på at stille i et latterligt lys ! Og hvad er 
jeg ham nu? Nu skriver han breve til Gallos, til 

Cæsar Gallos, til kejserens arving, og ønsker ham 
til lykke med hans fremgang imod Perserne, skønt 
denne fremgang hidtil har været tarvelig nok og 
skønt Cæsar Gallos hverken udmærker sig ved lær- 
dom eller ved nogen synderlig veltalenhed. — Og 
denne Libanios vedbliver Grækerne at kalde for vis- 
domselskernes konge! Ah, jeg vil ikke nægte, at 
dette harmer mig. Jeg troede dog, sandt at sige, at 
Grækerne måtte kunne træffe et bedre valg, hvis de 
fæstede sine øjne lidt mere på de visdommens og 
veltalenhedens dyrkere, som i de senere år — 

BASILIOS FRA CÆSARÆA 
(kommer fra højre side). 

Breve! Breve fra Kappadokia! 

GREGOR FRA NAZIANZ. 

Også til mig? 

BASILIOS FRA CÆSARÆA. 

Se her; fra din moder. 

GREGOR FRA NAZIANZ. 

Min fromme moder! 

(han åbner papiret og læser.) 
FYRST JULIAN 

(til BASILIOS). 

Er det din søster, som skriver? 

BASILIOS FRA CÆSARÆA 
(der er kommen med sit eget brev åbent). 

Ja, det er Makrina. Hun melder både tunge 
og sælsomme tidender. 

FYRST JULIAN. 

Hvilke; hvilke? 

BASILIOS FRA GÆSARÆA. 

Først om din høje broder Gallos. Han øver et 
strængt herredømme i Antiokia. 

FYRST JULIAN. 

Ja, Gallos er hård. — Skriver Makrina „ strængt 
herredømme"? 

BASILIOS FRA GÆSARÆA 
(ser på ham). 

Makrina skriver „blodigt u — 

FYRST JULIAN. 

Ah, jeg tænkte det! Hvorfor gav dog kejseren 
ham denne ryggesløse enke, denne Konstantina, til 
ægte! 

GREGOR FRA NAZIANZ 
(læsende). 

0, hvad uhørt skændighed? 

FYRST JULIAN. 

Hvad er det, ven? 

GREGOR FRA NAZIANZ 

(til BASILIOS). 

Nævner Makrina intet om, hvad der går for sig 
i Antiokia? 

BASILIOS FRA CÆSARÆA. 

Intet nøjere. Hvad er det? Du er bleg — 

GREGOR FRA NAZIANZ. 

Du kendte dog den ædle Klemazios, Alexan- 
drineren ? 

BASILIOS FRA CÆSARÆA. 

Ja, ja; hvad er der med ham? 

G REG OR FRA NAZIANZ. 

Han er myrdet, Basilios! 

BASILIOS FRA CÆSARÆA. 

Hvad siger du! Myrdet? 

GREGOR FRA NAZIANZ. 

Jeg kalder det myrdet; — de har henrettet 
ham uden lov og dom. 

FYRST JULIAN. 

Hvem? Hvem har henrettet ham? 

6REG0R FRA NAZIANZ. 

Ja, hvem? Hvor kan jeg sige, hvem? Min 
moder fortæller sammenhængen således: Klemazios's 
svigermoder var bleven optændt af en uren elskov 
til sin datters mand; men da hun ingen vej kunde 
komme med ham, skaffede hun sig gennem en bag- 
dør adgang til slottet — 

FYRST JULIAN. 

Hvilket slot? 

GREGOR FRA NAZIANZ. 

Min moder skriver kun slottet. 

FYRST JULIAN. 

Nu? Og så — ? 

GREGOR FRA NAZIANZ. 

Man véd kun, at hun der har skænket en for- 
nem og mægtig kvinde et meget kostbart smykke 
for at udvirke en dødsdom — 

FYRST JULIAN. 

Ah, men den fik de ikke! 



Digitized by 



Google 



77 

GREGOR FRA NAZIANZ. 

De fik den, Julian! 

FYRST JULIAN. 

0, Jesus! 

BASILIOS FRA CÆSARÆA. 

Forfærdeligt ! Og Klemazios — ? 

GREGOR FRA NAZIANZ. 

Dødsdommen blev sendt til statholderen Hono- 
ratos. Denne svage mand voved ikke at modsætte 
sig så høj befaling. Klemazios blev fengslet og hen- 
rettet tidligt næste morgen, uden at han, som min 
moder skriver, fik åbne sin mund til forsvar. 

FYRST JULIAN 
(sagte og bleg). 

Brænd disse farlige breve; de kan bringe os 
alle i ulykke. 

BASILIOS FRA CÆSARÆA. 

Så åbenbar vold midt i en stor stad! Hvor er 
vi; hvor er vi? 

FYRST JULIAN. 

Ja, du må vel spørge, hvor er vi! En kristen 
morder, en kristen bolerske, en kristen — 

GREGOR FRA NAZIANZ. 

Klager bøder ikke på denne sag. Hvad agter 
du at gøre? 

FYRST JULIAN. 

Jeg? Jeg vil ikke mere gå til Eleusis; jeg vil 
afbryde alt samkvem med hedningerne, og takke Her- 
ren min Gud, at han tog magtens fristelse fra mig. 

GREGOR FRA NAZIANZ. 

Godt; men så? 

FYRST JULIAN. 

Jeg forstår dig ikke — 

GREGOR FRA NAZIANZ. 

Så hør. Du må ikke tro det er nok med mordet 
på Klemazios. Denne uhørte skændselsdåd har slåt 
ned som en pest over Antiokia. Alt ondt vågner op 
og myldrer frem af sine smuthuller. Min moder 
skriver, at det er som om en stinkende afgrund 
havde åbnet sig. Hustruer angiver sine mænd, søn- 
ner angiver sine fædre, presterne sine egne menig- 
heds-lemmer — 

FYRST JULIAN. 

Dette vil gribe videre om sig. Vederstyggelig- 
heden vil fordærve os alle. — 0, Gregor, om jeg 
kunde flygte til verdens grænse — ! 

GREGOR FRA NAZIANZ. 

Din plads er på verdens navle, fyrst Julian! 

FYRST JULIAN. 

Hvad kræver du? 

GREGOR FRA NAZIANZ. 

Du er denne blodige Cæsars broder. Træd frem 
for ham, — han kalder sig jo en kristen. Kast ham 
hans gem ing i ansigtet; slå ham til jorden i rædsel 

og nag — 

FYRST JULIAN 

(vigende). 

Afsindige, hvad tænker du! 

G REG OR FRA NAZIANZ. 

Har du din broder kær? Vil du frelse ham? 

FYRST JULIAN. 

Jeg havde Gallos kær som ingen anden. 

GREGOR FRA NAZIANZ. 

Du havde — ? 

FYRST JULIAN. 

Så længe han kun var min broder. Men nu — ; 
er han ikke Cæsar? Gregor, — Basilios, — o, I 
dyrebare venner, jeg skælver for mit liv, jeg ånder 
i angst for Cæsar Gallos. Og jeg skulde tænke på 
at træde ham under øjnene, jeg, hvis blotte tilvæ- 
relse er en fare for ham! 

GREGOR FRA NAZIANZ. 

Hvorfor kom du til Athen? Du lod forkynde 
med stor bram over landene: fyrst Julian rejser fra 
Konstantinopel for at kæmpe imod den falske vis- 
dom, — for at hævde den kristne sandhed imod 
hedenskabets løgn. Hvad har du virket i så made? 

FYRST JULIAN. 

0, det var heller ikke her slaget skulde stå. 

GREGOR FRA NAZIANZ. 

Nej, det var ikke her; — ikke med talemåde 
imod talemåde, ikke med bog imod bog, ikke med 
ordets fægtejide leg i læresalen! Nej, Julian, det er 
ude i livet, du skal møde frem, med livet i hæn- 
derne — 

FYRST JULIAN. 

Jeg ser det; jeg ser det! 

GREGOR FRA NAZIANZ. 

Ja, som Libanios ser det! Ham spotted du. 
Han vidste alle dyders væsen og kendetegn; men 
læren var ham kun en lære. Hvor meget af dit 
hører Gud til? Hvor meget tør kejseren kræve? 

FYRST JULIAN. 

Du sagde selv, det var bespottelse — 

GREGOR FRA NAZIANZ. 

Mod hvem? Mod Gud eller kejseren? 

FYRST JULIAN 

(rask). 

Nu vel; skal vi følges? 

GREGOR FRA NAZIANZ 

(afvisende). 

Jeg har min lille kreds; jeg har min slægt at 
værge om. Videre går hverken min magt eller mine 
evner. 

FYRST JULIAN 
(vil svare; pludselig lytter han mod højre og råber): 

Til bakkanal! 

BASILIOS FRA CÆSARÆA. 

Julian ! 

FYRST JULIAN. 

Til bakkanal, I venner! 

(gregor fra nazianz ser et øjeblik på ham; derpå går han bort gennem 

søjlegangen til venstre. Store flokke af højskolens lærlinger, med de ny* 

ankomne mellem sig, stormer under larm og skrig ind på torvet.) 

BASILIOS FRA CÆSARÆA 

(nærmere). 

Julian, vil du høre mig? 

FYRST JULIAN. 

Se, se! De har ført sine nye venner i bad, — 
salvet deres hår. Se, hvor de svinger kniplerne; 
hvor de hyler og slår i brostenene. Hvad siger 
du, Perikles? Jeg synes jeg fornemmer din vrede 
skygge — 

BASIUOS FRA CÆSARÆA. 

Kom, kom! 

FYRST JULIAN. 

Ah, se ham, som de driver nøgen imellem sig. 
Nu kommer danserinder. Ah, ser du, hvad — ! 

BASILIOS FRA CÆSARÆA. 

Fy, fy; — vend dit øje bort! 

^Aftenen er falden på. Hele skaren lejrer sig på torvet ved vand- 
springet. Der bringes vin og frugter. Sminkede piger danser ved 
fakkelskin.) 

FYRST JULIAN 

(cfter en kort taushed). 

Sig mig, Basilios, hvorfor var den hedenske 
synd så skøn? 

BASILIOS FRA CÆSARÆA. 

Du fejler, ven; der er digtet og berettet skønt 
om den hedenske synd; men den var ikke skøn. 

FYRST JULIAN. 

0, hvad siger du? Var ikke Alkibiades skøn, 
når han, hed af vin, som en ung gud storm ed gen- 
nem Athens gad er ved nattetid? Var han ikke skøn 
i sin trods, når han håned Hermes og hamred på 
borgernes døre, — når han råbte på deres hustruer 
og døtre, mens k vinder ne derinde skalv og i suk- 
kende åndeløs taushed intet heller ønsked sig end at — 

HENRIK IBSENS SAMLEDE VÆRKER. V. 6 



Digitized by 



Google 



82 

BASILIOS FRA CÆSARÆA. 

0, jeg beder dig bønligt, lån mig øre. 

FYRST JULIAN. 

Var ikke Sokrates skøn i symposiet? Og Platon 
og alle de glade svælgende brødre! Og dog bedrev 
de ting, som hine kristne halv-svin derborte skulde 
sværge sig fra Gud på, om nogen beskyldte dem 
for det. Og tænk dig derhos Ødipos, Medea, Leda — 

BASILIOS FRA CÆSARÆA. 

Digt, digt; — du blander digt og sandhed sammen. 

FYRST JULIAN. 

Har ikke de digtede sind og viljer de skabtes 
vilkår? Og se så til vore hellige skrifter, både de 
ældre og de nye. Var synden skøn i Sodoma og 
Gomorra? Hævned ikke Jehovas ild, hvad Sokrates 
ikke veg tilbage for? — 0, når jeg lever dette levnet 
i storm og sværm, så tænker jeg tidt på, om sand- 
heden skulde være skønhedens fiende. 

BASILIOS FRA CÆSARÆA. 

Og i en slig stund kan du sukke efter skønhed? 
Har du så let glemt, hvad du nys hørte — ? 

FYRST JULIAN 

(holder sig for ørerne). 

Ikke et ord mere om hine rædsler! Alt det fra 
Antiokia vil vi ryste af os. 

Sig mig, hvad skriver Makrina videre? Der 
var noget andet; jeg synes, du sagde — ; hvad 
kaldte du de øvrige tidender? 

BASILIOS FRA CÆSARÆA. 

Sælsomme. 

FYRST JULIAN. 

Ja, ja; — hvad var det? 

BASILIOS FRA CÆSARÆA. 

Hun skriver om Maximos i Efesos — 

FYRST JULIAN 
> (levende). 

Mystikeren ? 

BASILIOS FRA CÆSARÆA. 

Ja, denne gådefulde mand. Nu er han dukket 
op igen; denne gang i Efesos. Alle de omliggende 
landskaber er i gæring. Maximos nævnes på alles 
læber. Enten er han en gøgler, eller han står i en 
uheldsvanger pagt med visse ånder. Selv kristne 
drages underlig hen af hans bespottelige tegn og 
gerninger. 

FYRST JULIAN. 

Mere, mere; jeg beder dig! 

BASILIOS FRA CÆSARÆA. 

Der er ikke mere om ham. Makrina skriver 
kun, at hun i Maximos's atterkomst ser et vidnes- 
byrd om, at vi er under Herrens vrede. Hun tror, 
at der forestår os store trængsler for vore synders 
skyld. 

FYRST JULIAN. 

Ja, ja, ja! — Hør, Basilios, hun må visselig 
være en sjelden kvinde, din søster. 

BASILIOS FRA CÆSARÆA. 

I sandhed, det er hun. 

FYRST JULIAN. 

Når du meddeler mig af hendes breve, da er 
det, som om jeg fornam noget helt og fuldt, jeg 

6* 

længe havde sukket efter. Sig mig, står endnu 
hendes tanke til at vende sig bort fra verden og at 
leve i en øde egn? 

BASILIOS FRA CÆSARÆA. 

Den tanke står altid fast hos hende. 

FYRST JULIAN. 

Virkelig? Hun, som alle gaver synes at være 
drysset ned over? Hun, som jo skal være både ung 
og skøn; hun, som har rigdom ivente og som råder 
over en — for en kvinde at være — højst uvanlig 
lærdom! Véd du vel, Basilios, at jeg brænder efter 
at få se hende? — Hvad vil hun i ensomheden? 

BASILIOS FRA CÆSARÆA. 

Jeg har jo fortalt dig, hendes brudgom døde. 
Hun holder ham for sin ventende husbond, hvem 
hun skylder alle sine tanker og hvem hun pligter 
at møde ren. 

FYRST JULIAN. 

Sælsomt, hvor mange der drages imod ensom- 
heden i disse tider. — Når du skriver til Makrina, 
kan du sige hende, at også jeg — 

BASILIOS FRA CÆSARÆA. 

Hun véd det, Julian; men hun tror det ikke. 

FYRST JULIAN. 

Hvorfor ikke? Hvad skriver hun? 

BASILIOS FRA CÆSARÆA. 

Jeg beder dig, ven, forskån mig — 

FYRST JULIAN. 

Har du mig kær, så dølger du ikke et ord af, 
hvad hun skriver! 

BASILIOS FRA CÆSARÆA 
(rækker ham brevet). 

Du vil det; — læs; det begynder der. 

FYBST JULIAN 
(læser). 

„Hver gang du skriver om kejserens unge slægt- 
ning, som er din ven, da fyldes mit sind af en stor 
og strålende glæde — ". 0, Basilios, vær du mit 
øje; læs videre for mig. 

BASILIOS FRA CÆSARÆA 

(læser). 

„Din fortolling om al den tillidsfulde visshed, 
hvormed han kom til Athen, var mig som et billed 
fra de gamle skrifters tid. Ja, jeg tror han er den 
genfødte David, som skal nedslå hedningernes kæm- 
per. Guds ånd være over ham i striden og alle 
dage". 

FYRST JULIAN 
(griber hum om armen). 

Lad det være nok med dette? Hun også? 
Hvad er det, I alle, ligesom med én mund, kræver 
af mig? Har jeg gi vet eder noget skyldbrev på at 
brydes med magtens løver — ? 

BASILIOS FBA CÆSARÆA. 

Hvoraf kommer det, at alle troende i åndeløs 
forventning ser imod dig? 

FYRST JULIAN 

(går et par gange op og ned i søjlegangen, stancUer og rækker efter 

brevet). 

Giv hid; lad mig se. (læser.) „Guds ånd være 
over ham i striden og alle dage". — 

0, Basilios, om jeg kunde — ! Men jeg føler 
mig som hin Dædalos mellem himmel og hav. Eiv 

svimlende højde og et svælgende dyb — . Hvad 
mening er der i disse røster, som råber til mig fra 
øst og vest, at jeg skal frelse kristendommen? Hvor 
er den, denne kristendom, som skal frelses? Er den 
hos kejseren eller hos Cæsar? Jeg tænker, deres 
gerninger skriger: nej, nej! Er den hos de mægtige 
og fornemme, — hos disse hoffets lystne halvmænd, 
som folder hænderne over den mætte bug og piber: 
mon Guds søn er skabt af intet? Eller er den hos 
de oplyste, hos dem, der, ligesom du og jeg, har 
drukket skønhed og lærdom af de hedenske kilder? 
Hælder ikke de fleste af disse vore brødre til det 
arianske kætteri, som kejseren selv har så stor 
yndest for? Og nu den hele lur vede hob i riget, — 
alle de, som raser mod templerne, som myrder hed- 
ninger og hedningers slægt! Er det for Kristi skyld? 
Ha-ha! bagefter slås de indbyrdes om de dræbtes 
efterladenskaber. — Du kan spørge Mak rina, om kristen- 
dommen er at søge i ensomheden, — på søjlen, 
hvor støtte-helgenen står på et ben. Eller er den i 
stæderne? Kanske hos hine bågere i Konstantinopel, 
som nys kæmped med næverne for at klare det 
spørgsmål, om treenigheden består af tre personer 
eller af tre hypostaser! — Hvem af alle disse skulde 
Kristus ville tåge i sin mund, om han steg ned til 
jorden igen? — Frem med Diogenes-lygten, Basilios! 
Lys op i dette nattemulm. — Hvor er kristen- 
dommen? 

BASILIOS FRA CÆSARÆA. 

Søg svaret der, hvor det er at finde i alle 
skrøbelige tider. 

FYRST JULIAN. 

Stæng ikke din kundskabs brønd! Læsk mig, 
hvis du kan. Hvor skal jeg søge og finde? 

BASILIOS FRA CÆSARÆA. 

1 de hellige mænds skrifter. 

FYRST JULIAN. 

Det samme fortvivlelsens svar. Bøger, — altid 
bøger! Kom jeg til Libanios, så lød det: bøger, 
bøger! Kommer jeg til eder. — bøger, bøger, bøger! 
Stene for brød! Jeg kan ikke bruge bøger; — det 
er liv, jeg hungrer efter, samliv, ansigt til ansigt 
med ånden. Blev Saulus seende af en bog? Var 
det ikke en lysflod, der slog ham imøde, et syn, 
en røst — ! 

BASILIOS FRA CÆSARÆA. 

Glemmer du synet og røsten, som hin Agathon 
fra Makellon — ? 

FYRST JULIAN. 

Et gådefuldt bud; et orakelråb, som jeg ikke 
kan tyde. Var jeg den kårne? Rigets arving, hed 
det. Og hvilket rige — ? Der ruger tusend tvil over 
den sag. Det véd jeg kun: i Athen er ikke løvens 
hule. Men hvor, hvor? 0, jeg famler som Saulus i 
natten. Vil Kristus mig noget, så må han tale tyde- 
ligt. Fingeren i naglesåret — 

BASILIOS FRA CÆSARÆA. 

Og dog står der skrevet — 

FYRST JULIAN 
(slår ud med hånden). 

Jeg véd alt, hvad der står skrevet. Dette med 
det skrevne, det er ikke sandhed i kødet. Føler du 
ikke ækkelhed og kvalme, ligesom ombord på et 
skib i vindstille, omtumlet mellem liv, skrift, hedensk 
visdom og skønhed? Der må komme en ny åben- 
baring. Eller en åbenbaring af noget nyt. Der må, 

siger jeg; — tiden er inde. — Ja, en åbenbaring! 
0, Basilios, kunde du bede den ned over mig! 
Bloddøden, om så skai være — ! Bloddøden — , ah, 
jeg svimler i dens sødme; tornekronen om min tin- 
ding — ! (han griber sig med begge hænder om hovedet, fatter 
rosenkransen, som han river af, besinder sig længe og siger sagte:) 
Denne. Det havde jeg glemt, (kaster kransen bort.) Et 

eneste har jeg lært i Athen. 

BASILIOS FRA CÆSARÆA. 

Hvilket, Julian? 

FYRST JULIAN. 

Den gamle skønhed er ikke længer skøn, og 
den nye sandhed er ikke længer sand. 

(visdomslæreren ljbanios kommer hurtigt gen nem søjlegangen fra højre 
side.) 

VISDOMSLÆREREN LIBANIOS 
(end nu i frastand). 

Nu har vi ham; nu har vi ham! 

FYRST JULIAN. 

Ham? Jeg tænkte du havde dem begge. 

VISDOMSLÆREREN LIBANIOS. 

Hvilke begge? 

FYRST JULIAN. 

Milons sønner. 

VISDOMSLÆREREN LIBANIOS. 

Ah, ja, dem har jeg også. Men vi har ham, 
min Julian! 

FYRST JULIAN. 

Hvem, dyrebare broder? 

VISDOMSLÆREREN LIBANIOS. 

Han har fanget sig i sit eget garn! 

FYRST JULIAN. 

Aha, — en vismand altså? 

VISDOMSLÆREREN LIBANIOS. 

Al visdoms modstander. 

FYRST JULIAN. 

Hvem, hvem, spørger jeg? 

VISDOMSLÆREREN LIBANIOS. 

Véd du det virkelig ikke? Har du ikke hørt 
nyheden om Maximos? 

* FYRST JULIAN. 

Om Maximos? 0, hav dog den godhed — 

VISDOMSLÆREREN LIBANIOS. 

Did hen måtte det komme med denne urolige 
sværmer, — skridt for skridt, ind i vanvidet — 

FYRST JULIAN. 

Med andre ord: ind i den højeste visdom. 

VISDOMSLÆREREN LIBANIOS. 

Ja, sådant kan siges. Men nu gælder det at 
handle og gribe øjeblikket. Du, vor højt skattede 
Julian, du er m anden. Du er kejserens nære slægt- 
ning. Alle sande visdomsvenners håh er rettet på 
dig, både her og i Nikomedia — 

FYRST JULIAN. 

Hør, o fortræffelige Libanios, — såsom jeg ikke 
er alvidende — 

VISDOMSLÆREREN LIBANIOS. 

Så erfar da, at Maximos nys er trådt åbenlyst 
frem med det, som ligger på bunden af hans lære. 

FYRST JULIAN. 

Og det laster du ham for? 

VISDOMSLÆREREN LIBANIOS. 

Han har udsagt, at' han kan byde over ånder 
og skygger. 



FYRST JULIAN 
(fatter hans kappe). 



Libanios ! 



VISDOMSLÆREREN LIBANIOS. 

•Alle på skibet var opfyldt af de forunderligste 
fortællinger, og her (viser et brev frem) her skriver min 
medbroder Eusebios udførligt om sagen. 

FYRST JULIAN. 

Ånder og skygger — 

VISDOMSLÆREREN LIBANIOS. 

I Efesos har Maximos nylig, i en stor forsam- 
ling, både af tilhængere og af modstandere, øvet 
forbudne kunster med Hekates billedstøtte. Det skede 
i gudindens tempel. Eusebios skriver, at han selv 
var tilstede, og var vidne til alt, fra først til sidst. 
Det var ravnsort nat omkring dem, Maximos talte 
sælsomme besværgelser; derpå afsang han en hymne, 
som ingen forstod. Da tændte marmorfaklen sig i 
støttens hånd — 

BASILIOS FRA CÆSARÆA. 

Ugudeligt værk! 

FYRST JULIAN 
(åndeløs). 

Og så — ? 

VISDOMSLÆREREN LIBANIOS. 

Og i det stærke blålige lys så de alle, at støt- 
tens ansigt tog liv og smilte imod dem. 

FYRST JULIAN. 

Hvad mere? 

VISDOMSLÆREREN LIBANIOS. 

Forfærdelse greb de flestes sind. Alle styrted 
imod udgangen. Mange har ligget i sygdom eller 
vildelse bagefter. Men han selv, — skulde du tro 
det, Julian? — til trods for den skæbne, som ramte 
begge hans brødre i Konstantinopel, turer han frem 
på sin farlige og forargelige vej. 

FYRST JULIAN. 

Forargelig? Kalder du denne vej en forargelig 
vej? Løber ikke al visdoms mål ud i dette? Sam- 
kvem mellem ånd og ånd — 

BASILIOS FRA CÆSARÆA. 

0, dyrebare, forvildede ven — ! 

VISDOMSLÆREREN LIBANIOS. 

Mere end forargelig, siger jeg! Hvad er Hekate? 
Hvad er guderne overhovedet for de opklaredes er- 
kendelse? Heldigvis lever vi dog ikke i hin gamle 
blinde sangers tid. Maximos burde dog vide bedre, 
end som så. Har ikke Platon — og efter ham vi 
andre — kastet fortolkningens lys over det hele? 
Er det ikke forargeligt, nu, i disse vore egne dage, 
igen at ville hylle ind i gåder og tågefulde drømme 
denne beundringsværdige, håndgribelige og, jeg tør 

vel sige, møjsommeligt opførte bygning af begreb og 
af udtydning, som vi, som visdommens elskere, som 
skolen, som — 

FYRST JULIAN 

(stormende). 

Farvel, Basilios! Jeg øjner et lys på min vej! 

BASILIOS FRA. CÆSARÆA 
(slår armene om ham). 

Jeg slipper dig ikke; jeg holder dig fast! 

FYRST JULIAN 
(snor sig fra ham). 

Ingen holder mig; — stamp ikke mod brodden — 

VISDOMSLÆREREN LIBANIOS. 

Hvilket anfald af afsind! Ven, broder, med- 
broder, hvor vil du hen? 

FYRST JULIAN. 

Did, did hen, hvor fakler tændes og hvor støtter 
smiler ! 

VISDOMSLÆREREN LIBANIOS. 

Og det kunde du! Du, Julian, du, vor stolthed, 
vort lys, vort håb, — du skulde ville ile til dette 
forblindede Efesos for at give dig i en gøglers vold! 
Vid, at i samme stund, som du fornedrer dig så 
dybt, i samme stund har du afført dig det herlige 
ry for lærdom og for veltalenhed, som du i disse år 
både i Pergamon og i Nikomedia og fornemmelig 
her ved Athens høje skole — 

FYRST JULIAN. 

0, skole, skole! Bliv du hos dine bøger; — nu 
har du pegt på den mand, jeg ledte efter. 

(han går ilsomt ud gen nem søjlegangen til venstre.) 

VISDOMSLÆREREN LIBANIDS 
(ser en tid efter ham). 

Denne fyrstelige yngling er farlig for viden- 
skaben. 

BASILIOS FRA CÆSARÆA 
(halvt hen for sig). 

Fyrst Julian er farlig for mere. 

TREDJE AKT. 



(1 Efesos. Oplyst sal i fyrst julians bolig. Indgangeo fra forhallen er 
på hojre side; længere tilbage en mindre dør, dækket af et forhæng. 
På venstre side en dør, som fører til husets indre rum. Baggrunden i 
salen dannes af en gennembrudt væg, udenfor hvilken man ser en liden 
indelukket gårdsplads, smykket med små statuer.) 

(tjenere bereder et festligt aftensmåltid og lægger hynder om bordet. 

husmesteren eutherios står v ed indgangen og nøder under mange høf- 

ligheder gregor fra nazianz og basilios fra cæsaiijba at træde ind.) 

HUSMESTEREN EUTHERIOS. 

Jo, jo; jeg forsikrer, det er alt sammen rigtigt. 

GREGOR FRA NAZIANZ. 

Umuligt! Driv dog ikke spot med os. 

BASILIOS FRA CÆSARÆA. 

Du spøger, ven! Hvor kan din herre vente os? 
Intet menneske har vidst vor afrejse fra Athen ; intet 
ophold har sinket os undervejs; vi har sejlet ikap 
med sky er ne og de vilde traner. 

HUSMESTEREN EUTHERIOS. 

Se eder om; se bordet der. Til daglig lever 
han af urter og brød. 

GREGOR FRA NAZIANZ. 

Ja, unægtelig; alle sanser vidner for dig; — 
vinkanderne, omvundne med blomster og grønt; 
lamper og frugter; røgelsen, som fylder salen med 
sin duft; fløjtespillerne foran husdøren — 

HUSMESTEREN EUTHERIOS. 

Tidligt imorges lod han mig kalde. Han lod 
til at være uvanligt glad; thi han gik op og ned ad 
gulvet og gned sig i hænderne. „ Bered et rigel igt 
måltid," sagde han, „thi inden aften kommer to 
venner fra Athen — " 

(han har imidlertid kastet et eje imod den åbne dør til venstre, tier 
pludselig og trækker sig ærbødig! tilbage.) 

BASILIOS FRA CÆSARÆA. 

Er han der? 

HUSMESTEREN EUTHERIOS 
(nikker til svar; derpå giver han tjenerne et vink om at bortfjerne sig; 

de går ud gennem den større dør til højre; selv følger han efter). 

(fyrst julian kommer kort efter ind fra venstre. Han er iført en lang 

østerlandsk klædning; hele hans adferd er li v fu Id og forråder en stærk 

indre spænding ) 

FYRST JULIAN 

(går hen imod dem og hilser dem med stor heftighed). 

Jeg ser eder! Jeg har eder! Tak, tak, at eders 
ånd fløj forud for eders legemer! 

GREGOR FRA NAZIANZ. 

Julian ! 

BASILIOS FRA CÆSARÆA. 

Min ven og broder! 

FYRST JULIAN. 

Jeg har været som en forsmægtende elsker efter 
eders håndtryk. Hof kry bet, eftertragtende visse folks 

bifald, kaldte mig en abe; — o, havde jeg dog abens 
fire hænder, at jeg kunde kryste eders fire på en 
gang! 

GBEGOR FRA NAZIANZ. 

Men forklar dog — ; dine tjenere møder os med 
fløjtespil for husdøren, vil føre os i bad, vil salve 
vort hår og smykke os med roser — 

FYRST JULIAN. 

Jeg så eder sidste nat. Det var fuldmåne, véd 
I, — og da er ånden altid så forunderlig virksom i 
mig. Inde ved mit bord sad jeg i bogsalen og var 
falden i søvn, træt, o, I venner, så træt af at forske 
og at skrive. Da fyldtes huset som af et stormvejr; 
forhængek løftedes flagrende opad, og jeg så ud i 
natten, vidt over havet. Jeg hørte liflig sang; men 
de, som sangen kom fra, var to store f ugle med 
kvindeansigter. De skar i skrå flugt ind mod kysten; 
der daled de lindt ned; fugle-hammene løste sig op 
som en hvidlig tåge, og i et mildt dæmrende skær 
så jeg eder to. 

GREGOR FRA NAZIANZ. / 

Er du viss på alt dette? 

FYRST JULIAN. 

Tænkte I på mig; talte I om mig inat? 

BASILIOS FRA CÆSARÆA. 

Ja, ja, — foran i skibet — 

FYRST JULIAN. 

Hvad tid på natten var det? 

GREGOR FRA NAZIANZ. 

Hvad tid på natten havde du hint syn? 

FYRST JULIAN. 

En time efter midnat. 

x GREGOR FRA NAZIANZ 
(med et blik på basilios). 

Forunderligt. 

FYRST JULIAN 
(gnider hænderne; op og ned ad gulvet). 

Ser I! Ha-ha; ser I vel? 

BASILIOS FRA CÆSARÆA 
(følger ham med øjnene). 

0, så er det dog sandt — 

FYRST JULIAN. 

Hvilket? Hvad er sandt? 

BASILIOS FRA CÆSARÆA. 

Rygtet om de føndomsfulde kunster, som du 
her øver. 

FYRST JULIAN. 

Ej, hvad kan rygtet ikke overdrive? — Men 
hvad siger rygtet om mig forresten? Jeg har ladet 
mig fortælle, at der skal gå mange rygter om mig. 
Hvis jeg gad fæste lid til visses forsikring, så måtte 
jeg tro, der gaves få mænd i riget, om hvem der 
tales så meget, som om mig. 

GREGOR FRA NAZIANZ. 

Det kan du trygt tro. 

FYRST JULIAN. 

Og hvad siger så Libanios til alt dette? Det 
var ham altid ukært, at mængden sysselsatte sig 
med andre end med ham. Og hvad siger de mange 

uforglemmelige venner i Athen for øvrigt? Man véd 
vel, at jeg er både i kejserens og i hele hoffets unåde? 

GREGOR FRA NAZIANZ. 

Du ? Jeg hører dog jævnlig nyheder fra hoflejren ; 
men derom skriver min broder Cæsarios intet. 

FYRST JULIAN. 

Jeg kan ikke tyde det anderledes, gode Gregor! 
Fra alle kanter agter de det rådeligt at holde øje 
med mig. Nylig sendte Cæsar Gallos sin husprest 
Aézios hid for at udforske, om jeg holder fast ved 
den uforfalskede lære. 

BASILIOS FRA CÆSARÆA. 
Og Så - ? 

FYRST JULIAN. 

Jeg forsømmer ikke lettelig nogen morgenandagt 
i kirken. Også henregner jeg blodvidnerne til de 
udmærkede mennesker; thi det er i sandhed ingen 
ringe sag at lide så store smerter, ja, endog døden, 
for sine meningers skyld. I det hele tror jeg nok, 
at Aézios var vel tilfreds med mig, da han rejste. 

BASILIOS FRA CÆSARÆA 
(griber hans hånd). 

Julian, — for vort inderlige venskabs skyld, — 
tal åbent om dim stilling. 

FYRST JULIAN. 

Jeg er jordens lykkeligste søn, I kære venner! 
Og Maximos, — ja, han bærer sit navn med rette, — 
Maximos er den største, som nogen tid har levet. 

GRE60R FRA NAZIANZ 
(bereder sig til at gå). 

Vi vilde kun se dig, herre! 



Digitized by 



Google 



99 



FYRST JULIAN. 

Kan dette gøre broder så fremmed imod broder? 
I viger i angst for det gådefulde. 0, ja, det undrer 
mig ikke. Således veg også jeg, før jeg blev seende 
og før jeg aned det, som er livets kerne. 

BAS1L10S FRA CÆSARÆA. 

Hvad kalder du livets kerne? 

FYRST JULIAN. 

Maximos véd det. I ham er den ny åbenbaring. 

BASILIOS FRA CÆSARÆA. 

Og den er bleven dig til del? 

FYRST JULIAN. 

Næsten. Jeg står lige ved det. Endnu i denne 
nat har Maximos lovet mig — 

GREGOR FRA NAZIANZ. 

Maximos er en sværmer eller han bedrager dig — ! 

FYRST JULIAN. 

Hvor tør du dømme om de hemmelige ting? 
Dette er ikke for din lærdom, min Gregor! Vejen 
ind i den store herlighed er forfærdelig. Hine drøm- 
mere i Eleusis var nær ved det rette spor; Maximos 
fandt sporet, og jeg siden — ved hans hånd. Jeg 
har vandret gennem mørke kløfter. Et tungt sumpet 
vand var ved min venstre side; — jeg tror det var 
en strøm, som havde glemt at flyde. Hvasse stem- 
mer talte forvirret, pludseligt, og ligesom uden al 
årsag i natten. Fra og til så jeg et blåligt lys; 
skrækkelige skikkelser strøg mig forbi; — jeg gik og 
gik i dødens rædsel; men jeg holdt prøven ud. — 

Siden, siden, — o, I dyrebare — jeg har med 
dette mit til ånd forvandlede legeme været langt 

7* 

inde i paradisets egne; englene har sunget sine lov- 
sange for mig; jeg har skuet det midterste lys — 

GREGOR FBA NAZIANZ. 

Ve over denne ugudelige Maximos! Ve over 
denne til djævlen hjemfaldne hedenske gøgler! 

FYRST JULIAN. 

Blindhed, blindhed! Maximos hylder sin forud- 
gangne broder; han hylder begge hine store brødre, 
både lovgiveren fra Sinai og seeren fra Nazareth 

Véd du, hvorledes erkendelsens ånd fyldte mig? 
— Det skede en nat under bøn og faste. Da for- 
nam jeg, at jeg blev rykket vidt — vidt ud i rummet 
og ud af tiden; thi der var høj sol-sittrende dag om 
mig, og jeg stod ensom på et skib med slappe sejl 
midt i det blanke strålende Græker-hav. Øerne tårned 
sig, lig lette fæstnede skylag, langt borte, og skibet 
lå tungt, som om det sov, på den vinblå flade. — 

Se, da blev denne flade mere og mere genuem- 
sigtig, lettere, tyndere; til sidst var den der ikke 
mere, og mit skib hang over et tomt forfærdeligt 
dyb. Intet grønt, ingen sol dernede — kun den 
døde, slimede, sorte havbund i al sin afskylige 
nøgenhed. — 

Men ovenover, i det uendelige hvælv, som før 
havde syntes mig tomhed, — der var livet; der tog 
det usynlige former og stilheden tog toner. — Da 
fatted jeg den store forløsende erkendelse. 

GREGOR FRA NAZIANZ. 

Hvilken erkendelse mener du? 

FYRST JULIAN. 

Det, som er, det er ikke; og det, som ikke er, 
det er. 

BASILIOS FRA CÆSARÆA. 

0, du forspildes og fortabes i dette spind af lys 
og tåger. 

FYRST JULIAN. 

Jeg? Sker der ikke jertegn? Forkynder ikke 
både varsler og visse sælsomme forekomster imellem 
stjernerne, at den guddommelige vilje har noget endnu 
uopklaret i sinde med mig? 

GREGOR FRA NAZIANZ. 

Tro ikke deslige tegn; du kan ikke vide, hvis 
værk de er. 

FYRST JULIAN. 

Jeg skulde ikke tro på lykke-spående tegn, der 
allerede har bekræftet sig? 

(han drager dem nærmere til sig og siger sagte:) 

Jeg kan lade eder vide, I venner, at en stor 
omvæltning står for døren. Cæsar Gallos og jeg skal 
inden føje tid komme til at dele herredømmet over 
verden, — han som kejser, og jeg som — ja, hvad 
skal jeg kalde det? det ufødte kan jo ikke nævnes 
ved navn; thi det har intet. Altså ikke mere om 
dette før tidens fylde. Men om Cæsar tør jeg vel 
tale. — Véd I noget om hint syn, for hvilket man 
har fengslet og pint borgeren Apollinaris i Sidon? 

BASILIOS FRA CÆSARÆA. 

Nej, nej, hvor kan vi vide — ? 

FYRST JULIAN. 

Apollinaris har udsagt, at han hørte nogen banke 
gentagne gange på døren ved nattetid. Han stod da 
op og gik udenfor huset; og se, — der ude fik han 
øje på en skikkelse, — mand eller kvinde — , det 
vidste han ikke. Og skikkelsen talte til ham og bød 

ham skaffe tilveje en purpurklædning, således, som 
nyvalgte herskere bærer dem. Men da Apollinaris i 
skræk vilde vægre sig for så farlige ting, var skik- 
kelsen der ikke mere, og kun en røst råbte: gå, gå, 
Apollinaris, og få purpurklædningen hurtig færdig! 

GREGOR FRA NAZIANZ. 

Var det dette tegn, du nys sagde, havde be- 
kræftet sig? 

FYRST JULIAN 

(nikker langsomt). 

Syv dage senere døde Cæsars hustru i Bithynia. 
Konstantina har altid været hans onde engel; derfor 
måtte hun nu bort, ifølge det omslag, som er sket 
i den guddommelige vilje. Tre uger efter Konstan- 
tinas død kom kejserens udsending, tribunen Skudilo, 
med stort følge til Antiokia, viste Cæsar Gallos kej- 
serlig ære og bød ham i kejserens navn til gæst 
ved l\oflejren i Rom. — Cæsars rejse er nu som en 
sejerherres tog gennem landene. I Konstantinopel 
har han holdt væddeløb i hippodromen, og mængden 
jubled højt, da han, skønt endnu kun Cæsar af navn, 
stod frem på de fordums kejseres vis og rakte kransen 
til hin Korax, der vandt løbet. Så vidunderligt op- 
højer Gud igen vor slægt, som var sunken under 
synd og forfølgelse. 

I GREGOR FRA NAZIANZ. 

Sælsomt. I Athen gik andre rygter. 

FYRST JULIAN. 

Jeg har sikker kundskab. Det haster med pur- 
purklædningen, Gregor! Og skulde jeg så tvile på 
de ting, Maximos har bebudet som nær forestående 
for mig? I nat falder det sidste slør. Her inde 
skal den store gåde vorde åbenbaret. 0, bliv hos 

mig, mine brødre, — bliv hos mig i disse angstens 
og forventningens natte-timer! Når Maximos kom- 
mer, skal I være vidne til — 

BASILIOS FRA CÆSARÆA. 

Aldrig! 

GREGOR FRA NAZIANZ. 

Kan ikke ske; vi er på hjemrejsen til Kappa- 
dokia. 

FYRST JULIAN. 

Og hvad har så brat forjaget jer fra Græken- 
land? 

BASILIOS FRA CÆSARÆA. 

Min moder er enke, Julian! 

GREGOR FRA NAZIANZ. 

Min fader er svag både af helbred og af sind; 
han trænger vel til en støtte. 

FYRST JULIAN. 

0, men bliv i herberget; blot til imorgen — ! 

GREGOR FRA NAZIANZ. 

Umuligt; vort rejsefølge bryder op ved daggry. 

FYRST JULIAN. 

Ved daggry? Før midnat kunde dagen gry 
for eder. 

BASILIOS FRA CÆSARÆA. 

Julian, lad mig ikke drage bort i altfor stor 
angst. Sig mig, — når Maximos har tydet alle gåder 
for dig, — hvad så? 

FYRST JULIAN. 

Mindes du hin flod, Strabon skriver om, — hin 

flod, som har sine kilder på det libyske berg? Den 
vokser og vokser i sit løb; men når den er som 
størst, siver den ud i ørkensanden og begraver sig 
selv i det jordens moderskød, hvoraf den fremgik. 

BASILIOS FRA CÆSARÆA. 

Du higer dog ikke mod døden, Julian! 

FYRST JULIAN. 

Hvad I trældomsfuldt håber på bag døden, det 
er det just den store hemmeligheds mål at forhverve 
alle med vidende her i vort jordiske liv. Det er gen- 
oprejsning, som Maximos og hans lærlinge søger, — 
det er den forspildte lighed med guddommen. Hvor- 
for så tvilende, I brødre? Hvorfor står I der, lige- 
som foran noget uoverstigeligt? Jeg véd, hvad jeg 
véd. I hvert af de skiftende slægts-led har der været 
én sjæl, hvori den rene Adam genfødtes; han var 
stærk i lovgiveren Moses; han havde evnen til at 
gøre sig jorden underdanig i den makedoniske Alex- 
ander; han var næsten fuldkommen i Jesus fra Naza- 
reth. Men se, Basilios, (hon griber ham i armen) dem alle 
fattedes, hvad der er mig lovet, — den rene kvinde! 

BASILIOS FRA CÆSARÆA 

(river sig løs). 

Julian, Julian! 

GREGOR FRA NAZIANZ. 

Du bespottelige, — did hen har dit hjertes hov- 
mod trukket dig! 

BASILIOS FRA CÆSARÆA. 

0, Gregor, han er syg og forvildet! ' 

FYRST JULIAN. 

Hvorfor al denne hånlige tvil? Er det min 

spinkle vækst, som vidner imod mig? Ha-ha; jeg 
siger eder, denne grove kødfiilde slægt skal forgå. 
Det vordende skal mere undfanges af ånden, end af 
legemet. I den første Adam var der ligevægt, som 
i hine billeder af guden Apollon. Siden har der ikke 
været ligevægt. Havde ikke Moses en stam tunge? 
Måtte .ikke hans arme støttes, da han skulde holde 
dem manende oprakte hist ved den røde havbugt? 
Trængte ikke Makedonieren jævnlig til at ildnes ved 
hjælp af visse stærke drikke og andre kunstige midler? 
Og nu Jesus fra Nazareth? Havde ikke han et 
skrøbeligt legeme? Faldt han ikke i søvn på skibet, 
mens dog de andre holdt sig vågne? Segned han 
ikke under korset, hint kors, som Jøden Simon bar 
med lethed? De to røvere segned ikke. — I kalder 
eder troende, og har dog så liden tro til det vid- 
underliges åbenbårings-magt. Vent, vent, — I skal 
få se ; — bruden skal visselig skænkes mig, og da — , 
hånd i hånd vil vi ga imod øst, did hen, hvor nogle 
siger at Helios fødes, — ind i ensomheden, skjule 
os, som guddommen skjuler sig, søge lunden ved 
Eufrats bredder, finde den, og der — , o, forherligelse 
— derfra sjtal en ny slægt i skønhed og ligevægt gå 
ud over jorden; der, I skriftbundne tvilere, der skal 
åndens kejser-rige grundes! 

BASIL10S FRA CÆSARÆA. 

0, jeg må vel vride mine hænder i sorg over 
dig. Er du hin samme Julian, som for tre år siden 
drog fra Konstantinopel! 

FYRST JULIAN. 

Den tid var jeg blind, som I nu; jeg kendte 
kun den vej, der standser ved læren. 

GREGOR FRA NAZIANZ. 

Véd du, hvor din vej standser? 

FYRST JULIAN. 

Hvor vejen og målet er ét. — For sidste gang, 
Gregor, Basilios, — jeg bønfalder eder, bliv hos mig. 
Det syn, jeg havde sidste nat, — både det og meget 
andet, tyder på et gådefuldt bånd imellem os. Dig, 
min Basilios, havde jeg så meget at sige. Du er 
jo din slægts hoved; og hvo véd, om ikke alt det 
lokkende, der er mig tilsagt — ; om ikke gennem 
dig og i dit hus — 

BASILIOS FRA CÆSARÆA. 

Aldrig! Med min vilje skal ingen ledes ind i 
dit afsind og i dine vilde drømme. 

FYRST JULIAN. 

Ah, hvad taler du om vilje? Jeg øjner en 
skrivende hånd på væggen; snart skal jeg tyde 
skriften. 

GREGOR FRA NAZIANZ. 

Kom, Basilios! 

FYRST JULIAN 
(med udstrakte arme). 

0, I venner; I venner! 

GREGOR FRA NAZIANZ. 

Mellem os er et skille fra denne dag. 

(han drager basilios med sig; begge går ud til højre.) 

FYRST JULIAN 
(ser en stund efter dem). 

Ja, gå! Gå, gå! — Hvad véd I to lærde mænd! 
Hvad bringer I med fra visdommens stad? Du, min 
stærke trodsige Gregor, — og du, Basilios, mere pige 
end mand, — I kender kun to gader i Athen, gaden 
til skolen og gaden til kirken; den tredje gade, 

over Eleusis og videre, den kender I ikke, og end 
mindre — . Ah! 

(Forhænget på højre side drages til side. to tjenere i østerlandske 
klæder bringer ind en høj tilhyllet genstand, som de stiller i hjørnet 
bag bordet Lidt efter kommer mystikeren maximos gennem den samme 
dør. Han er en mager middelshøj mand med et brunt høgagtigt ansigt ; 
hans hår og skæg er stærkt gråsprængt med undtagelse af de tykke 
øjenbryn og skægget over munden, der endnu har sin begsorte farve. 
Han bærer en spids hue og en lang sort klædning: i hånden har han 
en hvid stav.) 

MYSTIKEREN MAXIMOS 

(går, uden at agte på julian, hen til den tilhyllede genstand, standser 

og giver tjenerne et vink; de fjerner sig lydløst). 

FYRST JULIAN 

(sagte). 

Endelig ! 

MYSTIKEREN MAXIMOS 

(drager klædet bort; man ser en bronce-lampe på en høj trefod; deretter 

fremtager han en liden sølvkrukke og hælder olje i lampeskålen. Lampen 

tænder sig af sig selv og brænder med et stærkt rødligt skær). 

• FYRST JULIAN 

(i spændt forventning). 

Er tiden inde? 

MYSTIKEREN MAXIMOS 
(uden at se på ham). 

Er dit sind og dit legem rent? 

FYRST JULIAN. 

Jeg har fastet og salvet mig. 

MYSTIKEREN MAXIMOS. 

Så kan nattens højtid begynde! 

(han giver et tegn; dakserinder og fløjtespillerå viser sig i forgården. 
Musik og dans under det følgende.) 

FYRST JULIAN. 

Maximos, — hvad er dette? 

MYSTIKEREN MAXIMOS. 

Roser i håret! Perlende vin! Se, se hist de 
skønne lemmer i leg! 

FYRST JULIAN. 

Og midt under denne sansernes tummel vil 
du -? 

MYSTIKEREN MAXIMOS. 

Synden er kun i dit syn på det syndige. 

FYRST JULIAN. 

Roser i håret! Perlende vin! 

(han kaster sig ned på et af h ynderne ved bordet, tømmer en fyldt skål, 
sætter den hurtigt fra sig og spørger:) ' 

Ah, hvad var der i vinen? 

MYSTIKEREN MAXIMOS. 

En glød af den ild, som Prometheus stjal. 

(han lægger sig ned på don anden side af bordet.) 
FYRST JULIAN. 

Mine sanser bytter virksomhed; jeg hører klar- 
hed og jeg ser toner. 

MYSTIKEREN MAXIMOS. 

Vinen er druens sjæl. Den frigjorte, frivillige 
fange. Logos i Pan! 

DE DANSENDE PIGER 
(synger i forgården), 

Frigør dig, tømmende 
Bakki blod; — 
vug dig på strømmende 
rythmers flod! 

FYRST JULIAN 

(drikker). 

Ja, ja, der er frigørelse i rusen. Kan du tyde 
denne salighed? 

MYSTIKEREN MAXIMOS. 

Rusen er dit bryllup med naturens sjæl. 

FYRST JULIAN. 

Søde gåde ; fristende lokkende — ! H vad var 
det? Hvi lo du? 

MYSTIKEREN MAXIMOS. 

Jeg? 

FYRST JULIAN. 

Det hvisker ved min venstre side! Silkehyndet 
knittrer — 

(bleg; springer halvt ivejret.) 

Maximos, vi er ikke alene! 

MYSTIKEREN MAXIMOS 

(råber:) 

Vi er fem tilbords! 

FYRST JULIAN. 

Symposion med ånderne! 

MYSTIKEREN MAXIMOS. 

Med skygger ne. 

FYRST JULIAN. 

Nævn mine gæster! 

MYSTIKEREN MAXIMOS. 

Ikke nu. Hør, hør! 

FYRST JULIAN. 

Hvad er det? Det bruser som en storm gennem 
huset — 

MYSTIKEREN MAXIMOS 

(skriger). 

Juli an ! Ju lian ! Julian ! 

FYRST JULIAN. 

Tal, tal! Hvad sker med os? 

MYSTIKEREN MAXIMOS. 

Bebudelsens time er over dig! 

FYRST JULIAN 
(springer op og viger langt tilbage fra bordet). 

Ah! 

(Bordlamperne synes nær ved at slukkes; over den store bronce-lampe 
hæver sig en blåligt lysende kreds.) 

MYSTIKEREN MAXIMOS 

(kaster sig helt ned). 

Øjet mod lyset! 



Hist? 
Ja, ja! 



FYRST JULIAN. 

MYSTIKEREN MAXIMOS. 

PIGERNES SANG 
(dæmpet fra forgården). 

Natten, den seende, 
spænder sit spind; 
lysten, den leende, 
lokker dig ind. 

FYRST JULIAN 

(stirrer mod lysskæret). 

Maximos ! Maximos ! * 

MYSTIKEREN MAXIMOS 
(sagte). 

Ser du noget? 

FYRST JULIAN. 

Ja. 

MYSTIKEREN MAXIMOS. 

Hvad ser du? 

FYRST JULIAN. 

Jeg ser et skinnende ansigt i lyset. 

MYSTIKEREN MAXIMOS. 

Mand eller kvinde? 

FYRST JULIAN. 

Jeg véd ikke. 

MYSTIKEREN MAXIMOS. 

Tal til det. 

FYRST JULIAN. 

Tør jeg? 

MYSTIKEREN MAXIMOS. 

Tal; tal! 

FYRST JULIAN 

(nærmere). 

Hvi blev jeg? 

EN STEMME I LYSET. 

For at tjene ånden. 

MYSTIKEREN MAXIMOS. 

Svarer det? 

FYRST JULIAN. 

Ja, ja. 

MYSTIKEREN MAXIMOS. 

Spørg mere. 

FYRST JULIAN. 

Hvad er min gerning? 

STEMMEN I LYSET. 

Du skal grundfæste riget. 

FYRST JULIAN. 

Hvilket rige? 

STEMMEN I LYSET. 

Riget. 

FYRST JULIAN. 

Og på hvilken vej? 

STEMMEN I LYSET. 

På frihedens. 

FYRST JULIAN. 

Tal fuldt ud! Hvad er frihedens vej? 

STEMMEN I LYSET. 

Nødvendighedens vej. 

FYRST JULIAN. 

Og ved hvilken magt? 

STEMMEN I LYSET. 

Ved at ville. 

FYRST JULIAN. 

Hvad skal jeg ville? 

STEMMEN I LYSET. 

Hvad du må. 

FYRST JULIAN. 

Det blegner; det svinder — ! 

(nærmere.) 

Tal, tal! Hvad må jeg? 

STEMMEN I LYSET 
(veklagende). 

Julian ! 

(Lysk red sen opløser sig; bordlaroperne brænder som før. I 

MYSTIKEREN MAXIMOS 
(ser op). 

Borte? 

FYRST JULIAN. 

Borte. 

MYSTIKEREN MAXIMOS. 

Er du nu vidende? 

FYRST JULIAN. 

Nu mindst. Jeg hænger over det svælgende 
dybs befæstning — midt i me Hem lys og mørke. 

(han lægger sig atter ned.) 

Hvad er riget? 

MYSTIKEREN MAXIMOS. 

Der er tre riger. 

FYRST JULIAN. 

Tre? 

MYSTIKEREN MAXIMOS. 

Først er hint rige, som grundlagdes på kund- 
skabens træ; så hint rige, der grundlagdes på kor- 
sets træ — 

HENRIK IBSENS SAMLEDE VÆRKER. V. 8 

FYRST JULIAN. 

Og det tredje? 

MYSTIKEREN MAXIMOS. 

Det tredje er den store hemmeligheds rige, det 
rige, som skal grundlægges på kundskabens og på 
korsets træ tilsammen, fordi det hader og elsker dem 
begge, og fordi det har sine levende kilder under 
Adams lund og under Golgata. 

FYRST JULIAN. 

Og det rige skal komme — ? 

MYSTIKEREN MAXIMOS. 

Det står for døren. Jeg har regnet og regnet — 

FYRST JULIAN 
(bry der hvast af). 

Det hvisker igen! Hvem er mine gæster? 

MYSTIKEREN MAXIMOS. 

De tre hjørnestene under nødvendighedens vrede. 

FYRST JULIAN. 

Hvem, hvem? 

MYSTIKEREN MAXIMOS. 

De tre store hjælpere i fornægtelse. 

FYRST JULIAN. 

Nævn dem! 

MYSTIKEREN MAXIMOS. 

Det kan jeg ikke; jeg kender dem ikke; — men 
jeg kunde vise dig dem — 

FYRST JULIAN. 

Så vis mig dem! Straks, Maximos — ! 

MYSTIKEREN MAXIMOS. 
Vogt dig — ! 

FYRST JULIAN. 

Straks; straks! Jeg vil se dem; jeg vil tale 
med dem, en for en. 

MYSTIKEREN MAXIMOS. 

Over dig selv komme skylden. 

(han svinger sin stav og råber:) 

Tag skikkelse og lad dig tilsyne, du udvælgel- 
sens første offerlam! 

FYRST JULIAN. 

Ah! 

MYSTIKEREN MAXIMOS 

(med tilhyllet ansigt). 

Hvad ser du? 

FYRST JULIAN 

(dæinpot). 

Der ligger han; lige for hjørnet. — Han er stor, 
som Herakles, og skøn — , dog nej, ikke 

(nolemle.) 

Kan du, så tal til mig! 

EN STEMME. 

Hvad vil du vide? 

FYRST JULIAN. 

Hvad var dit hverv i livet? 

STEMMEN. 

Min brøde. 

FYRST JULIAN. 

Hvi forbrød du dig? 

STEMMEN. 

Hvi blev jeg ikke min broder! 

FYRST JULIAN. 

Ingen udflugter. Hvi forbrød du dig? 

STEMMEN. 

Hvi blev jeg mig selv? 

FYRST JULIAN. 

Og hvad v il de du, som dig selv? 

STEMMEN. 

Hvad jeg måtte. 

FYRST JULIAN. 

Og hvorfor måtte du? 

STEMMEN. 

Jeg var mig. 

FYRST JULIAN. 

Du er ordknap. 

MYSTIKEREN MAXIMOS 
(uden at se op). 

In vino veritas. 

FYRST JULIAN. 

Du traf det, Maximos! 

(han hælder en fyldt skål ud foran det tomme seede.) 

Bad dig i vinduften, min blege gæst! Kvæg dig. 
Kend, kend, — den stiger tilvejrs som en offerrøg. 

STEMMEN. 

Offerrøg stiger ikke altid. 

FYRST JULIAN. 

Hvi rødmer hin stribe på panden ? Nej, nej, — 
stryg ikke håret over. Hvad er det? 

STEMMEN. 

Tegnet. 

FYRST JULIAN. 

Hm; ikke videre om det. Og hvad frugt har 
din brøde båret? 

STEMMEN. 

Den herligste. 

FYRST JULIAN. 

Hvad kalder du den herligste. 

STEMMEN. 

Livet. 

FYRST JULIAN. 

Og livets grund? 

STEMMEN. 

Døden. 

FYRST JULIAN. 

Og dødens? 

STEMMEN 
(taber sig, som i et suk). 

Ja, det er gåden! 

FYRST JULIAN. 

Borte! 

MYSTIKEREN MAX1MOS 

(ser op). 

Borte? 

FYRST JULIAN. 

Ja. 

MYSTIKEREN MAXIMOS. 

Kendte du ham? 

FYRST JULIAN. 

Ja. 

MYSTIKEREN MAXIMOS. 

Hvem var det? 

FYRST JULIAN. 

Kain. 

MYSTIKEREN MAXIMOS. 

Den vej altså! Forsk ikke mere! 

FYRST JULIAN 
(slår ud med hånden). 

Den anden, Maximos! 

MYSTIKEREN MAXIMOS. 

Nej, nej, nej; — jeg gør det ikke! 

FYRST JULIAN. 

Den anden, siger jeg! Du har tilsvoret mig at 
komme tilbunds i visse ting. Den anden, Maximos! 
Jeg vil se ham; vil kende mine gæster! 

MYSTIKEREN MAXIMOS. 

Du har villet det, ikke jeg. 

(han svinger staven.) 

Her frem og lad dig tilsyne, du villende slave, 
du, som hjalp ved den næste store verdens vending! 

FYRST JULIAN 

(stirrer et øjeblik i det tomme rum; pludselig strækker han hånden af 

værgende ud imod sædet lige ved siden af sig og siger dæmpel): 

Ikke nærmere! 

MYSTIKEREN MAXIMOS 
(bortvendt). 

Ser du ham? 

FYRST JULIAN. 

Ja. 

MYSTIKEREN MAXIMOS. 

Hvorledes ser du ham? 

FYRST JULIAN. 

Jeg ser ham som en rødskægget mand. Han 

har forrevne klæder og et reb om halsen. 

Tal til ham, Maximos! 

MYSTIKEREN MAXIMOS. 

Du må tale. 

FYRST JULIAN. 

Hvad var du i livet? 

EN STEMME 
(lige ved ham). 

Verdens-vognens tolvte hjul. 

FYRST JULIAN. 

Det tolvte? Det femte regnes alt for unyttigt. 

STEMMEN. 

Hvor var vognen rullet hen uden mig? 

FYRST JULIAN. 

Hvor rulled' den hen ved dig? 

STEMMEN. 

Ind i forherligelsen. 

FYRST JULIAN. 

Hvi hjalp du? 

STEMMEN. 

Fordi jeg var villende. 

FYRST JULIAN. 

Hvad vilde du? 

STEMMEN. 

Hvad jeg måtte ville. 

FYRST JULIAN. 

Hvem kåred dig? 

STEMMEN. 

Mesteren. 

FYRST JULIAN. 

Var mesteren forud- vidende, da han kåred dig? 

STEMMEN. 

Ja, det er gåden! 

(kort stilhed.) 
MYSTIKEREN MAXIMOS. 

Du tier? 

FYRST JULIAN. 

Han er her ikke mere. 

MYSTIKEREN MAXIMOS 

iser op). 

Kendte du ham? 

FYRST JULIAN. 

Ja. 

MYSTIKEREN MAXIMOS. 

Hvad hed han i livet? 

FYRST JULIAN. 

Judas Ischariotes. 

MYSTIKEREN MAXIMOS 
(springer op). 

Afgrunden sky der blomster; natten forråder 
sig selv! 

FYRST JULIAN 
(skriger til ham). 

Den tredje frem! 

MYSTIKEREN MAXIMOS. 

Han skal komme! 

(svinger staven.) 

Her frem, du tredje hjørnesten! Her frem, du 
tredje store frigivne under nødvendigheden! 

(kaster sig atter ned på hyndet og vender sit ansigt bort.) 

Hvad ser du? 

FYRST JULIAN. 

Jeg ser intet. 

MYSTIKEREN MAXIMOS. 

Og dog er han her. 

(svinger staven igen.) 

Ved salomons segl, ved øjet i trekanten, — jeg 

besværger dig, — lad dig tilsyne! 

Hvad ser du nu? 

FYRST JULIAN. 

Intet; intet! 

MYSTIKEREN MAXIMOS 
(svinger atter staven). 

Her frem, du — ! 

(holder pludselig inde, udstøder et skrig og springer op fra bordet) 

Ah, lyn i natten! Jeg ser det; — al kunst er 
forgæves. 

FYRST JULIAN 

(rejser sig). 

Hvorfor? Tal, tal! 

MYSTIKEREN MAXIMOS. 

Den tredje er ikke iblandt skyggerne endnu. 

FYRST JULIAN. 

Han lever? 

MYSTIKEREN MAXIMOS. V 

Ja, han lever. 

FYRST JULIAN. 

Og her, sagde du — ! 

MYSTIKEREN MAXIMOS. 

Her, eller hist, eller hlandt de ufødte; — jeg 
véd ikke — 

FYRST JULIAN 

(treenger ind på ham). 

Du lyver! Du bedrager mig! Her, her, sagde 
du -! 

MYSTIKEREN MAXIMOS. 

Slip min kappe! 

FYRST JULIAN. 

Altså du eller jeg! Men hvem af os? 

MYSTIKEREN MAXIMOS. 

Slip kappen, Julian! 

FYRST JULIAN. 

Hvem af os? Hvem? Alt hænger i dette ene! 

MYSTIKEREN MAXIMOS. 

Du er mere vidende end jeg. Hvad forkyndte 
røsten i lyset? 

FYRST JULIAN. 

Røsten i lyset — ? 

(med et skrig.) 

Riget! Riget? Grundfæste riget — ! 

MYSTIKEREN MAXIMOS. 

Det tredje rige! 

FYRST JULIAN. 

Nej; og tusende gange nej! Vig, fordærver! 
Jeg siger mig løs fra dig og fra alt dit værk — 

MYSTIKEREN MAXIMOS. 

Fra nødvendigheden? 

FYRST JULIAN. 

Jeg trodser nødvendigheden! Jeg vil ikke tjene 
den. Jeg er fri, fri, fri! 

(Larm udenfor: danserinderne og fløjtespillerne flygter.) 

MYSTIKEREN MAXIMOS 
(lytter mod hejre). 

Hvad skræk og skrig — ?. 

FYRST JULIAN. 

Der trænger fremmede mennesker ind i huset — 

MYSTIKEREN MAXIMOS. 

Man mishandler dine tjenere; de vil myrde os! 

FYRST JULIAN. 

Vær rolig; os kan ingen ramme. 

HUSMESTEREN EUTHERIOS 
(kommer ilsomt over forgården). 

Herre, herre! 

FYRST JULIAN. 

Hvem volder hin larm udenfor? 

HUSMESTEREN EUTHERIOS. 

Fremmede mænd har omringet huset; de har 
sat vagt ved alle udgange; de bryder ind — næsten 
med vold. Der kommer de, herre! Der er de! 

(quæstoren leontes med et stort og pragtfuldt følge kommer ind fra 
højre.) 

QUÆSTOREN LEONTES. 

Tilgiv, jeg anråber dig hundrede gange, min 
nådigste herre — 

FYRST JULIAN 
(et skridt tilbage). 

Hvad ser jeg! 

QUÆSTOftEN LEONTES. 

Dine tjenere vilde formene mig at slippe ind; 
og da det var mig så højst magtpåliggende — 

FYRST JULIAN. 

Du her i Efesos, min fortræffelige Leontes! 

QUÆSTOREN LEONTES. 

Jeg har rejst nætter og dage som kejserens ud- 
sending. 

FYRST JULIAN 
(bleg). 

Til mig? Hvad vil kejseren mig? Jeg er mig 
sandelig ingen brøde bevidst. Jeg er syg, Leontes! 
Denne mand (tyder mod maximos) er hos mig som læge. 

QUÆSTOREN LEONTES. 

Tillad mig, nådige herre — ! 

FYRST JULIAN. 

Hvi trænger man voldsomt ind til mig? Hvad 
er det kejseren vil? 

QUÆSTOREN LEONTES. 

Han vil glæde dig, herre, med et stort og vigtigt 
budskab. 

FYRST JULIAN. 

Jeg beder dig, lad mig vide, hvad budskab du 
bringer. 

QUÆSTOREN LEONTES 
(knæler). 

Min allerhøjeste herre, — prisende din og min 
egen lykke hilser jeg dig som Cæsar. 

QUÆSTORENS FØLGE. 

Længe leve Cæsar Julian! 

MYSTIKEREN MAXIMOS. 

Cæsar ! 

FYRST JULIAN 
(viger med et udråb tilbage). 

Cæsar! Stå op, Leontes! Hvad afsind taler du! 

QUÆSTOREN LEONTES. 

Jeg bringer kejserens bud. 

FYRST JULIAN. 

Jeg — jeg Cæsar! — Ah, hvor er Gallos? 

QUÆSTOREN LEONTES. 

0, spørg ikke. 

FYRST JULIAN. 

Hvor er Gallos? Jeg besværger dig, — hvor er 
Gallos? 

QUÆSTOREN LEONTES 

(står op). 

Cæsar Gallos er hos sin elskede hustru. 

FYRST JULIAN. 

Død! 

QUÆSTOREN LEONTES. 

Salig hos sin hustru. 

FYRST JULIAN. 

Død; død! Gallos død! Død midt på sit sejrs- 
tog! Men når, — og hvor? 

QUÆSTOREN LEONTES. 

0, dyrebare herre, forskån mig — 

GREGOR FRA NAZIANZ 
(brydes med vagten ved indgangen). 

Jeg må ind til ham! Tilside, siger jeg. — 
Julian! 

FYRST JULIAN. 

Gregor, broder, — så kom du dog igen! 

GREGOR FRA NAZIANZ. 

Er det sandt, hvad rygtet kaster som en pile- 
regn over staden? . 

FYRST JULIAN. 

Jeg er selv som rammet af rygtets pile. Tør 
jeg tro på denne blanding af lykke og ulykke? 

GREGOR FRA NAZIANZ. 

For Kristi skyld, vis fristeren fra dig! 

FYRST JULIAN. 

Kejserens bud, Gregor! 

GREGOR FRA NAZIANZ. 

Du vil træde på din broders blodige lig — 

FYRST JULIAN. 

Blodige — ? 

GREGOR FRA NAZIANZ. 

Véd du det ikke? Cæsar Gallos er myrdet. 

FYRST JULIAN 
(med sammenslagne hænder) 

Myrdet! 

QUÆSTOREN LEONTES. 

Ah, hvo er denne forvovne — ? 

FYRST JULIAN. 

Myrdet; myrdet! itil leontes.) Han lyver dog? 

QUÆSTOREN LEONTES. 

Cæsar Gallos er falden på sine gerninger. 

FYRST JULIAN. 

Myrdet! — hvo myrded ham? 

QUÆSTOREN LEONTES. 

Hvad der er sked, var en nødvendighed, høje 
herre! Cæsar Gallos har misbrugt magten som en 
rasende her i Østerlandene. Hans stilling som Cæsar 
var ham ikke længer nok. Hans færd, både i Kon- 
stantinopel og andetsteds undervejs, viste tilfulde, 
hvad han pønsed på. 

FYRST JULIAN. 

Jeg spørger ikke om hans brøde; det andet 
vil jeg vide. 

QUÆSTOREN LEONTES. 

0, lad mig skåne dine broderlige øren. 

FYRST JULIAN. 

Mine broderlige øren kan tåle, hvad mine søn- 
lige øren har tålt. Hvo dræbte ham? 

QUÆSTOREN LEONTES. 

Tribunen Skudilo, som ledsaged ham, fandt det 
rådeligt at lade ham henrette. 

FYRST JULIAN. 

Hvor? Dog ikke i Rom? 

QUÆSTOREN LEONTES. 

Nej, herre, det skede på rejsen did, — i staden 
Pola i Illyrien. 

FYRST JULIAN 

(bøjer sig). 

Kejseren er stor og retvis. — Den sidste af 
slægten, Gregor! Kejser Konstanzios er stor. 

QUÆSTOREN LEONTES 
(tager en purpurkåbe fra en af følget). 

Høje Cæsar, værdiges at iføre dig — 

FYRST JULIAN. 

Rød! Væk med den! Var det den, han bar i 
Pola - ? 

QUÆSTOREN LEONTES. 

Den er kommen ny fra Sidon. 

FYRST JULIAN 

(med et blik til maximos). 

Fra Sidon! Purpurklædningen — ! 

MYSTIKEREN MAXIMOS. 

Apollinaris's syn! 

GREGOR FRA NAZIANZ. 

Julian; Julian! 

QUÆSTOREN LEONTES. 

Se, den sendes dig af din frænde, kejseren. 
Han lader dig sige, at han, barnløs som han er, 
håber, at du vil læge dette hans livs dybeste sår. 
Han ønsker at se dig i Rom. Derefter er det hans 
vilje, at du går som Cæsar til Gallien. De alemanske 
grænsefolk har sat over Rhin-strømmen og gjort et 
farligt indfald i riget. Han bygger trygt på dit held 
og din fremgang imod barbarerne. I drømme har 
visse ting åbenbaret sig for ham, og hans sidste 
ord til mig ved afrejsen var, at det sikkerlig skulde 
lykkes dig at grundfæste riget. 

FYRST JULIAN. 

Grundfæste riget! Røsten i lyset, Maximos! 

MYSTIKEREN MAXIMOS. 

Tegn imod tegn. 

QUÆSTOREN LEONTES. 

Hvorledes, høje Cæsar? 

FYRST JULIAN.. 

Også mig er visse ting varslet; men dette — 

GREGOR FRA NAZIANZ. 

Sig nej, Julian! Det er fordærvelsens vinger de 
vil hæfte til dine skuldre. 

QUÆSTOREN LEONTES. 

Hvo er du, som trodser kejseren? 

HENRIK IBSENS SAMLEDE V ÆR K ER. V. 9 

GREGOR FRA NAZIANZ. 

Mit navn er Gregor; jeg er søn af biskoppen i 
Nazianz; — gør med mig, hvad I vil. 

FYRST JULIAN. 

Han er min ven og broder; ingen røre ham! 

(en stor menneskesværm har imidlertid opfyldt forgården.) 

BASILIOS FRA CÆSARÆA 
(baner sig vej gennem mængden). 

Tag ikke purpuret, Julian! 

FYRST JULIAN. 

Du også, min trofaste Basilios! 

BASILIOS FRA CÆSARÆA. 

Tag det ikke! For Gud Herrens skyld — 

FYRST JULIAN. 

Hvad forfærder dig ved dette? 

BASILIOS FRA CÆSARÆA. 

De rædsler, som vil komme. 

FYRST JULIAN. 

Ved mig skal riget grundfæstes. 

BASILIOS FRA CÆSARÆA. 

Kristi rige? 

FYftST JULIAN. 

Kejserens store skønne rige. 

BASILIOS FRA CÆSARÆA. 

Var det kejserens rige, som stod i lys for dit 
syn, da du som barn forkyndte læren fra de kappa- 
dokiske blodvidners grave? Var det kejserens rige, 
du drog fra Konstantinopel for at grundfæste på jor- 
den? Var det kejserens rige — 

FYRST JULIAN. 

Tåger, tåger; — alt hint ligger bag mig som en 
vild drøm. 

BASILIOS FRA CÆSARÆA. 

Dig var det bedre, at du selv, med en mølle- 
sten om din hals, lå på havets bund, end at denne 
drøm skulde ligge bag dig. — Ser du ikke fristerens 
værk? Al jordens herlighed lægges for dine fødder. 

MYSTIKEREN MAXIMOS. 

Tegn imod tegn, Cæsar! 

FYRST JULIAN. 

Et ord, Leontes! 

(griber hans hånd og drager ham tilside.) 

Hvor fører du mig hen? 

QUÆSTOREN LEONTES. 

Til Rom, herre! 

FYRST JULIAN. 

Det spørger jeg ikke om. Hvor fører du mig 
hen; til lykken og magten, — eller til slagter- 
bænken? 

QUÆSTOREN LEONTES. 

0, herre, en så hånende mistro — 

FYRST JULIAN. 

Gallos's legeme er knapt rådnet endnu. 

QUÆSTOREN LEONTES. 

Jeg kan hæve alle tvil. (tager et papir frem.) Dette 
brev fra kejseren, som jeg helst havde rakt dig i 
enrum — 

9* 

FYRST JULIAN. 

Et brev? Hvad skriver han? — 

(han Abner papiret og læser.) 

Ah, Helena! — 0, Leontes! Helena, — Helena 
til mig! 

QUÆSTOREN LEONTES. 

Kejseren skænker dig hende, herre! Han skæn- 
ker dig denne elskede søster, som Cæsar Gallos for- 
gæves bad om. 

FYRST JULIAN. 

Helena til mig! Det uopnålige vundet! — Men 
hun, Leontes — ? 

QUÆSTOREN LEONTES. 

Ved afskeden tog han fystinden ved hånden og 
tedte hende hen til mig. En strøm af jomfruligt 
blod skød op i hendes skønne kinder, hun slog 
sine øjne ned og sagde: hils min kære frænde, og 
lad ham vide, at han altid har været den mand, 
som — — 

FYRST JULIAN. 

Videre, Leontes! 

QUÆSTOREN LEONTES. 

Med de ord taug hun, den tugtige og rene 
k vinde. 

FYRST JULIAN. 

Den rene kvinde! — Vidunderligt fuldbyrdes alt! 

(han råber højt.) 

Purpurkappen om mig! 

MYSTIKEREN MAXIMOS. 

Du har valgt? 

FYRST JULIAN. 

Valgt, Maximos! 

MYSTIKEREN MAXIMOS. 

Valgt, trods tegn imod tegn? 

FYRST JULIAN. 

Her står ikke tegn imod tegn. Maximos, Max- 
imos, du har været blind, du seende! — Purpur- 
kåben om mig! 

(quæstorkn leontes ifører ham kåben.) 

BASILIOS FRA CÆSARÆA. 

\ 

Det er sked! 

MYSTIKEREN MAXIMOS 
(mumler for sig selv, med oprakte hænder). 

Sejr og lys over den villende! 

QUÆSTOREN LEONTES. 

Og nu til statholderens bolig; folket vil hilse 
Cæsar. 

FYRST JULIAN. 

Cæsar bliver i sin ophøjelse, hvad han var, — 
den fattige visdomselsker, der tog alt af kejserens 
nåde. — Til statholderens bolig, I venlige herrer! 

STEMMER BLANDT QUÆSTORENS FØLGE. 

Plads, plads for Cæsar Julian! 

(Alle går ud gennem forgården under mængdens bifaldsråb ; kun gregor 
og basilios blir stående.) 

BASILIOS FRA CÆSARÆA. 

Gregor! I hvad der så kommer, — lad os holde 
sammen. 

GREGOR FRA NAZIANZ. 

Her er min hånd. 

(Ved Lutetia i Gallien. En sal i Cæsars palais „De varme bade" 

udenfor staden. Indgangsdør i baggrunden; til højre en anden mindre 

der; foran på venstre side er et vindu med forhæng.) 

(fyrstinde helena, rigt smykket, med perler i håret, sidder i en armstol 

og ser ud gennem vinduet, slavinden hyrrha står overfor hende og 

holder forhænget tilside.) 

FYRSTINDE HELENA. 

Hvilken stimmel! Hele staden strømmer dem 
imøde. — Hyss! Myrrha, — hører du ikke fløjter og 
trommer? 

SLAVINDEN MYRRHA. 

Jo, jeg synes visst — 

FYRSTINDE HELENA. 

Du lyver! Larmen er for staerk; du kan intet 
høre. (springer op.) , denne marterfulde usikkerhed ! 
Ikke at vide, om han kommer som sejrherre eller 
som flygtning. 

SLAVINDEN MYRRHA. 

Ængst dig ikke, min herskerinde; Cæsar er jo 
altid kommen som sejrherre. 

FYRSTINDE HELENA. 

Ja, før; efter alle de mindre sammenstød. Men 
dennegang, Myrrha! Dette store forfærdelige slag. Alle 
disse krydsende rygter. Hvis Cæsar var kommen 
som sejrherre, hvorfor skulde han da have skikket 
hint brev til stadsforstanderne og forbudt dem at 
møde ham med æresbevisninger udenfor portene? 

SL AVINDEN MYRRHA. 

0, du véd jo, herskerinde, hvor lidet din høje 
husbond tragter efter slige ting. 

FYRSTINDE HELENA. 

Ja, ja, det er vel sandt. Og hvis han havde 
lidt noget nederlag — i Rom måtte man jo vide 
det — mon kejseren da havde skikket os denne ud- 
sending, som må kunne være her endnu idag, og 
hvis ilbud har bragt mig alle disse rige smykker og 
gaver? Ah, Eutherios! Nu, nu? 

HUSMESTEREN EUTHERIOS 
(fra baggrundon). 

Min fyrstinde, det er ganske umuligt at erfare 
noget pålideligt — 

FYRSTINDE HELENA. 

Umuligt? Du bedrager mig! Soldaterne selv 
må dog vide — 

HUSMESTEREN EUTHERIOS. 

Det er kun barbariske hjælpetropper, som ryk- 
ker ind, — Bataver og andre, — og de véd intet. 

FYRSTINDE HELENA 
(vrider sine hænder). 

0, har jeg fortjent denne kval! Søde, hellige 
Kristus, har jeg da ikke anråbt dig nat og dag — 

(lytter og skriger ud.) 

Ah, min Julian! Jeg hører ham! — Julian; 
min elskede! 

CÆSAR JULIAN 
(i støvet rustning, kommer hurtigt fra baggrunden). 

Helena! 

HUSMESTEREN EUTHERIOS. 

Min høje Cæsar! 

CÆSAR JULIAN 
(favner fyrstinden med voldsomhed). 

Helena! — Stæng alle døre, Eutherios! 

FYRSTINDE HELENA. 

Slagen! Forfulgt! 

HUSMESTEREN EUTHERIOS. 

Herre ! 

CÆSAR JULIAN. 

Dobbelte vagter for dørene; lad ingen slippe 
ind! Hør; er her kommet nogen udsending fra kej- 
seren? 

HUSMESTEREN EUTHERIOS. 

Nej, herre; men der er en udsending ivente. 

CÆSAR JULIAN. 

Gå, gå! (til siavinden.) Væk med dig. 

(eutherios og myrrha går ud i baggrunden.) 

FYRSTINDE HELENA 
(synker ned i armstolen). 

Så er det da ude med os! 

CÆSAR JULIAN 
(trækker forhænget sammen). 

Hvem véd. Blot varsom, så kan uvejret endnu — 

FYRSTINDE HELENA. 

Efter et sådant nederlag — ? 

CÆSAR JULIAN. 

Nederlag? Hvad taler du om, min elskede? 

FYRSTINDE HELENA. 

Har ikke Alemanerne slåt dig? 

CÆSAR JULIAN. 

Havde de slåt mig, skulde du ikke set mig 
levende igen. 

FYRSTINDE HELENA 
(springer op). 

Men, du himmelens Herre, hvad er da hændt? 

CÆSÆR JULIAN 
(sagte). 

Det værste, Helena; — en umådelig sejr. 

FYRSTINDE HELENA 

Sejr, siger du! En umådelig sejr? Du har 
sejret, og dog — ? 

CÆSAR JULIAN. 

Du kan ikke fatte, hvorledes jeg står. Du 
kender kun den gyldne yderside af al en Cæsars 
elendighed. 

FYRSTINDE HELENA. 

Julian ! 

CÆSAR JULIAN. 

Kan du fortænke mig i, at jeg har dulgt sligt 
for dig? Bød ikke både pligt og skam, at — ? 
Ah, — hvad er det? Hvilken forandring — ! 

FYRSTINDE HELENA. 

Hvad? Hvad? 

CÆSAR JULIAN. 

Hvilken forandring med dig i disse måneder! 
Helena, har du været syg? 

FYRSTINDE HELENA. 

Nej, nej; men sig mig — ? 

CÆSAR JULIAN. 

Jo, du har været syg! Du må være syg endnu; 
— disse feberhede tindinger, disse blåbrune ringe 
om øjnene — 

FYRSTINDE HELENA. 

0, intet, min elskede! Se ikke på mig, Julian! 
Kun angst og nattevågen for din skyld; brændende 
bønner til den højt velsignede på korsets træ — 

CÆSAR JULIAN. 

Skån dig, du dyrebare; det er jo dog hel usik- 
kert, om denne nidkærhed frugter så meget. 

FYRSTINDE HELENA. 

Fy; dit sind er ikke fromt. — Men tal om dine 
egne sager, Julian! Jeg beder dig, dølg intet for mig. 

CÆSAR JULIAN. 

Der kan intet dølges længer. Siden kejser- 
indens død har jeg ikke kunnet gøre et skridt her i 
Gallien, uden at det er bleven tydet ilde ved hoffet. 
Gik jeg forsigtigt tilværks imod Alemanerne, så hed 
det, at jeg var frygtagtig og uvirksom. Man spottede 
over visdomselskeren, som ikke ret kunde vænne 
sig til at bære krigsrustning. Vandt jeg en fordel 
over barbarerne, så måtte jeg høre, at jeg burde 
kunnet opnå mere. 



Digitized by 



Google 



139 

FYRSTINDE HELENA. 

Men alle dine venner i hæren — 

CÆSAR JULIAN. 

Hvem tror du er mine venner i hæren? Ikke 
én, min elskede Helena! Jo, en eneste, — hin pe- 
rusiske ridder, Sallust, som jeg under vor bryllups - 
højtid i Mailand måtte give afslag på en billig bøn. 
Han er ædelmodig kommen til mig i lejren, har 
mindet mig om vort gamle venskab i Athen og bedt 
om at måtte følge mig i alle farer. Men hvad gæl- 
der vel Sallust ved kejserhoffet? Han er jo en af 
dem, man der kalder hedninger. Han kan intet 
gavne mig. — Og nu de andre! Krigsøversten Arbetio, 
som lod mig i stikken, da jeg lå indesluttet i Sen- 
nones! Den gamle Severus, som tynges under fø- 
lelsen af sin egen udygtighed, og som dog ikke kan 
forlige sig med min nye krigsførsel! Eller tror du, 
jeg kan støtte mig til Florentius, — prætorian-høv- 
dingen? Jeg siger dig, denne urolige mand tragter 
efter de højeste ting. 

FYRSTINDE HELENA. 

Ah, Julian! 

CÆSAR JULIAN 
(går op og ned). 

Kunde jeg blot komme deres rænker på spor! 
Hver uge går der fra lejren hemmelige breve til 
Rom. Alt, hvad jeg tager mig for, blir berettet og 
forvansket. Ingen træl i riget er lænkebunden som 
Cæsar. Véd du vel, Helena, at den spiseseddel, min 
kok har at rette sig efter, den er sendt ham fra 
kejseren, og jeg har ikke lov til at ændre noget 
deri, hverken lægge til eller tåge fra! 

FYRSTINDE HELENA. 

Og alt detle har du båret hemmeligt — ! 

CÆSAR JULIAN. 

Alle véd det, uden du. Alle spotter over Cæ- 
sars afmagt. Jeg bærer det ikke længer! Jeg vil 
ikke bære det! 

FYRSTINDE HELENA. 

Men det store slag — ? Fortæl mig dog, — har 
rygtet overdrevet — ? 

CÆSAR JULIAN. 

Rygtet har ikke kunnet overdrive. — Hyss; 
hvad var det? dytter mod døren.) Nej, nej; jeg syntes 
kun — . 

Jeg tør sige, at jeg i disse måneder har udrettet 
alt, hvad der stod i menneskelig magt. Skridt for 
skridt, og trods alle hindringer i min egen lejr, drev 
jeg barbarerne tilbage mod den østlige grænse. Foran 
Argentoratum, med Rhinen i ryggen, tråk kong Kno- 
domar alle sine stridskræfter sammen. Fem konger 
og ti ringere fyrster stødte til ham. Men forinden 
han havde fåt samlet de nødvendige både til over- 
gang i nødsfald, lod jeg min hær rykke frem til 
angreb. 

FYRSTINDE HELENA. 

Min helt, min Julian! 

CÆSAR JULIAN. 

Lupicin med spydkasterne og de letbevæbnede 
omgik fienden i nord ; de gamle legioner under Severus 
drev barbarerne mere og mere østligt imod floden; 
Bataverne, vore bundsforvante, under den trofaste 
Bainabaudes, stod legionerne ærligt bi, og da Kno- 
domar mærked, at der var al fare, søgte han at 
undkomme imod syd for at nå over til øerne. Men 
før det kunde ske, lod jeg Florentius møde ham med 
prætorianerne og hestfolket. Helena, jeg gider ikke 

sige det højt, men visst er det, at forræderi eller 
misundelse nær havde røvet mig sejrens frugter. 
De romerske ryttere veg gang efter gang for bar- 
barerne, som kasted sig til jorden og stak hestene 
i bugen. Jeg så vort nederlag for øjnene — 

FYRSTINDE HELENA. 

Men slagenes Gud var med dig! 

CÆSAR JULIAN. 

Jeg greb en fane, ildned de kejserlige hustropper 
med mine tilråb, holdt i al*skynding en tale til dem, 
en tale, som maske ikke vilde have været selv. en 
mere oplyst tilhørerkreds ganske uværdig, og derpå, 
så fort soldaternes bifaldsråb havde lønnet mig, styr- 
ted jeg mig lige ind i den tætteste kamptummel. 

FYRSTINDE HELENA. 

Julian! 0, du elsker mig ikke! 

CÆSAR JULIAN. 

I det øjeblik var du ikke i mine tanker. Jeg 
vilde dø; anden udvej vidste jeg ikke. Men det kom, 
min elskede! Det var som om en lynslående rædsel 
blinked ud af vore lanse-spidser. Jeg så Knodomar, 
hin forferdelige kriger — ja, du har jo selv set ham 
— jeg så ham flygte tilfods af slaget, og med ham 
flygtede hans broder Vestralp og kongerne Hortar og 
Suomar og alle, som ikke lå under for vore sværd. 

FYRSTINDE HELENA. 

0, jeg ser det; jeg ser det! Velsignede frelser; 
det var dig, som atter udsendte mordenglene fra den 
mulviske bro! 

CÆSAR JULIAN. 

Aldrig har jeg hørt slige jammerskrig; aldrig 
har jeg set så gabende sår, som dem vi trådte i, 

der vi vaded over de faldne. Floden gjorde resten; 
de druknende kæmped indbyrdes til de vælted rundt 
og gik tilbunds. De fleste af fyrsterne faldt levende 
i vore hænder; Knodomar selv havde søgt tilflugt i 
en rørklynge; en af hans ledsagere røbed ham, vore 
folk sendte en pileregn ind imod den skjulte, men 
uden at ramme. Da kom han frivilligt frem og 
overgav sig. 

FYRSTINDE HELENA. 

Og efter en slig sejr skulde du ikke føle dig 
tryg? 

CÆSAR JULIAN 
(nølende). 

Efter sejren, endnu samme aften, indtraf et til- 
fælde, en ubetydelighed — 

FYRSTINDE HELENA. 

Et tilfælde? 

CÆSAR JULIAN. 

Jeg vil helst kalde det så. I Athen grubled vi 
så meget over Nemesis. — Min sejr var så over- 
vældende stor, Helena; min stilling var ligesom 
kommen ud af ligevægt; jeg véd ikke — 

FYRSTINDE HELENA. 

0, tal dog; du ængster mig! 

CÆSAR JULIAN. 

Det var en ubetydelighed, siger jeg dig. Jeg 
lod den fangne Knodomar føre for mig i hærens på- 
syn. Før slaget havde han truet med, at jeg skulde 
flåes levende, når jeg faldt i hans hænder. Nu gik 
han mig imøde med usikre skridt, skælvende over 
hele legemet; knækket af ulykken, således, som det 

er barbarers vis, kasted han sig ned for mig, om- 
klamred mine knæ, udgød tårer og bad for livet. 

FYRSTINDE HELENA. 

Med rædsels gysning gennem de kraftfiilde 
lemmer. Jeg ser den liggende Knodomar. — Dræbte 
du ham, min elskede? 

CÆSAR JULIAN. 

Jeg kunde ikke dræbe denne mand. Jeg til- 
sagde ham sikkerhed og loved at sende ham som 
fange til Rom. 

FYRSTINDE HELENA. 

Uden at pine ham? 

CÆSAR JULIAN. 

Klogskab bød mig at handle mildt. Men da, — 
jeg fatter ikke, hvorledes det gik til, — i overstrøm- 
mende glæde, og med et hyl på sine læber, sprang 
barbaren op, strakte sine bundne hænder ivejret og, 
lidet kyndig, som han var i vort sprog, råbte han 
med høj røst: priset være du, Julian, du mægtige 
kejser! 

FYRSTINDE HELENA. 

Ah! 

CÆSAR JULIAN. 

Mine ledsagere vilde til at le; men barbarkon- 
gens råb slog ned som et tændende lyn iblandt sol- 
dåternes klynger. „Leve kejser Julian", råbte de 
omstående; og råbet forplanted sig i videre og videre 
ringe til det fjerneste fjerne; — det var som om 
en Titan havde slynget et berg i verdenshavet; — 
o, min elskede, tilgiv mig denne hedenske lignelse, 
men — 

FYRSTINDE HELENA. 

Kejser Julian! Han sagde: kejser Julian! 

CÆSAR JULIAN. 

Hvad vidste den rå Aleman om Konstanzios, 
hvem han aldrig havde set? Jeg, hans overvinder, 
var for ham den største — 

FYRSTINDE HELENA. 

Ja, ja; men soldaterne — ? 

CÆSAR JULIAN. 

Jeg satte dem strængt irette; thi jeg så det 
godt, — Florentius, Severus og visse andre stod stille 
omkring, hvide af skræk og vrede. 

FYRSTINDE HELENA. 

Ja, ja — de, men ikke soldaterne. 

CÆSAR JULIAN. 

Der var knapt gåt en nat tilende, før mine 
hemmelige fiender havde forvansket sagen. Cæsar 
har ladet Knodomar udråbe sig til kejser, hed det, 
og til gengæld har han skænket barbarkongen livet. 
— Således, vendt op og ned, er det også bleven 
meldt til Rom. 

FYRSTINDE HELENA. 

Er du viss på det? Og af hvem? 

CÆSAR JULIAN. 

Ja, af hvem? Af hvem? Jeg selv skrev skynd- 
somt til kejseren og fortalte ham det hele, men — 

FYRSTINDE HELENA. 

Nu, — og hvad har han svaret? 

CÆSAR JULIAN. 

Som vanlig. Du kender denne ulykke-spående 
taushed, når han vil ramme nogen. 4 

FYRSTINDE HELENA. 

Jeg tror dog, du mistyder alt dette. Det er 
umuligt andet. Se til; udsendingen vil snart bringe 
clig sikkerhed for, at — 

CÆSAR JULIAN. 

Jeg har sikkerhed, Helena! Her på mit bryst 
gemmer jeg opsnappede breve, som — 

FYRSTINDE HELENA. 

0, Herre min Gud, lad mig se! 

CÆSAR JULIAN. 

Siden, siden. 

(han går op og ned.) 

Og alt dette efter de tjenester, jeg har vist 
ham! Her har jeg kastet Alemanernes angreb til 
jorden for lange tider, mens han selv har lidt neder- 
lag på nederlag ved Donau, og mens hæren i Asien 
ikke synes at vinde et skridts fremgang imod Per- 
serne. Skam og uheld på alle kanter, undtagen her, 
hvor man satte en modstræbende visdomsven i spid- 
sen for sagerne. Og dog hånes jeg ligefuldt ved 
hoffet. Ja, selv efter den sidste store sejr har man 
gjort et spottedigt over mig og kaldt mig Viktorinus ! 
Dette må have en ende. 

FYRSTINDE HELENA. 

Ja, jeg tror det også. 

CÆSAR JULIAN. 

Hvad er en Cæsars værdighed på deslige vilkår! 

<HENRIK IBSENS SAMLEDE VÆRKER. V. 10 

FYRSTINDE HELENA. 

Nej, du har ret, Julian; vi kan ikke blive stå- 
.ende ved dette. 

CÆSAR JULIAN 
(standser). 

Helena, kunde du følge mig? 

FYRSTINDE HELENA 
(sagte). 

Frygt ikke for mig; jeg skal ikke vige tilbage. 

CÆSAR JULIAN. 

Så bort fra al denne utaksomme møje; bort til 
den så længe eftertragtede ensomhed — ! 

FYRSTINDE HELENA. 

Hvad siger du? Ensomhed! 

CÆSAR JULIAN. 

Med dig, min elskede; og med mine kære bøgei\ 
dem jeg her så sjelden har kunnet åbne, og dem jeg 
kun har turdet vie mine hvileløse nætter. 

FYRSTINDE HELENA 
(ser nedad ham). 

Ah, således! 

CÆSAR JULIAN. 

Hvad ellers? 

FYRSTINDE HELENA. 

Nu ja; hvad ellers? 

CÆSAR JULIAN. 

Ja, ja, — jeg spørger, hvad ellers? 

FYRSTINDE HELENA 
(nærmere). 

Julian, — hvorledes hilste barbar-kongen dig? 



Helena ! 



CÆSAR JULIAN 
(vigende). 



FYRSTINDE HELENA 

(atter nærmere). 

Hvad var det for et navn, som gav genlyd i 
soldaternes rækker? 

CÆSAR JULIAN. 

Uforsigtige; her står kanske en lytter udenfor 
hver dør! 

FYRSTINDE HELENA. 

Hvad frygter du for lyttere? Er ikke Guds 
nåde over dig? Har du ikke været den lykkelige 
i alle træfninger? — Jeg ser den manende frelser; 
jeg ser engelen med ildsværdet, som baned vej for 
min fader, da han kasted Maxentius i Tiberen! 

CÆSAR JULIAN. 

Jeg skulde rejse mig imod rigets hersker! 

FYRSTINDE HELENA. 

Kun imod dem, som står imellem eder. 0, gå, 
gå; slå dem med din vredes lyn; gør ende på dette 
tærende glædeløse liv! Gallien er en udørk. Jeg 
fryser her, Julian! Jeg vil hjem igen, til solvarmen, 
til Rom og Grækenland. 

CÆSAR JULIAN. 

Hjem igen til din broder? 

10* 

FYRSTINDE HELENA 

(sagte). 

Konstanzios er affældig. 

CÆSAR JULIAN. 

Helena ! 

FYRSTINDE HELENA. 

Jeg holder det ikke længer ud, siger jeg dig. 
Tiden går. Eusebia er borte; hendes tomme sæde 
står vinkende til hæder og herlighed, mens jeg ældes — 

CÆSAR JULIAN. 

Du ældes ikke; du er ung og skøn! 

FYRSTINDE «HELENA. 

Nej, nej, nej! Tiden går; jeg kan ikke bære 
dette med tålmod; livet går fra mig! 

CÆSAR JULIAN 
(ser på hende). 

Hvor fristende skøn, hvor guddomsfuld er du 
ikke! 

FYRSTINDE HELENA 

(klynger sig til ham). 

Er jeg det, Julian? 

CÆSAR JULIAN 

(favner hende). 

Du er ('en eneste kvinde, jeg har elsket, — den 
eneste, som har elsket mig. 

FYRSTINDE HELENA. 

Jeg er ældre, end du. Jeg vil ikke ældes mere. 
Når alt er over, så — 

CÆSAR JULIAN 
(river sig løs). 

Stille! Jeg vil ikke høre mere. 

FYRSTINDE HELENA 
(går efler ham). 

Konstanzios dør lidt hver dag; han hænger i et 
hår over graven. 0, min elskede Julian, du har jo 
soldaterne for dig — 

CÆSAR JULIAN. 

Ti, ti! 

FYRSTINDE HELENA. 

Han tåler ingen sindsrystelser. Hvad er det så 
at vige tilhage for? Jeg mener jo ikke noget blodigt. 
Fy, hvor kunde du tænke det? Skrækken vil være 
nok; den vil tåge ham i favn og kærlighedsfuldt 
ende hans lidelser. 

CÆSAR JULIAN. 

Glemmer du den usynlige livvagt om den salvede? 

FYRSTINDE HELENA. 

Kristus er god. 0, vær from, Julian, så tilgiver 
han meget. Jeg skal hjælpe. Bønner skal opsendes 
for dig. Lovet være de hellige mænd! Lovet være 
blodvidnerne ! Tro mig, vi skal sone alting siden. 
Skænk mig Alemanerne til omvendelse; jeg vil ud- 
sende prester iblandt deni| de skal bøje sig ind 
under korsets nåde. 

CÆSAR JULIAN. 

Alemanerne bøjer sig ikke did under. 

FYRSTINDE HELENA. 

Så skal de dø! Som en sød røg skal blodet 
stige op til ham, den højt velsignede. Vi vil øge 

hans herlighed; hans pris skal forkyndes ved os. 
Jeg vil selv være med. De alemanske kvinder for 
mig! Bøjer de sig ikke, så skal de ofres! Og da, 
min Julian, — når du ser mig igen — ; forynget, for- 
ynget! Skænk mig Alemaner-kvinderne, du elskede! 
Blod — , det er jo intet mord, og middelet skal være 
usvigeligt — , et bad i ungt jomfrublod — 

CÆSAR JULIAN. 

Helena, du forbryder dig! 

FYRST1NDE HELENA. 

Er det en brøde at forbryde sig for din skyld! 

CÆSAR JULIAN. 

Du skønne, du eneste! 

FYRST1NDE HELENA 
(bøjer sig ned over hans hænder). 

Min herre for Gud og mennesker! — Vig ikke 
dennegang, Julian! Min helt, min kejser! Jeg ser 
himlen åben. Presterne skal lovsynge Kristus; mine 
kvinder skal samles i bøn. (med oprakte arme.) 0, du 
velsignede! 0, du hærskarernes Gud, — du, som 
har nåden og sejren i din hånd — 

CÆSAR JULIAN 
(med et blik mod døren, råberj. 

Helena! 

FYRST1NDE HELENA. 

Ah! 

HUSMESTEREN EUTHERIOS 

(fra baggrunden). 

Herre, kejserens sendebud — 

CÆSAR JULIAN. 

Er han kommen? 

HUSMESTEREN EUTHERIOS. 

Ja, herre! 

CÆSAR JULIAN. 

Hans navn? Hvem er han? 

HUSMESTEREN EUTHERIOS. 

Tribunen Decentius. 

FYRSTINDE HELENA. 

Virkelig? Den fromme Decentius! 

CÆSAR JULIAN. 

Hvem har han talt med? 

HUSMESTEREN EUTHERIOS. 

Med ingen, herre; han kom i dette øjeblik. 

CÆSAR JULIAN. 

Jeg vil se ham straks. Og hør; endnu et. Hær- 
førerne og krigsøversterne skal indfinde sig hos mig. 

HUSMESTEREN EUTHERIOS. 

Godt, nådigste herre! 

(hon går ud i baggrunden.) 
CÆSAR JULIAN. 

Nu, min Helena, nu vil det vise sig — 

FYRSTINDE HELENA 

(sagte). 

Hvad der end viser sig, så glem ikke, at du 
kan stole på soldaterne. 

CÆSAR JULIAN. 

Ah, stole, stole — ; jeg véd ikke, om jeg kan 
stole på nogen. 

(tribunen decentius kommer fra baggrunden.) 

FYRST1NDE HELENA 
(imod ham). 

Velkommen, ædle Decentius! Et romersk an- 
sigt, — og fremfor alle dette ansigt, — o, det lægger 
et livende solskær over vort umilde Gallien. 

TRIBUNEN DECENTIUS. 

Kejseren møder din længsel og dit håb på halv- 
vejen, høje fyrstinde! Vi tør tro, at Gallien ikke ret 
længe skal lænke dig. 

FYRSTINDE HELENA. 

Siger du det, du glæde-bringer ? Kejseren tæn- 
ker da altid med kærlighed på mig? Hvorledes er 
det med hans sundhed? 

CÆSAR JULIAN. 

Gå, gå, min elskede Helena! 

TRIBUNEN DECENTIUS. 

Kejserens sundhed har ingenlunde forværret sig. 

FYRSTINDE HELENA. 

Nej, ikke sandt? Det var det jeg vidste. Alle 
disse ængstende rygter — ; Gud være priset, at det 
kun var rygter! Tak ham kærligst, du fromme De- 
centius! Og vær selv takket. Med hvilke rige gaver 
har du ikke bebudet din ankomst! Kejserlige gaver — ; 
nej, nej, broderlige gaver i sandhed! To skinnende 
sorte Nubiere, — du skulde se dem, min Julian! — 
og perler! Dem bærer jeg allerede. Og frugter, — 
søde, svulmende; ah; ferskener fra Damaskus, fer- 
skener i guldskåler! Hvor skal de ikke læske mig; 
— frugt, frugt; jeg forsmægter her i Gallien. 

CÆSAR JULIAN. 

Et glædes-måltid skal ende dagen; men forret- 
ninger først. Gå, min dyrebare hustru! 

FYRSTINDE HELENA. 

Jeg går til kirken, — til bøn for min broder og 
for alle håb. 

(hun går ud til højre.) 

CÆSAR JULIAN 
(efter et øjebliks betænkning). 

Bud eller brevskaber? 

TRIBUNEN DECENT1US. 

Brevskaber. 

(han rækker ham en papirrulle.) 

CÆSAR JULIAN 
(læser, undertrykker et smil og strækker hånden ud). 

Mere! 

TRIBUNEN DECENTIUS. 

Høje Cæsar, det er omtrent alt. 

CÆSAR JULIAN. 

Virkelig? Har kejseren sendt sin ven den lange 
vej kun for at — ? 

(han brister i en kort latter; derpå går han op og ned.) 

Var Alemanerkongen Knodomar kommen til Rom 
før din afrejse? 

TRIBUNEN DECENTIUS. 

Ja, høje Cæsar! 

CÆSAR JULIAN. 

Og hvorledes hjælper han sig i det fremmede 
land, ukyndig i sproget, som han er? Ja, han er 
højst ukyndig, Decentius! Han var ligefrem til latter 
for mine soldater. Tænk dig, han forveksled så 
gængse ord som kejser og Cæsar. 

TRIBUNEN DECENTIUS 
(trækker på skuldrene). 

En barbar. Hvad skal man vel sige? 

CÆSAR JULIAN. 

Nej, hvad skal man vel sige? Men kejseren er 
ham dog nådig? 

TRIBUNEN DECENTIUS. 

Knodomar er død, herre! 

CÆSAR JULIAN 
(standser). 

Knodomar er død? 

TRIBUNEN DECENTIUS. 

I fremmed-lejren på den cøliske bakke. 

CÆSAR JULIAN. 

Død? Så? — Ja, luften i Rom er usund. 

TRIBUNEN DECENTIUS. 

Alemanerkongen døde af hjemve, herre! Læng- 
selen efter slægt og frihed — 

CÆSAR JULIAN. 

— den tærer, Decentius; ja, ja, jeg véd det. — 
Jeg burde ikke skikket ham levende til Rom; jeg 
burde ladet ham dræbe her. 

TRIBUNEN DECENTIUS. 

Cæsars sind er mildt. 

CÆSAR JULIAN 

Hm — ! Hjemve? Ja så! 

(til staldmesteren sintula, so m kommer fra baggrunden.) 

Er du der, gamle faun? Frist mig ikke mere. 

(til decentius.) Siden slaget ved Argentoratum taler han 
altid til mig om sejrs-vognen og det hvide forspand. 
(til sintula.) Det blev Phaétons færd med de lybske 
solheste. Hvorledes endte det? Har du glemt — 
har du glemt dit hedenskab, havde jeg nær sagt. — 
Om forladelse, Decentius, at jeg sårer dit fromme øre. 

TRIBUNEN DECENTIUS. 

Cæsar kildrer sin tjeners øre; men han sårer 
det ikke. 

CÆSAR JULIAN. 

Ja, ja; bær over med Cæsar, om han spøger. 
Jeg véd virkelig ikke at tåge det på anden made. — 
Der har vi dem. 

(HÆRFØREREN SEVERUS, PRÆTORIANHØVDINGBN FLORENTIUS , Samt FLERE 

krigsøverster og herrer ved cæsars hof kommer fra baggrunden.) 

CÆSAR JULIAN 
(går dem imøde). 

God morgen, I våbenbrødre og venner! Harmes 
ikke formeget over, at jeg kalder eder lige hid fra 
landevejens smuds og møje; jeg burde visselig undt 
eder nogle timers ro; men — 

PRÆTORIANHØVDINGEN FLORENTIUS. 

Er der hændt noget særdeles, herre? 

CÆSAR JULIAN. 

Ja, i sandhed, det er der. Kan I sige mig, — 
hvad fattedes i Cæsars lykke? 

PRÆTORIANHØVDINGEN FLORENTIUS. 

Hvad skulde vel fattes i Cæsars lykke? 

CÆSAR JULIAN. 

Nu ingenting, (til decentius.) Hæren har forlangt, 
at jeg skulde holde sejrs-indtog i staden. I spidsen 

for legionerne vilde man, at jeg skulde drage ind 
gennem Lutetias porte. Fangne barbar-fyrster med 
bundne hænder skulde gå ved vognhjulene; kvinder 
og slaver fra tyve overvundne folkeslag skulde følge 
efter, tæt sammentrængte, hoved ved hoved — (bryder 
piudseiig af.) Glæd eder, mine tapre medkæmpere; her 
ser I tribunen Decentius, kejserens fortrolige ven og 
rådgiver. Han kom denne morgenstund med gaver 
og hilsninger fra Rom. 

PRÆTORIANHØVDINGEN FLORENTIUS. 

Ah, så fattes visselig intet i Cæsars lykke. 

HÆRFØREREN SEVERUS 
(sagte til FLORENTIUS). 

Ufatteligt! Altså atter i kejserens gunst! 

PRÆTORIANHØVDINGEN FLORENTIUS 

(sagte). 

0, denne vankelmodige kejser! 

CÆSAR JULIAN. 

Det synes, som om en forundringsfuld stumhed 
havde slåt eder alle. — Man tinder, at kejseren har 
gjort formeget, gode Decentius! 

PRÆTORIANHØVDINGEN FLORENTIUS. 

Hvor kan dog sligt komme i Cæsars tanke? 

HÆRFØREREN SEVERUS. 

Formeget, høje Cæsar? Ingenlunde. Skulde ikke 
kejseren vide at vælge de rette grænser for sin nåde? 

PRÆTORIANHØVDINGEN FLORENTIUS. 

Tilvisse er dette en stor og sjelden udmærkelse — 

HÆRFØREREN SEVERUS. 

Jeg vil kalde den overmåde stor og sjelden. 

PRÆTORIANHØVDINGEN FLORENTIUS. 

Og navnlig giver den et lysende vidnesbyrd 
for, at vor ophøjede kejsers sind er frit for al mis- 
undelse — 

HÆRFØREREN SEVERUS. 

Et vidnesbyrd uden forbillede; det tør jeg 
nok sige. 

PRÆTORIANHØVDINGEN FLORENTIUS. 

Men hvad har så ikke også Cæsar udrettet i 
disse få. år i Gallien? 

CÆSAR JULIAN. 

En årlang drøm, I dyrebare venner! Jeg har 
slet intet udrettet. Intet, intet! 

PRÆTORIANHØVDINGEN FLORENTIUS. 

Og det regner din beskedenhed for intet? Hvad 
var hæren, da du overtog den? En uordnet hob — 

HÆRFØREREN SEVERUS. 

— uden sammenhæng, uden lydighed, uden 
ledelse — 

CÆSAR JULIAN. 

Overdrivelse, Severus ! 

PRÆTORIANHØVDINGEN FLORENTIUS. 

Og var det ikke med denne utøjlede hob, at du 
gik imod Alemanerne; slog du dem ikke med disse 
bander, som du gennem sejrvindinger omskabte til 
en hær af sejrherrer; tog du ikke Golonia Agrippina 
tilbage — ? 

CÆSAR JULIAN. 

Ej, ej, du ser med venskabets øje, min Floren- 
tius! — Eller er det virkelig sandt? Er det så, at 

jeg jog barbarerne bort fra øerne i Rhin? At jeg 
satte det forfaldne Tres Tabernæ i forsvarstilstand 
til fromme for rigets sikkerhed? Er det virkelig så? 

PRÆTORIANHØVDINGEN FLORENTIUS. 

Hvorledes, herre? Kan du tvile om så store 
ting? 

CÆSAR JULIAN. 

Nej, i sandhed, jeg synes — . Og slaget ved 
Argentoratum? Var jeg ikke med der? Det svæver 
mig så visst for, at jeg sejrede over Knodomar. Og 
efter sejren — ; Florentius, har jeg drømt; eller 
bygged jeg ikke Trajans kastel op igen, da vi ryk- 
ked ind i de germaniske egne? 

PRÆTORIANHØVDINGEN FLORENTIUS. 

Høje Cæsar, gives der nogen så afsindig mand, 
at han vil gøre dig denne ære stridig? 

HÆRFØREREN SEVERUS 

(til DECENTIUS). 

Jeg priser skæbnen, som forundte mig på mine 
gamle dage at følge så lykkelig en fører. 

PRÆTORIANHØVDINGEN FLORENTIUS 
(likeledes til tribunen). 

Hvad vending det alemanske overfald uden 
Gæsars tapperhed og klogskab kunde have tåget, 
det vover jeg knapt at tænke på. 

FLERE HOFMÆND 

(trænger sig frem). 

Ja, herre, Cæsar er stor! 

ANDRE HERRER 
(klapper i hænderne). 

Cæsar er uden lige! 

CÆSAR JULIAN 

(ser en stund afvekslende på decentius og de andre; derpå brister han 

ud i en hej kort latter). 

Så blindt er venskab, Decentius! Så blindt, blindt! 

(han vender sig til de øvrige og slår på papirrullen, som han holder i 
hånden.) 

Her står ganske andre ting! Hør efter, og sug 
det ind som en erkendelsens læskende dugg. Det 
er kejserens melding til alle statholderne rundt om 
i riget; — vor udmærkede Decentius har bragt en 
afskrift med. Her står det: jeg har intet udrettet i 
Gallien. Det var en drøm, som jeg nys sagde. Her 
har vi kejserens egne ord: det var under kejserens 
lykkelige forvarsler, at den riget overhængende fare 
blev afvendt. 



PRÆT0R1ANHØVDINGEN FLORENTIUS. 

Alle rigets sager ny der fremgang under kejserens 
forvarsler. 

CÆSAR JULIAN. 

Mere, mere! Her berettes det, at det er kej- 
seren, som har kæmpet og sejret ved Rhin; det er 
kejseren, som har løftet op den ydmygt bedende 
Alemaner-konge, der kasted sig ned for ham. Mit 
navn lykkes det mig ikke at finde nogetsteds i dette 
skriftstykke, — og ikke dit, Florentius, og heller ikke 
dit, Severus! Og her, i skildringen af slaget ved 
Argentoratum — ; hvor var det jeg havde det? jo 
her; her står det; det var kejseren, som påbød slag- 
ordningen; det var kejseren selv, som med livsfare 
hug sit sværd sløvt, kæmpende i de forreste rækker; 
det var kejseren, som, ved sin nærværelses rædsel, 
jog barbarerne på hovedkulds flugt — ; læs; læs, 
siger jeg! 

HÆRFØREREN SEVERUS. 

Høje Cæsar, dit ord er nok. 

CÆSAR JULIAN. 

Og hvor vil I så hen med eders dårende tale, 
I venner? Vil I, af overdreven kærlighed til mig, 
gøre mig til en snyltegæst, hvem 1 mader med den 
overflod, I rapsed fra min frændes bord? — Hvad 
tykkes dig, Decentius? Hvad siger du til dette? 
Du ser, at jeg i min egen lejr må holde øje med 
tilhængere, som stundom i blindhed er på vej til at 
forvilde sig hinsides oprørets grænsepæle. 

PRÆTORIANHØVDINGEN FLORENTIUS 
(hurtigt til tribunen). 

I sandhed, mine ord er ble ven højlig mistydede, 
ifald — 

HÆRFØREREN SEVERUS 

(ligeledes til tribunen). 

Det kunde aldrig komme mig isinde på den 
vis at — 

CÆSAR JULIAN. 

Så skal det være, I kampbrødre; lad os alle 
tilhobe æde vort hovmod i os. Jeg spurgte før, hvad 
der mangled i Gæsars lykke. Nu véd I det. Det 
var sandheds-erkendelsen , som mangled i Cæsars 
lykke. Din sølvhjelm vil ikke komme i il at dækkes 
af sejrstogets støv, tapre Florentius! Kejseren har 
holdt sejrs-indtog for os i Rom. Han finder derfor, 
at alle højtideligheder her er overflødige. Gå, Sintula, 
og sørg for, at de påtenkte optog afsiges. Kejseren 
ønsker at forunde sine soldater en gavnlig ro. Det 
er hans vilje, at de skal forblive i lejren udenfor 
murene. 

(staldmesteren sintula går ud i baggriindeD.) 

«• CÆSAR JULIAN. 

Var jeg ikke engang en visdomsven? Man 
sagde det idetmindste, både i Athen og i Efesos. 
Så svagt er det menneskelige sind i medgang. Jeg 
var nær bleven visdommen utro. Kejseren har på- 
mindet mig. Tak ham ydmygst, Decentius. Har du 
mere at melde? 

TRIBUNEN DECENTIUS. 

Et endnu. Efter alt, hvad kejseren har for- 
nummet, og ifølge det brev, du tilskrev ham fra 
Argentoratum, er det store fredsværk lykkeligt ført 
til ende her i Gallien. 

CÆSAR JULIAN. 

Visselig; kejseren har dels ved sin tapperhed 
og dels ved sin høj modige mildhed — 

TRIBUNEN DECENTIUS. 

Rigets grænse er sikret imod Rhin. 

CÆSAR JULIAN. 

Af kejseren, af kejseren. 

TRIBUNEN DECENTIUS. 

I landskaberne omkring Donau står derimod 
sagerne slet, og endnu slettere i Asien; kong Sa- 
pores vinder stadig fremgang. 

CÆSAR JULIAN. 

Den forvovne mand! Rygtet siger, at kejseren 
heller ikke i sommer har behaget at lade sine hær- 
førere knuse ham. 

TRIBUNEN DECENTIUS. 

Kejseren agler selv at knuse ham til foråret, 
(tager en papirrulle frem.) Her er hans vilje, høje Cæsar! 

HENRIK IBSENS SAMLEDE VÆRKER V. 11 

CÆSAR JULIAN. - 

Lad se, lad se! (læser.) Ah! 

(han læser atter længe under en stærk indre bevægelse; derpå ser han 
op og siger:) 

Det er altså kejserens vilje, at — ? Godt, godt, 
ædle Decentius; kejserens vilje skal blive etter- 
kommet. 

TRIBUNEN DECENTIUS. 

Det er nødvendigt, at den etterkommes endnu 
idag. 

CÆSAR JULIAN. 

Endnu idag; forstår sig. Kom her, Sintula! 
Nu, hvor er han? Ah så! — Hent Sintula tilbage! 

en hofmand går ud i baggrunden ; cæsar julian går hen til vinduet og 
læser papirerne igennem på ny.) 

PRÆTORIANHØVDINGEN FLORENTIUS 
(dæmpet til tribunen). 

Jeg beder bønligst, mistyd ikke, hvad jeg før 
sagde. Når jeg tillagde Cæsar æren, så var det 
selvfølgelig ikke dermed ment, at — 

HÆRFØREREN SEVERUS 

(sagte). 

Aldrig kunde det komme i min tanke, at det 
ikke var kejserens øverste vise ledelse, som — 

EN HOFMAND 

(på tribunens anden side). 

Jeg beder dig, ædle herre, — læg et ord ind 
for mig i hoflejren, og forløs mig fra denne pinlige 
post hos en Cæsar, som — ; ja, han er kejserens 
høje slægtning, men — 

EN ANDEN HOFMAND. 

Jeg kunde desværre fortælle dig ting, der vidner 

lige så meget om grænseløs forfængelighed, som om 
forvovne håb — 

CÆSAR JULIAN. 

Endnu idag! Lad et ord være sagt, Decentius! 
Det var mit højeste ønske, ifald jeg kunde nedlægge 
denne ansvarsfulde værdighed. 

TRIBUNEN DECENTIUS. 

Det skal blive kejseren meldt. 

CÆSAR JULIAN. 

Jeg kræver himlen til vidne på, at jeg aldrig — ; 
ah, der er Sintula; så kan vi altså — (til tribunen.) 
Du går? 

TRIBUNEN DECENTIUS. 

Jeg har at forhandle med hærførerne, høje Cæsar! 

CÆSAR JULIAN. 

Uden min mellemkomst? 

TRIBUNEN DECENTIUS. 

Kejseren har pålagt mig at skåne sin dyrebare 
slægtning. 

(Han går uti i baggrunden, fulgt af de øvrige, undtagen al sintula, som 
blir stående ved døren.) 



Sintula ! 



CÆSAR JULIAN 
(ser en stund på ham). 



STALDMESTEREN SINTULA. 

Ja, høje herre! 

CÆSAR JULIAN. 

Kom nærmere. — Ja, sandelig, du ser ærlig ud. 
Tilgiv; jeg har aldrig tænkt på, at du kunde være 
mig så hengiven. 

11* 

STALDMESTEREN SINTULA. 

Hvoraf véd du, at jeg er dig hengiven, herre? 

CÆSAR JULIAN 
(peger på papirrullen). 

Her kan jeg læse mig det til; der står, at du 
skal forlade mig. 

STALDMESTEREN SINTULA. 

Jeg, herre ? 

CÆSAR JULIAN. 

Kejseren opløser Galler-hæren, Sintula! 

STALDMESTEREN SINTULA. 

Opløser — ? 

CÆSAR JULIAN. 

Ja, hvad er det andet end en opløsning? Kej- 
seren trænger til at forstærke sig, både i Donau- 
egnen og imod Perserne. Vore bataviske og æruliske 
hjælpetropper skal afgå i al skynding for at kunne 
stå i Asien til foråret. 

STALDMESTEREN SINTULA. 

Men dette er jo umulige ting, herre! Du har 
jo højtideligt tilsvoret netop disse vore bundsforvandte, 
at de på ingen vis må bruges hinsides Alperne. 

CÆSAR JULIAN. 

Just det, Sintula! Kejseren skriver, at jeg gav 
hint tilsagn i overilelse og uden hans samtykke. Det 
har jeg rigtignok aldrig vidst; men således står det. 
Jeg skal tvinges til at bryde mit ord, vanære mig i 
hærens øjne, vende barbarernes utøjlede harm, kan- 
ske deres dødbringende våben, imod mig. 

STALDMESTEREN SINTULA. 

Det vil slå fejl, herre! De romerske legioner 
vil byde dig sit bryst til skjold. 

CÆSAR JULIAN. 

De romerske legioner? Hm; — troskyldige ven! 
Af hver Romer-legion skal der udtages tre hundrede 
mænd, som ligeledes ad de korteste veje skal sendes 
til kejseren. 

STALDMESTEREN SINTULA. 

Ah, dette er — ! 

CÆSAR JULIAN. 

Det er vel beregnet; ikke sandt? Alle hær- 
afdelinger skal opægges imod mig, for at man med 
desto mindre fare kan gøre mig våbenløs. 

STALDMESTEREN SINTULA. 

Og jeg siger dig, herre, at ikke en eneste af 
dine hærførere lader sig bruge til dette. 

CÆSAR JULIAN. 

Mine hærførere vil heller ikke komme i fristelse. 
Du er manden. 

STALDMESTEREN SINTULA. 

Jeg, min Cæsar! 

CÆSAR JULIAN. 

Her står det skrevet. Kejseren overdrager til 
dig at ordne alt fornødent og derpå at føre de ud- 
valgte afdelinger til Rom. 

STALDMESTEREN SINTULA. 

Og det overdrages til mig? Her, hvor mænd,. 
som Florentius og den gamle Severus — 

CÆSAR JULIAN. 

Du har ingen sejrvindinger på din syndeliste, 
Sintula ! 

STALDMESTEREN SINTULA. 

Nej, det er visselig sandt. Aldrig har man her 
villet unde mig lejlighed til at vise — 

CÆSAR JULIAN. 

Jeg har været uretfærdig imod dig. Tak for 
din troskab. 

STALPMESTEREN SINTULA. 

Så stor en kejserlig nåde ! Herre, må jeg se — 

CÆSAR JULIAN. 

Hvad vil du se? Du vil jo ikke lade dig bruge 
til dette? 

STALDMESTEREN SINTULA. 

Gud forbyde, at jeg skulde nægte kejseren 
lydighed ! 

CÆSAR JULIAN. 

Sintula, — du kunde afvæbne din Cæsar! 

STALDMESTEREN SINTULA. 

Cæsar har alle dage sat liden pris på mig. 
Cæsar har aldrig kunnet tilgi ve mig, at han måtte 
tåle om sig en staldmester, der var valgt af kejseren. 

CÆSAR JULIAN. 

Kejseren er stor og vis; han forstår at vælge. 

STALDMESTEREN SINTULA. 

Herre, — jeg brænder efter at gøre min pligt; 
må jeg bede om kejserens befaling? 

CÆSAR JULIAN 
(rækker ham et af papirerne). 

Her er kejserens befaling. Gå, og gør din pligt. 

SLAVINDBN MYRRHA 
(koiumer ilsomt fra højre). 

0, forbarmende frelser! 

CÆSAR JULIAN. 

Myrrha! Hvad er det? 

SLAVINDEN MYRRHA. 

0, nådige bimmel, min herskerinde — 

CÆSAR JULIAN. 

Din herskerinde, — hvad hun? 

SLAVINDEN MYRRHA. 

Sygdom eller afsind — ; hjælp, hjælp ! 

CÆSAR JULIAN. 

Helena syg! Lægen! Oribases skal komme, 
Sintula! Hent ham! 

(staldmesteren sintula går ud i baggrunden. cæsar julian vil ile ud 
til højre, men møder i døren fyrstindb helena, omringet af slavinder. 
Hendes ansigt er vildt og forstyrret, hendes hår og klæder i uorden.) 

FYRSTINDE HELENA. 

Løs kammen! Løs kammen, siger jeg! Den er 
gloende. Ild i håret; jeg brænder, jeg brænder! 

CÆSAR JULIAN. 

Helena! For Guds nådes skyld — ! 

FYRSTINDE HELENA. 

Er der ingen, som vil hjælpe? De myrder mig 
med nålestik! 

CÆSAR JULIAN. 

Min Helena! Hvad er der hændt med dig? 

FYRSTINDE HELENA. 

Myrrha, Myrrha! Frels mig fra pigerne, Myrrha! 

LÆGEN ORIBASES 
(kommer fra baggrunden). 

Hvilket rædselsbudskab fortælles — ? Er det 
sandt? Ah! 

CÆSAR JULIAN. 

Helena! Min kærlighed, mit livs lys — ! 

FYRSTINDE HELENA. 

Væk fra mig! 0, søde Jesus, hjælp! 

(hua synker halvt om mel lem slavinJerne.) 
CÆSAR JULIAN. 

Hun er fra sig. Hvad kan det være, Oribases? 
Se, — se øjnene, hvor store — ! 

LÆGEN ORIBASES 
(til myrrha). 

Hvad har fyrs tinden nydt? Hvad har hun spist 
eller drukket? 

CÆSAR JULIAN. 

Ah, du tror — ? 

LÆGEN ORIBASES. 

Svar, kvinder; hvad har I gi vet fyrstinden? 

SLAVINDEN MYRRHA. 

Vi? 0, intet, tro mig; hun har selv — 

LÆGEN ORIBASES. 

Nu, nu! 

SLAVINDEN MYRRHA. 

Nogle frugter; det var ferskener, tror jeg; — 
°» j e g v ^ &k e ~" 

CÆSAR JULIAN. 

Frugter! Ferskener? Af dem, som — ? 

SLAVINDEN MYRRHA. 

Ja — nej — ja ; jeg véd ikke, herre ; — det var 
to Nubiere — 

CÆSAR JULIAN. 

Hjælp, hjælp, Oribases! 

LÆGEN ORIBASES. 

Desværre, jeg frygter — 

CÆSAR JULIAN. 

Nej, nej, nej! 

LÆGEN ORIBASES. 

Stille, nådige herre; hun kommer til sig selv. 

FYRSTINDE HELENA 
(hviskende). . 

Hvi gik solen ned? 0, hellige løndomsfulde 
mørke ! 

CÆSAR JULIAN. 

Helena! Hør; saml dine tanker — 

LÆGEN ORIBASES. 

Min høje fyrstinde — 

CÆSAR JULIAN. 

Det er lægen, Helena! (tager hendes hånd.) Nej, 
her, hvor jeg står. 

FYRSTINDE HELENA 

(ri vor sig løs). 

Fy; der var han igen! 

CÆSAR JULIAN. 

Hun ser mig ikke. Her, her, Helena! 

FYRSTINDE HELENA. 

Den afskyelige; — altid er han om mig. 

CÆSAR JULIAN. 

Hvad mener hun? 

LÆGEN ORIBASES. 

Gå tilside, nådige herre — ! 

FYRSTINDE HELENA. 

Søde stilhed! Han aner ikke — ; o, min Gallos! 

CÆSAR JULIAN. 

Gallos? 

LÆGEN ORIBASES. 

Gå, høje Cæsar; det er ikke tjenligt — 

FYRSTINDE HELENA. 

Hvor dit tætte krøllede hår runder sig trodsigt 
om nakken. 0, denne korte kødfulde nakke — 

CÆSAR JULIAN. 

Alle afgrundes afgrund — ! 

LÆGEN ORIBASES. 

Vildelsen tager til — 

CÆSAR JULIAN. 

Jeg mærker, jeg mærker. Vi må forske, Ori- 
bases! 

FYRSTINDE HELENA 

(ler sagte). 

Nu vil han forske igen. — Blæk på fingrene; 
bogstøv i håret, — uvasket; fy, fy, hvor han stinker. 

SLAVINDEN MYRRHA. 

Herre, befaler du ikke, at jeg skal — ? 

CÆSAR JULIAN. 

Væk med dig, kvinde! 

FYRSTINDE HELENA. 

Hvor kunde du lade dig overvinde af ham, du 
brune svulmende barbar? Han kan ikke overvinde 
kvinder. Hvor jeg ækles ved denne vanmagtens dyd. 

CÆSAR JULIAN. 

Tilside med jer alle! Ikke så nær, Oribases! 
Jeg selv skal vogte fyrstinden. 

FYRSTINDE HELENA. 

Vredes du på mig, du herlige? Gallos er jo 
død. Halshugget. Hvilket hug det må have været! 
Ikke skinsyg, du min første og sidste. Brænd Gallos 
i helvedes ild ; — det var jo dog kun dig, dig, dig — ! 

CÆSAR JULIAN. 

Ikke nærmere, Oribases! 

FYRSTINDE HELENA. 

Dræb presten også! Jeg vil ikke se ham efter 
dette. Du véd jo vor søde hemmelighed. 0, du 
mine dages længsel, mine nætters henrykkelse! Det 
var jo dig selv, — i din tjeners skikkelse — i bede- 
kamret; ja, ja, du var der; det var dig — i mørket, 
i luften, i virakens slørende skyer, hin nat, da den 
vordende Cæsar under mit hjerte — 

CÆSAR JULIAN 

(viger med et skrig). 

Ah! 

FYRSTINDE HELENA 

(med udbredte arme). 

Min elsker og herre! Min, min — ! 

(hun falder om på gulvet; sla vinderne iler til og flokker sig om hende.) 

CÆSAR JULIAN 
(står et øjeblik ubevægelig; da knytter han hånden ivejret og laber): 

Galilæer! 

(sla vinderne bærer fyrstinden ud til højre; i det samme kommer rid- 
deren sallust hurtigt ind gennera døren i baggrunden.) 

RIDDEREN SALLUST. 

Fyrstinden i afmagt! 0, så var det dog så! 

CÆSAR JULIAN 
(griber lægan om armen og fører ham tilside). 

Sig sandheden ! Har du før idag vidst, at — ; 
nu ja, du forstår mig; har du før idag vidst noget 
om — om fyrstinden s tilstand? 

LÆGEN ORIBASES. 

Jeg, som .alle andre, herre! 

CÆSAR JULIAN. 

Og du har intet sagt mig, Oribases! 

LÆGEN ORIBASES. 

Hvorledes, min Cæsar? 

CÆSAR JULIAN. 

Hvor kunde du vove at fortie sligt! 

LÆGEN ORIBASES. 

Herre, der var ét, vi alle var uvidende om. 

CÆSAR JULIAN. 



Og det var? 



LÆGEN ORIBASES. 

At Cæsar intet vidste. 

(han vil gå.) 
CÆSAR JULIAN. 

Hvorhen ? 

LÆGEN ORIBASES. 

Prøve de midler, som min kunst — 

CÆSAR JULIAN. 

Jeg tror, at din kunst vil vise sig unyttig. 

LÆGEN ORIBASES. 

Herre, det var dog muligt, at — 

CÆSAR JULIAN. 

Unyttig, siger jeg! 

LÆGEN ORIBASES 

(et skridt tilbage). 

Høje Cæsar, det er min pligt at være dig ulydig 
i dette. 

CÆSAR JULIAN. 

Hvorledes tyder du mine ord? Gå, gå; prøv 
hvad din kunst — ; frels kejserens søster; kejseren 
vilde føle sig utrøstelig, ifald hans kærlige omhu 
skulde drage nogen ulykke efter sig. Ja, du véd 
vel, at hine frugter var en gave fra kejseren? 

LÆGEN ORIBASES. 

Ah! 

CÆSAR JULIAN. 

Gå, gå, mand, — og prøv, hvad din kunst — 

LÆ6EN ORIBASES 

(bøjer sig ærbødigt). 

Jeg tror, min kunst er unyttig, herre! 

(han går ud til højre.) 
CÆSAR JULIAN. 

Ah, du, Sallust! Hvad tykkes dig? Nu begynder 
skæbnens bølger at vælte ind over slægten igen. 

RIDDEREN SALLUST. 

0, men der er redning. Oribases vil — 

CÆSAR JULIAN 
(kort og afværgende). 

Fyrstinden dør. 

RIDDEREN SALLUST. 

0, om jeg turde tale! Om jeg turde efterspore 
de lønlige tråde i dette fordærvelsens spind! 

CÆSAR JULIAN. 

Vær trøstig, ven; alle trådene skal komme for 
en dag, og så — 

TRIBUNEN DECENTIUS 
(kommer fra baggrunden). 

Hvorledes skal jeg nærme mig Cæsars åsyn! 
Hvor urandsagelige er ikke Guds veje! Sønder- 
knust — ; gid du kunde læse i mine indvolde! Jeg 
sorgens og ulykkens bud — ! 

CÆSAR JULIAN. 

Ja, det må du sige to gange, ædle Decentius! 
Og hvorledes skal jeg vel udfinde ord, bløde og 
slørende nok, for at bringe dette i en tålelig frem- 
stilling for kejserens broderlige øre! 

TRIBUNEN DECENTIUS. 

Usaligt, at noget sådant skulde hændes næsten 
samtidigt med min sendelse! Og just nu! 0, dette 
lynslag fra forhåbningernes skyløse himmel! 

CÆSAR JULIAN. 

Ja, denne skæbnens opdukkende og opslugende 
havstorm, just som skibet syntes at ville løbe ind i 
en længe forønsket havn; denne, denne — ; sorgen 
gør os veltalende, Decentius, — dig, som mig. Men 
først forretninger. De to Nubiere skal fængsles og 
forhøres. 

TRIBUNEN DECENTIUS. 

Nubierne, herre? Tror du min harmfulde iver 
kunde tåle, at de to upåpasselige tjenere et øjeblik 
længer — ? 

CÆSAR JULIAN. 

Hvorledes? Du har dog vel aldrig — ? 

TRIBUNEN DECENTIUS. 

Kald mig en ilsindet mand, høje Cæsar; men 
min kærlighed til kejseren og til hans sorgtrufne 
hus måtte i sandhed vare ringere, end den er, ifald 
den i en slig stund kunde gi ve rum for sindigt 
overlæg. 

CÆSAR JULIAN. 

Du har ladet begge slaverne dræbe? 

TRIBUNEN DECENTIUS. 

Havde de ikke syvfold fortjent døden, de efter- 
ladne? Det var to hedenske vildmænd, herre! Deres 
vidnesbyrd vilde ikke have tjent til noget; det var 
mig umuligt at få presset andet ud af dem, end at 
de havde ladet hine vigtige ting henstå en temmelig 



Digitized by 



Google 



176 

lang tid i forsalen uden bevogtning, tilgængelige for 
alle og enhver — 

CÆSAR JULIAN. 

Aha! Ja så, Decentius! 

TRIBUNEN DECENTIUS. 

Jeg anklager ingen. 0, men, dyrebare Cæsar, 
jeg varer dig ad; thi du er omgiven af utro tjenere. 
Dit hof — hvilken usalig misforståelse! — man har 
troet at skimte et slags unåde, eller hvad jeg skal 
kalde det, bag de forholdsregler, som kejseren nød- 
tvungen har måttet træffe her; kort og godt — 

STALDMESTEREN SINTULA 
(kommer fra baggrunden). 

Herre, du har givet mig et hverv, som jeg på 
ingen made magter. 

CÆSAR JULIAN. 

Kejseren har givet dig hvervet, gode Sintula! 

STALDMESTEREN SINTULA. 

Tag det fra mig, herre; jeg er det i sandhed 
ikke voksen. 

TRIBUNEN DECENTIUS. 

Hvad er hændt? 

STALDMESTEREN SINTULA. 

Lejren er i vildt oprør. Legionstropperne og de 
bundsforvandte rotter sig sammen — 

TRIBUNEN DECENTIUS. 

Trods imod kejserens vilje! 

STALDMESTEREN SINTULA. 

Soldaterne råber på, at de vil holde sig til Cæ- 
sars løfter. 

CÆSAR JULIAN. 

Hør, hør; disse brøl udenfor — ! 

STALDMESTEREN SINTULA. 

Sværmen stormer hid — 

TRIBUNEN DECENTIUS. 

Lad ingen slippe ind! 

RIDDEREN SALLUST 

(ved vinduet). 

Det er for sent; hele pladsen er opfyldt af 
truende soldater. 

TRIBUNEN DECENTIUS. 

Cæsars dyre liv er i fare! Hvor er Florentius? 

STALDMESTEREN SINTULA. 

Flygtet. 

TRIBUNEN DECENTIUS. 

Den storpralende usling! Men Severus da? 

STALDMESTEREN SINTULA. 

Severus siger sig syg; han har ladet sig køre 
ud til sit landgods. 

CÆSAR JULIAN. 

Jeg vil selv tale med de rasende. 

TRIBUNEN DECENTIUS. 

Ikke af stedet, høje Cæsar! 

CÆSAR JULIAN. 



Hvad nu? 



TRIBUNEN DECENTIUS. 

Det er min pligt, nådigste herre; kejserens 
bud — ; hans dyrebare slægtnings liv — ; Cæsar er 
min fange. 

RIDDEREN SALLUST. 

Ah! 

CÆSAR JULIAN. 

Så kom det dog! 

TRIBUNEN DECENTIUS. 

Hustropperne, Sintula! Du har at føre Cæsar 
i sikkerhed til Rom. 

CÆSAR JULIAN. 

Til Rom! 

STALDMESTEREN SINTULA. 

Hvad siger du, herre! 

TRIBUNEN DECENTIUS. 

Til Rom, siger jeg! 

CÆSAR JULFAN. 
Som Gallos! (råber gennem vinduet.) Hjælp, hjælp! 

RIDDEREN SALLUST. 

Flygt, min Cæsar! Flygt, flygt! 

(Vilde skrig høres udenfor. romerske legionssoldater, bata viske hjælpe» 
tropper og andre bumdsforvandte stiger ind gennem vinduet På samme 
tid trænger en anden sværrm ind gennem døren i baggrunden. Blandt 
de forreste er fanebæreren mauros; kvinder, til dels med børn på ar- 
raene, følger de indtrængende.) 

SKRIG BLANDT SOLDATERNE. 

Cæsar, Cæsar! 

ANDRE STEMMER. 

Cæsar, hvi har du forrådt os? 

ATTER ANDRE. 

Ned med den troløse Cæsar! 

CÆSAR JULIAN 

(kaster sig med udbredte arme midt ind iblandt soldateme og råber): 

Medkæmpere, krigsbrødre, — frels mig fra mine 
fiender ! 

TRIBUNEN DECENTIUS. 

Ah, hvad er det — ! 

VILDE SKRIG. 

Ned med Cæsar! Slå Cæsar ned! 

CÆSAR JULIAN. 

Slut kreds om mig; drag eders sværd! 

FANEBÆREREN MA UROS. 

De er alt dragne! 

KVINDER. 

Hug ham; hug ham! 

CÆSAR JULIAN. 

Tak, at I kom! Mauros! Ærlige Mauros! Ja, 
ja; på dig kan jeg stole. 

BATAVISKE SOLDATER. 

Hvor tør du sende os til jordens grænser? Var 
det det, du tilsvor os? 

ANDRE BUNDSFORVANDTE. 

Ikke over Alperne! Det pligter vi ikke! 



Digitized by 



Google 



180 



CÆSAR JULIAN. 

Ikke til Rom! Jeg går ikke; de vil myrde mig, 
som de myrded min broder Gallos! 

FANEBÆREREN MAUROS. 

Hvad siger du, herre? 

TRIBUNEN DECENTIUS. 

Tro ham ikke! 

CÆSAR JULIAN. 

Rør ikke den ædle Decentius; han er uden 
skyld. 

UNDERFØREREN LAIPSO. 

Det er sandt; Cæsar er den skyldige. 

CÆSAR JULIAN. 

Ah, er det dig, Laipso! Kække ven, er det dig? 
Du slog godt ved Argentoratum. 

UNDERFØREREN LAIPSO, 

Det mindes Cæsar? 

UNDERFØREREN VARRO. 

Sine løfter mindes han ikke! 

CÆSAR JULIAN. 

Var det ikke den uforfærdede Varros røst, jeg 
der fornam? Der har vi ham jo! Dit sår er lægt, 
ser jeg. 0, du velfortjente kriger, — at det dog 
skulde nægtes mig at gøre dig til høvedsmand. 

UNDERFØREREN VARRO. 

Har du virkelig villet det? 

CÆSAR JULIAN. 

Lægg ikke kejseren til last, at han afslog min 

bøn. Kejseren kender ingen af eder, således, som 
jeg kender eder. 

TRIBUNEN DECENTIUS. 

Soldater, hør mig — ! 

MANGE STEMMER. 

Vi har intet med kejseren at skaffe. 

ANDRE 

(treenger truende frem). 

Cæsar skal stå os til regnskab! 

CÆSAR JULIAN. 

Hvad magt har vel eders ulykkelige Cæsar, I 
venner? Man vil føre mig til Rom. Man nægter 
mig at forvalte endog mine egne sager. Man lægger 
beslag på min andel af krigsbyttet. Fem guldstykker 
og et pund sølv havde jeg tænkt at skænke hver 
soldat, men — 

SOLDATERNE. 

Hvad siger han? 

CÆSAR JULIAN. 

Det er ikke kejseren, som forbyder det; det er 
onde og misundelige rådgivere. Kejseren er god, I 
kære venner! 0, men kejseren er syg; han kan 
intet udrette — 

MANGE SOLDATER. 

Fem guldstykker og et pund sølv! 

ANDRE SOLDATER. 

Og det nægtes os! 

ATTER ANDRE. 

Hvem tør nægte Cæsar noget! 

FANEBÆREREN MAUROS. 

Således handler man med Cæsar, soldaternes 
fader! 

UNDERFØREREN LAIPSO. 

Med Cæsar, som mere har været os en ven 
end en herre! Eller har han kanske ikke? 

MANGE STEMMER. 

Jo, jo, det har han! 

UNDERFØREREN VARRO. 

Bør ikke Cæsar, sejrherren, kunne vælge til 
høvedsmænd, hvem han vil? 

FANEBÆREREN MAUROS. 

Bør han ikke have fri rådighed over det bytte, 
som er tilfaldet ham? 

HØJE RÅB. 

Jo, jo, jo! 

CÆSAR JULIAN. 

Ak, hvad vilde det vel gavne eder? Hvad brug 
kan I gøre af jordiske goder, I, som skal føres bort 
til de fjerneste lande for at gå en uviss skæbne 
imøde — 

SOLDATERNE. 

Vi går ikke! 

CÆSAR JULIAN. 

Se ikke på mig; jeg skammer mig; thi jeg er 
nær ved at udgyde en tårestrøm, når jeg tænker på, 
at I inden få måneder skal gives til pris for syg- 
domme, for hunger og for en blodtørstig fiendes 
våben. 

MANGE SOLDATER 
/ (stimler om ham). 

Cæsar! Gode Cæsar! 

CÆSAR JULIAN. 

Og nu eders værgeløse hustruer og børn, som 
I må efterlade i de spredte hjem! Hvo skal skærme 
disse medynks værdige, disse vordende enker og fader- 
løse, der snart vil være udsatte for Alemanernes 
hævngerrige overfald? 

KV1NDERNE 

(grædende). 

Cæsar, Cæsar, tag dig af os! 

CÆSAR JULIAN 
(ligeledes i grad). 

Hvad er Cæsar? Hvad mægter den faldne 
Cæsar? 

UNDERFØREREN LAIPSO. 

Skriv til kejseren og lad ham vide — 

CÆSAR JULIAN. 

Ak, hvad er kejseren? Kejseren er syg på sind 
og legem; han er nedbrudt af omhu for rigets vel. 
Ikke sandt, Decentius? 

TRIBUNEN DECENTIUS. 

Jo, visselig; men — 

CÆSAR JULIAN. 

Hvor skar det mig ikke i hjertet, da jeg erfor 

(han trykker de omståendes hænder.) 

Bed for hans sjæl, I, som dyrker den gode Kri- 
stus! Bring offer for hans helse, I, som er forblevne 

trofaste imod eders fædrene guder! Véd I vel, 

at kejseren har holdt sejrsindtog i Rom? 

FANEBÆREREN MAUROS. 

Har kejseren? 

UNDERFØREREN VARRO. 

Hvad? Slagen, som han kom fra Donau? 

CÆSAR JULIAN. 

Som han kom fra Donau har han holdt sejrs- 
indtog for vore sejrvindinger — 

TRIBUNEN DECENTIUS 

I truende). 

Høje Cæsar, betænk — ! 

CÆSAR JULIAN. 

Ja, det er sandt, som tribunen siger; betænk, 
hvorledes kejserens sind må være omsløret, når sligt 
kan ske? 0, min hårdt hjemsøgte frænde! Da han 
i Rom red igennem Konstantins vældige bue, trode 
han sig så stor, at han krummed ryggen og luded 
sit hoved ned imod sadelknappen. 

FANEBÆREREN MAUROS. 

Som en hane i en porthvælving ! 

(Latter blundt soldaterne.) 
ENKELTE STEMMER. 

Er det en kejser! 

UNDERFØREREN VARRO. 

Og ham skal vi lyde! 

UNDERFØREREN LAIPSO. 

Væk med ham! 

FANEBÆREREN MAUROS. 

Cæsar, tag du styret! 

TRIBUNEN DECENTIUS. 

Oprør — ! 

MANGE STEMMER. 

Tag magten; tag magten, Cæsar! 

CÆSAR JULIAN. 

Afsindige! Er det at tale som Romere? Vil I 
efterligne de alemanske barbarer? Hvad var det, 
Knodomar råbte ved Argentoratum? Svar mig, gode 
Mauros, — hvad råbte han? 

FANEBÆREREN MAUROS. 

Han råbte: leve kejser Julian! 

CÆSAR JULIAN. 

Ah, ti, ti! Hvad siger du dog? 

FANEBÆREREN MAUROS. 

Leve kejser Julian! 

DE BAGENFOR STÅENDE. 

Hvad går for sig? 

UNDERFØREREN VARRO. 

De udråber Cæsar Julian til kejser! 

HØJE SKRIG. 

Leve kejseren! Leve kejser Julian! 

(Råbet forplanter sig i videre og videre kredse udenfor; alle taler i 
munden på hverandre ; cæsar julian kan i lang tid ikke komme tilorde.) 

CÆSAR JULIAN» 

0, jeg beder eder bønligt — ! Soldater, venner, 
kampfeller, — se, jeg udstrækker mine skælvende 
arme — ! Ængst dig ikke, min Decentius! — 0, at 
jeg måtte opleve dette! Jeg lægger eder intet til 

last, I trofaste; det er fortvilelsen, som har drevet 
jer. I vil det. Godt; jeg underkaster mig hærens 
vilje. — Sintula, lad mine krigsøverster samles. — 
Du, tribun, kan vidne for Konstanzios, at jeg kun 
nødtvungen — (vender sig til varro.) Gå, høvedsmand, og 
forkynd i lejren denne uventede forandring. Jeg selv 
vil uden op hold skrive til Rom — 

RIDDEREN SALLUST. 

Herre,' soldaterne vil se dig. 

FANEBÆREREN MAUROS. 

En gylden ring om dit hoved, kejser! 

CÆSAR JULIAN. 

Et sligt smykke har jeg aldrig ejet. 

FANEBÆREREN MAUROS. 

Denne kan gøre det. 

(han aftager sin halskæde og slynger den flerdobbelt om cæsars pande.) 
RÅB UDENFOR. 

Kejseren; kejseren! Vi vil se kejseren! 

SOLDATER. 

På skjoldet med ham! Op, op! 

(De omstående løfter jllian højt ivejret på et skjold og viser ham for 
mængden under længe vedvarende bifaldsråb.) 

CÆSAR JULIAN. 

Hærens vilje ske! Jeg bøjer mig for det uund- 
gåelige og fornyer alle tilsagn — 

LEGION SSOLD ATER. 

Fem guldstykker og et pund sølv! 

BATA VER. 

Ikke over Alperne! 

CÆSAR JULIAN. 

Vi vil sætte os fast i Vienna. Den stad er 
Galliens sterkeste og derhos rig på allehånde forråd. 
Der er det min agt at vente, indtil vi ser, om min 
nedbøjede frænde billiger, hvad vi her, til rigets tarv, 
har vedtaget — 

RIDDEREN SALLUST. 

Det gør han ikke, herre! 

CÆSAR JULIAN 
(med oprakte hænder). 

Guddommelige visdom, lys op i hans formørkede 
sjæl og led ham til det bedste ! Vær med mig, du 
lykke, som aldrig har svigtet mig før! 

MYRRHA Og KVINDERNE 

(vek) agende udenfor til højre). 

Død, død, død! 

(1 Vienna. Et hvælvet rum i katakomberne. Til venstre snor sig en 
bugtet gang opad. Gennem bergsiden i baggrunden er udhugget en 
trappe, som ender oppe ved en lukket dør. Foran til højre fører en 
mængde trin ned til de dybere liggende gange. Rummet er svagt op] yst 
af en brændende hængelampe.) 

( cæsar julian, med uraget skæg og i smudsige klæder, står ludende over 

åbningen til højre. Dæmpet salmesang lyder igennem døren fra den 

udenfor tilbyggede kirke.) 

CÆSAR JULIAN 
(taler nedad). 

Endnu intet tegn? 

EN STEMME 
(dybt nede). 

Intet. 

CÆSAR JULIAN. 

Hverken ja eller nej? Hverken for eller imod? 

STEMMEN. 

Begge dele. 

CÆSAR JULIAN. 

Det er jævngodt med intet. 

STEMMEN. 

Vent, vent. 

CÆSAR JULIAN. , 

Jeg har ventet i fem døgn; du kræved kun tre. 
Jeg siger dig, — jeg er ikke tilsinds at — (han lytter 

imod udgangen og råber dæmpet nedad.) Tal ikke ! 

RIDDEREN SALLUST 

(kommer oppe fra gangen til venstre). 

Herre; herre! 

CÆSAR JULIAN. 

Er det dig, Sallust? Hvad vil du hernede? 

RIDDEREN SALLUST. 

Dette rugende mørke — ; ah, nu ser jeg dig. 

CÆSAR JULIAN. 

Hvad vil du? 

RIDDEREN SALLUST. 

Tjene dig, om jeg kunde, — føre dig ud til de 
levende igen. 

CÆSAR JULIAN. 

Hvad nyt oppe fra verden? 

RIDDEREN SALLUST. 

Soldaterne er i uro; vi mærker allehånde for- 
bud på, at tålmodet snart forgår dem. 

CÆSAR JULIAN. 

Nu skinner visst solen deroppe. 

RIDDEREN SALLUST. 

Ja, herre! 

CÆSAR JULIAN. 

Himlen hvælver sig som et hav af tindrende 
lys. Det er kanske høj middag. Det er varmt; 

luften dirrer langs husvæggene; floden risler, halvt 
udtørret, over hvide flintestene. — Skønne liv; skønne 
verden! 

RIDDEREN SALLUST. 

0, kom, kom, herre! Dette ophold i gravgangene 
udlægges til skade for dig. 

CÆSAR JULIAN. 

Hvorledes udlægges det? 

RIDDEREN SALLUST. 

Tør jeg sige det? 

CÆSAR JULIAN. 

Du tør og skal. Hvorledes udlægges det? 

RIDDEREN SALLUST. 

Mange tror, at det mindre var sorg end anger, 
som så sælsomt drev dig ned under jorden. 

CÆSAR JULIAN, 

De tror, jeg dræbte hende? 

RIDDEREN SALLUST. 

Det gådefulde i sagen må undskylde dem, om — 

CÆSAR JULIAN. 

Ingen dræbte hende, Sallust! Hun var for ren 
for dette syndens rige; derfor steg en engel fra 
himlen hver nat ned i hendes lønkammer og råbte 
på hende. Eller hvad? Véd du ikke, at presterne 
i Lutetia udlagde hendes død på denne vis? Og 
presterne må jo vide det. Har ikke hendes ligtog 
hid været som et sejrstog gennem landet? Strømmed 
ikke alle Viennas kvinder hendes kiste imøde uden- 
for portene, hilste hende med grønne grene i hæn- 
derne, bredte tepper ud på vejen og istemte lov- 

sange til ære for himmelbruden, som førtes hjem til 
brudgommens hus? — Hvad lo du af? 

RIDDEREN SALLUST. 

Jeg, herre? 

CÆSAR JULIAN. 

Nat og dag har jeg hørt bryllupssangene siden. 
Hør, hør; i forherligelse løftes hun opad. Ja, hun 
var tilvisse en ægte kristen-kvinde. Hun holdt sig 
budet efterrettelig; — hun gav Cæsar, hvad Cæsars 
var, og den anden gav hun — ; nå, det var ikke 
det, vi skulde tale om; du er ikke indviet i lærens 
hemmeligheder, Sallust! — Hvad nyt, spurgte jeg om? 

RIDDEREN SALLUST. 

Det vigtigste, jeg véd, er at kejseren ved bud- 
skabet om, hvad der i Lutetia gik for sig, skynd- 
somt skal være flygtet over til Antiokia. 

CÆSAR JULIAN. 

Den nyhed kender jeg. Konstanzios så os vel 
allerede i ånden foran Roms porte. 

RIDDEREN SALLUST. 

De venner, som forvovent slutted sig til dig i 
denne farlige sag, så i ånden det samme. 

CÆSAR JULIAN. 

Tiden er os ikke gunstig, Sallust! Véd du ikke, 
at under kamplegene, før afrejsen fra Lutetia, brast 
mit skjold istykker, så jeg kun beholdt håndtaget 
igen? Og véd du ikke, at da jeg vilde stige tilhest, 
så snubled hin tjener, på hvis sammenfoldede hænder 
jeg skulde svinge mig op? 

RIDDEREN SALLUST. 

Du kom dog i sadlen, herre! 

CÆSAR JULIAN. 

Men manden faldt. 

RIDDEREN SALLUST. 

Bedre mænd vil falde, hvis Cæsar nøler. 

CÆSAR JULIAN. 

Kejseren er affældig. 

RIDDEREN SALLUST. 

Kejseren lever. De breve, du har skrevet ham 
til om din udråbelse — 

CÆSAR JULIAN. 

Om min nødtvungne udråbelse. Man tvang mig; 
der var intet valg. 

RIDDEREN SALLUST- 

Kejseren lader ikke den forklaring gælde. Det 
er hans agt, når en hær er samlet i de østlige land- 
skaber, at rykke ind i Gallien. 

CÆSAR JULIAN. 

Hvoraf véd du — ? 

RIDDEREN SALLUST. 

Ved et tilfælde, herre! Jeg bønfalder dig, tro 
mig — ! 

CÆSAR JULIAN. 

Godt, godt; når det sker, vil jeg gå Konstanzios 
imøde, — ikke med sværd i hånd — 

RIDDEREN SALLUST. 

Ikke! Hvorledes tænker du da at møde ham. 

CÆSAR JULIAN. 

Jeg vil give kejseren, hvad kejserens er. 

RIDDEREN SALLUST. 

Mener du dermed, at du vil træde af? 

CÆSAR JULIAN. 

Kejseren er affældig. 

RIDDEREN SALLUST. 

0, dette forfengelige håb! (kaster sigr-på knæ.) Så 
tag mit liv, herre! 

CÆSAR JULIAN. 

Hvad nu! 

RIDDEREN SALLUST. 

Cæsar, tag mit liv r jeg vil heller dø på dit end 
på kejserens bud. 

CÆSAR JULIAN. 

Rejs dig, ven! 

RIDDEREN SALLUST. 

Nej; lad mig ligge for min Cæsars fødder og 
tilstå alt. 0, dyrebare herre, — at måtte sige dig 
dette! — Da jeg opsøgte dig i lejren ved Rhin, — da 
jeg minded dig om vort fordums venskab under sam- 
været i Grækenland, — da jeg bad om at måtte dele 
krigens farer med dig, — da, o, Cæsar, da kom jeg 
som en lønlig spejder i kejserens sold — 

CÆSAR JULIAN. 

Du -! 

RIDDEREN SALLUST. 

Mit sind havde i nogen tid været optændt af 
harm imod dig; du mindes hin ringe tvist i Mailand, 
— dog ikke ringe for mig, som havde håbet, at 
Cæsar skulde hjælpe min svigtende lykke på fode 
igen. Alt dette drog man fordel af i Rom; man holdt 
mig for den rette mand til at etterspore dine veje. 

HENRIK IBSENS SAMLEDE VÆRE ER. V. 13 

CÆSAR JULIAN. 

Og til sligt kunde du sælge dig? Så sort et 
bedrag! 

RIDDEREN SALLUST. 

Jeg vai- ødelagt, herre; og jeg syntes, at Cæsar 
havde slåt hånden af mig. Ja, min Cæsar, jeg for- 
rådte dig — i dé første måneder; siden ikke. Din 
vennesælhed, dit store sind, al den nåde, du viste 
mig — ; jeg blev, hvad jeg havde givet mig ud for, 
din trofaste tilhænger, og i mine lønlige breve til 
Rom førte jeg bag lyset dem, som havde udsendt mig. 

. CÆSAR JULIAN. 

Disse breve var fra dig? 0, Sallust! 

RIDDEREN SALLUST. 

De indeholdt intet til skade for dig, herre! 
Hvad andre kan have skrevet, véd jeg ikke; jeg 
véd kun, at jeg tidt nok vånded mig i kval under 
en nødtvungen og forhadt taushed. Jeg voved mig 
så langt frem, som jeg på nogen made turde. Hin 
skrivelse, stilet til en unavngiven mand i din lejr, 
hvori meldes om kejserens sejrs-indtog i Rom, og 
som du en morgen, undervejs til Lutetia, fandt ind- 
stukken under dit telt — ; ja, du fandt den dog, 
herre? 

CÆSAR JULIAN. 

Ja, ja — 

1UDDEREN SALLUST. 

Den var rettet til mig, og et lykketræf var mig 
gunstigt, så den kom i dine hænder. Tale turde jeg 
jo ikke. Jeg v il de tale; men jeg kunde det ikke; 
jeg ud satte fra dag til dag at forråde min skændseL 
0, sirat' mig, herre; se, her ligger jeg! 

CÆSAR JULIAN. 

Stå op; du er mig kærere således, — vunden 
imod min og imod din egen vilje. Stå op, du min 
sjæls ven; ingen skal krumme et hår på dit hoved. 

RIDDEREN SALLUST. 

Tag heller det liv, som du dog ikke længe vil 
have magt til at skærme. Du siger, kejseren er af- 
fældig. irejser sig.) Min Cæsar, hvad jeg har svoret på 
at fortie, det røber jeg nu. Kejserens affældighed 
rummer intet håb for dig. Kejseren tager en ny 
hustru til ægte. 

CÆSAR JULIAN. 

Ah, hvilket van vid ! Hvor kan du tænke — ? 

RIDDEREN SALLUS^. 

Kejseren tager en ny hustru, herre! (rækker ham 
nogie papirer.) Læs, læs, høje Cæsar; disse breve vil 
ikke levne nogen tvil hos dig. 

CÆSAR JULIAN 
(griber papirerne og læser). 

Ja, ved solens lys og magt — ! 

RIDDEREN SALLUST. 

0, havde jeg dog turdet tale før! 

CÆSAR JULIAN 
(fremdeles læsende). 

Han tager en kvinde til ægte. Konstanzios, — 
denne svindende menneske-skygge — ! Faustina — , 
hvad står der? ung — knap nitten år gammel — , 
en datter af — ah! en datler af hin overmodige 
slægt. En ivrig kristen-kvinde altså (folder papirerne 
sammen.) Du har ret, Sallust; hans affældighed rum- 
mer intet håb. Om han er affældig, døende, — hvad 

vil det sige? Er ikke Faustina from? En bebudel- 
sens engel vil åbenbare sig; eller også — ; ha-ha! 
kort og godt, — på en eller anden vis — , der vil 
skaffes en ung Cæsar til veje, og så — 

RIDDEREN SALLUST. 

At nøle er at gå tilgrunde. 

CÆSAR JULIAN. 

Dette har været forberedt længe og i al stilhed, 
Sallust! Ja, når så er, da løses alle gåder. Helena — , 
det var ikke, som jeg tenkte, hendes uforsigtige 
tunge, der fældte hende — 

RIDDEREN SALLUST. 

Nej, herre! 

CÆSAR JULIAN. 

— man har tænkt, — man har troet, at — ; o, 
uudgrundelige udjævnende retfærd! derfor måtte hun 
afvejen. 

RIDDEREN SALLUST. 

Ja, derfor; jeg var den, man i Rom først kasted 
sine øjne på. 0, herre, du drager dog ikke i tvil, 
at jeg afslog det? Jeg skød mig ind under umulig- 
heden af at finde en lejlighed; man forsikred mig, 
at det brødefulde forehavende var opgivet, og da — ! 

CÆSAR JULIAN. 

De standser ikke ved — ved dobbelt-liget i sten- 
kisten deroppe. Konstanzios tager tilægte. Derfor 
var det, at jeg skulde afvæbnes i Lutetia. 

RIDDEREN SALLUST. 

Kun ét kan frelse dig, min Cæsar; du må 
handle, før kejseren kommer til kræfter. 

CÆSAR JULIAN. 

Om jeg friviHigt drog mig tilbage i ensomheden, 
hengivende mig til den visdom, jeg her har været 
nødt til at forsømme? Vilde de nye magthavere tåle 
en slig tilværelse? Vilde ikke blot det, at de vidste 
mig ilive, være som et hængende sværd over deres 
hoveder? 

RIDDEREN SALLUST. 

Den vordende kejserindes slægtninge er de mænd, 
som omgav Cæsar Gallos i hans sidste timer. 

CÆSAR JULIAN. 

Tribunen Skudilo. Tro mig, ven, — jeg har 
ikke glemt det. Og for denne blodige kejser skal 
jeg vige og falde! Ham skal jeg skåne, ham, som 
i lange år har stolpret omkring mellem mine nær- 
mestes lig! 

RIDDEREN SALLUST. 

Skåner du ham, så vil han inden tre måneder 
stolpre omkring mellem ligene af dine tilhængere. 

CÆSAR JULIAN i 

Ja, ja; det har du visselig ret i. Det er mig 
næsten som et tvingende bud at træde op imod ham. 
Gør jeg det, så gør jeg det ikke for min egen skyld. 
Er det ikke tusenders ve og vel, som her handles 
om? Gælcler det ikke tusenders liv? EHer stod det 
vel i min magt at afvende denne yderlighed? Du 
er mere skyldig, end jeg, Sallust! Hvorfor talte du 
ikke før nu? 

RIDDEREN SALLUST. 

I Rom lod de mig sværge en dyr ed på at tie. 

CÆSAR JULIAN. 

En ed. Så. Ved dine forfedres guder? 

RIDDEREN SALLUST. 

Ja, herre, — ved Zeus og ved Apollon. 

CÆSAR JULIAN. 

Og dog bry der du eden? 

RIDDEREN SALLUST. 

Jeg ønsker at leve. 

CÆSAR JULIAN. 

Men guderne? 

RIDDEREN SALLUST. 

Guderne — de er langt borte. 

CÆSAR JULIAN. 

Ja, eders guder er langt borte; de hemmer 
ingen; de tynger ikke på nogen; de levner en mand 
rum omkring sig .til at handle. 0, denne græske 
lykke, at føle sig fri! — — 

Du sagde, at kejseren, hævnfyldt, som han er, 
vil udgyde mine trofastes blod. Ja, hvem kan tvile 
på, at så sker? Blev Knodomar skånet? Måtte 
ikke denne uskadelige fange bøde med livet for en 
sprogfejl? Thi — jeg ved det, Sallust — de dræbte 
ham; det var løgn, hint rygte om barbarens hjemve. 
Hvad har så ikke vi at vente os? I hvilket forhadt 
lys har vel ikke tribunen Decentius fremstillet sagerne 
i Rom? 

RIDDEREN SALLUST. 

Det skønnes bedst af hoffets skyndsomme flugt 
til Antiokia. 

CÆSAR JULIAN. 

Og er jeg ikke hærens fader, Sallust? 

RIDDEREN SALLUST. 

Soldaternes fader; deres hustruers og børns skjold 
og værge. 

CÆSAR JULIAN. 

Og hvad blev rigets lod, om jeg vakler nu? En 
affældig kejser, og efter ham et umyndigt barn i 
herskersædet; spJid og oprør; alles hånd imod alles 
for at rane magten. — For ikke mange nætter siden 
havde jeg et syn. Der åbenbared sig for mig en 
skikkelse med en lyskreds om hovedet; den så vredt 
på mig og sagde: vælg! Dermed løste den sig op, 
ligesom en stigende morgendamp. Hidtil har jeg 
udlagt dette syn, som sigtende til ganske andre ting; 
men nu, da jeg véd om kejserens forestående gifter- 
mål 

Ja, det gælder i sandhed at vælge, før ulykken 
vælter ind over riget. Jeg tænker ikke på egen for- 
del; men tør jeg skyde valget fra mig, Sallust? Og 
er det ikke min pligt imod kejseren at værge mit 
liv? Har jeg ret til at stå med hængende arme og 
vente på de mordere, som han i sin vanvittige angst 
tinger til at støde mig ned? Har jeg ret til at gi ve 
den ulykkelige Konstanzios lejlighed til al vælte en 
ny blodskyld over sit syndbetyngede hoved? Er det. 
ikke bedre for ham, — som der står i skrifterne, — 
at han lider uret end at han øver uret? Hvis der- 
for det, jeg tilføjer min frænde, kan kaldes en uret, 
så mener jeg, at denne min uret udjævnes derved, 
at den forhindrer min frænde fra at tilføje mig en 
uret. Jeg tror, at både Platon og Mark Aurel, hin 
Sofias kronede brudgom, skulde give mig medhold i 
dette. Det vilde i al fald ikke være en ganske 
uværdig opgave for visdomsvennerne, min kære Sal- 
lust! — 0, havde jeg dog Libanios her! 

RIDDEREN SALLUST. 

Herre, du er jo selv så vidt forfremmet i vis- 
dom, at du — 

CÆSAR JULIAN. 

Sandt, sandt; men jeg gad dog* gerne høre visse 
andres mening. Ikke fordi jeg valder. Tro ikke det! 
Og heller ikke finder jeg, at vi har nogen grund til 
at mistvile om et heldigt udfald. Thi hine vars- 
lende hændelser bør ingenlunde afskrække os. At 
jeg beholdt håndtaget igen, da mit skjold brast under 
kamplegene, det tykkes mig med fuld føje at kunne 
udlægges således, at det skal lykkes mig at beholde, 
hvad min hånd har fattet tag i. Og når jeg, svin- 
gende mig op på min hest, rev til jorden den mand, 
der hjalp mig i sadlen, så synes det, som om dette 
bebuder et brat fald for Kohstanéios, hvem jeg skylder 
min ophøjelse. Hvorom alt ing er, min Sallust, så 
agter jeg åt affatte et skrift, som hel tydeligen skal 
retfærdiggøré, at — 

' RIDDEREN SALLUST. 

Såre vel, -nådige herre; men soldaterne er utål- 
modige; de ønsker at se dig og høre sin skaebne af 
din egen mund. 

CÆSAR JULIAN. 

Gå, gå, og stil dem tilfreds; — sig dem, at 
Cæsar snart skål vise sig. 

^RIDDEREN SALLUST. 

Herre, det er ikke Cæsar, det er kejseren selv, 
de vil se. 

CÆSAR JULIAN. 

Kejseren kommer. 

RIDDEREN SALLUST. 

Da kommer han — selv tomhændet — med 
tusenders liv i sin hånd! 

CÆSAR JULIAN. . 

En tuskhandel, Sallust; tusenders liv imod tusen- 
ders død. 

RIDDEREN SALLUST. 

Har dine fiender livets ret? 

CÆSAR JULIAN. 

Lykkelig du, hvis guder er langt borte. 0, denne 
viljens våbenførhed — ! 

EN STEMME 
(råber dybt nede i gravgangene). 

Julian, Julian! 

RIDDEREN SALLUST. 

Ah, hvad er det? 

CÆSAR JULIAN. 

Gå bort, du kære; gå skyndsomt bort! 

STEMMEN. 

Døv kirkesangen, Julian! 

RIDDEREN SALLUST. 

Det råber igen. 0, så er det dog sandt! 

CÆSAR JULIAN. 

Hvad skulde være sandt? 

RIDDEREN SALLUST. 

At du lever hernede med en gådefuld fremmed, 
med en spåmand eller med en heksemester, som er 
kommen til dig ved nattetid. 

Ha-ha; det siger man? Gå, gå! 

RIDDEREN SALLUST. 

Jeg besværger dig, herre, — lad disse fordærve- 
lige drømme fare. Kom med; kom op i dagen! 

STEMMEN 

(nærmere nedenunder). 

Al møje er spildt. 

CÆSAR JULIAN 
(ved nedgangen til liojre). 

Intet tegn, min broder? 

STEMMEN. 

Øde og tomhed. 

CÆSAR JULIAN. 

0, Maximos! 

RIDDEREN SALLUST. 

Maximos ! 

CÆSAR JULIAN. 

Gå, siger jeg! Træder jeg ud af dette forrådnel- 
sens hus, så kommer jeg som kejser. 

RIDDEREN SALLUST. 

Jeg bønfalder dig — ; hvad søger du her i 
mørket? 

CÆSAR JULIAN. 

Lys. Gå, gå! 

RIDDEREN SALLUST. 

Nøler Cæsar, så frygter jeg, han finder vejen 
spærret. 

(Han 4 * går bort gennem gangen til venstre. Lidt efter stiger mystikeren 
maximos op ad 1 rappen; han bærer et lividt offerbind om panden; 
hånden har han en lang blodig kniv.) 

CÆSAR JULIAN. 

Tal, min Maximos! 

MYSTIKEREN MAXIMOS. 

Al møje er spildt, hører du jo. Hvi kunde du 
ikke døvet kirkesangen? Den har kvalt alle varsler; 
de vilde tale, men de fik ikke komme tilorde. 

CÆSAR JULIAN. 

Taushed, mørke; — og jeg kan ikke vente 
længer! Hvad råder du mig til? 

MYSTIKEREN MAXIMOS. 

Gå frem iblinde, kejser Julian! Lyset søger dig. 

CÆSAR JULIAN. 

Ja, ja, ja; jeg tror det også. Jeg havde ikke 
havt nødig at lade dig hente den lange vej. Véd 
du, hvad jeg nys har erfaret — ? 

MYSTIKEREN MAXIMOS. 

Jeg vil ikke vide, hvad du har erfaret. Tag 
din skæbne i egne hænder. 

CÆSAR JULIAN 
(går urolig op og nedi. 

I sandhed, hvad er han vel, denne Konstanzios, 
— denne furie-piskede synder, denne hensmuldrende 
levning af et fordums menneske? 

MYSTIKERE* MAXIMOS. 

Gravmælet over ham, kejser Julian! 

CÆSAR JULIAN. 

Har han ikke i al sin færd imod mig været 

som et skibsvrag uden ror, — snart drivende til 
venstre på mistroens strøm, snart kastet mod højre 
af angerens stormpust? Raved han ikke op på kej- 
sersædet, skrækslagen, med purpurkåben dryppende 
af min faders blod? kanske af min moders også. — 
Måtte ikke alle mine slægtninge falde, for at han 
kunde sidde trygt? Nej, ikke alle; Gallos skåntes, 
°S J e £» — der m &tte levnes et par liv, som han 
kunde købe sig lidt tilgivelse på. Så drev han for 
mistroens strømdrag igen. Angeren afpinte ham et 
Cæsar-navn til Gallos; så afpinte frygten ham en 
dødsdom over Cæsar. Og jeg! Skylder jeg ham tak 
for det liv, han hidtil har forundt mig? En for en; 
først Gallos og så — ; hver nat har jeg svedet under 
angsten for, at den dag, der gik, skulde være min 
sidste. 

MYSTIKEREN MAX1MOS. 

Var Konstanzios og døden din værste angst? 
Tænk dig om. 

CÆSAR JULIAN. 

Ja, du har vel ret. Pres I erne — ! Hele min 
ungdom har været én sammenhængende rædsel for 
kejseren og for Kristus. 0, han er fdrfærdelig, denne 
gådefulde, — dette skånselløse gudemenneske! Over- 
alt, hvor jeg vikle frem, trådte han mig stor og 
streng ivejen med sit ubetingede ubønhørlige krav. 

MYSTIKEREN MAXIM OS. 

Og dette krav, — var det i dig? 

CÆSAR JULIAN. 

Altid udenfor. Jeg skulde! Krøb min sjæl 
sammen i gravende og tærende had til min slægts 
morder, så lød budet: elsk din fiende! Tørsted mit 
skønhedsbetagne sind imod sæder og billeder fra den 

forgangne Græker- verden, så slog kristenkravet ned 
i mig med sit: søg det ene fornødne! Fornam jeg 
legemets søde lyst og begær i mod dette eller hint, 
så skræmte forsagelsens fyrste mig med sit: afdø 
her for at leve hisset! — Det menneskelige er bleven 
ulovligt efter den dag, da seeren fra Galilæa tog 
verdens-styret. At leve er ved ham bleven at dø. 
At elske og at hade, det er at synde. Har han da 
forvandlet menneskets kød og blod? Eller er ikke 
det jordbundne menneske blevet ved at være, hvad 
det var? Vor sunde inderste sjæl rejser sig imod 
dette; — og dog skal vi ville tvert imod vor egen 
vilje! Vi skal, skal, skal! 

MYSTIKEREN MAXIMOS. 

Og videre, end som så, er du ikke kommen? 
Skam dig! 

CÆSAR JULIAN. 

Jeg? 

MYSTIKEREN MAXIMOS. 

Ja, du, mandien fra Athen og fra Efesos 

CÆSAR JULIAN. 

Ak, hine tider, Maximos! Dengang var det let 
at vælge Hvad var det, vi sysled med igrunden? 
En visdoms-bygning; hverken mere eller mindre. 

MYSTIKEREN MAXIMOS. 

Står der ikke et steds i eders skrifter: enten 
med os eller mod os? 

CÆSAR JULIAN. 

Vedblev ikke Libanios at være den han var, 
enten han i en ordstrid stod på anklagens eller på 
forsvarets side? Dette her ligger dybere. Her er 
det en handling, som jeg skal over. „Giv kejseren, 

hvad kejserens er". I Athen gjorde jeg engang leg 
deraf ; — men det ligger dybere. Du kan ikke fatte 
det, du, som aldrig har været under gudemenneskets 
magt. Det er mere end en lære, han har spredt 
ud over verden ; det er en trolddom, som tager sindene 
fangen. Den, som engang har været under ham, — 
jeg tror aldrig han kommer helt løs. 

MYSTIKEREN MAXIMOS. 

Fordi du ikke vil helt. 

CÆSAR JULIAN. 

Hvorledes skal jeg kunne ville det umulige. 

MYSTIKEREN MAXIMOS. 

Er det møjen værd at ville det mulige? 

CÆSAR JULIAN. 

Ord-skvalder fra læresalene! I mætter mig ikke 
længer med sligt. Og dog — ; q, nej, nej, Maximos! 
Men I kan ikke fatte, hvorledes vi har det. Vi er 
som vinstokke, der er plantede om i en fremmed 
uvant jordbund; — plant os tilbage igen, og vi skulde 
gå ud; men i det nye vantrives vi. 

MYSTIKEREN MAXIMOS. 

Vi? Hvem kalder du vi? 

CÆSAR JULIAN. 

Alle dem, som er under den åbenbaredes rædsel. 

MYSTIKEREN MAXIMOS. 

Skyggerædsel ! 

CÆSAR JULIAN. 

Det være, som det vil. Men ser du ikke, at 
denne lammende rædsel har tætned og tårnet sig til 

en mur om kejseren? 0, jeg skønner vel, hvorfor 
den store Konstantin førte en slig viljebindende lære 
til sejr og magt i riget. Ingen liwagt med spyd 
og skjold slutter således op om kejsersædet, som 
denne betagende tro, der altid peger ud over jord- 
livet. Har du set rigtig på dem, disse kristne? 
Huløjede, blegkindede, fladbrystede er de alle til- 
hobe; de ligner linnedvæverne i Byssos; intet æres- 
håb får lov til at spire i denne henrugende tilværelse; 
solen lyser for dem, og de ser den ikke; jorden 
byder dem sin fylde og de begærer den ikke; — 
alt, hvad de begærer, er at forsage og lide for at 
komme til at dø. 

MYSTIKEREN MAXIMOS. 

Så brug dem, som de er; men da må du selv 
stå udenfor. Kejser eller Galilæer; — det er valget. 
Vær træl under rædselen eller hersker i dagens og 
lysets og glædens land! Du kan ikke ville det mod- 
sigende; og dog er det det du vil. Du vil forene 
det uforenelige, — forlige de to, som ikke står til at 
forlige: derfor er det, at du ligger her og rådner i 
mørket. 

CÆSAR JULIAN. 

Kan du, så lys for mig! 

MYSTIKEREN MAXIMOS. 

Er du den Akilleus, som din moder drømte, at 
hun skulde skænke verden? En ømskindet hæl gør 
ingen mand til Akilleus. Rejs dig, herre! Sejrs- 
modig, som en rytter på sin vælige hest, må du 
sætte over Gælilæeren, hvis du skol vinde frem til 
kejsersædet — 

CÆSAR JULIAN. 

Max i mos ! 

MYSTIKEREN MAXIMOS. 

Min elskede Julian, se dig dog om i verden! 
Hine kristne med dødslængselen, som du nys nævnte, 
de er de færreste. Men hvorledes står det sig med 
alle de andre? Falder ikke sindene fra mesteren, 
et for et? Ja, svar mig, — hvad er der ble ven af 
denne sælsomme kærlighedens lære? Raser ikke 
samfund imod samfund indbyrdes? Og nu biskop- 
perne, hine guldbrammende herrer, der kalder sig 
kirkens overhyrder! Giver de selv hoffets stormænd 
noget efter i griskhed og herskelyst og kryberi — ? 

CÆSAR JULIAN. 

Således er de ikke alle; tænk paa den vældige 
Athanasios i Alexandria — 

MYSTIKEREN MAXIMOS. 

Athanasios var også den eneste. Og hvor er 
Athanasios nu? Forjog de ham ikke, fordi han ikke 
var tilfals efter kejserens vilje? Måtte han ikke ty 
ind i den libyske ørken, hvor han er bleven opædt 
af løver! Og kan du så nævne mig én til, som 
Athanasios? Tænk på biskop Maris af Kalkedon, 
som nu tre gange har skiftet sind i de arianske 
stridigheder. Tænk på den gamle biskop Markos 
Arethusa; ham kender du jo fra din ungdom. Har 
han ikke nylig, tvert imod lov og billighed, frataget 
borgerskabet al fælles ejendom og lagt den ind under 
kirken? Og tænk så på den affældige viljeløse bi- 
skop i Nazianz, som går til spot for sin egen menig- 
hed, fordi han svarer ja og nej til den samme sag 
og fordi han vil tækkes alle de stridende. 

CÆSAR JULIAN. 

Sandt, sandt, sandt! 

MYSTIKEREN MAXIMOS. 

Disse er dine <våbenbrødre, min Julian; bedre 
fmder du dem ikke. Eller kanske du regne* på hine 
to forventede store galilæiske lys fra Kappadokia? 
Ha-ha; bispesønnen Gregor fører retssager i sin 
fødeby, og Basilios gransker verdslige vismænds 
skrifter på sit landgods i de østlige egne. 

CÆSAR JULIAN. 

Ja, jeg véd det vel. Frafald på alle kanter! 
Hekebolios, min fordums lærer, er ble ven en rig 
mand på sin iver i troen og på sin skrift-udlæg- 
ning; og siden den tid — ! Maximos, — det er ikke 
langt fra, at jeg står alene i alvoret. 

MYSTIKEREN MAXIMOS. 

Du står alene. Hele din hær er på vild flugt 
eller den ligger slagen rundt omkring dig. Blæs til 
kamp, — og ingen vil høre dig; gå frem, — og ingen 
vil følge dig efter! Bild dig ikke ind, at du kan 
fremme den sag, som har opgivet sig selv. Du 
bukker under, siger jeg dig! Og hvor vil du så 
hen? Forstødt af Konstanzios vil du være forstødt 
af alle magter på jorden — og over jorden. Eller 
vil du ty til Galilæerens favn? Hvorledes står det 
mellem dig og ham? Har du ikke selv sagt, at du 
er under rædselen? Har du hans krav i dig? Elsker 
du din fiende, Kanstanzios, fordi om du ikke slår 
ham? Hader du kødets lyst og jordens lokkende 
færd, fordi om du ikke, som en hed svømmer, duk- 
ker dig ned deri? Forsager du verden, fordi om du 
ikke har mod til at eje den? Og véd du så visst, 
at — om du afdør her — du da skal leve hisset? 

CÆSAR JULIAN 
(går frem og tilbage). 

Hvad har han gjort for mig, denne store for- 

dringsfulde? Holder han verdens- vognens tøjlér i 
sin hånd, så måtte han jo have kunnet — 

• (Salmesangen lyder stærkere oppe fra kirken.) 

Hør, hør! Dette kalder de at tjene ham. Og 
dette tager han hen som en sød offer-røg. Lovsang 
over ham, — og lovsang over hende i kisten? Er 
han den alting vidende, hvor kan han da — ? 

HUSMESTEREN EUTHERIOS 
(kommer hurtigt ned gennem gangen til venstre). 

Min Cæsar! Herre, herre; hvor er du? 

CÆSAR JULIAN. 

Her, Eutherios! Hvad vil du mig? 

HUSMESTEREN EUTHERIOS. 

Du må komme op, herre; du må se det med 
egne øjne; — der sker jertegn ved fyrstindens lig. 

CÆSAR JULIAN. 

Du lyver! 

HUSMESTEREN EUTHERIOS. 

Jeg lyver ikke,- herre! Jeg hænger ikke ved 
denne fremmede lære; men hvad jeg har set, kan 
jeg ikke tvile på. 

CÆSAR JULIAN. 

Hvad så du? 

HUSMESTEREN EUTHERIOS. 

Hele staden er i oprør. Der bæres syge og 
vanføre ind til fyrstindens kiste; presterne lader dem 
røre ved den, og de går bort helbredede. 

CÆSAR JULIAN. 

Og det har du selv set? 

HUSMESTEREN EUTHERIOS. 

Ja, herre; jeg har set en faldsyg kvinde gå 
sund ud af kirken prisende Galilæernes gud. 

CÆSAR JULIAN. 

Ah, Maximos, Maximos! 

HUSMESTEREN EUTHERIOS. 

Hør, hvor de kristne jubler; — nu sker et nyt 
j ert egn igen. 

LÆGEN ORIBASES 
(råber oppe i gangen til venstre). 

Eutherios, — fandt du ham? Eutherios, Euthe- 
rios, hvor er Cæsar? 

CÆSAR JULIAN 
(imod ham), 

Her, her; — er det sandt, Oribases? 

LÆGEN ORIBASES 
(kommer frem). 

Utroligt, uforklarligt, — og dog sandt; de rører 
ved kisten, presterne læser og beder over dem, og 
de vorder helbredede; en røst forkynder fra tid til 
anden: hellig, hellig er den rene kvinde! 

CÆSAR JULIAN. 

En røst forkynder — ? 

LÆGEN ORIBASES. 

En usynlig røst, min Cæsar; en røst, højt under 
kirkens hvælving; — ingen véd, hvor den kom- 
mer fra. 

CÆSAR JULIAN 

(står et øjeblik urørlig, derpå vender han sig pludselig til maximos og 

råber): 

Livet eller løgnen! 

14* 

mystikeren maxi mos. 
Vælg! 

LÆGEN ORIBASES. 

Kora, kom, herre; de skrækslagne soldater truer 
dig — 

CÆSAR JULIAN. 

Lad dem true. 

LÆGEN ORIBASES. 

De giver dig og mig skylden for den under- 
gørende fyrstindes død — 

CÆSAR JULIAN. 

Jeg vil komme; jeg vil stille dem tilfreds — 

LÆGEN ORIBASES. 

Der findes kun ét middel: du må vende deres 
tanker i en anden retning, herre; — de er vilde af 
fortvilelse over den skæbne, som venter dem, hvis 
du nøler længer. 

MYSTIKEREN MAXIMOS. 

Stig nu til himmels, du dåre; nu dør du for 
din herre og mester! 

CÆSAR JULIAN 
(griber ham om armen). 

Kejserens rige for mig! 

MYSTIKEREN MAXIMOS. 

Akilleus ! 

CÆSAR JULIAN. 

Hvad løser pagten? 

MYSTIKEREN MAXIMOS 
(rækker ham offerkniven). 

Denne. 

CÆSAR JULIAN. 

Hvad tvætter våndet af? 

MYSTIKEREN MAXIMOS. 

Dyrets blod. 

(han river offerbindet af sin pande og fæster det om cæsars.) 

LÆGEN ORIBASES 

(nærmer sig). 

Hvad har du isinde, herre? 

CÆSAR JULIAN. 

Forsk ikke. 

HUSMESTEREN EUTHERIOS. 

Hør larmen! Op, op, min Cæsar! 

CÆSAR JULIAN. 

Først ned, — siden op. (til maximos.) Helligdom- 
men, min elskede broder — ? 

MYSTIKEREN MAXIMOS. 

Lige under, i den anden hvælving. 

LÆGEN ORIBASES. 

Cæsar, Cæsar, — hvor går du? 

MYSTIKEREN MAXIMOS. 

Til frihed. 

CÆSAR JULIAN. 

Gennem mørke til lys. Ah — ! 

(han stiger ned i gravgangene.) 

MYSTIKEREN MAXIMOS 

(sagte, ser efter hom). 

Så kom det dog. 

HUSMESTEREN EUTHERIOS. 

Tal, tal; hvad gælder hine lønlige kunster? 

LÆGEN ORIBASES. 

Og det nu, da hvert øjeblik er dyrebart — 

MYSTIKEREN MAXIMOS 
(hvisker urolig, idet han skifter plads): 

Disse glidende fugtige skygger! Fy; dette 
slimede kryb om fødderne — ! 

LÆGEN ORIBASES 
(lytler). 

Larmen stiger, Eutherios! Det er soldaterne; 
hør, hør! 

HUSMESTEREN EUTHERIOS. 

Det er sangen fra kirken — 

LÆGEN ORIBASES. 

Nej, det er soldaterne; — der kommer de! 

(ridderen sallust viser sig oppe i gangen omringet af en stor skare 
ophidsede soldater, fanebæreren hauros er iblandt dem.) 

RIDDEREN SALLUST. 

Vær sindige ; jeg besværger jer — ! 

SOLDATERNE. 

Cæsar har forrådt os! Cæsar skal dø! 

RIDDEREN SALLUST. 

Og hvad så, I rasende? 

FANEBÆREREN MAUROS. 

Hvad så? Med Cæsars hoved køber vi til- 
givelse — 

SOLDATERNE. 

Frem, frem, Cæsar! 

RIDDEREN SALLUST. 

Cæsar, — min Cæsar, hvor er du? 

CÆSAR JULIAN 
(rå ber nede i gravkamret). 

Helios ! Helios ! 

MYSTIKEREN MAXIMOS. 

Frigjort! 

KORSANG OPPE I KIRKEN. 

Fader vor, du som er i himlen! 

RIDDEREN SALLUST. 

Hvor er han? Eutherios, Oribases, — hvad går 
her for sig? 

KORET 

(i kirken). 

Helliget vorde dit navn! 

CÆSAR JULIAN 

(stiger op ad trappen; han har blod på hånden, på brystet og på 

hænderne). 

Fuldbyrdet! 

SOLDATERNE. 

Cæsar ! 

RIDDEREN SALLUST. 

Blodig — ! Hvad har du gjort? 

CÆSAR JULIAN. 

Kløvet rædselens tåger. 

MYSTIKEREN MAXIMOS. 

Det skabte er i din hånd. 

KORET 
(i kirken). 

Ske din vilje i himlen, så og på jorden! 

(sangen vedbliver under det folgende.) 

CÆSAR JULIAN. 

Nu står ingen livvagt om Konstanzios længer. 

FANEBÆREREN MAUROS. 

Hvad siger du, herre! 

CÆSAR JULIAN. 

Ah, mine trofaste! Op i dagen; til Rom og 
Grækenland ! 

SOLDATERNE. 

Leve kejser Julian! 

CÆSAR JULIAN. 

Vi vil ikke se tilbage; alle veje ligger åbne for 
os. Op i dagen. Gennem kirken! Løgnerne skal 
forstumme — ! 

(han iler op ad trappen i baggrunden.) 

Min hær, min skat, mit kejsersæde! 

KORET 

(i kirken). 

Led os ikke udi fristelse; men frels os fra det 
onde! 

i cæsar julian slår døren vidt op. Man ser ind i den stærkt oplyste 

kirke. Presterne står for højalteret; andægtige skarer knæler nedenfor 

omkring fyrstindens kiste.) 

CÆSAR JULIAN. 

Fri, fri! Mit er riget! 

RIDDEREN SALLUST 

(råber til ham). 

Og magten og æren! 

KORET 
(i kirken). 

Dit er riget og magten og æren — 

CÆSAR JULIAN 
(blændet af lysningen). 

MYSTIKEREN MAXIMOS. 



KORET 
(i kirken). 

— i evighed, amen! 



-OJf«j 

PERSONERNE: 



KEJSER JULIAN. 

KRIGSØVERSTEN NEVITA. 

GULDSMEDEN POTAMON. 

LIVLÆGEN CÆSARIOS FRA NAZIANZ. 

TALEREN THEMISTEOS. 

TALEREN MAMERTINOS. 

SKATMESTEREN URSULOS. 

HÅRSKÆREREN EUNAPIOS. 

KVINDEN BARBARA. 

SKRIFTLÆREREN HEKEBOLIOS. 

HOFMÆND OG STATSTJENERE. 

BORGERFOLK I KONSTANTINOPEL. 

DELTAGERE I DIONYSOS-TOGET, FLØJTESPILLERE, DANSERE, GØG« 

LERE OG KVINDER. 
UDSENDINGER FRA DE ØSTERLANDSKE KONGER. 
HUSMESTEREN EUTHERIOS. 
TJENERE I PALATSET. 

DOMMERE, TALERE, LÆRERE OG BORGERE I ANTIOKIA. 
KORNHANDLEREN MEDON. 
SKATTEOPKRÆVEREN MALKOS. 

gregor fra nazianz, Cæsarios^ broder. 

FARVEREN FOKION. 
KVINDEN PUBLIA. 
HENDES SØN HILARION. 
AGATHON FRA KAPPADOKIA. 

BISKOP MARIS AF KALKEDON. 

DELTAGERE I APOLLON-TOGET, OFFERPRESTER, TEMPELTJENERE, 

HARPESLAGERE OG STADSVOGTERE. 
AGATHONS YNGRE BRODER. 
DE KRISTNE FANGERS TOG. 
DIGTEREN HERAKLEOS. 
LIVLÆGEN OR1BASES. 

taleren libanios, stadsforstander i Antiokia. 

SALMEDIGTEREN APOLLINARIS. 

LÆREREN KYRILLOS. 

EN GAMMEL PREST VED KYBELES HELLIGDOM. 

SALMESYNGERSKERNE I ANTIOKIA- 

HØVEDSMANDEN I ROMENTINOS. 

KRIGSØVERSTEN JOVIAN. 

MYSTIKEREN MAXIMOS. 

SPÅMANDEN NUMA. 

TO ANDRE ETRUSKISKE SPAMÆND. 

fyrst hormisdas, en landflygtig Perser. 

LIVVAGTSFØREREN ANATOLOS. 
VISDOMSLÆREREN PRISKOS. 
VISDOMSLÆREREN KYTRON. 
HØVEDMANDEN AMMIAN. 
BASILIOS FRA CÆSARÆA. 
HANS SØSTER MAKRINA. 
EN PERSISK OVERLØBER. 
ROMERSKE OG GRÆSKE SOLDATER. 
PERSISKE KRIGSFOLK. 



(Første akt foregår i Konstantinopel, anden akt i Antiokia, tredje akt 
ligeledes i Antiokia, fjerde akt i og omkring de østlige egne af kejser- 
riget og femte akt på sletterne hinsides Tigris. Begivenheden omfatter 
tidsrummet fra Deoember måned i året 361 til slutningen af Juni i året 363.) 

FØRSTE AKT. 



(Ved havnen i Konstantinopel. I forgrunden til højre en pragtfuld 

landgangsbro overtrukken med tepper. Oppe på den høje strandbred, 

lidt fra broen, ses en tilhyllet sten, omgiven af vagt. Langt ude på Bos- 

poros ligger den kejserlige flåde, behængt med sørgeflag.) 

(talløs menneskemengde i både og på stranden. Oppe for enden af 
landgangsbroen står kejser julian, klædt i purpur og gyldne smykker. 
Han er omgiven af hokmæno og høje statstjenere. Blandt dem, der 
står ham nærmest, er krk.søversten nevita, livlægen cæsarios samt 

TALERNE THEMISTEOS Og MAMERTINOS.) 

KEJSER JULIAN 
(ser vidt ud over våndet). 

Hvilket stævne! Den døde kejser og den levende. 
— 0, at han måtte drage sit sidste suk i så fjerne 
egne! 0, at jeg, trods al min il, ikke fik nyde sød- 
men af at favne min frænde for sidste gang! Bittre 
lod for os begge! 

Hvor er ligskibet? 

KRIGSØVERSTEN NEVITA. 

Der kommer det. 

KEJSER JULIAN. 

Hin lange bad? 

KRIGSØVERSTEN NEVITA. 

Ja, nådigste kejser! 

KEJSER JULIAN. 

Arme frænde! Så stor i livet; og nu må du 
nøjes med så lavt et tag. Nu skal du ikke støde 
din pande mod kistelåget, du, som bøjed dit hoved, 
da du red gennem Konstantins bue. 

EN BORGER BLANDT TILSKUERNE 

(til GULD3MEDEN POTAMON). 

Hvor ung han ser ud, vor nye kejser. 

GULDSMEDEN POTAMON. 

Han er dog bleven før af lemmer. Da jeg så 
ham sidst, var han spæd og mager; — det er nu en 
ni— ti år siden. 

EN ANDEN BORGER. 

Ja, han har øvet store gerninger i de år. 

EN KVINDE. 

Og alle de farer, han har svævet i lige fra 
barn af! 

EN PREST. 

Vidunderligt frelst af dem alle; den guddomme- 
lige varetægt er over ham. 

GULDSMEDEN POTAMON. 

Rygtet siger, at han i Gallien har givet sig 
under en anden slags varetægt. 

PRESTEN. 

Løgn, løgn; det kan I lide på. 

KEJSER JULIAN. 

Nu kommer han. Solen, som jeg anråber, og den 
store lynslyngende gud véd, at jeg ikke har ønsket 

Konstanzios døden. Det har i sandhed været langt 
fra min tanke. Jeg har opsendt bønner for hans 
liv. — Sig mig, Cæsarios, — du må jo vide det 
bedst — har man undervejs vist det kejserlige legeme 
al sømmelig ære? 

LIVLÆGEN CÆSARIOS. 

Ligtoget var som en sejrherres tog gennem hele 
Lille-Asien. I alle byer, vi kom igennem, stimled 
de troende sammen på gaden; hele nætter genlød 
kirkerne af bønner og sange; mørket blev til høj 
lys dag under blusset af de tusend tændte kerter — 

KEJSER JULIAN. 

Godt, godt, godt! — Jeg gribes af en utrolig 
banghed ved tanken om at skulle tåge styret efter 
en så stor og dydig og højt elsket kejser. Hvi blev 
det mig ikke forundt at få leve i tilbagetrukken 
stilhed! 

TALEREN MAMERTINOS. 

Og hvem skulde da gjort fyldest i det store 
vanskelige kald, således som du, uforlignelige herre, 
vil gøre det? Jeg tilråber dristigt hine andre, der 
har attrået kejserværdigheden : kom hid og tag rigets 
ror; men tag det således, som Julian tager det. Våg 
nat og dag for alles velferd. Vær herrer i navnet 
og dog borgerfrihedens tjenere. Vælg eders plads 
forrest i de kæmpendes rækker og ikke ved gæste- 
budene. Tag intet for eder selv; men udøs gaver 
til alle. Lad eders retfærdighed være lige fjernt fra 
føjelighed og fra grusomhed. Lev således, at ingen 
jomfru på jordens kreds skal vride hænderne over 
eder. Byd trods — både Galliens ufremkommelighed 
og Germaniens kulde. Hvad vilde de svare? For- 
ferdede over så strenge fordringer vilde de tilstoppe 

HENRIK IBSENS SAMLEDE VÆR1CER. V. 15 

sine blødagtige ører og råbe: kun en Julian kan gøre 
fyldest for alt dette! 

KEJSER JULIAN. 

Den alt-styrende gi ve, at så store forhåbninger 
ikke må skuffes. Men hvor meget fattes der mig 
ikke? En gysning overfalder mig. At skulle sammen- 
lignes med Alexander, med Mark Aurel og med så 
mange andre fortræffelige mænd! Har ikke Platon 
sagt, at kun en gud kan herske over menneskene? 
0, bed med mig, at jeg må gå fri for ærgærrig- 
hedens snarer og magtens fristelser. Athen, Athen! 
Did går min længsel! Jeg var som en mand, der 
for sin sundheds skyld drev en gavnlig legemsøvelse; 
— og nu kommer man til mig og siger: træd frem 
på skuepladsen og sejr i de olympiske lege. Alle 
Grækere skal sidde som tilskuere! Må ikke mit sind 
gribes af skræk allerede før jeg begynder på kampen? 

TALEREN THEMISTEOS. 

Hvad skræk, o kejser? Har du ikke allerede 
Grækernes bifald før kamplegen? Er du ikke kom- 
men for at indsætle alle landflygtige dyder i deres 
gamle ret? Er ikke hos dig samlet i én mand al 
den sejrvindingens evne, som Herakles, som Diony- 
sos, som Solon, som — ? 

KEJSER JULIAN. 

Stilhed! Ikkun den dødes pris skal høres idag. 
Der lægger de til land. Tag pande-ringen og mine 
kæder; jeg vil ikke bære kejserlige prydelser i en 
stund som denne. 

(Han giver smykkerne til en af de oms tåen de. Ligtoget kommer indover 
landgangsbroen med stor pragt Prester med tændte lys i spidsen; 
kisten drages på en lavhjulet vogn; kirkefaner bæres foran og efter 
vognen; kordrenge svinger røgelsekar; skarer af kristne borgere følger 
efter.) 

KEJSER JULIAN 
(lægger hånden på kisten og sukker lydeligt). 

Ah! 

EN TILSKUER. 

Slog han korsets tegn for sig? 

EN ANDEN I HOBEN. 

Nej. 

DEN FØRSTE. 

Ser du; ser du! 

EN TREDJE TILSKUER. 

Ikke heller bøjed han sig for det hellige. 

DEN FØRSTE TILSKUER 

(Ul DEW ANDEN). 

Ser du vel! Hvad sagde jeg? 

KEJSER JULIAN. 

Så far hjem under pragt og ære, du min frændes 
afsjælede legeme! Jeg gør ikke dette støv ansvarligt 
for, hvad din ånd forbrød imod mig. Hvad siger 
jeg? Var det din ånd, som foer så hårdt med slæg- 
ten, at jeg nu står alene tilbage? Var det din åntl, 
som bød, at min barndom skulde formørkes aftusend 
ængstelser. Var det din ånd, som lod hin ædle Cæ- 
sars hoved falde? Var det dig, som stilled mig, den 
uerfarne yngling, på så vanskelig en post i det ugæst- 
milde Gallien, og som siden, da det ikke lykkedes 
modgang og genvordigheder at overvinde mig, gjorde 
mig æren for mine sejrvindinger stridig? 0, Kon- 
stanzios, min frænde, — alt dette havde ikke sit ud- 
spring i dit store hjerte. Hvorfor vred du dig i nag 
og kval; hvorfor så du blodige skygger om dig på 
dit sidste, smertefulde leje? Onde rådgivere har for- 
bitret dit liv og din dødsstund. Jeg kender dem, 

disse rådgivere; det var mænd, som tog skade af at 
færdes i din nådes uophørlige solskin. Jeg kender 
dem, disse mænd, der så villigt iførte sig det over- 
bevisningens klædebon, som tyktes hoffet tækkeligst. 

HEDENSKE BORGERE 

(blandt de omstående). 

Leve kejser Julian! 

LIVLÆGEN CÆSARIOS. 

Nådigste herre, toget venter — 

KEJSER JULIAN 

(til pr esterne). 

Lad ikke eders fromme sang forstumme for min 
skyld. Fremad, mine venner! 

(Toget drager langsomt ud til venstre.) 

Følg efter, hvo der vil; og bliv, hvo der vil. 
Men det skal I alle vide på denne dag, at min plads 
er her. 

(Uro og bevægelse i mængden.) 

Hvad er jeg? Kejseren. Men har jeg dermed 
sagt alt? Gives der ikke ét kejserligt embede, som 
synes hånligt visket ud af erindringen i de senere 
år? Hvad var den kronede visdomsven Mark Aurel? 
Kejser? Blot kejser? Nær havde jeg spurgt: var 
han ikke noget mere end kejser? Var han ikke 
yppersteprest tillige? 

STEMMER I MÆNGDEN. 

Hvad siger kejseren? Hvad var det? Hvad 
sagde han? 

TALEREN THEMISTEOS. 

0, herre, skulde det i sandhed ligge i din 
tanke — ? 

KEJSER JULIAN. 

End ikke min store farbroder Konstanzios vovede 
at frasige sig denne værdighed. Selv efter at han 
havde indrømmet en viss ny troeslære så højst over- 
ordentlige rettigheder, vedblev han dog at kaldes 
yppersteprest af alle dem. der holdt fast ved Græker- 
folkets ældgamle guddomme. At dette embede i de 
senere tider blev sørgeligen forsømt, vil jeg ikke 
her tale om, men kun om, at ingen af mine ophøjede 
forgængere, end ikke han, hvem vi idag med tåre- 
vædt ansigt tilråber den sidste hilsen, har vovet at 
nedlægge det. Skulde jeg formaste mig til noget, 
som så vise og retfærdige kejsere ikke fandt ret og 
rådeligt? Det være langt fra mig! 

TALEREN THEMISTEOS. 

0, store kejser, vil du dermed sige — ? 

KEJSER JULIAN. 

Jeg vil dermed sige, at der skal være fuld fri- 
hed for alle borgere. Hold fast ved de kristnes gud, 
I, som finder det ønskeligt for eders sindsro. Hvad 
mig angår, så drister jeg mig ikke til at bygge mit 
håb på en gud, der hidtil har været mig fiendtlig i 
alle foretagender. Jeg har sikkre tegn og varsler 
for, at al den fremgang, jeg vandt på Galliens 
grænser, den skylder jeg hine andre guddomme, der 
begunstigede Alexander på en noget lignende made. 
Under disse guddommes skjærm og skjold slåp jeg 
lykkeligt gennem alle farer; og navnlig var det dem, 
der førte mig frem på min rejse hid med en så vid- 
underlig hurtighed og lykke, at jeg her i gaderne 
har hørt tilråb, som tyder på, at man holder mig 
for et guddommeligt menneske, — hvilket er en stor 
overdrivelse, I venner! Men visst er det, at jeg ikke 

tør vise mig utaknemmelig for så vedholdende nådes- 
bevisninger. 

STEMMER 1 MÆNGDEN 

(dæmpet). 

Hvad vil han gøre? 

KEJSER JULIAN. 

Så indsætter jeg da vore forfædres ærværdige 
guder i deres gamle ret. Men ingen krænkelse skal 
vederfares Galilæernes gud og heller ikke Jødernes. 
De templer, som fromme herskere i fordums dage 
med så megen kunstfærdighed lod bygge, de skal 
igen oprejses i forynget herlighed med altere og 
billedstøtter, hvert for sine særlige guder, således at 
sømmelig dyrkelse der kan finde sted på ny. Dog 
vil jeg ingenlunde tåle, at der sker de kristnes kirker 
nogen hadefuld medfart; heller ikke skal der øves 
overlast mod deres gravsteder eller mod andre pladse, 
som en sælsom vildfarelse bringer dem til at holde 
for hellige. Vi vil bære over med de andres for- 
vildelse; jeg har selv været hildet i fejltagelser; — 
dog, over dette kaster jeg et slør. Hvad jeg siden 
mit enogtyvende år har tænkt om de guddommelige 
ting, det vil jeg ikke dvæle ved; jeg vil kun sige, 
at jeg lykønsker dem, der efterligner mig, — at jeg 
smiler ad dem, der ikke vil træde i mit fodspor, — 
at jeg vil forsøge på at overtale, men uden at ville 
tvinge nogen. 

(Han holder et øjeblik forventningsfuldt inde; svagt bifald høres hist og 
her i sværmen ) 

KEJSER JULIAN 
(heftigere). 

Med rette havde jeg regnet på taknemmelige 
tilråb, hvor jeg nu kun sporer en nysgerrig forun- 
dring. Dog, jeg burde vidst det; — der råder en 

sørgelig ligegyldighed blandt dem, der siger sig at 
have holdt fast ved vor gamle tro. Undertrykkelse 
og spot har bragt fædrenes ærværdige skikke i for- 
glemmelse. Jeg har spurgt mig for, højt og lavt; 
men knapt én har kunnet give mig troværdig besked 
om, hvorledes en ofring til Apollon eller til Fortuna 
i et og alt er at foretage. Jeg må da gå foran i 
dette, som i andet. Det har kostet mig mangen 
nats søvn at udfinde af gamle bøger, hvad der for- 
dum har været brugeligt i så made; men jeg be- 
sværer mig ikke derover, når jeg eftertænker, hvor 
stor tak vi er netop hine guddomme skyldig; og 
heller ikke skammer jeg mig ved at forrette alting 
selv . Hvor hen, Cæsarios? 

LIVLÆGEN CÆSARIOS. 

Til kirken, nådigste kejser; jeg vil bede for min 
bortgangne herres sjæl. 

KEJSER JULIAN. 

Gå, gå! Enhver har sin frihed i deslige sager. 

(cæsarios samt flere ældre hofmænd og statstjenere går ud til venstre.) 

Men den frihed, som jeg tilstår den ringeste 
borger, den forbeholder jeg også mig selv. — Så for- 
kynder jeg eder, I Grækere og Romere, at jeg igen 
vender tilbage med hele mit hjerte til de lærdomme 
og skikke, som var vore forfedre hellige, — at de 
frit tør udbredes og udøves ved siden af alle nye 
og fremmede meninger, — og da jeg er et barn af 
denne stad, og derfor har den fortrinlig kær, så for- 
kynder jeg dette i de staden beskyttende guddommes 
navn. 

(Han giver et tegn; nogle tjenere drager forhænget fra den tilhyllede 

sten; man ser et alter og ved dettes fod en vinkande, en oljekrukke, en 

liden vedstabel og andet tilbehør. Stærk men stum bevægelse i mængden 

idet julian går op til alteret og gør forberedelser til ofringen.) 

TALEREN THEMISTEOS. 

0, vel må jeg, som Græker, smelte hen i tårer 
ved synet af så megen ydmyghed og from iver! 

EN BORGER. 

Se, han bryder brændet selv. 

EN ANDEN BORGER. 

Over det venstre lår. Er det så det skal brydes? 

DEN FØRSTE BORGER. 

Det må vel så være. 

TALEREN MAMERTINOS, 

Den ild, du der tænder, o store kejser, i den 
skal granskningen og lærdommen lyse, ja, opstå for- 
ynget, ligervis som hin forunderlige fugl — 

KRIG SØ VERSTEN NEVITA. 

Denne ild vil hærde de græske våben. Jeg 
kender ikke meget til de galilæiske påfund; men det 
har jeg mærket, at alle de, som hænger ved dem, 
de er forsagte og ubrugelige til større ting. 

TALEREN THEMISTEOS. 

I denne ild, o du uforlignelige, ser jeg visdom- 
men renset for al anklage og for alle beskyldninger. 
Den vin, som du udgyder, er Kg et purpur, hvormed 
du pryder sandheden og sætter den på et kongeligt 
sæde. Nu, da du oprækker dine hænder — 

TALEREN MAMERTINOS. 

Nu, da du oprækker dine hænder, er det som 
om du hædrer videnskabens pande med en guld- 
krans; og de tårer, du udgyder — 

TALEREN THEMISTEOS 
(treenger sig nærmere). 

Ja, ja; de tårer, jeg ser dig udgyde, de er som 
kostelige perler, hvocmed veltalenheden igen skal 
lønnes på kejserlig vis. 0, så er det da atter tilladt 
Grækerne at hæve sine øjne til himlen og følge de 
evige stjerner på deres gang! Hvor længe er det 
ikke siden, at dette var os forundt! Måtte vi ikke, 
af frygt for angivere, skælve og bøje vort åsyn til 
jorden ligesom dyrene? Hvem iblandt os turde for- 
driste sig til at beskue solens opgang og nedgang? 

(han vender sig til hoben.) 

End ikke I agerdyrkere, som er strømmet hid i 
så store skarer idag, end ikke I voved at mærke 
eder himmellegemernes stilling, skønt I dog skulde 
afpasse eders arbejder deretter — 

TALEREN MAMERTINOS. 

Og I sømænd, — har I eller eders fædre vovet 
at udtale navnene på de stjernebilleder, som I skulde 
rette eders sejlads efter? Nu tør I det; nu er det 
ingen forment at — 

TALEREN THEMISTEOS. 

Nu har ingen Græker længere nødig at leve på 
land eller vand uden at rådspørge de uforanderlige 
himmellove; han behøver ikke at lade sig omtumle 
som en bold for tilfældigheder og hændelser; han — 

TALEREN MAMERTINOS. 

0, hvilken mand er ikke denne kejser, hvem 
vi skylder så store goder! 

KEJSER JULIAN 
(for alteret med oprakte arme). 

Så har jeg da åbenlyst og i ydmyghed udgydt 
olje og vin for eder, I velgørende guddomme, der 

så længe har måttet savne denne for eder så højst 
sømmelige ihukommelse. Jeg har opsendt min tak 
til dig, o Apollon, hvem nogle af vismændene — og 
især- de fra østerlandene — tillægger navnet sol- 
kongen, fordi du bringer og fornyer det lys. hvori 
livet har sin grund og sit ophav. — Jeg har bragt 
mit offer til dig, o Dionysos, du henrykkelsens gud, 
der løfter menneskenes sjæle ud af lavheden og 
bærer dem op til et for ånden værdigt samliv med 
højere ånder. — Og, skønt jeg nævner dig sidst, har 
jeg dog ikke derfor mindst ihukommet dig, o For- 
tuna! Stod jeg vel her uden din bistand? Visselig 
ved jeg, at du ikke længere selv lader dig tilsyne, 
således, som tilfældet var i den gyldne tidsalder, 
hvorom hin uforlignelige blinde sanger har fortalt 
os. Men det véd jeg dog — og deri er alle andre 
visdomsvenner enige med mig — at det er dig, som 
har en væsentlig andel i valget af den ledsagende 
ånd, god eller fordærvelig, som skal følge ethvert 
menneske på hans livs-gang. Jeg har ingen årsag 
til at klage over dig, o Fortuna! Meget mere har 
jeg den højeste opfordring til at yde dig lov og pris. 
Denne for mit hjerte så dyrebare pligt har jeg idag 
underkastet mig. Jeg har ikke skyet end det ringeste 
arbejd. Her står jeg, red høj lys dag; alle Grækeres 
øjne er rettede på mig; jeg forventer, at alle Græ- 
keres røster vil forene sig med min i et tilråb til 
eder, I udødelige guder! 

(Under offertjenesten har de fleste kristne tilskuere etterhånden fjernet 

sig; kun en Ilden hob er bleveu til båge. Da kejser julian holder inde, 

høres et svagt bifaldsråb, blandet med sagte latter og en forundret 

hvisken.) 

KEJSER JULIAN 

(ser sig om). 

Ah, så! Hvad blev der af dem alle? Lister 
man sig bort? 

TALEREN THEM1STE0S. 

Ja, med skamrødme over en så mangeårig utak- 
nemmelighed. 

TALEREN MAMERTINOS. 

Nej, det var glædesrødme. De gik for at ud- 
brede det store budskab i alle gader. 

KEJSER JULIAN 

(går fra alteret). 

Den uvidende hob véd aldrig at finde sig til- 
rette i det uvante. Jeg får et besværligt arbejde at 
gøre; men ingen møje skal fortryde mig. Hvad er 
sømmeligere for en visdomsven, end at udrydde vild- 
farelser? I det øjemed regner jeg på eder, 1 oplyste 
venner! Dog, vore tanker må forlade dette for en 
kort stund. Følg mig; jeg går nu til andre pligter. 

(Han går hurtigt bort uden at gengælde borgernes hilsen; hofmændene 
og hans øvrige ledsagere følger ham.) 



(En stor sul i kejserpalatset. Døre på begge sider og i baggrunden; 

på en forhøjning til venstre ved væggen i forgrunden står det kejser* 

lige sæde.) 

(kejser julian omgiven af sit hof og høje embedsmænd , deriblandt 

SKATMESTEREN URSULOS Samt TALEREN THEMISTEOS Og MAMERTINOS.) 

KEJSER JULIAN. 

Så langt har guderne hjulpet. Nu vil værket 
rulle fremad, som en stormflods bølger. Den stumme 
trods, som jeg sporer fra visse hold, hvor jeg mindst 
burde vente det, skal ikke bringe mit sind ud af 
ligevægt. Det er jo netop den ægte visdoms sær- 
kende at laegge tålsomhed for dagen. Vi véd alle, 

at man ved passende midler kan helbrede legemets 
onder; — men kan man med ild og sværd tilintet- 
gøre vildfarelserne om de guddommelige ting? Og 
hvad nytter det mig, at eders hånd ofrer, dersom 
eders sjæle fordømmer, hvad hånden gør? 

Således vil vi leve i endrægtighed med hver- 
andre. Mit hof skal være tilgængeligt for alle ud- 
mærkede mænd, hvad meninger de end måtte have. 
Lad os vise verden det usædvanlige og ophøjede 
skuespil af et hof uden hykleri — tilvisse det eneste 
hof i sit slags — et hof, hvor smiger blir regnet til 
de farligste fiender. Vi vil anklage og dadle hver- 
andre, når sådant måtte være betimeligt, dog uden 
derfor at elske hverandre mindre. 

(til krigsøversten ne vita, som kommer fra baggrunden.) 

Dit ansigt lyser, Nevita; — hvad gode tidender 
bringer du? 

KRIGSØVERSTEN NEVITA. 

Sandelig de bedste og glædeligste. Et stort 
antal sendebud fra fyrster i det fjerne Indien er 
kommet for at bringe dig gaver og bede om dit 
venskab. 

KEJSER JULIAN. 

Ah, fortæl mig dog, — fra hvilke folkeslag? 

KRIGSØVERSTEN NEVITA. 

Fra Armenierne og andre hinsides Tigris. Ja, 
der er endog nogle af de fremmede, som siger sig 
at komme fra øerne Diu og Serandib. 

KEJSER JULIAN. 

Altså fra verdens yderste grænse, I venner! 

TALEREN THEMISTEOS. 

Selv did hen har rygtet båret dit navn og din 
hæder ! 

TALEREN MAMERTINOS. 

Selv i hine ukendte egne er dit sværd en skræk 
for fyrster og folkeslag! 

TALEREN THEMISTEOS. 

Diu og Serandib! Langt øst i det indiske hav — 

TALEREN MAMERTINOS. 

Jeg tager ikke i betænkning at sige: udenfor 
jordens kreds — 

KEJSER JULIAN. 

Hårskæreren skal komme! 

(en hofmand går ud til højre.) 

Jeg vil modtage sendebudene i sømmelighed, — 
dog uden pragt og smykker. Således vilde den op- 
højede Mark Aurel have modtaget dem; og jeg væl- 
ger heller ham til forbillede, end den kejser, der nys 
bedrøvede os ved sin bortgang. Ikke mere nogen 
prunk med forgængelige jordiske ting! Selv barba- 
rerne skal mærke sig, at visdommen — rigtignok i 
sin ringeste tjeners skikkelse — igen har tåget plads 
på kejsersædet. 

(Hofmandeo kommer tilbage med hIrskæreren eunapios, der er iført 
en prægtig klædning.) 

KEJSER JULIAN 
(ser forundret på ham, går ham imøde og hilser). 

Hvad søger du her, herre? 

HÅRSKÆREREN EUNAPIOS. 

Nådigste kejser, du har befalet mig at komme — 

KEJSER JULIAN. 

Du tager fejl, ven; jeg har ikke havt bud efter 
nogen af mine rådsherrer. 

HÅRSKÆREREN EUNAPIOS. 

Allernådigste kejser — 

SKATMESTEREN URSULOS. 

Tilgiv, herre; denne mand er den kejserlige 
hårskærer. 

KEJSER JULIAN. 

Hvad siger du! Virkelig? Denne mand — o, 
du spøger — denne mand, i silke, med guldstukne 
støvler, skulde være — ? Ja, så! Så du er hår- 
skæreren! (bukker for ham.) Aldrig skulde jeg formaste 
mig til at lade mig betjene af så fine hænder. 

HÅRSKÆREREN EUNAPIOS. 

Allernådigste kejser, — jeg beder for Guds og 
min frelsers skyld — 

KEJSER JULIAN. 

Ho-ho! En Galilæer! Ja, tænkte jeg det ikke 
nok! Er dette den forsagelse, som I praler med? 
Men jeg kender eder vel! Hvilken guddoms tempel 
har du plyndret, eller hvor mange greb i kejserens 
kasse har du gjort, for at kunne stadse dig således 
til? — Du kan gå igen; jeg har ikke brug for dig. 

(eunapios går ud til højre.) 

Sig mig, Ursulos, hvad har dette menneske i løn? 

SKATMESTEREN URSULOS. 

Nådigste kejser, efter din ophøjede forgængers 
befaling er der tillagt ham tyve mænds daglig t 
underhold — 

KEJSER JULIAN. 

Se, se; ikke mere? 

SKATMESTEREN URSULOS. 

Jo, herre; i den senere tid har han havt frit 

hestehold i de kejserlige stalde, samt en viss årlig 
sum i penge og et guldstykke for hver gang, han — 

KEJSER JULIAN. 

Og alt det for en hårskærer! Hvad må så ikke 
de andre — ? Der skal gøres en brat ende på dette. 
— Lad de fremmede sendebud komme ind! 

( kr igsø versten KKViTA går ud i baggrunden.) 

Jeg vil modtage dem med uklippet hår. Det er 
sømmeligst således; thi omendskønt jeg vel ved, at 
det ikke er det uredte hår eller den pjaltede kappe, 
som gør den sande visdomsven, så mener jeg dog, 
at det forbillede, som både Antisthenes og Diogenes 
har gi vet, vel bør tåges i agt af den mand, der — 
selv på kejsersædet — gerne vil følge i så store 
læreres fodspor. 

(Han stiger op på forhøjningen, hvor tronstolen står. Hoffet ordner sig 

nedenfor, sendebudens, indførte af krigsøversten nevita og husmesteren 

eutherios, kommer i pruglfuldt optog, ledsagede af slaver der bærer 

gaver af ulle slugs.) 

KRIGSØVERSTEN NEVITA. 

Nådigste kejser og herre! Ikke mægtige det 
ædle tungemål, som så mange veltalende mænd, og 
ikke mindst du selv, har udbildet til fuldkommenhed 
fremfor alle andre tungemål, — samt derhos vel vog- 
tende sig for at lade barbariske lyde skurre i dine 
ører, — har disse udsendinge fra østerlandske fyrster 
kåret mig til talsmand. 

KEJSER JULIAN 
(siddende i tronstolen). 

Jeg er rede til at høre dig. 

KRIGSØVERSTEN NEVITA. 

Først nedlægger da kongen af Armenien for dine 
fødder denne rustning, som han beder dig bære i 

kampen mod rigets fiender, skønt han vel véd, at 
du, uovervindelige helt, står under gudernes skær- 
mende øje, der ikke tillader nogen dødeligs våben 
at såre dig. — Her bringes dig kostelige tepper, 
telte og sadeltøj fra fyrsterne hinsides Tigris-floden. 
De vil dermed give tilkende, at når guderne har 
forundt hine lande en overvættes rigdom, så skede 
det i det øjemed, at den skulde komme gudernes 
yndling tilgode. — Kongen af Serandib, og ligervis 
kongen af Diu, sender dig disse våben, sværd, spyd 
og skjold, samt buer og pile; thi, siger de, vi agter 
det rådeligst at stå værgeløse lige over for den sejr- 
herre, der, ligesom en guddom, har vist sig mægtig 
nok til at bryde enhver modstand. — Til gengæld 
beder de alle, som den højeste nåde, om dit ven- 
skab, og navnlig beder de, at du, hvis du, som et 
rygte har sagt dem, til våren agter at tilintetgøre 
den forvovne Perser-konge, — at du da vil skåne 
deres lande for fiendtligt indfald. 

KEJSER JULIAN. 

Ikke kunde en sådan sendelse komme mig 
ganske uventet. De medbragte gaver skal nedlægges 
i mit skatkammer, og gennem eder lader jeg eders 
herskere vide, at det er min agt at holde venskab 
med alle de folkeslag, som ikke — det være sig med 
våben eller med underfundighed — stiller sig mine 
hensigter ivejen. — Hvad det angår, at man i eders 
fjernt-liggende lande, forledet af mine lykkelige sejr- 
vindinger, har ladet sig henrive til i mig at se en 
guddom, så vil jeg ikke videre indlade mig på den 
sag. Jeg agter guderne for højt til, at jeg skulde 
ville tilrane mig en upassende plads iblandt dem, 
skønt jeg vel véd, at der oftere, og især i ældre 
tider, har levet helte og herskere, som har været 
således fremdragne af gudernes yndest og nåde, at 

det har været vanskeligt at sige, om de rettest var 
at regne til de dødelige eller til de udødelige. Om 
deslige ting er det imidlertid voveligt at dømme, selv 
for os Grækere. Hvor meget mere da for eder? 
Altså, nok om dette. — Du, Eutherios, fører de frem- 
mede til hvile og sørger for, at intet fattes dem. 

(sendebudene og deres følge forlader salen ledsagede af husmesteren 

eutherios. kejser julian stiger ned fra forhøjningen; hofmændene og 

talerne omringer ham under beundrende lykønskniuger.) 

TALEREN THEMISTEOS. 

Så ung, — og allerede så højt hædret fremfor 
alle andre kejsere! 

TALEREN MAMERTINOS. 

Jeg spørger: vil ikke Fama fattes lunger til at 
forkynde dit ry, ifald guderne, hvad jeg vist håber, 
forunder dig et langt liv? 

TALEREN THEMISTEOS. 

Det skrækkens råb, som de flygtende Alemaner 
udstødte ved Rhin-strømmens fjerneste bredder, det 
har væltet sig østover, indtil det slog an imod 
Tauros og Kaukasos — 

TALEREN MAMERTINOS. 

— nu runger det, som en buldrende genlyd, 
over hele Asien. 

KRIGSØVERSTEN NEVITA. 

Hvad der har forfærdet Inderne er denne lighed 
imellem vor græske Julian og hin makedoniske Alex- 
ander — 

TALEREN MAMERTINOS. 

0, hvad lighed! Havde kong Alexander lønlige 
fiender i sin egen lejr! Havde han et misundeligt 
og bagfalerisk kejserhof at kæmpe imod? 

HENRIK IBSENS SAMLEDE VÆRKER. V. 1<> 

KRIGSØVERSTEN NEVITA. 

Sandt, sandt; og der var heller ingen uduelige 
hærførere, som hemmed Alexanders fremgang. 

KEJSER JULIAN. 

Ursulos, det er min vilje, at disse sendebuds 
komme skal gøres bekendt både i staden og i rigets 
samtlige landskaber. Alt skal fortælles nøjagtigt, — 
hvor de hører hjemme og hvilke gaver de har med- 
bragt. Jeg vil ikke forholde borgerne noget af det, 
som kommer min styrelse ved. Du kan også lade 
indflyde nogle ord om den forunderlige mening blandt 
Inderne, at Alexander skulde være kommen tilbage. 

SKATMESTEREN URSULOS 

(nølende). 

Tilgi v mig, nådigste kejser, men — 

KEJSER JULIAN. 

Nu? 

SKATMESTEREN URSULOS. 

Du har selv. sagt, at ved dette hof skal ingen 
smiger tåles — 

KEJSER JULIAN. 

Tilvisse, ven! 

SKATMESTEREN URSULOS. 

Så lad mig da ærligt sige dig, at disse sendebud 
kom hid for at søge din forgænger og ikke dig. 

KEJSER JULIAN. 

Hvad vover du at ville indbilde mig! 

TALEREN THEMISTEOS. 

Ej, hvilken urimelig tale! 

TALEREN MAMERTINOS. 

Hvilken opdigtelse! 

SKATMESTEREN URSULOS. 

Det er sandhed. Jeg har længc vidst, at disse 
mænd skulde komme, — længe før kejser Konsfanzios 
lukked sine øjne. 0, min nådigste herre, lad ikke 
en falsk forfængelighed få indgang i dit unge sind — 

KEJSER JULIAN. 

Nok, nok! Du vil altså dermed sige, at — ? 

SKATMESTEREN URSULOS. 

Tænk selv efter. Hvorledes skulde dine sejre 
i Gallien, så berømmelige de end har været, i slig 
hast kunnet nå til hine fjerne folkeslags ører? Når 
sendebudene talte om kejserens heltegerninger, så 
tænkte de på krigen imod Perser-kongen — 

KRIGSØVERSTEN NEV1TA. 

Jeg vidste ikke, at krigen imod kong Sapores 
var bleven ført på den vis, at den skulde sprede 
skræk til verdens grænse. 

SKATMESTEREN URSULOS. 

Sandt; lykken har været vore våben imod i 
hine egne. Men rygtet om de store rustninger, som 
kejser Konstanzios påtænkte til våren, var det, der 
ængsted Armenierne og de andre folkeslag. — 0, 
regn dog tiden efter, herre; tæl dagene, om du vil, 
og sig så om andet er muligt. Dit tog hid fra Gal- 
lien skede med en vidunderlig hurtighed; men hine 
mænds rejse fra de indiske øer — ; det vilde dog 
være tifold vidunderligere, ifald — ; spørg dem, og 
du skal få høre — 

16* 

KEJSER JULIAN 

(bleg af vrede). 

Hvorfor siger du mig alt dette? 

SKATMESTEREN URSULOS. 

Fordi det er sandhed og fordi jeg ikke kan tåle 
at se din unge skønne hæder formørket af en lånt 
kappe. 

TALEREN THEMISTEOS. 

Hvilken forvoven tale! 

TALEREN MAMERTINOS. 

Hvilken højst forvoven tale! 

KEJSER JULIAN. 

Det kan du ikke tåle? Så! 0, jeg kender dig 
bedre. Jeg kender alle eder gamle ved dette hof. 
Det er guderne, hvis hæder I vil forringe. Thi er 
det ikke gudernes hæder, at de mægter store ting 
gennem et menneske? Men I hader dem — disse 
guder — hvis templer I har nedbrudt, hvis billed- 
støtter I har slåt sønder og hvis skatte I har til- 
ranet jer. I har knapt tålt dem engang, disse vore 
højst velgørende guder. I har knapt tilladt, at de 
fromme bar dem løndomsfuldt i hjerterne. Nu vil I 
også nedbryde det taknemmelighedens tempel, som 
jeg har rejst for dem i mit hjerte; I vil tåge fra 
mig den erkendtlige tanke, at jeg skylder de udøde- 
lige en ny og såre attrå værdig velgerning; — thi er 
ikke hæder at agte for en sådan? 

SKATMESTEREN URSULOS. 

Den eneste himmelens Gud er mit vidne, at — 

KEJSER JULIAN. 

Den eneste! Der har vi det igen! Således er 
I altid. Hvilken utålsomhed! Spejl eder dog i os. 

Siger vi, at vore guder er de eneste? Agter vi ikke 
både Egypternes guder og hin jødiske Jehova, der 
visselig har udført store ting i sit folk? Men I der- 
imod, — og det en mand, som du, Ursuios — ! Er 
du en Romer, født af græske forfædre? Den eneste? 
Hvilken barbarisk uforskammethed! 

SKATMESTEREN URSULOS. 

Du har lovet, at du ikke vil hade nogen for 
hans meningers skyld. 

KEJSEB JULIAN. 

Det har jeg lovet; men jeg tåler heller ikke, at 
I træder os for nær. Sendebudene skulde ikke være 
komne for at — ? Det vil altså med andre ord sige, 
at den store guddommelige Dionysos, der besynder- 
ligen har sin magt i at åbenbare menneskene de 
skjulte ting, — at han ikke skulde være virksom nu, 
ligeså vel som i de henfarne tider. Bør jeg tåle 
dette? Er det ikke en overvættes frækhed? Tvinges 
jeg ikke til at drage dig til regnskab? 

SKATMESTEREN URSULOS. 

Da vil alle kristne sige, at det er deres tro, du 
forfølger. 

KEJSER JULIAN. 

Der skal ingen forfølges for troens skyld. Men 
har jeg ret til at slå en streg over, hvad I måtte 
gøre eder skyldige i, blot fordi I ere kristne! Skal 
eders vildfarelser skærme eders fejl? Hvad har ikke 
I forvovne mænd allerede længe øvet, både her ved 
hoffet og andetsteds? Hvorledes har I ikke smigret 
for alle laster og bøjet eder for alle luner? Ja, hvad 
har ikke du, Ursuios, selv set igennem fingre med? 
Jeg tænker på hin skamløst udpyntede hårskærer, 
hin salvestinkende nar, som nys fyldte mig med 

ækkelhed her. Er du ikke skatmester? Hvorledes 
har du kunnet give efter for hans ublu fordringer? 

SKATMESTEREN URSULOS. 

Er det en brøde, at jeg har været min herres 
tjener? 

KEJSER JULIAN. 

Jeg bruger ikke deslige overdådige tjenere. Alle 
hine frække halvmænd skal jages ud af palatset; og 
alle kokke og gøglere og dansere ligervis. En søm- 
melig tarvelighed skal indføres igen. 

(til THEMISTEOS Og MAMERTINOS.) 

I, mine venner, skal gå mig tilhånde i dette. — 
Og du, Nevita, hvem jeg, for at du kan træde op 
med des større anseelse, giver en hærførers værdig- 
hed, — dig overdrager jeg at undersøge, hvorledes 
statens embeder er blevne forvaltede under min for- 
gænger, og især i de senere år. Du kan tilkalde 
bekvemme mænd, hvem du vil, til at dømme med 
dig i disse sager. 

(til de ældre hofinucnd og rådsherrer.) 

Jeg har ingen brug for jer. Da min begrædte 
frænde på sit dødsleje indsatte mig til sin arving, 
så gav han mig også i arv den retfærdighed, som 
hans lange svaghedstilstand havde hindret ham selv 
fra at udøve. Gå hjem; og når I har gjort rede og 
rigtighed for eder. da kan I drage, hvorhen I lyster. 

SKATMESTEREN URSULOS. 

Gud, Herren, opholde og skærme dig, min kejser! 

(Han bøjer sig og går ud i baggrunden sammen med de ældre. nevita, 
themisteos og MAHERTiNos samt alle de unge samler sig om kejseren.) 

HÆRFØREREN NEVITA. 

Min ophøjede hersker, hvorledes skal jeg tilfulde 
takke dig for det tegn på din nåde, som du nys — 

KEJSER JULIAN. 

Ingen tak. Jeg har i disse få dage lært at 
skatte din troskab og din dømmekraft. Også kund- 
gørelsen om de østerlandske sendebud overdrager jeg 
dig at affatte. Skriv den således, at de velgørende 
guder ikke deri skal fin de grund til at fortørnes på 
nogen af os. 

HÆRFØREREN NEVITA. 

Jeg skal handle efter min kejsers vilje både i 
det ene og i det andet. 

(han går ud til højre.) 
KEJSER JULIAN. 

Og nu, I trofaste, nu priser vi de udødelige 
magter, som har vist os den rette vej. 

TALEREN THEMISTEOS. 

De udødelige og deres mere end dødelige ynd* 
ling! Hvilken jubel vil vi ikke få høre gennem riget, 
når det rygtes, at du har fjernet hine voldsomme og 
egennyttige mænd! 

TALEREN MAMERTINOS. 

Med hvilken spænding og med hvilket utålmodigt 
håb vil man ikke vente på valget af deres etter- 
følgere ! 

TALEREN THEMISTEOS. 

Alle Grækere vil råbe med én mund: Platon 
selv har tåget statens ror!, 

TALEREN MAMERTINOS. 

Nej, nej, værdige ven; alle Grækere vil råbe: 
Platons udsagn er bleven til virkelighed, — kun en 
gud kan herske over menneskene! 

TALEREN THEMISTEOS. 

Nu ønsker jeg blot, at de lykkebringendes vel- 
vilje må følge Ne vita. Han har fåt et stort og van- 
skeligt hverv; jeg kender ham ikke så nøje; men vi 
bør jo alle håbe, at han må vise sig at være den 
rette — 

TALEREN MAMERTINOS. 

Ganske visst; skønt der vel turde findes andre 
mænd, som — 

■- TALEREN THEMISTEOS. 

Ikke vil jeg dermed have sagt, at det valg, som 
du, o uforlignelige kejser — 

TALEREN MAMERTINOS. 

Nej, nej, på ingen made! 

TALEREN THEMISTEOS. 

Men hvis det er en fejl at brænde af iver efter 
at tjene en elsket hersker — 

TALEfl EN MAMERTINOS. 

— da har du i sandhed mere end én fejlende 
ven — 

TALEREN THEMISTEOS. 

— selv om du ikke hædrer dem således, som 
du har hædret den højst lykkelige Ne vita — . 

TALEREN MAMERTINOS. 

— selv om de måtte undvære ethvert synligt 
tegn på din nåde — 

KEJSER JULIAN. 

Vi vil ikke lade nogen dygtig mand unyttet og 
heller ikke ulønnet. Hvad dig angår, Themisteos, 
da overdrager jeg dig stadsforstanderskabet her i 



Digitized by 



Google 



249 

Konstantinopel; og du, Mamertinos. kan berede dig 
på i det kommende år at rejse til Rom og overtage 
et af de ledige konsulater. 

TALEREN THEMISTEOS. 

Min kejser ! Jeg svimler over så megen ære — ! 

TALEREN MAMERTINOS. 

Så høj en hæder! Konsul! Fandtes der nogen 
tid en så højt hædret konsul, som jeg? Mon Lucius, 
mon Brutus, mon Publius Valerius? JJvad var disses 
hæder imod min? Hine udnævntes af folket, men 
jeg af Julian! 

EN HOFMAND. 

Priset være den kejser, som lader retfærdig- 
heden råde! 

EN ANDEN HOFMAND. 

Priset han, hvis blotte navn slår barbarerne 
med forfærdelse! 

TALEREN THEMISTEOS. 

Priset være alle de ophøjede guder, som i sam- 
drægtighed har kastet sine forelskede øjne på en 
eneste mand, således at denne eneste, når han første 
gang — det ske sent! — volder os sorg og går bort, 
må siges at have stillet Sokrates og Mark Aurel og 
Alexander i skyggen! 

KEJSER JULIAN. 

Der traf du tingens kerne, min Themisteos! 
Til guderne er det, vi skal opløfte vore hænder og 
vore hjerter. Jeg siger ikke dette for at belære eder, 
men for at påminde eder om, hvad der ved dette 
hof så længe er bleven forsømt. Det være fjernt fra 
mig at ville tvinge nogen. Men er jeg vel at laste, 
fordi jeg gerne vil gøre andre delagtige i den søde 

henrykkelse, som gennemstrømmer mig, idet jeg føler 
mig vugget i de udødeliges samfund? Priset, priset 
være du, vinløvkransede Dionysos! Thi det er nær- 
mest dig, som virker så store og hemmelighedsfulde 
ting. Gå I nu hver til eders gerning. Jeg, for min 
del, har tilsagt et glædesoptog gennem stadens gader. 
Det skal ikke være noget gilde for mine hoffolk, ej 
heller et gæstebud inden fire vægge. Frit kan bor- 
gerne slutte sig til mig, eller holde sig borte; jeg 
vil udskille de rene fra de urene, de fromme fra de 
vildfarende. — 

0, sol-konge, kast lys og skønhed over dagen! 
0, Dionysos, sænk din svulmende herlighed over 
sindene; fyld sjælene med dit hellige stormsus, fyld 
dem indtil alle bånd brister og den frigjorte jubel 
drager ånde i dans og sang! — Liv, liv, liv i skønhed! 

(Han går ilsomt ud til højre. Hoffolkene samler sig i hviskende klynger 
og fjerner sig efterhånden.) 



(En trang gade i Konstantinopel.) 

(Stor sammenstimlen af mennesker; alle ser i én retning henad gaden. 
Larm, sang og musik af fløjter og trommer høres i nogen frastand.) 

EN SKOMAGER 
(i sin husdør, råber tvers over gaden). 

Hvad er på færde, kære nabo? 

EN KRAMHANDLER 
(i huset lige over for). 

Man siger, det skal være nogle syriske gøglere, 
som er kommen til staden. 

EN FRUGTSÆLGER 
(på gaden). 

Visst ikke; det er en egyptisk bande, som driver 
om med abekatte og dromedarer. 

HÅRSKÆREREN EUNAPIOS 
(tarveligt klædt, søger forgæves at slippe igennem trængselen*. 

Plads dog, I dårer! Hvor djævelen kan nogen 
fjase og snaddre på en slig ulykkesdag! 

EN KVINDE 
(i et lidet vindu). 

Pst, pst; Eunapios! Smukke herre! 

HÅRSKÆREREN EUNAPIOS. 

Tal ikke til mig på åben gade, din rufferske! 

KVINDEN I VINDUET. 

List dig ind bagvejen, søde ven! 

HÅRSKÆREREN EUNAPIOS. 

Tvi med dig! Er jeg oplagt til at skæmte — 

KVINDEN I VINDUET. 

Du skal nok bli oplagt. Kom, smukke Eunapios; 
iforgårs fik jeg en sending friske duer — 

HÅRSKÆREREN EUNAPIOS. 

0, du syndige verden! (vil forbi.) Plads. plads 
dog, i Satans navn; lad mig komme frem! 

SKRIFTLÆREREN HEKEBOLIOS 

(rejseklædt og fulgt af et par belæssede slaver, kommer fra en sidegade.) 

Er staden bleven en dårekiste? Alle skriger i 
munden på hverandre, og ingen kan sige mig besked. 
Ah, se, — Eunapios, min fromme broder! 

HÅRSKÆREREN EUNAPIOS. 

Bud og hilsen, ærværdige herre! Du er altså 
kommen tilbage til staden? 

SKRIFTLÆREREN HEKEBOLIOS. 

I dette øjeblik; — jeg har helliget de hede høst- 
måneder til stille andagt på mit landgods på Kreta. 
Men sig mig for al ting, hvad går her for sig? 

HÅRSKÆREREN EUNAPIOS. 

Ulykke og forvirring. Den nye kejser — 

SKRIFTLÆREREN HEKEBOLIOS. 

Ja, ja, jeg har hørt forunderlige rygter — 

HÅRSKÆREREN EUNAPIOS. 

Tifold værre end rygterne. Alle tro tjenere er 
forjagne fra palatset. 

SKRIFTLÆREREN HEKEBOLIOS. 

Taler du sandhed? 

HÅRSKÆREREN EUNAPIOS. 

Ve mig; jeg selv var den første — 

SKRIFTLÆREREN HEKEBOLIOS. 

Forskrækkeligt ! Så er kanske også jeg — ? 

HÅRSKÆREREN EUNAPIOS. 

Tilvisse. Alle regnskaber skal undersøges, alle 
gaver skal tåges tilbage, alle unøjagtige oppebørsler — 

SKRIFTLÆREREN HEKEBOLIOS 

(bleg). 

Gud forbarme sig! 

HÅRSKÆREREN EUNAPIOS. 

Herren være lovet, jeg har en god samvittighed. 

SKRIFTLÆREREN HEKEBOLIOS. 

Jeg også, jeg også ; men alligevel — ; ah, så 
er det sagtens dog sandt, at kejseren har ofret til 
Apollon og Fortuna? 

HÅRSKÆREREN EUNAPIOS. 

Ja visst; men hvem bryr sig om slige småting? 

SKRIFTLÆREREN HEKEBOLIOS. 

Småting? Skønner du da ikke, forblindede ven, 
at det er vort sindelag, som gode kristne, han for- 
følger? 

HÅRSKÆREREN EUNAPIOS. 

Hvad siger du? Herrens kors, skulde det være 
muligt? 

KVINDER 
(i trængselen). 

Der kommer de! 

EN MAND 
(på et hust ag». 

Jeg kan se ham! 

ANDRE STEMMER. 

Hvem kommer? Hvem, hvem? 

MANDEN PÅ TÅGET. 

Kejser Julian. Han har vinløv i håret. 

FOLK PÅ GADEN. 

Kejseren ! 

HÅRSKÆREREN EUNAPIOS. 

Kejseren ! 

SKRIFTLÆREREN HEKEBOLIOS. 

Kom, kom, fromme broder! 

HÅRSKÆREREN EUNAPIOS. 

Slip mig, herre; jeg er slet ikke from. 

SKRIFTLÆREREN HEKEBOLIOS. 

Ikke from — ? 

HÅRSKÆREREN EUNAPIOS. 

Hvem tør sige mig på — ? Vil man ødelægge 
mig? From? Nar var jeg from? Jeg hørte engang 
til Donatisternes samfund; det er mangfoldige Kr 
siden. Gid djævelen tåge Donatislerne! (banker på vin- 
duet.) Hej, Barbara, Barbara; luk op, gamle tæve! 

(man -lipper hum ind gennem husdøren.) 
MÆNGDEN. 

Der er han! Der kommer han f 

SKRIFTLÆREREN HEKEBOLIOS. 

Alle unøjaglige oppebørsler — ! Undersøgelse ! 
0, forfærdelsens lynslag! 

(htm lister sig bort med begge slaverne.) 

(dionysos-togkt kommer nedad gaden. fløjtespillerk går foran; drukne 
mænd, tildel.', udklærite som fauner og satyrer, danser efter takten. Midt 
i toget ser man kejseii juliax, ridende på et æseJ, der er overtrukket 
med panlerskind; hau er klædt som guden D ion y sas, med en panterhud 
over skuldrene, vinløvkrans om panden, og i hånden en med grønt om- 
vunden slav, på hvis «verste ende der er fæstet en pinje-kongle. Halv- 
nøgne sminki-de kvindeh og yni.linge, danseke og gøglere omringer 
ham; nogle bærer vinknnder og drikkeskåler, andre slår tamburiner og 
bevæger sig fremad under vilde spring og fagter.) 

DANSERNE 

(synger) 

Ildnende drag a f fyldte skåler! 

Ildnende drag! 

Lælwriie nippende, 

øjnene klippende, 

bukkeben trippende 
hylder dig t vingud, i svimlende lag! 

KVINDERNE 

(synger.) 

Kærlighedslcg, som ej natten selv tåler, 

prøv, 1 bakkanter! 
Øv den i dagglansens tindrende stråler! 

Se, på sin panter 

sidder den herlige! 

Favn os, bakkanter; 
kend, vi er hede; føl, vi er kærlige; 

springende, syngende, 

ravende, gyngende, 

favn os, bakkanter! 

KEJSER JULIAN. 

Plads! Ryddeligt, I borgere! Vig ærbødigt til 
side; ikke for os, men for ham, som vi hædrer! 

EN RØST I MÆNGDEN. 

Kejseren i skøgers og gøgleres selskab! 

KEJSER JULIAN. 

Skam få 1, at jeg må tåge tiltakke med slige. 
Blues I ikke over at finde større fromhed og mere 
iver hos disse, end hos eder selv? 

EN GAMMEL MAND. 

Kristus oplyse dig, herre! 

KEJSER JULIAN. 

Aha, du er en Galilæer! Og du vil tale med? 
Sad ikke din store mester tilbords med syndere? 
Gik han ikke ud og ind i huse, som holdtes for 
lidet sømmelige? Svar mig på det. 

HÅRSKÆREREN EUNAPIOS 
(omringet af piger i kvinrien Barbaras husdør). 

Ja, svar, svar, om du kan, du dåre! 

KEJSER JULIAN. 

Ej, se, — er du ikke hin hårskærer, som — ? 

HÅRSKÆREREN EUNAPIOS. 

En frigjort mand, nådigste kejser! — Plads, I 
bakkanter; plads for en broder! 

(hnn og pigerne danser ind i Dionysos- togets rækker.) 
KEJSER JULIAN. 

Det må jeg vel lide. Spejl eder i denne Græker, 
hvis I har en gnist af de gamles ånd tilbage. Og 
det er vel fornødent, dette, I borgere; thi ingen gud 
er bleven så miskendt — ja, latterliggjort — som 
denne henrykkelse bringende Dionysos, hvem Ro- 
merne også kalder Bakkus. Mener I, han er en gud 
for drukkenbolte? 0, I højst uvidende, jeg ynker 
eder, hvis I tænker så. Hvem anden end ham er 
det, seerne og digterne skylder sine vidunderlige 
gaver? Vel véd jeg, at nogle tillægger Apollon 
denne virksomhed r og det visselig ikke uden al føje; 
men da er sammenhængen hel anderledes at forstå, 
— hvilket jeg kan bevise af forskellige skrifter. Dog, 
herom vil jeg ikke tvistes med eder på åben gade. 
Heller ikke tillader tiden det. Ja, spot kun! Slå 
kun korsets tegn! Jeg ser det godt. I peb gerne i 
fingrene; I kasted gerne stene efter mig, om I voved 
det. — 0, må jeg ikke skamme mig over denne stad, 
der er s unken ned under barbarerne og som ikke 
véd noget bedre end at holde fast ved en vankundig 
Jødes vild farende påfund! — Fremad! Til side; — 
stands os ikke! 

DANSERNE. 

Se, på sin panter 
sidder den herlige! 

KVINDERNE. 

Kend, vi er hede; føl, vi er kærlige; — 
favn os, bakkanter! 

(Optoget drejer under sangen ind i en sidegade; mængden ser til i stum 
forundring.) 



(Kejserens bogsal i palatset. Jndgangsdør på venstre side; en mindre 

døråbniog med forhæng for til højre.) 

(husmesteren eutherios kommer fra venstre, fulgt af to tjenere, der 

bærer tepper.) 

HUSMESTEREN EUTHERIOS 
(råber imod rummet til højre). 

Agilo, Agilo, varmt rosenvand! Kejseren vil 
i bad. 

(hau går ud til højre med begge tjenerne.) 
(kejser julian kommer ilfærdigt fra venstre. Han bærer endnu panter- 
huden og vinløvkransen; i hånden har han den omvundne stav. Han. 
går et par gange op og ned ad gulvet, derpå slænger han staven hen i 
en krog.) 

KEJSER JULIAN. 

Var der skønhed i dette? 

Hvor var oldingerne med det hvide skæg? Hvor 
var de rene jomfruer med bånd om panden, med 
sømmelige lader, tugtige midt i dansens glæde? 

Tvi eder, I skoger! 

(han river panterhuden af og kaster den tilside.) 

Hvor er skønheden bleven af? Kan ikke kej- 
seren byde den stå op igen, og så står den op? 

Tvi over denne stinkende utugt! 

Hvilke ansigter! Alle laster skreg ud af disse 
forstyrrede drag. Kroppens og sjælens bylder — 

Fy, fy! Et bad, Agilo! Stanken kvæler mig. 

HENRIK IBSENS SAMLEDE VÆRKER. V. 17 

BADETJENEREN AGILO 
(i døråbningen til højre). 

Badet er rede, nådigste herre! 

KEJSER JULIAN. 

Badet? Lad blive med det. Hvad er legemets 
smuds at regne imod alt det andet? Gå! 

(agilo går ud igen. Kejseren står en stund i tanker.) 

Seeren fra Nazareth sad til højbord mellem 
toldere og syndere. — 

Hvori ligger svælget mellem hint og dette? 

(skriftlæreren HEKEDOLios kommer ind fra venstre og standser æng- 
stelig ved døren.) 

KEJSER JULIAN. 

Hvad vil du, mand? 

SKRIFTLÆREREN HEKEBOLIOS 

(på knæ). 

Herre ! 

KEJSER JULIAN. 

Ah, hvad ser jeg? Hekebolios; — er det vir- 
kelig dig? 

SKRIFTLÆREREN HEKEBOLIOS. 

Den samme, og dog en anden. 

KEJSER JULIAN. 

Min gamle lærer. Hvad vil du? Stå op! 

SKRIFTLÆREREN HEKEBOLIOS. 

Nej, nej, lad mig ligge. Og vredes ikke over, 
at jeg gør brug af min fordums ret til at gå ud og 
ind hos dig. 

KEJSER JULIAN 
(koldt). 

Jeg spurgte, hvad du vilde mig. 

SKRIFTLÆREREN HEKEBOLIOS. 

Min gamle lærer, sagde du. 0, om jeg kunde 
kaste glemselens slør over hine tider! 

KEJSER JULIAN 

(som før). 

Jeg forstår. Du mener at — 

SKRIFTLÆREREN HEKEBOLIOS. 

0, at jeg kunde synke i jorden og dølge min 
skamfuldhed! Se, se, — her ligger jeg for dig, en 
mand, hvis hår er i færd med at gråne, — en mand, 
som har gransket og grundet alle sine dage og som 
nu må bekende, at han foer vild og at han førte 
sin elskede lærling vild! 

KEJSER JULIAN. 

Hvad ønsker du at sige med det? 

SKRIFTLÆREREN HEKEBOLIOS. 

Du kaldte mig din gamle lærer. Se, her ligger 
jeg for dine fødder, ser med undren op til dig og 
kalder dig min nye lærer. 

KEJSER JULIAN. 

Rejs dig, Hekebolios! 

SKRIFTLÆREREN HEKEBOLIOS 
(rejser sig). 

Du skal høre alt, herre, og døm mig så efter 
din retfærdighed. — Da du var borte, blev det mig 
næsten u tålelig t at leve ved din høje forgængers hof. 
Jeg véd ikke, om du har erfaret, at jeg forfremmedes 
til kejserindens forelæser og til uddeler af milde 
gaver? Ak, kunde æresposter erstatte mig savnet 
af min Julian? Jeg holdt næsten ikke længere ud 
at se på, hvorledes mænd, der bar en pralende dyd 

til skue, tog imod foræringer og stikpenge af alle 
slags. Det blev mig forhadt, dette samkvem med 
grådige lykkejægere, hvis forbøn var tilfals for en- 
hver, som kunde opveje klingende ord med klingende 
guid. 0, min kejser, du véd ikke, hvad her har gåt 
i svang — ! 

KEJSER JULIAN. 

Jeg véd det, jeg véd det. 

SKRIFTLÆREREN HEKEBOLIOS. 

Et tarveligt liv i ensomhed lokked mig. Så ofte 
det kunde ske, drog jeg til Kreta, til mit beskedne 
Tuskulum — min lille landgård — , hvor ikke al dyd 
syntes at være flygtet fra verden. Der har jeg levet 
også denne sommer, overvejende de menneskelige 
ting og de himmelske sandheder. 

KEJSER JULIAN. 

Lykkelige Hekebolios! 

SKRIFTLÆREREN HEKEBOLIOS. 

Da nåde rygtet om alle dine vidunderlige ger- 
ninger til Kreta — 

KEJSER JULIAN. 

Ah! 

SKRIFTLÆREREN HEKEBOLIOS. 

Jeg spurgte mig selv: er han mere end et men- 
neske, denne højst mageløse yngling? Under hvis 
beskyttelse står han? Er det på slig vis, at de 
krislnes gud plejer åbenbare sin magt — ? 



Nu; nu! 



KEJSER JULIAN 

ispændt). 

SKRIFTLÆREREN HEKEBOLIOS. 

Jeg gav mig til at forske de gamles skrifter 
igennem på ny. Lys for lys gik op for mig — ; o, 
at måtte tilstå dette! 

KEJSER JULIAN. 

Tal ud, — jeg besværger dig! 

SKRIFTLÆREREN HEKEBOLIOS 
(kaster sig på knæ). 

Straf mig i din retfærdighed, herre; men afstå 
fra din ungdoms vildfarelser om de guddommelige 
ting! Ja, nådigste kejser, du er hildet i vildfarelse; 
og jeg — o, ufatteligt at ikke skammen dræber mig — , 
jeg, jeg har været med at føre dig vild — 

KEJSER JULIAN 
(mrd udbredte arme). 

Kom i min inderste favn! 

SKRIFTLÆREREN HEKEBOLIOS. 

0, jeg bønfalder dig, vis taksomhed imod de 
udødelige guder, hvis yndling du er! Og kan du 
ikke dette, så straf mig, fordi jeg gør det i dit 
sted — 

KEJSER JULIAN. 

Kom, kom i min åbne favn, siger jeg! 

(han løfter ham op, trykker ham i sine arme og kyssej ham.) 

Min Hekebolios! Hvilken stor og uventet glæde! 

SKRIFTLÆREREN HEKEBOLIOS. 

Herre, hvorledes skal jeg forstå dette? 

KEJSER JULIAN. 

0, du véd da ikke — ? Hvad tid kom du til 
staden? 

SKRIFTLÆREREN UEKEBOLIOS. 

Jeg gik fra skibet for en time siden. 

KEJSER JULIAN. 

Og iled lige hid? 

SKRIFTLÆREREN HEKEBOLIOS. 

På angstens og angerens vinger, herre! 

KEJSER JULIAN. 

Uden at tale med nogen? 

SKRIFTLÆREREN HEKEBOLIOS. 

Ja, ja, uden at tale med nogen ; men — ? 

KEJSER JULIAN. 

0, så kan du jo ikke vide — 

(han omfavner ham igen.) 

Min Hekebolios, erfar det da nu! Jeg, så vel 
som du, har afkastet vildfarelsens åg. Den udødelige 
sol-konge, hvem vi mennesker skylder så meget, har 
jeg indsat i sin fordums ret; Fortuna har modtaget 
sit offer af mine ydmyge hænder, og hvis du i dette 
øjeblik finder mig træt og en smule afkræftet, så er 
det fordi jeg nylig har fejret en højtid til ære for 
den guddommelige Dionysos. 

SKRIFTLÆREREN HEKEBOLIOS. 

Jeg hører, og jeg forbauses! 

KEJSER JULIAN. 

Se her, — endnu sidder kransen i mit hår. 
Under mængdens glade tilråb — , ja, der var temme- 
lig mange — 

SKRIFTLÆREREN HEKEBOLIOS. 

Og jeg, som ikke har anet så store ting! 

KEJSER JULIAN. 

Nu vil vi samle alle sandhedsvenner og vis- 
domselskere om os, alle sømmelige og ærbare dyr- 
kere af guderne; — der er allerede nogle, — dog 
ikke ret mange — 

(LIVLÆGEN CÆSARIOS, ledsaget af FLERE EMBEDSMÆND Og HERRER VED DET 

forrige hof, kommer ind fra venstre.) 
KEJSER JULIAN. 

Ah, der har vi jo den gode Cæsarios, — i tal- 
rigt følge, og med et ansigt, som tyder på noget 
vigtigt. 

LIVLÆGEN CÆSARIOS. 

Nådigste kejser, vil du tillade din tjener et 
spørgsmål i sit eget og i alle disse bekymrede 
mænds navn? 

KEJSER JULIAN. 

Spørg, min kæreste Cæsarios! Er du ikke min 
elskede Gregors broder? Spørg, spørg! 

LIVLÆGEN CÆSARIOS. 

Sig mig da, o herre — 

(han bemærker hekebolios.) 

Hvad ser jeg! Hekebolios her? 

KEJSER JULIAN. 

Nys hjemkommen — 

LIVLÆGEN CÆSARIOS 
(vil trække sig tilbage). 

Da beder jeg om at måtte vente — 

KEJSER JULIAN. 

Visst ikke, min Cæsarios; denne ven tør høre alt- 

LIVLÆGEN CÆSARIOS. 

Ven, siger du? 0, min kejser, disse fengslinger 
sker altså ikke med din vilje? 

KEJSER JULIAN. 

Hvad taler du om? 

LIVLÆGEN CÆSARIOS. 

Du véd det altså ikke? Krigsøversten Nevita — 
hærføreren, som han nu kalder sig — lader, under 
påskud af at det sker på dine vegne, anstille for- 
følgelser imod alle din forgængers betroede mænd. 

KEJSER JULIAN. 

Undersøgelser, højst nødvendige undersøgelser, 
min Cæsarios! 

LIVLÆGEN CÆSARIOS. 

0, men, herre, forbyd ham at fare så voldsomt 
frem. Bogføreren Pentadios eftersøges af soldater, 
og ligeså en viss prætorian-høvding, hvis navn du 
har forbudt at nævne; du véd, hvem jeg mener, 
herre, — denne ulykkelige mand, der allerede med 
hele sit hus holder sig skjult i angst for dig. 

KEJSER JULIAN. 

Du kender ikke denne mand. I Gallien om- 
gikkes han med højst forvovne tanker. 

LIVLÆGEN CÆSARIOS. 

Lad så være; men nu er han jo uskadelig. Dog 
ikke han alene trues med undergang; også skat- 
mesteren Ursulos er fengslet — 

KEJSER JULIAN. 

Ah, Ursulos? Det var altså dog fornødent. 

LIVLÆGEN CÆSARIOS. 

Fornødent! Var det fornødent, herre? Tænk 
dig dog, Ursulos, denne olding, på hvem ingen plet 
hviler, — denne mand, for hvis ord høj og lav bøjer 
sig i ærefrygt — 

KEJSER JULIAN. 

Denne mand uden al dømmekraft, siger jeg! 
Ursulos er en ødeland, som uden ind vendinger har 
mættet hoftjenernes grådighed. Og han er derhos en 
ubrugelig mand i statssager. Jeg har selv erfaret 
det. Jeg vilde aldrig turde betro ham at modtage 
fremmede fyrsters sendebud. 

LIVLÆGEN CÆSARIOS. 

Og dog beder vi dig, herre, så mange vi her 
står for dig: vær høj modig — både imod Ursulos og 
imod de øvrige. 

KEJSER JULIAN. 

Hvem er de øvrige? 

LIVLÆGEN CÆSARIOS. 

Altfor mange, frygter jeg. Jeg vil kun nævne 
underskatmesteren Evagrios, den forrige husmester, 
Saturninos, overdommeren Kyrenos og 

KEJSER JULIAN. 

Hvorfor standser du? 

LIVLÆGEN CÆSARIOS 
(nølende). 

Herre, — blandt de anklagede er også hof- 
forelæseren Hekebolios. 

KEJSER JULIAN. 

Hvad? 

SKRIFTLÆREREN HEKEB0L10S. 

Jeg? Umuligt! 

LTVLÆGEN CÆSARIOS. 

Anklaget for at have tåget stikpenge af uvær- 
dige embedssøgere — 

KEJSER JULIAN. 

Og det skulde Hekebolios — ? En mand, som 
Hekebolios — ? 

SKRIFTLÆREREN HEKEBOLIOS. 

Hvilken skændig bagvaskelse! 0, Kristus — 
hvad jeg vilde sige — o, I himmelske guddomme! 

LIVLÆGEN CÆSARIOS. 

Ah! 

KEJSER JULIAN. 

Hvad mener du? 

LIVLÆGEN CÆSARIOS 
(koldt). 

Intet, min nådigste kejser! 

KEJSER JULIAN. 

Cæsarios ! 

LIVLÆGEN CÆSARIOS. 

Ja, min høje herre! 

KEJSER JULIAN. 

Ikke herre; kald mig din ven. 

LIVLÆGEN CÆSARIOS. 

Tør en kristen kalde dig så? 

KEJSER JULIAN. 

Jeg beder dig : nær ikke deslige tanker, Gæsarios ! 
Du må ikke tro dette. Hvad kan jeg for, at alle 
hine anklagede mænd er kristne? Viser ikke det 
kun, at de kristne har forståt at tilrane sig alle 
indbringende embeder? Men tør kejseren tillade, at 
rigets vigtigste embeder forvaltes slet? 

(til de øvrige.) 

I mener dog vel ikke, at det er eders tro, som 
har optændt mig til harm imod de uredelige? Jeg 
kalder alle guder til vidne på, at jeg ikke vil, man 
skal fare frem imod eder kristne uden efter lov og 
dom, og heller ikke, at man overhovedet skal tilføje 
eder noget ondt. I, eller i alt fald mange af eder, 
er jo dog fromme, eftersom jo også I tilbeder den 
herre, der er almægtig og som hersker over hele 
den synlige verden. — 0, min Cæsarios, er det 
ikke ham, hvem også jeg tilbeder, kun under andre 
navne ? 

LIVLÆGEN CÆSARIOS. 

Forund mig, nådigste herre — 

KEJSER JULIAN. 

For øvrigt er det min agt at vise mildhed, hvor 
sådant sømmeligen kan ske. Hvad Hekebolios angår, 
så må ikke hans lønlige fiender indbilde sig, at de 
skal få lov til at skade ham med angivelser eller 
med andet slags lumpne rænker. 

SKRIFTLÆREREN HEKEBOLIOS. 

Min kejser! Mit skjold og mit værn! 

KEJSER JULIAN. 

Heller ikke vil jeg, at man ubarmhjertigt skal 
tåge brødet fra alle ringere hoftjenere. Jeg tænker 

således på hin hårskærer, som jeg jog bort. Det 
fortryder mig. Manden kan blive. Han så mig ud 
til at være et menneske, som forstår sit håndværk 
tilgavns. Ære være deslige mænd! Så vidt kan jeg 
gå, min Cæsarios, men heller ikke videre. Ursulos 
får selv bære følgerne. Jeg må handle således, at 
retfærdighedens blinde og dog så nøjeseende gudinde 
ikke far nogen grund til at rynke sine øjenbryn over 
en dødelig, i hvis hænder hun har nedlagt et så 
stort ansvar. 

L1VLÆGEN CÆSARIOS. 

Efter dette har jeg ikke et ord mere at sige 
for de ulykkelige. Jeg beder kun om at måtte for- 
lade hoffet og staden. 

KEJSER JULIAN. 

Det vil du? 

LIVLÆGEN CÆSARIOS. 

Ja, nådigste kejser! 

KEJSER JULIAN. 

Du er stivnakket, ligesom din broder. 

LIVLÆGEN CÆSARIOS. 

De nye ting giver mig meget at tænke på. 

KEJSER JULIAN. 

Jeg havde store hensigter med dig, Cæsarios! 
Det vilde være mig såre kært, om du kunde give 
slip på dine vildfarelser. Kan du det ikke? 

LIVLÆGEN CÆSARIOS. 

Gud véd, hvad jeg for en måned siden havde 
kunnet; — nu kan jeg det ikke. 

KEJSER JULIAN. 

Et giftermål i en af de mægtigste slægter skulde 
stå dig åbent. Betænker du dig ikke? 

LIVLÆGEN CÆSARIOS. 

Nej, nådigste herre! 

KEJSER JULIAN. 

En mand, som du, kunde i hast stige fra stilling 
til stilling. Cæsarios, skulde det ikke være muligt, 
at du turde være med mig på at fremme de nye 
ting? 

LIVLÆGEN CÆSARIOS. 

Nej, nådigste herre! 

KEJSER JULIAN. 

Jeg mener ikke her; men andetsteds. Det er 
min agt at drage bort. Konstantinopel er mig højlig 
imod; I Galilæere har fordærvet det for mig i alle 
måder. Jeg går til Antiokia; der finder jeg en bedre 
jordbund. Du skulde ledsage mig. Vil du det, Cæ- 
sarios? 

LIVLÆGEN CÆSARIOS. 

Nådigste herre, jeg vil også til de østlige land- 
skaber; men jeg vil rejse alene. 

KEJSER JULIAN. 

Og hvad vil du der? 

LIVLÆGEN CÆSARIOS. 

Opsøge min gamle fader; hjælpe Gregor at styrke 
ham til den kamp, som forestår. 

KEJSER JULIAN. 

Gå! 

LIVLÆGEN CÆSARIOS. 

Lev vel, min kejser! 

KEJSER JULIAN. 

Lykkelige fader, der har så ulykkelige sønner! 

(han vinker med hånden; cjcsarios og hans ledsagere bøjer sig dybt 
og går ud til venstre.) 

SKRIFTLÆREREN HEKEBOLIOS. 

Hvilken forvoven og højst usømmelig trods! 

KEJSER JULIAN. 

Mit hjerte er såret tilblods af dette og af meget 
andet. Du, min Hekebolios, skal følge mig. Jorden 
brænder under mig i denne forgiftede galilæiske stad! 
Jeg vil skrive til hine visdomsvenner Kytron og 
Priskos, som har vundet så stort ry i de senere år. 
Maximos kan jeg hver dag vente hid; han skal gå 
med os. — Jeg siger dig, der forestår os lykkelige 
sejrsdage, Hekebolios! I Antiokia, ven, — der kom- 
mer vi til at mødes med den uforlignelige Libanios, 

— og der er vi Helios nærmere i hans opstandelse. 

— 0, denne dragende længsel imod sol-kongen — ! 

SKRIFTLÆREREN HEKEBOLIOS. 

Ja, ja, ja — ! 

KEJSEB JULIAN 
(omfavner ham). 

Min Hekebolios! — Visdom; lys; skønhed! 

(En stor forhal i kejserens palats i Antiokia. Åben indgang i baggrunden; 
på den venstre væg er en dør, som fører ind til de indre værelser.) 

(På et ophøjet sæde i forgrunden til højre sidder kejser julian omgiven 

af sit hof. DOMMERE, TALERE, DIOTERE Og LÆRERE, iblandt disse LÆREREN 

hekebolios, sidder på lavere sæder nedenfor ham. Lænet op imod væg* 
gen, nær ved udgangen, står en mand, klædt som kristen prest; han 
skjuler ansigtet i sine hænder og synes hensunken i bøn. En stor for- 
samling af stadens borgere fylder hallen. Ved udgangsdøren står vagt ; 
ligeså ved døren til venstre.) 

KEJSER JULIAN 
(taler til de forsamlede). 

Så stor fremgang har guderne forundt mig. 
Knapt en eneste stad har jeg nærmet mig på min 
rejse, uden at jo Galilæere i hele hobe har strøm- 
met mig imøde på landevejen, jamrende over sine 
vildfarelser og givende sig ind under de guddommelige 
magters varetægt. Hvad er spotternes dårlige ad- 
færd at regne imod dette? Er ikke spotterne nær- 
mest at ligne med hunde, der i sin uvidenhed hyler 
op imod måneskiven? Dog vil jeg ikke nægte, at 
det har fortørnet mig at erfare, at enkelte af denne 
stads indbyggere har ladet falde hånlige ord om den 
levevis, som jeg har indskærpet Kybeles, den gode 
gudindes, prester at føre. Burde ikke ærefrygten 

for så ophøjet en guddom fritage hendes tjenere for 
at gøres til genstande for spot? Jeg tilråber hine 
dumdristige mennesker: er I barbarer, eftersom I 
ikke véd, hvem Kybele er? Skal jeg være nødt til 
alvorligen at minde eder om, at dengang det romerske 
herredømme truedes så hårdt af hin puniske felt- 
herre, hvis grav jeg for ikke lang tid siden har set 
i Libyssa, — da gav den kumæiske Sibylle det råd 
at tåge Kybeles billedstøtte ud af templet i Pessinos 
og føre det til Rom? Hvad nu presternes levemåde 
vedkommer, da har nogle opholdt sig over, at det 
er ble ven dem forbudt at spise rødder og alt, hvad 
der gror langs henad jorden, medens det tillades dem 
at ny de urter og frugter, som har sin vækst i liojden. 
0. I højst vankundige, — jeg ynker eder, at I ikke 
fatter dette! Kan da menneskets ånd nære sig af 
det, der kryber langs jorden? Lever ikke sjælen af 
alt det, som higer opad imod himlen og imod solen? 
Disse ting vil jeg ikke vidtløftigere omtale idag. 
Hvad mere derom er at sige, det vil I erfare af et 
skrift, som jeg arbejder på i mine vågende nætter, 
og som jeg. håber om føje tid skal blive forelæst 
både i læresalene og på torvene. 

(han rejser sig.) 

Og hermed, mine venner, hvis ingen har noget 
yderligere at foredrage — 

EN BORGER 
(trænger sig frem). 

0, nådigste kejser, lad mig ikke gå uhørt! 

KEJSER JULIAN 

(sætter sig alter). 

Visst ikke, min ven! Hvem er du? 

BORGEREN. 

Jeg er kornhandleren Medon. 0, herre, hvis 

ikke min kærlighed til dig, du ophøjede og guddom- 
melige — 

KEJSER JULIAN. 

Frem med din sag, mand! 

MEDON. 

Jeg har en nabo, Alites, som nu i mange år 
har skadet mig på alle tænkelige måder; han handler 
nemlig også med korn og går mig på den skamme- 
ligste vis i næringen — 

KEJSER JULIAN. 

Aha, min gode Medon, du ser dog velnæret 
nok ud. 

MEDON. 

Det er heller ikke dette, allernådigste kejser! 
0, ved de ærværdige guder, hvem jeg lærer at elske 
og prise højere dag for dag, — de fornærmelser, 
han tilføjer mig, skulde jeg overse; men hvad jeg 
umuligt kan tåle — 

KEJSER JULIAN. 

Han håner dog ikke guderne? 

MEDON. 

Han gør det, som værre er, — ja, i al fald 

det, som er ligeså forvovent; han — o, jeg véd 

knapt, om harmen tillader mig at udsige det — han 
håner dig selv, allernådigste herre! 

KEJSER JULIAN. 

Så? hvilke ord har han brugt? 

MEDON. 

Han har slet ingen ord brugt; han har brugt 
det, som værre er. 

HENRIK IBSENS SAMLEDE VÆRKER. V. 18 

KEJSER JULIAN. 

Og hvad er værre? 

MEDON. 

En purpurfarvet kåbe — 

KEJSER JULIAN. 

Den bærer han? Ej, ej, det er dristigt. 

MEDON. 

Ja, du store vingefodede Merkur, når jeg tænker 
på, hvorledes den kåbe vilde bekommet ham i din 
forgængers tid! Og dette hovmodets klædebon har 
jeg hver dag for øjne — 

KEJSER JULIAN. 

Dette klædebon, købt for penge, som kunde 
været dine — 

MEDON. 

0, nådigste kejser, — straf denne formastelige 
mand; lad ham udjages af staden; min kærlighed til 
vor store ophøjede hersker tillader mig ikke at være 
vidne til en slig uforskammet anmasselse. 

KEJSER JULIAN. 

Sig mig, gode Medon, hvad slags klædnings- 
stykker bærer Alites foruden purpurkåben? 

MEDON. 

Det husker jeg sandelig ikke, herre; jeg tænker, 
de vanlige; jeg har kun lagt mærke til purpurkåben. 

KEJSER JULIAN. 

Altså purpurkåbe og ugarvede såler — 

MEDON. 

Ja, herre; det ser ligeså tøtterligt som uforskam- 
met ud. 

KEJSER JULIAN. 

Den ting må vi bøde på, Medon! 

MEDON 

(lykkelig). 

Ah, nådigste herre — ! 

KEJSER JULIAN. 

Imorgen tidlig kommer du hid i palatset — 

MEDON 

(end du lykkeligere). 

Jeg skal komme ganske tidligt, nådigste kejser! 

KEJSER JULIAN. 

Du melder dig hos min husmester — 

MEDON. 

Ja, ja, min allernådigste kejser! 

KEJSER JULIAN. 

Af ham modtager du et par purpurstøvler, stukne 
med guid — 

MEDON. 

Ak, ak, min gavmilde herre og kejser! 

KEJSER JULIAN. 

Disse støvler bærer du hen til Alites, ifører ham 
dem og siger ham, at han for al ting må tåge dem 
på hver gang han herefter får i sinde at vise sig i 
purpurkåbe på gaden ved lys dag — 

MEDON. 

0! 

KEJSER JULIAN. 

— og når du det har gjort, kan du fortællo 
ham fra mig, at han er en nar, hvis han tror sig 

hædret ved purpurkåben uden at eje purpurets magt. 
— Gå; og kom igen efter stø vierne imorgen! 

(Kornhandleren medon går slukøret bort under borgernes latter; hof- 
mændene, talerne, digterne samt de øvrige klapper i hæ nderne og til- 
raner kejseren bifald.) 

EN ANDEN BORGER 
(træder frem af hoben). 

Priset være kejserens reifærdighed ! 0, hvor 
denne nidske kornpuger har fortjent at straffes så- 
ledes! 0, hor mig og lad din nåde — 

KEJSER JULIAN. 

Aha; jeg synes, jeg kender dit ansigt. Var ikke 
du en af dem, som råbte foran min vogn, da jeg 
drog ind i staden? 

BORGEREN. 

Jeg var en af de ivrigste råbere, uforlignelige 
kejser! Jeg er skatteopkræveren Malkos. Ak, tag 
dig af mig! Jeg fører en retstraette med et ondt og 
gærrigt menneske — 

KEJSER JULIAN. 

Og derom kommer du til mig? Gives her ikke 
dommere — ? 

# SKATTEOPKRÆVEREN MALKOS. 

Sagen er noget indviklet, høje kejser! Den 
drejer sig om en mark, som jeg har givet hin onde 
mand i forpagtning og som jeg for syv år siden 
lagde mig til, da en del af Apostel-kirkens jordegods 
blev solgt. 

KEJSER JULIAN. 

Se, se; kirkegods altså? 

MALKOS. 

Redeligt erhvervet; men nu nægter dette men- 
neske at svare, mig afgift, og heller ikke vil han 
give ejendommen til båge, alt under påskud af, at 
denne mark engang skal have tilhørt Apollons tempel 
og, som han siger, uretteligen skal være bleven 
templet fratagen for mange år siden. 

KEJSER JULIAN. 

Hør, sig mig, Malkos, — du er visst en af 
Galilæerens tilhængere? 

malkos. 
Nådigste kejser, det er en gammel vane i vor 
slægt at bekende Kristus. 

KEJSER JULIAN. 

Og det siger du sådan lige til, uden sky? 

MALKOS. 

Min modstander er dristigere end jeg, herre! 
Han går ud og ind af sit hus, som før; han flygtede 
ikke fra staden, da det rygtedes, at du vilde komme. 

KEJSER JULIAN. 

Flygtede ikke? Og hvorfor skulde han det, 
han, en mand, som står på gudernes bedste? 

MALKOS. 

Allernådigste kejser, du har uden tvil hørt tale 
om bogføreren Thalassios? 

KEJSER JULIAN. 

Hvad! Hin Thalassios, som, for at indynde sig 
hos min forgænger, mens jeg stod bagtalt og fare- 
truet i Gallien, her, i Antiokia, midt på torvet fore- 
slog borgerne, at de skulde bede kejseren sende dem 
Cæsar Julians hoved! 

MALKOS. 

Herre, det er denne din dødsfiende, som for- 
uretter mig. 

KEJSER JULIAN. 

Sandelig, Malkos, imod denne mand har jeg 
ligeså stor grund til klage, som du. 

MALKOS. 

Tifold større, min nådige kejser! 

KEJSER JULIAN. 

Og hvad mener du? Skal vi to slå vore sager 
sammen og forklage ham på en gang? 

MALKOS. 

0, hvilken overvættes nåde! Jeg tifold lykke- 
lige mand! 

KEJSER JULIAN. 

Du tifold dårlige! Thalassios går ud og ind 
af sit hus som før, siger du? Han er ikke flygtet 
fra staden ved mit komme. Thalassios har kendt 
mig bedre end du. Væk med dig, menneske! Når 
jeg forklager Thalassios for mit hoved, kan du for- 
klage ham for din mark. 

MALKOS 

I hændervridende). 

Jeg tifold ulykkelige! 

(Han går ud i baggrunden; de forsamlede tilklapper atter kejseren bifald.) 
KEJSER JULIAN. 

Ret så, mine venner; glæd eder over, at det er 
iykkedes mig, ikke ganske uværdigt, at begynde 
denne dag, der særligt er viet til en højtid for den 
.strålende Apollon. Thi er det ikke en visdomsven 

værdigt at overse de fornærmelser, der rettes imod 
ham selv, medens han strængt straffer den uret, som 
tilføjes de udødelige guder? Jeg mindes ikke, om 
hin lærdommens kronede dyrker, Mark Aurel, nogen- 
sinde har været i et lignende tilfælde; men har han 
været det, da bør vi håbe, at han har handlet ikke 
aldeles uligt mig, der sætter en ære i ydmygt at 
følge hans fodspor. 

Lad dette tjene eder til rettesnor for, hvad I 
har at iagttage for fremtiden. I palatset, på torvet, 
ja, i theatret — hvis jeg ikke væmmedes ved at 
betræde et sådant dårskabens sted — kan det 
være sømmeligt, at I hilser mig med tilråb og en 
glad klappen i hænderne. En slig hyldest, véd jeg, 
er bleven vel optagen både af den makedoniske 
Alexander og af Julius Cæsar, hvilke mænd det af 
lykkens gudinde også blev forundt at skinne fremfor 
andre dødelige. 

Men ser I mig træde ind i et tempel, da er det 
en anden sag. Da vil jeg, at I skal tie eller rette 
eders tilråb imod guderne og ikke imod mig, hvem 
I ser skride frem med nedslagne øjne og en sænket 
pande. Og allermest håber jeg, at I vil iagttage 
dette idag, da jeg har at ofre til en så højst over- 
ordentlig og mægtig guddom, som han, hvem vi 
kender under navn af sol-kongen, og som bliver end 
større i vore øjne når vi betenker, at han er den 
samme, hvem visse østerlandske folkeslag kalder 
Mithra. 

Og hermed, — hvis ellers ingen har noget at 
sige — 

PRESTEN VED DØREN 

(retter sig ivejret). 

I Gud Herrens navn! 



Digitized by 



Google 



280 

KEJSER JULIAN. 

Hvo taler der? 

PRESTEN. 

En Guds og kejserens tjener. 

KEJSER JULIAN. 

Kom Yiærmere. Hvad vil du? 

PRESTEN. 

Tale til dit hjerte og til din samvittighed. 

KEJSER JULIAN 
(springer op). 

Hvilken røst! Hvad ser jeg! Trods skæg og 
klædning — ! Gregor! 

PRESTEN. 

Ja, min høje herre! 

KEJSER JULIAN. 

Gregor! Gregor fra Nazianz! 

GREGOR FRA NAZIANZ. 

Ja, nådige kejser! 

KEJSER JULIAN 
(er stegen ned, har grebet hans hænder og ser længe på ham). 

Lidt ældet; brunere; førere. Nej; det var kun 
i første øjeblik; nu er du den samme, som da. 

GREGOR FRA NAZIANZ. 

0, var det dog så med dig, herre! 

KEJSER JULIAN. 

Athen. Hin nat i buegangen. Ingen mand har 
ligget mit hjerte så nær som du. 

GREGOR FRA NAZIANZ. 

Dit hjerte? Ak, kejser, af dit hjerte har du 
udrevet en bedre ven end mig. 

KEJSER JULIAN. 

Du mener Basilios? 

GREGOR FRA NAZIANZ. 

Jeg mener en større end Basilios. 

KEJSER JULIAN 

(formørket). 

Ah, så! Det er dette du kommer for at sige 
mig? Og i denne klædning — 

GREGOR FRA NAZIANZ. 

Jeg har ikke valgt denne klædning, herre! 

KEJSER JULIAN. 

Du ikke? Hvem da? 

GREGOR FRA NAZIANZ. 

Han, der er større end kejseren. 

KEJSER JULIAN. 

Jeg kender disse galilæiske talemåder. For vort 
venskabs skyld, spring dette over. 

GREGOR FRA NAZIANZ. 

Lad mig da begynde med at sige dig, hvorledes 
det er gåt til, at du ser mig her, viet til prest i 
den kirke, som du forfølger. 

KEJSER JULIAN 

(med et hvast Mik). 

Forfølger ! 

(han stiger atter op på forhøjningen og stetter sig.) 

Nu kan du tale videre. 

GREGOR FRA NAZIANZ. 

Du véd, hvad jeg mente om de guddommelige 
ting under vort glade samliv i Athen. Men fjernt 
lå det dengang fra min tanke at forsage jordens 
glæder. Ærelyst eller tørst efter rigdom, det tør jeg 
nok sige, har aldrig fristet mig; dog blev jeg neppe 
sandheden tro, hvis jeg vilde nægte, at mit øje og 
mit sind hang undrende ved al den herlighed, som 
oplod sig for mig i Grækernes gamle videnskab og 
kunst. Kævlerierne, alle hine smålige stridigheder i 
vor kirke, bedrøvede mig dybt; men jeg tog ingen 
del i dem; jeg tjente mine landsmænd i verdslige 
ting; videre ikke. — 

Da kom tidender fra Konstantinopel. Det sagdes, 
at Konstanzios var død af skræk over dine fore- 
tagender og havde indsat dig til sin arving. Mod- 
tagen som en overmenneskelig, og med sejrsrygtet 
flyvende foran dig, var du, Galliens og Germaniens 
helt, uden sværdslag stegen op på Konstantins sæde. 
Verden lå for dine fødd er. 

Da kom atter tidender. Verdens herre rusted 
sig til krig imod himlens herre — 

KEJSER JULIAN. 

Gregor, hvad fordrister du dig — ! 

GREGOR FRA NAZIANZ. 

Legemernes herre rusted sig til krig imod sjæ- 
lenes herre. Jeg står her for dig i kødets frygt og 
bæven; men jeg tør ikke lyve. Vil du høre sand- 
heden, eller skal jeg tie? 

KEJSER JULIAN. 

Du skal tale, Gregor! 

GREGOR FRA NAZIANZ. 

Hvad har ikke mine troesfæller måttet lide 

allerede i disse få måneder? Hvor mange dødsdomme 
er ikke bleven afsagte og fuldbyrdede på den gru- 
somste made? Statsskriveren Gaudenzios, — Arte- 
mios, hin forhenværende statholder i Egypten, — 
begge tribunerne Romanos og Vinzenzios — 

KEJSER JULIAN. 

Du kender ikke disse ting. Jeg siger dig, at 
retfærdighedens gudinde vilde have udgydt tårer, 
hvis hine forrædere havde sluppet med livet. 

GREGOR FRA NAZIANZ. 

Lad så være, min kejser; men jeg siger dig, at 
der er fældet én dødsdom, som retfærdighedens gud 
aldrig kan tilgive dig. Ursulos! Denne mand, som 
var dig en ven i trængselsfulde dage! Ursulos, som 
med fare for sit eget liv forstrakte dig med penge 
i Gallien; Ursulos, hvis hele brøde var hans kristen- 
tro og hans oprigtighed — 

KEJSER JULIAN. 

Ah, dette har du fra din broder Cæsarios! 

GREGOR FRA NAZIANZ. 

Straf mig, herre; men skån min broder. 

KEJSER JULIAN. 

Du véd godt, at du intet vover, Gregor! For 
øvrigt vil jeg give dig ret i, at Nevita har faret for 
strængt frem. 

GREGOR FRA NAZIANZ. 

Ja, denne barbar, hvem det under Grækersmin- 
ken ikke lykkes at fornægte sin herkomst — ! 

KEJSER JULIAN. 

Nevita er nidkær for sit hverv, og jeg kan ikke 
selv være overalt. Over Ursulos har jeg oprigtigt 

sørget, og jeg beklager dybt, at hverken tid eller 
omstændigheder tillod mig selv at undersøge hans 
sag. Jeg havde visselig skånet ham, Gregor! Jeg 
har også tænkt på at give hans arvinger tilbage, 
hvad han måtte have efterladt sig. 

GREGOR FRA NAZIANZ. 

Høje kejser, du skylder mig intet regnskab for 
dine handlinger. Jeg har kun villet sige dig, at alle 
disse tidender slog ned som et lyn både i Cæsaræa 
og i Nazianz og i de øvrige kappadokiske stæder. 
Hvorledes skal jeg skildre dig virkningen? Vore 
indbyrdes tvistemål forstummede under den fælles 
fare. Mange af kirkens usunde lemmer faldt fra; 
men i mange ligegyldige hjerter tændtes Herrens lys 
i en aldrig før anet klarhed. Under alt dette brød 
trængslerne ind over Guds folk. Hedningerne — ja, 
min kejser, de, som jeg kalder hedninger — begyndte 
at true, at forurette, at forfølge os — 

KEJSER JULIAN. 

Gengæld, — gengæld, Gregor! 

GREGOR FRA NAZIANZ. 

Det være langt fra mig at ville forsvare alt, 
hvad mine troesbrødre kan have forøvet i udskejende 
iver for kirkens sag. Men du, som er højt oplyst, 
og som er alles hersker, du tør ikke tåle, at de 
levende straffes for de dødes fejl. Dette er dog sket 
i Kappadokia. De kristnes fiender, få i antal, men 
tørstende efter vinding og brændende af iver efter 
at være de nye embedsmænd til behag, har vakt 
uro og bekymring hos befolkningen både i stæderne 
og på landet. 

Jeg tænker ikke her nærmest på de forhånelser, 
vi har måttet lide, ej heller på de krænkelser af 

vor vel erhvervede ejendomsret, som vi i den senere 
tid idelig har været udsatte for. Hvad der mest 
bekymrer mig og alle mine alvorlige brødre, det er 
den fare, som dette medfører for sjælene. Mange er 
ubefæstede i troen og mægter ikke ganske at se bort 
fra de jordiske goder. Den hårde medfart, som nu 
må døjes af enhver den, der bærer kristennavnet, 
har allerede havt mere end ét frafald til følge. Herre, 
dette er et sjæleran fra Guds rige. 

KEJSER JULIAN. 

0, min kloge Gregor, — hvor kan du tale så? 
Jeg forbauses! Skulde du ikke tvert om, som en 
god Galilæer, glæde dig over, at eders samfund vorder 
disse mennesker kvit? 



GREGOR FRA NAZIANZ. 

Nådige kejser, jeg er ikke af den mening. Jeg 
har selv været en ligegyldig i troen, og jeg holder 
enhver sådan for en syg, der har helbredens mulig- 
hed i sig så længe han blir i kirkens skød. Således 
tænkte også vor lille menighed i Nazianz. Bekym- 
ringsfulde brødre og søstre kom sammen for at råd- 
slå om hjælp iraod tidens nød. Med dem forenede 
sig udsendinger fra Cæsaræa og fra de andre stæder. 
Min fader er affældig, og — som han med sorg be- 
kender — han har ikke det faste uryggelige sind, 
som i disse trængselens dage kræves af den, der 
sidder på bispesædet. Da vedtog forsamlingen, at 
der til hans medhjælper skulde udkåres en yngre 
mand, som kunde holde Herrens hjord sammen. 

Valget faldt på mig. 

KEJSER JULIAN. 

Ah! 

GREGOR FRA NAZIANZ. • 

Jeg var den tid fraværende på en rejse. Men 
i mit fravær, og uden at rådspørge mig, indviede 
min fader mig til prest og sendte mig den preste- 
lige klædning. 

Dette budskab traf mig i Tiberina, på min land- 
gård, hvor jeg tilbragte nogle dage sammen med 
min broder og med min ungdomsven Cæsaræeren 
Basilios. 

Herre, — var min dødsdom bleven mig forkyndt, 
det kunde ikke have forfærdet mig mere end dette. 

Jeg prest! Jeg vilde det, og jeg vilde det ikke. 
Jeg måtte det, — og jeg turde det ikke. Jeg brødes 
med Gud Herren, således som patriarken brødes med 
ham i den gamle pagts dage. Hvad der foregik med 
mig i den nat, som fulgte på, det véd jeg ikke. 
Men det véd jeg, at før hanen gol, talte jeg ansigt 
til ansigt med den korsfestede. — Da blev jeg hans. 

KEJSER JULIAN. 

Dårskab; dårskab! Jeg kender disse drømme. 

GREGOR FRA NAZTANZ. 

På hjemrejsen kom jeg gennem Cæsaræa. 0, 
hvilken sørgelig tilstand fandt jeg ikke der! Jeg 
fandt staden fuld af flygtende landboere, som havde 
forladt hus og hjem, fordi tørken i denne sommer 
havde sviet sæden af og Jagt alle vinberge, alle olje- 
haver øde. For at undgå hungersdøden havde de 
tyet til de hungrende. Der lå de — mænd, kvinder 
og børn — i klynger langs husvæggene; feber rysted 
dem, sulten grov i deres indvolde. Hvad havde 
Cæsaræa at byde dem, — denne udarmede ulykke- 
lige stad, som endnu kun halvt har rejst sig efter 
det store jordskælv for to år siden? Og midt under 
dette, under brændende hede, under hyppige jordstød, 

måtte vi se ugudelige offerfester foregå ved dag og 
nat. De omstyrtede altere genopbyggedes i al hast; 
offerblodet randt i strømme; gøglere og skoger drev 
under sang og dans gennem stadens gader. 

Herre, — kan det undre dig, om mine hårdt 
prøvede brødre, i den hjemsøgelse, som overgik dem, 
troede at øjne en himlens straf, fordi de så længe 
havde tålt vantroen og vantroens forargelige tegn 
ibland t sig? 

KEJSER JULIAN. 

Hvilke tegn sigter du til? 

GREGOR FRA NAZIANZ. 

De opskræmtes, de febersyges råb blev stedse 
højere; de krævede, at stadens forstandere skulde 
aflægge for Kristus et håndgribeligt vidnesbyrd ved 
at lade nedrive, hvad der endnu står som et minde 
om hedenskabets fordums magt i Cæsaræa. 

KEJSER JULIAN. 

Du vil da vel ikke dermed sige, at — ? 

GREGOR FRA NAZIANZ. 

Stadens styresmænd lod tillyse et møde, hvor 
også jeg var tilstede. Du véd, nådigste kejser, at 
alle templer er borgerskabets ejendom. Borgerne kan 
altså forføje over dem efter egen fri vilje. 

KEJSER JULIAN. 

Nu, nu? Og om så var? 

GREGOR FRA NAZIANZ. 

I hint forfærdelige jordskælv, som overgik Cæ- 
saræa for to år siden, ødelagdes alle templer på 
et nær. 

KEJSER JULIAN. 

Ja, ja; Fortunas tempel. 

GREGOR FRA NAZIANZ. 

På det møde, jeg taler om, vedtog menigheden 
at fuldbyrde Guds straffende værk, som et vidnes- 
byrd om at de vilde holde sig helt og alene til ham 
og ikke længere tåle forargelsen i sin midte. 

KEJSER JULIAN 

(hæst). 

Gregor — fordums ven, — har du dit liv kært? 

GREGOR FRA NAZIANZ. 

Menigheden fattede da en beslutning, som jeg 
ikke kunde billige, men som fik næsten alle stem- 
mer for sig. Men da vi frygted.e for, at sagen skulde 
komme i en forvansket skikkelse for dine ører, og 
maske optænde dig til vrede imod staden, så blev 
det vedtaget, at en mand skulde begive sig hid for 
at lade dig vide, hvad vi har besluttet og hvad der 
nu vil ske. 

Ophøjede hersker, — der fandtes ingen anden, 
som var villig til at påtage sig dette hverv. Jeg 
måtte da påtage mig det. Det er derfor, herre, at 
jeg her i ydmyghed står for dig og lader dig vide, 
at vi kristne i Cæsaræa har vedtaget, at det tempel, 
hvori hedningerne i sin tid dyrkede en falsk gud- 
dom under navnet Fortuna, skal nedrives og jævnes 
med jorden. 

KEJSER JULIAN 

(springer op). 

Og dette må jeg fornemme med mine egne ører t 
Så uhørte ting vover en enkelt mand at sige mig! 

HOFMÆND, TALERE Og DIGTERE. 

0, fromme kejser, tål ikke dette! Straf denne 
forvovne ! 

LÆREREN HEKEBOLIOS. 

Han er afsindig, herre! Lad ham gå. Se, se, 
— vanvidet gnistrer ud af hans øjne. 

KEJSER JULIAN. 

Ja, vel må dette kaldes vanvid. Men det er 
mere end vanvid. At ville nedrive dette udmærkede 
tempel, oprejst for en ligeså udmærket gudinde! 
Og er det ikke netop denne gudinde, hvis gunst jeg 
skylder de gerninger, hvorom selv de fjerneste folke- 
slag taler? Hvad håb om sejr og held skulde jeg 
efter denne dag kunne gøre mig, hvis jeg lod sligt 
ske? — Gregor, jeg befaler dig at rejse tilbage til 
Cæsaræa og lade borgerne vide, at jeg forbyder dette 
formastelige værk. 

GREGOR FRA NAZIANZ. 

Det er ikke gørligt, herre! Sagen er nu kom- 
nien dertil, at den er bleven os et valg imellem 
menneskefrygt og lydighed under Gud. Vi kan 
ikke vige. 

KEJSER JULIAN. 

Da skal I vel få føle, hvor langt kejserens arm 
rækker! 

GREGOR FRA NAZIANZ. 

Kejserens arm er vældig i de jordiske ting; og 
jeg, som andre, bæver under den. 

KEJSER JULIAN. 

Så vis det i gerning! Ah, I Galilæere, I stoler 
på mit langmod. Lid ikke på det; thi sandelig — 

4 Larm ved i nd gangen. harskæreren eunapios, fulgt af flere borgere, 
styrter ind.) 

HENRIK IBSENS SAMLEDE VÆRRER. V. 19 

KEJSER JULIAN. 

H vad er dette? Eunapios, hvad er hændt dig? 

HÅRSKÆREREN EUNAPIOS. 

0, at mine øjne måtte være vidne til sligt syn! 

KEJSER JULIAN. 

Hvad syn har du havt? 

HÅRSKÆREREN EUNAPIOS. 

Se, allernådigste kejser, jeg kommer blodig, for- 
slåt, og dog lykkelig over at være den første, som 
påkalder din straf — 

KEJSER JULIAN. 

Tal, mand; — hvem har slåt dig? 

HÅRSKÆREREN EUNAPIOS. 

Tillad mig, herre, at bære min klage frem. 

Jeg gik i denne morgenstund udenfor byen for 
at opsøge det lille Venus-tempel, som du nys har 
ladet sætte i stand. Da jeg kom derud, lød sang 
og fløjtespil mig imøde. Kvinder opførte skønne 
danse i forhallen, og indenfor fandt jeg det hele 
rum fyldt, af en jublende skare, mens presterne foran 
alteret foretog de ofringer, du har påbudt. 

KEJSER JULIAN. 

Ja, ja; og så? 

HÅRSKÆREREN EUNAPIOS. 

Knapt havde jeg fåt tid til i andagt at vende 
mine tanker imod denne henrykkende gudinde, hvem 
jeg særligt ærer og dyrker, — da trængte en stor 
sværm af unge mænd ind i templet — 

KEJSER JULIAN. 

Dog ikke Galilæere? 

HÅRSKÆREREN EUNAPIOS. 

Jo, herre, — Galilæere. 

KEJSER JULIAN. 

Ah! 

HÅRSKÆREREN EUNAPIOS. 

Hvilket optrin fulgte så ikke på! Grædende 
under voldsmændenes skældsord og stokkeslag flygtede 
hine dansende piger fra forhallen ind til os. Gali- 
æerne faldt over os alle, mishandlede os og for- 
hånede os på den skændigste made. 

KEJSER JULIAN 

(stiger ned af forhøjningen). 

Vent, vent! 

HÅRSKÆREREN EUNAPIOS. 

Ak, havde denne overlast blot rammet os alene! 
Men de utæmmelige gik videre. Ja, nådigste kejser, 
— med ét ord: alteret er nedrevet, gudindens billed- 
støtte knust i stykker, offerdyrenes ind volde kastet 
udenfor til føde for hundene — 

KEJSER JULIAN 
(går op og ned). 

Vent, vent, vent! 

GREGOR FRA NAZIANZ. 

Herre, denne ene mands ord er ikke nok — 

KEJSER JULIAN. 

Ti! 

(til EUNAPIOS.) 

Kendte du nogen af disse tempelskændere? 

HÅRSKÆREREN EUNAPIOS. 

Jeg ikke, herre; men disse borgere kendte flere 
af dem. 

19" 

KEJSER JULIAN. 

Tag vagt med eder. Grib så mange af de 
-skyldige, som I kan få fat på. Kast dem i fengsel. 
De fangne skal navngive de øvrige; og når jeg har 
<lem alle i min magt — 

GREGOR FRA NAZIANZ. 

Hvad da, herre? 

KEJSER JULIAN. 

Det vil bøddelen kunne sige dig. Både du og 
borgerne i Cæsaræa skal erfare, hvad I har at vente, 
dersom I med galilæisk stivsind holder fast ved eders 
forehavende. 

(Kejseren går i heftig vrede ud til venstre; eunapios og hans vidner 
fjerner sig med vagten; den øvrige forsamling skilles ad.) 



(Et torv i Antiokia. I forgrunden til højre munder en gade ud på torvet; 

til venstre i baggrunden ser man ind i et trangt og bugtet stræde.) 

(en stor menneskemængde opfylder torvet. Sælgere råber med kram* 

varer. På flere steder er borgerne stimlet sammen i ivrigt talende 

klynger.) 

EN BORGER. 

Men, du gode himmelens Gud, hvad tid skede 
denne ulykke. 

EN ANDEN BORGER. 

Imorges, siger jeg; ganske tidligt imorges. 

FARVEREN FOKION 

(som er kommen gående fra gaden til højre). 

Kære mand, finder du det passende at kalde 
dette en ulykke? Jeg kalder det en forbry deise, og 
det, til og med, en højst fræk forbrydelse. 

DEN ANDEN BORGER. 

Ja, ja; det er ganske sandt; det var højst 
frækt gjort. 

FARVEREN FOKION. 

Tænke sig til — ja, er det ikke overfaldet i 
Venus-templet I taler om? Jo. Tænke sig til, siger 
jeg, på en tid, da kejseren selv er i staden — ! Og 
så at vælge en dag som denne, — en dag — 

EN TREDJE BORGER 
(nærmer sig de talende). 

Hør, sig mig, gode fremmede, hvad er det 
egentlig — ? 

FARVEREN FOKION. 

Jeg siger, en dag som denne, da vor ophøjede 
hersker selv vil forrette ved Apollon-festen. 

DEN TREDJE BORGER. 

Ja, visst, det véd jeg; men hvorfor fængsler 
man disse kristne? 

FARVEREN FOKION. 

Hvad? Fængsler man dem? Er man virkelig 
kommen dem på spor? 

(høje skrig høres.) 

Hyss; hvad er det? Ja, ved guderne, tror jeg 
ikke, man har dem! 

(en gammel k vinde, forstyrret og med udslåt hår, baner sig vej gennem 

menneskemassen ; hun er omringet af andre kvinder, som forgæves søger 

at holde hende tilbage.) 

DEN GAMLE KVINDE. 

Hold ikke på mig! Han er min eneste; han er 
min alderdoms barn! Slip mip; slip mig! Kan da 
ingen sige mig, hvor jeg skal finde kejseren? 

FARVEREN FOKION. 

Hvad vil du kejseren, gamle moder? 

DEN GAMLE K VINDE. 

Jeg vil have min søn igen. Hjælp mig! Min 
søn! Hilarion! 0, tænk, de tog ham fra mig! De 
brød ind i huset til os, — og så tog de ham! 

EN AF BORGERNE 

(til FOKION). 

Hvem er denne kvinde? 

FARVEREN FOKION. 

Hvad? Kender du ikke enken Publia, — 
salmesyngersken ? 

BORGEREN. 

Ah, ja, ja, ja! 

KVINDEN PUBLIA. 

Hilarion! Mit barn! Hvad vil de gøre med 
ham? Ah, se, Fokion, — er du der? En Guds 
lykke, at jeg traf en kristen broder — 

FARVEREN FOKION. 

Hyss, stille, stille; skrig ikke bå; kejseren 
kommer. 

KVINDEN PUBLIA. 

0, den ugudelige kejser! Vredens herre hjem- 
søger os for hans synders skyld; hungersnød hærjer 
landene; jorden skælver under os! 

(en deling soldater kommer fra gad en ti! højre.) 
DELINGS-FØREREN . 

Til side; gør plads her! 

K VINDEN PUBLIA. 

0, kom, gode Fokion; — hjælp mig for vort 
venskabs og vort broderskabs skyld — 

FARVEREN FOKION. 

Er du gal, k vinde? Jeg kender dig ikke. 

K VINDEN PUBLIA. 

Hvad? Kender du mig ikke? Er du ikke far- 
veren Fokion? Er du ikke søn af — ? 

FARVEREN FOKION. 

Jeg er ikke søn af nogen. Gå fra mig, kvinde! 
Du er jo gal. Jeg kender dig ikke; jeg har aldrig 
set dig. 

(han skynder sig ind i trængselen.) 

EN UNDERFØRER 
(med soldater fra højre). 

Gør ryddigt her! 

(Soldaterne treenger menneskemengden ind imod husvæggene. Den gamle 
publia falder om i kvindernes arme til venstre. Alle stirrer forventnings- 
full dt henad gaden.) 

FARVEREN FOKION 

(i klyngen bag vagtposterne til højre). 

Ja, ved solens gud, kommer han ikke der, den 
velsignede herre! 

EN SOLDAT. 

Træng ikke så på der bag! 

FARVEREN FOKION. 

Kan I se ham? Den mand med det hvide bind 
om panden, det er kejseren. 

EN BORGER. 

Den mand, som er ganske hvidklædt? 

FARVEREN FOKION. 

Ja, ja, netop han. 

BORGEREN. 

Men hvorfor er han hvidklædt? 

FARVEREN FOKION. 

Rimeligvis for hedens skyld; — eller nej, bi 
lidt, jeg tænker, det er som offerprest, at han — 

EN ANDEN BORGER. 

Vil da kejseren ofre selv? 

FARVEREN FOKION. 

Ja, kejser Julian gør alting selv. 

EN TREDJE BORGER. 

Han ser ikke så vældig ud som kejser Kon- 
stanzios. 

FARVEREN FOKION. 

Det synes jeg dog. Han er ikke så høj som 
den forrige kejser; men så er hans arme længere 
end hins. Og så har han et blik, — o, I venner — ! 
Ja, nu kan I ikke se det; han slår øjet ærbart ned 
under gangen. Ja, ærbar er han, det må I tro. 
Kvinder ser han ikke til. Jeg tør sværge på, at 
siden hans hustrus død har han ikke ret mange 
gange — ; jeg skal sige eder, han skriver hele natten. 
Derfor er også hans fingre ofte så sorte som en 
farvers; ja, ligesom mine. Jeg er også farver. I 
må tro, jeg kender kejseren bedre end de fleste. Jeg 
er barnefødt her i staden; men jeg har levet femten 
år i Konstantinopel indtil nu for ganske nylig — 

EN BORGER. 

Skulde der være noget i det rygte, at kejseren 
tænker at bo her stadigt? 

FARVEREN FOKION. 

Jeg kender kejserens hårskærer, og han siger 
det. Gid nu bare ikke disse skammelige optøjer 
måtte ægge ham altfor meget. 

EN BORGER. 

Ak, ak, det skulde være harmeligt! 

EN ANDEN BORGER. 

Blev kejseren her, så faldt der lidt af til os alle. 

FARVEREN FOKION. 

Det havde også jeg stolet på; derfor flytted jeg 
over. Men nu får vi gøre vort bedste, venner; når 
kejseren kommer forbi, vil vi opløfte glade tilråb 
både til ham og til Apollon. 

EN BORGER 
(til en anden). 

Hvad er det egentlig for en Apollon, som folk 
er begyndt at tale så meget om? 

DEN ANDEN BORGER. 

Ej, det er jo presten i Korinth, — han, som 
våndede, hvad den hellige Paulus havde plantet. 

DEN FØRSTE BORGER. 

Ja så; ja, nu synes jeg, jeg mindes det. 

FARVEREN FOKION. 

Ej» ej, ej, det er ikke den Apollon; det er en 
ganske anden; det er sol-kongen, — den store lyre- 
spillende Apollon. 

DEN ANDEN BORGER. 

Ah så; den Apollon! Er han bedre? 

FARVEREN FOKION. 

Ja, det skulde jeg mene. — Se, se, der kommer 
han. 0, den højst velsignede herre! 

(kejser julian, klædt som yppersteprest, kommer omgiven af offer- 

PRESTER Og TEMPELTJENERE. HOFMÆND Og LÆRDE, hvoriblandt LÆREREN 

hekebolios, har sluttet sig til toget; ligeså borgerfolk. Foran kejseren 

går fløjtespillere og harpeslagere, soldater og stadstjenere med 

lange stokke gør ryddigt foran og på siderne.) 

MÆNGDEN PÅ TORVET 
(klapper i hændeme). 

Priset være kejseren! Lovet være Julian, helten 
og den lykkebringende! 

FARVEREN FOKION. 

Hilset være Julian og sol-kongen! Leve Apollon! 

BORGERNE 
(i forgrunden til højre). 

Kejser, kejser, bliv længe iblandt os! 

(kejser julian giver et tegn med hånden; toget standser.) 
KEJSER JULIAN. 

Borgere af Antiokia! Ikke véd jeg i hast at 
nævne den ting, der skulde kunne fryde mit hjerte 
mere, end disse eders opmuntrende tilråb. Og vel 
kan mit hjerte tiltrænge denne vederkvægelse. 

Det var med åndens nedslagenhed, at jeg til- 
trådte denne vandring, der skulde være en glædens 
og en opløftelsens gang. Ja, jeg vil ikke lægge skjul 
på det, jeg var imorges ikke langt fra at bringes ud 
af den sindets ligevægt, som det for en visdomselsker 
er sømmeligst at bevare under alle tilskikkelser. 

Men skulde nogen nænne at gå i rette med mig 
herfor? Jeg giver enhver at betænke, hvilke for- 
masteligheder man åndets teds pønser på og her alle- 
rede har sat i værk. 

K VINDEN PUBLIA. 

Herre, herre! 

FARVEREN FOKION. 

0, fromme og retsindige kejser, straf disse for- 



vovne 



KVINDEN PUBLIA. 

Herre, giv mig Hi lar ion igen! 

FARVEREN FOKION. 

Alle gode borgere anråber om din yndest for 
staden. 

KEJSER JULIAN. 

Søg at vinde gudernes yndest, da har I visselig 
min. Og er det ikke billigt, at Antiokia heri går 
foran? Er det ikke, som om sol -gudens øje med 
særligt velbehag hvilte på denne stad? Forhør eder 
hos vidt berejste mænd, og I skal erfare, i hvilket 
sørgeligt overmål det andetsteds er lykkedes vild- 
farelsen at lægge vore hellige steder øde Hvad står 
tilbage? En levning hist og her; og intet af det 
bedste. 

Men hos eder, I borgere af Antiokia! 0, mine 
øjne fyldtes med glædestårer, da jeg første gang så 
denne uforlignelige helligdom, Apollons eget hus, 
som man neppe skulde kunne tænke sig opført af 
menneskehænder. Står ikke den herliges billede der- 
inde som før i ukrænket skønhed? Ikke en kant er 
af hakket eller smuldret på hans alter; ikke en revne 
er at se i de ranke bærende støtter. 

0, når jeg betænker dette, — når jeg føler 
bindet om min pande, — når jeg ser nedad denne 
klædning, der er mig dyrebarere end purpurkåben, 
da fornemmer jeg gudens nærhed i en hellig isnen. 

Se, se, lyset sittrer om os i herlighed! 

Føl, føl, luften er svanger med friske kranses 
duft! 

Skønne jord, lysets og livets hjem, glædens 
hjem, og lykkens og skønhedens hjem, — hvad du 
var, skal du vorde! — I sol-kongens favn! Mithra, 
Mithra! 

Fremad på vor sejrsgang! 

(Toget sætter sig atter, under mængdens bifaldsråb, i bevægelse, men 

de forreste standser ved indgangen til det trange stræde, hvorigennem 

et andet tog kommer ned imod torvet.) 

KEJSER JULIAN. 

Hvad hindrer os? 

LÆREREN HEKEBOLIOS. 

Nådigste herre, der er noget på færde oppe i 
gaden. 

SANG 
(langt borte). 

Saligt at lide, saligt at dødes; 
saligt bag trængslernes dal at opstå. 

FARVEREN FOKION. 

Galilæerne, herre! Man har dem! 

K VINDEN PUBLIA. 

Hilarion ! 

FARVEREN FOKION. 

Man har dem! Jeg hører lænkerne — 

KEJSER JULIAN. 

Forbi dem — ! 

HÅRSKÆREREN EUNAPIOS 
(ilsomt gen ii em mængden). 

Det er lykkedes over al made, herre! 

KEJSER JULIAN. 

Hvem er de, disse skamløse? 

HÅRSKÆREREN EUNAPIOS. 

Nogle af dem er borgere her af staden; men 
de fleste skal være flygtende landmænd fra Kappa- 
dokia. 

KEJSER JULIAN. 

Jeg vil ikke se dem. Fremad, har jeg befalet! 

FANGERNES SANG 
(nærmere). 

Saligt, med henfarne blodvidner mødes, 
saligt, martyriets krans at fa. 

KEJSER JULIAN. 

De afsindige. Ikke så nær til mig! Vagt, vagt 

(Begge tog er imidlertid stødt sammen i trengselen. Apollon toget nødes 

til at gøre holdt, medens toget med fangerne, mænd i lænker, omgivne 

af soldater og ledsagede af en stor menneskemængde, skrider forbi.) 

K VINDEN PUBLIA. 

Mit barn! Hilarion! 

HILARION 
(blandt fangerne). 

Glæd dig, min moder! 

KEJSER JULIAN. 

arme forvildede! Når jeg hører vanvidet så- 
ledes tale ud af eder, . da tviler jeg næsten på, at 
jeg har ret til at straffe eder. 

EN ANDEN STEMME 
(blandt fangerne). 

Til side; tag ikke tornekronen fra os. 

KEJSER JULIAN. 

Nat og rædsel, — hvilken røst er det! 

VAGTFØREREN. 

Herre, det var denne, som talte. 

(han steder frem en af fangerne, en ung mand, der holder en halvvoksen 
yngling ved hånden.) 

KEJSER JULIAN 
(med et skrig). 

Agathon! 

FANGEN 

(ser på ham og tier). 

KEJSER JULIAN. 

Agathon, Agathon! Svar mig; er du ikke 
Agathon? 

FANGEN. 

Jo. 

KEJSER JULIAN. 

Du imellem disse! Tal til mig! 

AGATHON. 

Jeg kender dig ikke. 

KEJSER JULIAN. 

Du kender mig ikke? Du véd ikke, hvem 
jeg er? 

AGATHON. 

Jeg véd, at du er jordens herre; derfor kendes 
jeg ikke ved dig. 

KEJSER JULIAN. 

Og barnet — ? Er det din unge broder? 

(til vagtføreren.) 

Denne mand må være uskyldig. 



Digitized by 



Google 



303 

HÅRSKÆREREN EUNAPIOS. 

Herre, denne mand er just lederen af det hele. 
Han har selv tilståt det; ja, han har endog rost sig 
af sin gerning. 

KEJSER JULIAN. 

Så sælsomt kan da hunger og sygdom og ulykke 
fbrvilde et menneskes sind. 

(til fangerne.) 

Sig blot med et ord, at I angrer, og der skal 
intet ondt tilføjes eder. 

KVINDEN PUBLIA 

(skriger). 

Sig det ikke, Hilarion! 

AGATHON. 

Vær stærk, kære" broder! 

KVINDEN PUBLIA. 

Gå, gå til det, som venter dig, min eneste! 

KEJSER JULIAN. 

Hør og betænk jer, I andre — 

AGATHON 

(til fangerne). 

Vælg mellem Kristus og kejseren! 

FANGERNE. 

Lovet være Herren i det høje! 

KEJSER JULIAN. 

Forfærdeiig er Galilæerens vildledende magt 
Dette må knækkes. Forbi dem, de vederstyggelige! 
De skygger for glæden; de mørkner dagen med sin 

rugende dødslængsel. — Fløjtespillere , — mænd, 
kvinder, — stem i! Sang, — sang til pris for liv 
og lys og lykke! 

APOLLON-TOGET 

(synger). 

Dejiigt at køles af rosernes krans; 
dejligt at vugges i soldagens glans! 

FANGETOGET. 

Saligt at sænkes i blodryldte grave; 
saligt at afdø mod himmelens have! 

APOLLON-TOGET. 

Dejligt at ånde i virakens flod. 

FANGETOGET. 

Saligt at kvæles i osende blod. 

APOLLON-TOGET. 

Nydelsens fyldte flømmende skåler 
rigt du, Apollon, din dyrker tilmåler. 

FANGETOGET. 

Fræsende brandsår og flåede ben ' 
heles af Én! 

APOLLON-TOGET. 

Dejligt at juble i solhåbs-gløden ! 

FANGETOGET. 

Saligt at våndes i bloddåbsdøden ! 

(Begge tog har under sangen passeret hinanden. Mængde på torvet 
ser til i dump stilhed.) 

(Den hellige lund omkring Apollons tempel. Forhallen, båren af søjler, 

og hvortil en bred trappe fører op, ses mellem træerne i baggrunden 

til venstre.) 

(en mængde mennesker løber forskrækkede og under høje klageråb om- 
kring i lunden. Langt borte høres musiken fra festtoget) 

KVIN DE R. 

Forbarmelse! Nu skalv jorden igen! 

EN FLYGTENDE MAND. 

Hvilken rædsel! Tordenslag under fødderne — 

EN ANDEN MAND. 

Var det virkelig så? Var det jorden, som skalv? 

EN KVINDE. 

Følte du det ikke? Træet der svajed, så det 
suste i løvkronen. 

MANGE STEMMER. 

Hør, hør, hør! 

NOGLE. 

Det er vogne inde på brostenene. 

ANDRE. 

Det er trommer. Hør musiken — ; kejseren 
kommer! 

(apollon-tooet ses kommende fra højre side gennem lunden og opstiller 
sig under spil af fløjter og harper i en halvkreds foran templet.) 

KEJSER JULIAN 
(vendt imod templet, med oprakte hænder). 

Jeg mod tager varslet! — 

Så nær har jeg aldrig følt mig i forbund med 
de udødelige guder. 

Buesvingeren er iblandt os. Jorden drønner 
under hans hæl, således, som den drønnede fordum, 
da han i vrede tramped den trojanske strandbred. 

HENRIK IBSENS SAMLEDE VÆRKER. V. '20 

Men det er ikke imod os, at han retter det 
rynkede bryn. Det er imod hine ulykkelige, som 
hader ham og hans solskinnende rige. 

Ja, — så visst, som lykkens eller ulykkens fylde 
giver den rette målestok for gudernes yndest imod 
de dødelige, — så visst åbenbarer sig her forskellen 
imellem os og hine. 

Hvor er Galilæerne nu? Nogle under bøddelens 
hænder, andre flygtende i de trange stræder, askegrå 
af rædsel, med udspilte øjne, — et skrig meliem de 
halvåbne tænder — , og med håret rejsende sig i 
skræk eller afrevet i fortvilelse. 

Og hvor er vi? Her, i Dafnes friske lund, hvor 
dryaders duftende ånde køier vore tindinger, — her, 
foran den herliges herlige tempel, ombølget af lyrers 
og af fløjters klang, — her, i lys, i lykke, i tryghed, 
og med guden selv åbenbaret iblandt os. 

Hvor er Galilæernes gud? Hvor er Jøden, hin 
korsfæstede tømmermandssøn? Lad ham åbenbare 
sig. Han vogter sig nok! 

Og derfor sømmer det sig vei at fylde hellig- 
dommen. Der vil jeg med egne hænder forrette den 
tjeneste, som så langt fra tykkes mig ringe og 
upassende, at jeg tvert om sætter den over enhver 
anden. 

(Han går i spidsen for toget genuem folkemænijden hen imod templet.) 

EN STEMME 
(råber i trængselen). 

Stands, ugudelige! 

KEJSER JULIAN. 

En Galiiæer iblandt os? 

DEN SAMME STEMME. 

Ikke videre, gudsfornægter! 

KEJSER JULIAN. 

Hvo er den mand, som taler? 

ANDRE STEMMER I HOBEN. 

En Galilæer-prest. En blind olding. Her står han. 

ATTER ANDRE. 

Væk, væk med den skamløse! 

(En gammel blind mand, i prestelig klædning, og støttet af to, li gel ed es 

presteligt klædte, yngre mænd, stedes frem så han kommer til at stå 

nedenfor tempeltrappen og foran kejseren.) 

KEJSER JULIAN. 

Ah, hvad må jeg se! Sig mig, gamle mand, 
er ikke du biskop Maris af Kalkedon? 

DEN GAMLE MAND. 

Jo, jeg er denne vor kirkes uværdigste tjener. 

KEJSER JULIAN. 

Den uværdigste kald er du dig; og jeg tror ikke, 
at du har så ganske uret. Hvis jeg ikke fejler, har 
du været en af dem, som ivrigst har sat splid imel- 
lem GaliJæeme indbyrdes. 

BISKOP MARIS. 

Jeg har gjort det, som tynger mig dybere ned 
i anger. Da du tog herredømmet, og dit sindelag 
rygtedes, da omspændtes mit hjerte af en usigelig 
angst. Alderdpmssvækket, og blind, som jeg var, 
gav jeg ikke den tanke rum, at sætte mig op i mod 
jordens mægtige herre. Ja, — Gud være mig nådig 
— jeg forlod den hjord, jeg var sat til at skærmc, 
drog mig forsagt ud af alt det, som truende samlede 
sig om Herrens menighed, og søgte ly her i Syrien 
på min landgård — 

2§* 

KEJSER JULIAN. 

Se, se; yderst sælsomt! Og du, denne forsagte 
mand, som før har skattet kejserens yndest så højt, 
du træder nu frem for mig, som du nys har gjort, 
og kaster mig et forhånelsens tilråb lige i ansigtet! 

BISKOP MARIS. 

Nu frygter jeg dig ikke længer; thi nu har 
Kristus helt og holdent mit hjerte. I kirkens træng- 
sels-tid gik dens lys og herlighed op for mig. Alt 
det blod, du udgyder, — ai den vold og uret, som 
du øver, skriger imod himien, slår med væide til- 
bage, runger for mit døve øre og viser mig i min 
blind beds nat, li vad vej jeg har at gå. 

KEJSER JULIAN. 

Drag hjem, gamle mand! 

BISKOP MABIS. 

Ikke før du har lovet at afstå fra denne din 
djævelske fremfærd. Hvad tænker du på? Vil støvet 
rejse sig imod ånden? Vil jordens herre styrte him- 
lens herre? Ser du da ikke, at vredens dag er over 
os for dine synders skyld? Kilderne udtørres, lige- 
som øjne, der har grædt sig læns. Sky erne, der 
skulde lade frugtbarhedens manna falde over os, 
drager vore hoveder forbi og udgyder sig ikke. Den 
jord, som har været forbandet siden dagenes morgen, 
den skælver og bæver under kejserens blodskyld! 

KEJSER JULIAN. 

Hvad gunst venter du af din gud for denne 
overvættes nidkærhed, tåbelige olding? Håber du 
på, at din galilæiske mester, lig fordum, skal gøre 
et underværk og skænke dig dit syn igen? 

BISKOP MARIS. 

Jeg har det syn, jeg ønsker; og jeg takker 
Herren, at han slukte mit legemlige øje, så jeg for- 
skånes for at se den mand, der går i en grufuldere 
nat end jeg. 

KEJSER JULIAN. 

Plads for mig! 

BISKOP MARIS. 

Hvorhen? 

KEJSER JULIAN. 

I sol-kongens hus. 

BISKOP MARIS. 

Du går ikke. Jeg forbyder dig det i den 
enestes navn! 

KEJSER JULIAN. 

Vanvittige gubbe! — Væk med ham! 

BISKOP MARIS. 

Ja, læg hånd på mig! Men hvo der vover det, 
hans hånd skal visne. Vredens Gud skal åbenbare 
sig i sin vælde — 

KEJSER JULIAN. 

Din gud er ingen vældig gud. Jeg skal vise 
dig, at kejseren er stærkere end han — 

BISKOP MARIS. 

Fortabt! — Så lyser jeg da forbandelsen over 
dig, du kirkens frafaldne son! 

LÆREREN HEKEBOLIOS 

(blegl. 

Herre og kejser, lad ikke dette ske! 

BISKOP MARIS 
(med hoj røst). 

Forbandet være du, Julianos Apostata! For- 
bandet være du. kejser Julian! Gud Herren har ud- 
spyttet dig af sin mund! Forbandet være dine øjne 
og dine hænder! Forbandet være dit hoved og al 
din gem ing! 

Ve, ve, ve over apostaten! Ve, ve, ve 

(Et hult rullende dren fornemmes. Templets tag og søjler vakler og synes 
at styrte sammen under et tordnende brag, medens hele bygningen ind- 
hylles i en støvsky. Mængden udstøder et forfærdelsens skrig; mange 
flygter, andre falder til jorden. En stund er der åndeløs stilhed. Lidt 
efter lidt synker støvskyen, og man ser Apollons tempel i ruiner.) 

BISKOP MARIS 
(hvis begge ledsagere er flygtede, står alene og siger dæmpet): 

Gud talte. 

KEJSER JULIAN 
(bleg og med dæmpet røst). 

Apollon talte. Hans tempel var besmittet; der- 
for knuste han det. 

BISKOP MARIS. 

Og jeg siger dig, det var den Herre, som lagde 
Jerusalems tempel i grus. 

KEJSER JULIAN. 

Hvis så er, da skal Galilæerens kirker stænges, 
og hans prester skal under svøbeslag piskes til at 
rejse dette tempel igen. 

BISKOP MARIS. 

Prøv, afmægtige! Hvo mægted at rejse Jeru- 
salems tempel, da Golgatas fyrste havde lyst for- 
styrrelsen over det? 

KEISER JULIAN. 

Jeg skal mægte det! Kejseren skal mægte det! 
Eders gud skal gøres til løgner. Sten på sten skal 
jeg opbygge hint Jerusalems tempel, i pragt og her- 
lighed, som det var i Salomos dage. 

BISKOP MARIS. 

Ikke sten skal det lykkes dig at føje til sten; 
thi det er forbandet af Herren. 

KEJSER JULIAN. 

Vent, vent; du skal få se — ifald du kunde 
se — du, som står der forladt og hjælpeløs, fam- 
lende ud i natten uden at vide, hvorhen du skal 
flytte din fod. 

BISKOP MARIS. 

For mig lyser det lyn, som engang skal slå dig 
og dine. 

(Han famler sig nd. kejser julian står ti lb age, omringet af en lidon 
bleg og skrækslagen skare.) 

(I Antiokia. En åben søjlegang med billedstøtter og et vandspring foran. 

På venstre side, inde i søjlegangen, fører en trappe op til det kejserlige 

palats.) 

(en skare hofmænd, lærere, digtere og talere, bland t dem livuegen 

oribases og digteren herakleos, er forsamlet, - dels inde i søjlegangen, 

dels foran omkring vandspringet; de fleste af dem er klædte i forrevne 

kapper med filtret hår og skæg.) 

DIGTEREN HERAKLEOS. 

Dette levnet holder jeg ikke længe ud. Stå op 
med solen; gå i koldt bad, løbe og fægte sig træt 
bagefter — 

LIVLÆGEN ORIBASES. 

Det er dog alt tilhobe ret sundt. 

DIGTEREN HERAKLEOS, 

Er det også sundt at æde havtang og rå fisk? 

EN HOFMAND. 

Er det sundt at skulle sluge kødet i store styk- 
ker, ganske blodigt, som det kommer fra slagteren? 

DIGTEREN HERAKLEOS. 

Kød har jeg ikke set meget af i den sidste uge. 
Det meste går til ofringerne. Jeg tror, at inden føje 

tid vil man kunne sige om de hojst ærværdige guder, 
at de er de eneste kødædere i Antiokia. 

LIVLÆGEN 0R1BASES. 

Du er endnu den gamle spottefugl, o Herakleos! 

DTGTEREN HERAKLEOS. 

Ej, hvad tænker du, ven? Det være langt fra 
mig at spotte kejserens vise forordninger. Velsignet 
være kejser Julian! Træder han ikke i de udødeliges 
fodspor? Thi, sig mig, synes der ikke at være ind- 
ført en viss sparsomhed også i det guddommelige 
hushold? 

EN HOFMAND. 

Ha-ha-ha; du har ikke så ganske uret. 

DIGTEREN HERAKLEOS. 

Se blot til Kybele, denne fordum så overflødige 
gudinde, hvis billede kejseren nylig har genfundet i 
en askegrube — 

EN ANDEN HOFMAND. 

Det var i en møgdynge — 

DIGTEREN HERAKLEOS. 

Vel troligt; Kybele har jo med det frugtbar- 
gørende at skaffe. Men se blot til denne gudinde, 
siger jeg; — til trods for de hundrede bryster, flyder 
hun hverken af mælk eller honning. 

(En kreds af leende tilhørere har samlet sig om ham. Mens han taler 
er kejser julian kommen frem oppe på trappen i søjlegangen uden at 
bemærkes af dem, der står nedenfor. Han bærer en pjaltet kappe, sam- 
menbunden med et reb; hår og skæg er uredt, lingrene tilsmudsede 
af blæk; i begge hænder, under armene og indstukne i bæltet holder 
han bunker af pergamentruller og papirer. Han stand ser og lytter til 
herakleos med alle tegn på forbittrelse.) 

DIGTEREN HERAKLEOS 
(vedblivende). 

Ja, det lader virkelig til, at denne verdens amme 
er bleven gold. Man skulde næsten tro, hun var 
kommen ud over den alder, da kvinderne — 

EN HOFMAND 
(som har fåt eje på kejsoren). 

Fy, fy, Herakleos, — skam dig dog! 

KEJSER JULIAN 
(giver hofmanden et vink, at han skal tie). 

DIGTEREN HERAKLEOS 

(fortsætler). 

Så lad hende fare. Men går det ikke ligeså 
med Ceres? Lægger hun ikke for dagen en højst 
sørgelig — jeg kunde næsten kalde det kejserlig — 
gærrighed? Ja, tro mig, havde vi lidt mere sam- 
kvem med det høje Olymp nuomstunder, vilde vi få 
mange lignende ting at høre. Jeg tør sværge på, 
at nektar og ambrosia tilmåles så knapt, som vel 
inuligt. Zeus, hvor må du ikke være bleven 
slunken! 0, du skalkagtige Dionysos, hvor meget 
er der vel nu tilovers af dine lænders fylde? 0, 
du lystne, let-rødmende Venus, — o, du alle ægte- 
mænd nærgående Mars — ! 

KEJSER JULIAN 

(i fuld vrede). 

0, du højst uforskammede Herakleos! 0, du 
lumpne, galdespyende giftmund — 

DIGTEREN HERAKLEOS. 

Ah, min nådige kejser! 

KEJSER JULIAN. 

0, du frække forhåner af alle ophøjede ting! 

Så det skulde altså times mig, — det, at måtte høre 
din kvækkende tunge i den samme stund jeg træder 
fra min bogsal ud i den friske morgenluft! 

(han kommer nærmere.) 

Véd du, hvad jeg her holder under min venstre 
arm? Nej, det véd du ikke. Det er et stridsskrift 
imod dig, du bespottelige og gækkelige Herakleos! 

DIGTEREN HERAKLEOS. 

Hvad, min kejser, — imod mig? 

KEJSER JULIAN. 

Ja, et stridsskrift imod dig. Et stridsskrift, som 
jeg i denne nat har forfattet i vrede. Eller måtte jeg 
kanske ikke optændes til vrede over din højst usøm- 
melige opførsel igår? Hvad var det, du tillod dig 
i læresalen i mit og mange andre alvorlige mænds 
pAhør? Måtte vi ikke flere timer i rad døje hine 
skammelige fabler om guderne, som du gav til bedste? 
Hvor turde du komme frem med slige opdigtelser? 
Var det ikke løgn alt tilhobe fra først til sidst? 

DIGTEREN HERAKLEOS. 

Ak, min kejser, hvis du kalder det at lyve, så 
har både Ovid og Luk i an løjet. 

KEJSER JULIAN. 

Hvad andet? 0, jeg kan ikke udsige, hvilken 
harme der betog mig, da jeg fornam, hvor din ublu 
tale bar hen. „Menneske, lad intet overraske dig", 
således fristedes jeg til med komedieskriveren at 
udbryde, da jeg hørte dig, lig en ragget bondekøter, 
fremgø — ikke taknemmelighedsråb, men nogle urime- 
lige ammestue-fortællinger, der til og med var tåbe- 
ligt affattede. Thi disse vers var slette, Herakleos; 
— jeg har vist det her i skriftet. 

Ja, hvilken lyst følte jeg ikke til at rejse mig 
fra mit sæde og gå bort, da jeg så dig fremføre 
både Dionysos og hin store udødelige, efter hvem 
du er opkaldt, ligesom på et theater. Men når jeg 
betvang mig og blev siddende, så kan jeg forsikkre 
dig, at det skede mindre af hensyn til digteren end 
til skuespillerne — om jeg tør kalde dem så. Dog 
skede det mest af hensyn til mig selv. Thi måtte 
jeg ikke nære frygt for, at det skulde se ud, som 
om jeg flygtede lig en opskræmt due? Se, derfor 
lod jeg mig ikke mærke med noget, men foreholdt 
mig i stilhed hiut vers af Homer: 

„Bær det, mit hjerte, en stakket tid; tungere ting 

har du udholdt. 
Tål, som før, at en galen hund håner de evige guder". 

Ja, vi får vel døje dette og mere. Tiden er ikke 
bedre end som så. Vis mig den lykkelige, hvem 
det blev forundt at bevare sine øjne og ører ubesmit- 
tede i denne jernalder! 

LIVLÆGEN ORIBASES. 

Jeg beder dig, min høje herre, at du ikke for- 
ivrer dig? Lad det være dig en trøst, at vi alle 
hørte med uvilje på denne mands tåbeligheder. 

KEJSER JULIAN. 

Det er ingenlunde sandt! Jeg mærkede på de 
flestes ansigter noget ganske andet end uvilje, hver 
gang denne skamløse gøgler fremplaprede sine utér- 
ligheder og derhos så sig om i kredsen med et fedt 
smil, ret som om han havde gjort noget, der var at 
rose sig af. 

DIGTEREN HERAKLEOS. 

Ak, min kejser, jeg er højst ulykkelig — 

KEJSER JULIAN. 

Ja, det må du vel være; thi det er i sandhed 
ikke småting, dette. Eller har kanske ikke fortæl- 
lingerne om guderne en stor hensigt og et vigtigt 
mål? Er ikke disse fortællinger blevne til i det øje- 
med at føre menneskeånden ad en både behagelig 
og let vej opad til de løndomsfulde boliger, hvor 
den højeste gud hersker, — og derved gøre sjælene 
dygtige til at forenes med ham? Hvad ellers? Er 
det ikke af denne grund, at de gamle digtere opfandt 
deslige fortællinger, og er det ikke derfor, at både 
Platon og andre gentog dem, eller vel endog for- 
oged deres tal? Jeg siger eder, at udenfor dette 
ojemærke er hine fortællinger kun til nytte for børn 
og barbarer, — ja, knapt nok det. Men var det da 
born og barbarer, du havde for dig igår? Hvorfra 
hon lor du den dristighed at tale til mig, som om 
jeg var ol barn? Mener du, at du er bleven en 
vismand og har fåt ret til vismandens frisprog, fordi 
du har iført dig en forreven kappe og tåget tigger- 
staven i hånd? 

EN HOFMAND. 

0, hvor sandt sagt, min kejser! Nej, nej, der 
hører visselig mere til. 

KEJSER JULIAN. 

Så? Gør der virkelig? Og hvad da? Kanske 
det, at lade håret gro og aldrig at rense sine negler? 
0, du hykleriske Kleon! Men jeg kender eder alle 
iilhobe. Her i skriftet har jeg givet eder et navn, 
som — ; nu skal I få høre — 

(Han blader i papirbunkerne. I det samme kommer talehen libanios, 
rigt klædt og med en hovmodig mine, ind fra højre.) 

LIVLÆGEN ORIBASES 

(dæmpet). 

Ah, hvilket held at du kom, højt hædrede Li- 
banios ! > 

KEJSER JULIAN 
(fremdeles bladende). 

Hvor står det dog — ? 

TALEREN LIBANIOS 

(til ORIBASES). 

Hvad held mener du, ven? 

LIVLÆGEN ORIBASES. 

Kejseren er i stor vrede; dit komme vil for- 
milde ham. 

KEJSER JULIAN. 

Ah, se her har jeg det — 

(fortrædelig.) 

Hvad vil det menneske? 

LIVLÆGEN ORIBASES. 

Herre, det er — 

KEJSER JULIAN. 

Godt, godt, godt! Nu skal I få høre, om jeg 
kender eder eller ikke. Der gives iblandt de ulykke- 
lige Galilæere et antal rasende, som kalder sig bod- 
færdige. Disse kaster vrag på alt jordisk gods, men 
kræver dog store gaver af alle de tåbelige, der hylder 
dem lig hellige og næsten tilbedelsesværdige. Se, 
disse folk ligner I, på det nær, at jeg intet skænker 
eder. Thi jeg er ikke så tåbelig som hine. Ja, jti, 
hvis jeg ikke var fast i det stykke, så vilde I snart 
overløbe hoffet med eders uforskammethed. Eller gør 
I det ikke allerede? Er der ikke mange iblandt 

eder, som vilde komme igen, selv om jeg jog dem 
bort? 0, mine kære venner, hvad skal dette føre 
til? Er I visdomselskere? Er I efterfølgere af 
Diogenes, hvis klædning og lader I har tåget på? 
I sandhed, man ser eder ikke nær så ofte i lære- 
salene som hos min skatmester. 0, hvor er dog 
ikke visdommen bleven en jammerlig og foragtelig 
ting for eders skyld! 0, I hyklere og højst uvidende 

talere! 0, I men hvad vil dog den fede mand 

hist henne? 

LIVLÆGEN ORTBASES. 

Herre, det er stadsforstanderen — 

KEJSER JULIAN. 

Stadsforstanderen får vente. De sager, her 
handles om, går foran alle ringere ting. Eller hvad? 
Denne mand har en så utålmodig mine. Er det da 
så vigtigt — ? 

TALEREN LIBANIOS. 

Ingenlunde, herre; jeg kan komme igen en 
anden dag. 

(han vil gå.) 
LIVLÆGEN ORIBASES. 

Herre, kender du ikke denne udmærkede mand 
igen? Det er veltalenhedslæreren Libanios. 

KEJSER JULIAN. 

Hvad? Libanios? Umuligt, Libanios — den 
uforlignelige Libanios — skulde være her? Hvor er 
det tænkeiigt? 

TALEREN LIBANIOS. 

Jeg trode kejseren vidste, at borgerne i An- 
tiokia havde valgt mig til formand for stadsforstan- 
derne. 

■KEJSER JULIAN. 

Sikkerlig vidste jeg det. Men da jeg holdt mit 
indtog i staden og forstanderne kom mig imøde for 
at hilse mig med en tale, da så jeg mig forgæves 
om efter Libanios. Libanios var ikke iblandt dem. 

TALEREV LIBANIOS. 

Kejseren havde ikte ytret noget ønske om at 
høre Libanios tale ved den lejlighed. 

KEJSER JULIAN. 

Taleren Libanios burde vide, hvad kejseren 
ønsker i så made. 

TALEREN LIBANIOS. 

Libanios vidste ikke, hvad tid og adskillelse 
kunde have virket. Libanios fandt det derfor sømme- 
ligst at stille sig blandt mængden. Der stod han 
på et visselig" ikke ubemærkeligt sted; men det be- 
hagede ikke kejseren at lade sine øjne falde på ham. 

KEJSER JULIAN. 

Jeg trode dog, at du dagen efter modtog mit 
brev — ? 

TALEREN LIBANIOS. 

Priskos, din nye ven, bragte mig det. 

KEJSER JULIAN. 

Og ikke des mindre — eller maske derfor — 
holdt du dig borte — ? 

TALEREN LIBANIOS. 

Hovedpine og vigtige sysler — 

KEJSER JULIAN. 

Ak, Libanios, fordum gjorde du dig ikke så 
kostbar. 

TALEREN L1BANI0S. 

Jeg kommer, når man indbyder mig. Skulde 
jeg være påtrængende? Skulde jeg gå den af kej- 
seren højt hædrede Maximos i vejen? 

KEJSER JULIAN. 

Maximos viser sig aldrig ved hoffet. 

TALEREN LIBANIOS. 

Rimeligt nok. Maximos holder selv hof. Kej- 
seren har jp indrømmet ham et helt palats. 

KEJSER JULIAN. 

0, min Libanios, har jeg ikke indrømmet dig 
mit hjerte? Hvor kan du da misunde Maximos hans 
palats? 

TALEREN LIBANIOS. 

Jeg misunder ingen. Jeg misunder ikke engang 
mine medbrødre Themisteos og Mamertinos, skønt 
du har vist dem så store prøver på din yndest. Ej 
heller misunder jeg Hekebolios, hvis ejendomme du 
har forøget med så anselige gaver. Ja, jeg er endog 
glad ved, at jeg er den eneste, hvem du intet har 
skænket. Thi jeg fatter vel grunden til denne und- 
tagelse. Du har villet, at dit kejserriges stæder skal 
have overflod på alt, og fornemmelig på veltalenhed, 
vel vidende, at dette er den udmærkelse, som skiller 
os fra barbarerne. Nu har* du frygtet for, at jeg — 
ligesom visse andre — skulde blive lunken i min 
kunst, hvis du skænkte mig rigdom. Kejseren har 
derfor foretrukket at lade sin ungdomslærer forblive 
fattig, på det at han kunde knyttes desto fastere til 
sin håndtering. Det er på denne vis jeg udtyder 
en adfærd, som har forundret nogle, hvis navne jeg 
helst fortier. Det er for statens hæders og vels 

HENRIK IBSENS SAMLEDE VÆBKER. V. Sl 

skyld, at du ikke har givet mig noget. Du vil, at 
jeg skai mangle rigdom, for at jeg kan have over- 
flod på veltalenhed. 

KEJSER JULIAN. 

Og jeg, min Libanios, har også fattet grunden 
til, at min ungdomslærer har ladet mig blive her 
i Antiokia i flere måneder uden at fremstille sig. 
Libanios har rimeligvis ment, at de tjenester, som 
hans fordums lærling kan have ydet guderne og 
staten eller videnskaben, ikke var store nok til med 
rette at fortjene lovprisning af den mand, der kaldes 
veltalenhedslærernes konge. Libanios har sagtens 
ment, at ringere talere egnede sig bedst for så mid- 
delmådige ting. End videre har vel Libanios und- 
ladt alt dette af omsorg for mit sinds ligevægt. Ja, 
du har visselig frygtet for at se kejseren beruset af 
overmod, ravende, lig den, der i tørstighed har 
drukket med altfor stort begær af en løvkranset vin- 
skål, dersom du ødslede på ham noget af den kunst, 
som alle Grækere beundrer hos dig, og derved i 
visse måder hævede ham til gudernes højde ved at 
udgyde for ham et så kostbart oflPer. 

TALEREN LIBANIOS. 

Ak, min kejser, ifald jeg kunde tro, at min tale 
rummede en sådan magt — 

KEJSER JULIAN. 

Og det skulde du ikke kunne tro, du uforligne- 
lige ven? 0, gå fra mig, jeg er vred på dig, Liba- 
nios! Men det er elskerens vrede imod den han 
elsker. 

TALEREN LIBANIOS. 

Er det virkelig så? 0, min kronede broder, 
lad mig da sige dig, at siden din hidkomst er ingen 

dag gåt til ende, uden at jeg har forbandet den 
stand haftighed, som ikke tillod mig at gøre det første 
skridt. Mine venner lod — ikke uden et visst skin 
af ret — give tilkende, at du skulde have foretaget 
denne lange rejse nærmest for at se mig og høre 
mig tale. Men Julian selv lod ikke høre fra sig. 
Hvad skulde jeg så gøre? Skulde jeg smigre den 
kejser, hvem jeg elskede som menneske? 

KEJSER JULIAN 
(omfavner og kysser ham). 

Min Libanios? 

TALEREN LIBANIOS 
(kysser kejser julian i gen). 

Min ven og broder! 

LIVLÆGEN ORIBASES. 

Hvor hædrende for begge! 

HOFMÆND Og LÆRERE 

(klapper i hænderne). 

Hvor skønt! Hvor ophøjet! 

KEJSER JULIAN. 

0, Libanios, du slemme ven, — hvor kunde du 
bære over dit hjerte at forholde mig dette glædelige 
øjeblik i så lang en tid? I de uger og måneder jeg 
ventede på dig, var mit åsyn indhyllet i et skytisk 
mørke. 

TALEREN LIBANIOS. 

Ak, du var dog bedre stillet end jeg; thi du 
havde dog nogen, med hvem du kunde tale om din 
fraværende ven. 

KEJSER JULIAN. 

Sig ikke så. Jeg havde kun de stakkels for- 

21* 

elskedes trøst; den nemlig, bedrøvet at gentage dit 
navn og udråbe: Libanios, Libanios! 

TALEREN LIBANIOS. 

Ah, mens du talte så til den tomme luft, talte 
jeg til mit kammers fire vægge. De fleste af døgnets 
timer tilbragte jeg i sengen og udmalede mig, hvem 
der nu var hos dig, — snart denne, snart hin. For- 
dum var det anderledes, sagde jeg til mig selv, — 
da var det mig, som havde Julians øre. 

KEJSER JULIAN. 

Og imidlertid lod du mig sygne hen af længsel. 
Se nå mig. Er jeg ikke bleven et århundrede ældre? 

TALEREN LIBANIOS. 

0, er da ikke jeg undergåt en lige så stor for- 
andring? Du kendte mig jo ikke igen. 

KEJSER JULIAN. 

Dette møde har for os begge været et bad, 
hvoraf vi opstiger helbredede. 

(de omfavner og kysser hinanden på ny.) 

Og nu, min inderlig kære, nu siger du mig, 
hvad der idag har drevet dig hid; thi jeg kan ikke 
tvile på, at du kommer i et særligt ærende. 

TALEREN LIBANIOS. 

Min længsel fraregnet — er det så. Gid en 
anden var udsendt i mit sted! Men den hæders- 
plads, hvortil borgernes tillid har kaldt mig, gør mig 
det til pligt at bære det ene som det andet. 

KEJSER JULIAN. 

Tal, min Libanios, og sig, hvori jeg kan 
tjene dig. 

TALEREN LIBANIOS. 

Lad mig da begynde med at sige dig, at denne 
stads indvånere er nedsunkne i sorg, fordi du har 
tåget din nåde fra dem. 

KEJSER JULIAN. 

Hm -! 

TALEREN LIBANIOS. 

Og denne sorg har været parret med angst og 
uro siden Alexandros, den nye statholder, tiltrådte 
sit embede. 

KEJSER JULIAN. 

Aha; så! 

TALEREN LIBANIOS. 

Denne ophøjelse af en sådan mand kom os 
visselig uventet. Alexandros har hidtil kun forvaltet 
ringe embeder, og det på en made, som ikke kunde 
forhverve ham borgernes agt eller kærlighed. 

KEJSER JULIAN. 

Jeg véd det godt, Libanios! 

TALEREN LIBANIOS. 

Alexandros er voldsom i al sin færd, og retfær- 
digheden gælder ikke stort i hans øjne — 

KEJSER JULIAN. 

Jeg véd det; jeg véd det altsammen. Alexandros 
er en rå mand uden sæder og uden veltalenhed. 
Alexandros har ingenlunde fortjent en så stor op- 
højelse. Men du kan sige Antiokias borgere, at de 
har fortjent Alexandros. Ja, de havde, om muligt, 
fortjent en endnu værre hersker, de gærrige og ulær^ 
villige mennesker. 

TALEREN LIBANIOS. 

Det er altså, hvad vi frygtede; det er en straf — 

KEJSER JULIAN. 

Hør mig, Libanios! Hvorledes kom jeg hid? 
Med fortrøstning til denne stads indbyggere. An- 
tiokia, som sol -kongen særligt bar kåret til sit 
sæde, skulde hjælpe mig at gøre god igen al den 
uret og utaknemmelighed, som så længe har været 
øvet imod de udødelige. Men hvorledes har I mødt 
mig? Nogle med trods, andre med lunkenhed. Hvad 
må jeg ikke opleve her? Driver ikke hin Kappa - 
dokier, Gregor fra Nazianz, endnu omkring i staden 
og ophidser de uvidende Galilæere med sine forvovne 
taler? Er der ikke opståt en digter iblandt dem — 
en viss Apollinaris — som øger deres vildfarelser lige 
til afsind med sine vilde sange? 

Og hvad må jeg ikke erfare andetsteds fra? 
Har man ikke i Cæsaræa gjort alvor af sin trusel! 
Brudt Fortunas tempel ned! 0, skam og skændsel! 
Hvor var gudindens dyrkere imens? Mon de for- 
hindrede det? Nej, de lod det roligt ske, Libanios, 
skønt de burde have ofret livet for at forsvare hel- 
ligdommen. 

Men vent, vent! Galilæerne i Cæsaræa skal 
bøde med sit blod og hele staden skal gå op i ilds- 
luer, så snart jeg får tiden nogenlunde til min 
råd i gh ed. 

TALEREN LIBANIOS. 

Herre og ven, — hvis du vilde tillade mig — 

KEJSER JULTAN. 

Tillad mig først. Ja, sig selv, om jeg bør tåle 
dette? Sig om min nidkærhed kan bære over med 
deslige forhånelser imod de guddommelige, der stiller 

sig skærmende bag mig og over mig? Men hvad 
skal jeg gribe til? Har jeg ikke i lange nætter 
skrevet imod disse usalige vildfarelser, — skrevet, 
Libanios, således at mine øjne er bleven røde og 
mine fingre sorte af blæk? Og hvad mener du, det 
har frugtet? Spot har jeg fåt til tak, ikke alene 
•af de vildfarende selv, men endog af dem, der siger, 
at de deler mine meninger. Ja, og som topmål på 
alle disse harmeligheder må jeg idag opleve at se 
dig her som talsmand for nogle borgere, der fører 
klage over Alexandros, om hvem det dog må siges, 
at han gør sit bedste for at holde Galilæerne 
tømme. 

TALEREN LIBANIOS. 

0, min ophøjede ven, — at han det gør, er 
netop vor grund til klage. 

KEJSER JULIAN. 

Hvad må jeg høre af dig! 

TALEREN LIBANIOS. 

Det er ikke med min gode vilje, at jeg går 
stadens ærende. I forsamlingen lagde jeg borgerne 
på hjerte, at til dette hverv måtte de vælge byens 
mest udmærkede mand, derved givende tilkende, at 
jeg ikke ønskede at kåres. Til trods for dette finger- 
peg faldt valget dog på mig, som visselig ikke — 

KEJSER JULIAN. 

Godt, godt, godt! Men at jeg af din mund, o 
Libanios, må høre — ! 

TALEREN LIBANIOS. 

Jeg beder min kronede broder betænke, at jeg 
taler i stadens navn. Hvad mig selv angår, da 
skatter jeg de udødelige guder så højt som nogen. 

Hvad vilde veltalenhedens kunst være uden de for- 
tællinger, som digterne i de fremfarne tider efterlod 
os? Er ikke disse fortellinger at ligne ved et koste- 
ligt bergværk, hvoraf en dannet taler kan smede sig 
både våben og prydelser, når han forstår at nytte 
metallet med skønsomhed? Ja, hvor vilde ikke vis- 
dommens regler falde flade og usmagelige, når de 
skulde udtrykkes uden billeder og lignelser, hentede 
fra det overjordiske? 

Men sig, o ven, — kan du håbe at finde denne 
synsmåde hos hoben, besynderligen i en tidsalder 
som vor? Jeg forsikrer dig, i Antiokia står det i 
al fald ikke så vel til. Borgerne her — både Gali- 
læerne og de bedre oplyste — har i de senere år 
levet med hinanden uden at agte synderligt på des- 
lige ting. Der gives knapt nogen husstand i staden, 
hvor der ikke hersker forskellige meninger om det 
guddommelige. Men dette har, indtil for kort tid 
siden, ikke forstyrret det gode forhold. 

Nu er det blevet anderledes. Man er begyndt 
at drøfte lære imod lære. Der er kommen splid 
imellem de nærmeste slægtninge. Ja, nylig har en 
borger, hvis navn jeg nødig vil nævne, gjort sin søn 
arveløs, fordi det unge menneske sagde sig løs fra 
Galilæernes samfund. Handel og vandel lider under 
alt dette, dobbelt føleligt nu, da dyrtid hersker og 
hungersnød står for døren. 

KEJSER JULIAN. 

Nok, nok, — mere end nok, Libanios! I klager 
over dyrtid. Men sig mig, om overdådigheden nogen - 
sinde har blomstret mere end nu? Står skueplndsen 
nogen dag tom, når det rygtes, at en ny løve er 
kommen fra Afrika? Da der i forrige uge var tale 
om for dyrtidens skyld at udvise af staden alle dag- 

drivere og lediggængere, krævede så ikke borgerne 
med høje råb, at der skulde gøres en undtagelse 
med fægterne og danserinderne ; thi dem mente man 
ikke at kunne være foruden! 

Ak, vel må guderne slå hånden af eder i vrede 
over eders dårlighed! Der er visdomslærere nok i 
denne stad; men hvor er visdommen? Hvorfor træder 
så få i mit fodspor? Hvorfor blir man stående ved 
Sokrates? Hvorfor går man ikke et lidet stykke 
videre og følger Diogenes eller — om jeg så tør 
sige — mig, da vi dog fører eder til lykken? Thi 
er ikke lykken formålet for al visdomslære? Og 
hvad er lykken andet end det, at være i overens- 
stemmelse med sig selv? Kræver ørnen guldfjære? 
Ønsker løven sig klør af sølv? Eller eftertragter 
granattræet at bære frugter af funklende stene? Jeg 
siger eder, at intet menneske har ret til at nyde, 
forinden han har vist sig hærdet nok til at bære 
nydelsens savn. Ja, han tør end ikke berøre nydel- 
sen med sin fingerspids, før han er i stand i il at 
træde den under fødder. 

Ah, sandelig, der er langt frem. Men jeg vil 
lægge al min kraft på dette. For disse tings skyld 
vil jeg opgive andre, som også er vigtige. Perser- 
kongen har — ængstet ved min nærmelse — gjort 
mig fredstilbud. Dem tænker jeg at gå ind på for 
at få frie hænder til at oplyse og forbedre eder, I 
ulærvillige ! Hvad det øvrige angår, da blir det som 
det er. Alexandros skal I beholde. Se til at komme 
ud af det med ham. 

Dog, min Libanios, vil jeg ikke det skal hede, 
at jeg har ladet dig gå fra mig i unåde — 

TALEREN LIBANIOS. 

Ah, min kejser — 

KEJSER JULIAN. 

Du talte med en viss bitterhed om, at jeg havde 
skænket Themisteos og Mamertinos meget. Men fra- 
tog jeg dem ikke også noget? Fratog jeg dem ikke 
min daglige omgang? Dig agter jeg at skænke noget 
mere end hine. 

TALEREN LIBANIOS. 

Ak, hvad siger du, min ophøjede broder! 

KEJSER JULIAN. 

Jeg agter ikke at skænke dig guid eller sølv. 
Så tåbelig var jeg kun i den første tid, indtil jeg 
så, hvorledes man stimled sammen om mig, lig tør- 
stige høstfolk om en kilde, alle puffende og stødende 
hverandre, alle fremrækkende den hule hånd for at 
få den fyldt først og få den fyldt højest til randen. 
Jeg er bleven klogere siden. Navnlig tror jeg det 
må siges, at visdommens gudinde ikke har unddraget 
mig sin bistand ved de handlinger, jeg har foretaget 
til denne stads bedste. 

TALEREN LIBANIOS. 

Visselig, visselig! 

KEJSER JULIAN. 

Derfor overdrager jeg dig, o min Libanios, at 
forfatte en lovtale over mig. 

TALEREN LIBANIOS. 

Ah, hvilken hæder — ! 

KEJSER JULIAN. 

Du skal affatte den med særligt øjemærke på 
de velgerninger, hvorfor Antiokias borgere skylder 
mig taknemmelighed, Jeg håber du vil affatte den 

således, at den blir både taleren og genstanden vær- 
dig. Dette hverv, min Libanios, være min gave til 
dig. Jeg véd ikke noget bedre at skænke en mand 
som dig. 

TALEREN LIBANIOS. 

0, min kronede ven, hvilken overvættes nåde. 

KEJSER JULIAN. 

Og nu vil vi gå til fægtesalen. Derpå, mine 
venner, vandrer vi gennem gaderne for at give disse 
opblæste indfødte et gavnligt forbillede på tarvelig- 
hed i klædedragt og nøjsomhed i sæder. 

LIVLÆGEN ORIBASES. 

Gennem gaderne, herre? Ak, i denne middags- 
hede — 

EN HOFMAND. 

0, herre, hav mig undskyldt, men jeg føler mig 
højst upasselig — 

DIGTEREN HERAKLEOS. 

Jeg også, nådigste herre! Hele denne morgen- 
stund har jeg kæmpet med en kvalme i maven — 

KEJSER JULIAN. 

Så tag et brækmiddel ind, og se til at kaste 
eders uvidenhed op med det samme. 

0, Diogenes, — hvilke efterfølgere har du ikke! 
De skammer sig ved at bære din kappe på åben 
gåde. 

(han går i vrede bort gennem søjlegangen. ) 

(En ringe gade udkanten af staden. I husrækken til venstre ligger en 

lid en kirke.) 

(en stor mængde ve klagende kristne er forsamlede, salmedigteren 

apollinaris og læreren kyrillos er iblandt dem. KviNDER med børn 

på armene udstøder høje jammerråb. gregor fra nazianz går igennem 

gaden.) 

KVINDER 

(løber til og holder ham fast ved hans klædning). 

Ak, Gregor, Gregor, — tal til os! Trøst os i 
denne vånde. 

GREGOR FRA NAZIANZ. 

Kun én kan trøste her. Hold fast ved ham. 
Hold eder tæt ind til Herren og hyrden. 

EN K VINDE. 

0, véd du det, du Guds mand, — kejseren har 
befalet, at alle vore hellige skrifter skal opbrændes! 

GREGOR FRA NAZIANZ. 

Jeg har hørt det; men jeg kan ikke tro på slig 
dårskab. 

SALMEDIGTEREN APOLLINARIS. 

Det er sandhed. Alexandros, den nye stat- 
holder, har udskikket soldater, som gennemsøger 
vore brødres huse. Selv kvinder og børn piskes til- 
blods, hvis de står i mistanke for at holde bøger 
skjult. 

LÆREREN KYRILLOS. 

Kejserens bud gælder ikke Antiokia alene, — 
ikke Syrien alene; det gælder riget og den hele jord. 
Hver skreven tøddel, som handler om Kristus, skal 
udslettes af tilværelsen og af de troendes minde. 



børn! 



SALMEDIGTEREN APOLLINARIS. 

0, I mødre, græd over eder selv og over eders 

Den tid vil komme, da I skal kives med dem, 
1 nu bærer på eders arme, om hvad der rettelig 
stod i det tabte Guds-ord. Den tid vil komme, da 
eders børnebørn skal spotte over eder og ikke vide, 
hvo og hvad Kristus var. 

Den tid vil komme, da det skal være udslettet 
af hjerterne, at verdens frelser engang led og døde. 

Den sidste troende skal gå blind i sin grav, og 
fra den stund skal Golgata være bortvejret af jorden, 
ligervis som det sted, hvor Edens have lå. 

Ve, ve over den nye Pilatus! Han nøjes ikke, 
som hin, med at døde frelserens legeme. Han myr- 
der ordet og læren! 

K VINDER NE 
(afriver sit hAr og sønderflænger sine klætler). 

Ve, ve, ve! 

GREGOR FRA NAZIANZ. 

Og jeg siger eder, vær trøstige! Gud dør ikke. 
Det er ikke fra Julian, at faren kommer. Faren har 
været der, længe før ham, i vore hjerters svaghed 
og splidagtighed. 

LÆREREN KYRILLOS. 

0, Gregor, hvor tør du kræve, at vi skal blive 
standhaftige midt under disse rædsler? — Brødre og 
søstre, — véd I, hvad der er hændt i Arethusa? De 
vantroende har mishandlet Markos, den gamle biskop, 
slæbt ham efter håret gennem gaderne, kastet ham 
i kloakerne, trukket ham besudlet og blødende op 
igen, oversmurt ham med honning og hejset ham op 
i et træ, udsat for stik af hvepser og giftfluer. 

GREGOR FRA NAZIANZ. 

Og har da ikke Guds kraft just herligt åben- 
baret sig i Markos? Hvad var Markos tilforn? En 

mand af tvilsom tro. Ja, da urolighederne brød ud 
i Arethusa, flygted han endog af staden. Men se, — 
neppe havde han i sit skjul erfaret, at de rasende 
mennesker hævnede biskoppens flugt på skyldløse 
brødre, førend han frivillig vendte tilbage. Og hvor- 
ledes bar han ikke de pinsler, som forferdede hans 
bødler selv således, at de, for at kunne trække sig 
med et slags ære tilbage, tilbød at slippe ham imod 
at betale en yderst ringe sum? Var ikke hans svar: 
nej, — og nej, og atter nej? Gud Herren var hos 
ham. Han hverken døde eller gav efter. Hans 
ansigt viste hverken forferdelse eller utålmodighed. 
I træet, hvor han hang, priste han sig lykkelig, fordi 
han var løftet nogle trin nærmere imod himlen, mens 
de andre, som han sagde, kravlede om på den 
flade jord. 

LÆREREN KYRILLOS. 

Der må være sket et under med denne stand- 
haftige olding. Havde du, ligesom jeg, hørt skrigene 
fra fengslet den dag i sommer, da Hilarion og de 
andre pintes — ! De ligned ingen andre skrig, — 
ufrivilligt, brølende, blandende sig med hvislende 
lyd, hver gang jernet, hvidglødende, grov sig ind i 
det flåede kød. 

SALMED1GTEREN APOLLINARIS. 

0, Kyrillos, glemmer du sangen, som løste 
skrigene af? Sang ikke Hilarion i døden? Sang 
ikke hin heltemodige kappadokiske dreng, indtil han 
udgav sin ånd under pinernes hænder? Sang ikke 
Agathon, dette barns broder, indtil en afmagt betog 
ham og han vågned op i vanvid? 

Sandelig siger jeg eder, så længe sangen runger 
over vor nød, så længe skal ikke Satan sejre! 

GREGOR FRA NAZIANZ. 

Vær trøstige. Elsk hverandre og lid for hver- 
andre, således som Serapion i Doristora nylig led for 
sine brødre, der han for deres skyld lod sig hudflette 
og kaste levende i smelteovnen. 

Se, se, — har ikke Herrens hævnende hånd 
allerede knyttet sig imod de ugudelige. Eller har 
I ikke fornummet budskabet fra Heliopolis under 
Libanon? 

SALMEDIGTEREN APOLLINARIS. 

Jeg véd det. Midt under Afrodite-festens utér- 
ligheder brød hedningerne ind i vore hellige søstres 
hus, krænkede kv inderne, myrdede dem under pinsler, 
som ikke kan udsiges — 

KVINDERNE. 

Ve, ve! 

SALMEDIGTEREN APOLLINARIS. 

— ja, der var nogle af de elendige, som åbnede 
et af blodvidnernes legemer, rev indvoldene ud og 
åd leveren rå! 

KVINDERNE. 

Ve, ve, ve! 

GREGOR FRA NAZIANZ. 

Vredens Gud krydrede måltidet. Hvorledes er 
det bekommet dem? Rejs til Heliopolis, og I kan 
få se hine mænd med forrådnelsens gift i alle årer, 
med øjnene og tænderne udfaldne, røvede mælets og 
forstandens brug. Rædsel har slåt staden. Mange 
hedninger har omvendt sig siden hin nat. 

Derfor frygter jeg heller ikke dette uheldsvangre 
dyr, som har rejst sig imod kirken; jeg frygter ikke 
denne Helvedes kronede lejesvend, som pønser på at 

fuldbyrde arvefiendens værk. Lad ham falde over os 
med ild, med sværd, med vilde dyr på skuepladsen! 
Ja, skulde hans vanvid end drive ham videre, end 
sket er til denne dag, — hvad gør så det til sagen? 
Imod alt dette er der en lægedom og en vej til sejr! 

K VINDERNE. 

Kristus, Kristus! 

ANDRE STEMMER. 

Der er han! Der kommer han! 

NOGLE. 

Hvem? 

ANDRE. 

Kejseren ! «Morderen ! Gudsfienden ! 

GREGOR FRA NAZIANZ. 

Stille! Lad ham drage forbi i taushed! 

en afdeling af de kejserlige hustropper kommer gen nem gaden. Der- 
etter følger kejser juLiAN r ledsaget af hofmænd og visdomsvenner, alle 
omgivne af vagt. en anden afdeling palats-soldater, anførte af hoveds- 

HANDEN FROHENTINOS, slutter toget.) 

EN KVINDE 
(sagte til de andre). 

Se, se, han har hyllet sig i pjalter, som en 
betler. 

EN ANDEN KVINDE. 

Han må være fra sig selv. 

EN TREDJE KVINDE. 

Gud har allerede slåt ham. 

EN FJERDE KVINDE. 

Gem eders børn ved brystet. Lad ikke deres 
øjne se rædselen. 

KEJSER JULIAN. 

Ej, ej, er ikke dette alt tilhobe Galilæere? Hvad 
gør I her i solskinnet, på åben gåde, I mørkets 
yngel? 

GREGOR FRA NAZIANZ. 

Du har stængt vore kirker; derfor står vi uden- 
for og priser Herren vor Gud. 

KEJSER JULIAN. 

Se, det er dig, Gregor? Ja, du driver jo endnu 
om her. Men vogt dig; længe tåler jeg det ikke. 

GREGOR FRA NAZIANZ. 

Jeg søger ikke bloddøden; ja, jeg ønsker den 
ikke engang; men tilskikkes den mig, så sætter jeg 
min ære i at dø for Kristus. 

KEJSER JULIAN. 

Eders talemåder trætter mig. Jeg vil ikke se 
eder her. Hvorfor holder I jer ikke i eders stinkende 
huler? Gå hjem, siger jeg! 

EN KVINDE. 

0, kejser, hvor er vore hjem? 

EN ANDEN KVINDE. 

Hvor er vore huse? Hedningerne har plyndret 
dem og jaget os ud. 

STEMMER I HOBEN. 

Dine soldater har tåget vor ejendom fra os! 

ANDRE STEMMER. 

0, kejser, kejser, hvorfor har du tåget vor 
ejendom? 

HENRIK IBSENS SAMLEDE VÆRKER. V. 22 

KEJSER JULIAN. 

Det spørger I om? Jeg skal sige jer det, I 
uvidende mennesker! Har man tåget eders ejendom 
fra eder, så er det sket af omsorg for eders sjæles 
vel. Har ikke Galilæeren sagt, at I ikke skal eje 
sølv eller guid? Har ikke eders mester lovet eder^ 
at I engang skal opfare til himmels? Burde 1 da 
ikke takke mig, fordi jeg gør eder farten så let som 
muligt? 

VISDOMSVENNERNE. 

0, uforligneligt sagt! 

SALMEDIGTEREN APOLLINARIS. 

Herre, du har frataget os det, som er mere end 
sølv og guid. Du har frataget os Guds eget ord. 
Du har frataget os vore hellige skrifter. 

KEJSER JULIAN. 

Jeg kender dig nok, du huløjede salmesanger f 
Du er jo Apollinaris? Og jeg mener, at om jegf 
tager eders urimelige bøger fra eder, så vil du snart 
være mand for at digte noget ligeså urimeligt ihob. 
Men jeg siger dig, at du er en ussel bogskriver og 
versemager! Ved Apollon, ingen ret Græker vilde 
tåge dine vers i sin mund. Det skrift, du nylig har 
sendt mig, og som du har været fræk nok til at 
kalde „Sandheden", det kan jeg lade dig vide, at 
jeg har læst, forståt og fordømt. 

SALMEDIGTEREN APOLLINARIS. 

Det er muligt, at du har læst det; men du har 
ikke forståt det; thi havde du forståt, så havde du» 
ikke fordømt. 

KEJSER JULIAN. 

Ha-ha; det modskrift, jeg har i arbejde, skal 

vise, at jeg har forståt. — Men hvad angår hine 
bøger, hvis tab I nu hyler og jamrer over, så kan 
jeg sige jer, at I om føje tid skal komme til at agte 
dem ringere, såsom det vil vise sig, at hin Jesus 
af Nazareth har været en løgner og bedrager. 

KVINDERNE. 

Ve os; ve os! 

LÆREREN KYRILLOS 

(trader frem af hoben). 

Kejser, — hvad sagde du der? 

KEJSER JULIAN. 

Har ikke den korsfæstede Jøde forkyndt, at 
Jerusalems tempel skal ligge i grus til dagenes ende? 

LÆREREN KYRILLOS. 

Så vil ske! 

KEJSER JULIAN. 

0, I dårer! I denne stund står krigsøversten 
Jovian med to tusend arbejdere i Jerusalem og rejser 
templet i al dets herlighed. Vent, vent, I stivnak- 
kede tvilere, — I skal erfare, hvem der er mægtigst, 
kejseren eller Galilæeren. 

LÆREREN KYRI LLOS. 

Herre, det skal du til din rædsel selv erfare. 
Jeg taug, indtil du bespottede den hellige og kaldte 
ham en løgner; men nu vil jeg sige dig, at ikke et 
fnug mægter du imod den korsfæstede! 

KEJSER JULIAN 

(tvinger sig) 

Hvo er du, og hvad heder du? 

22* 

LÆREREN KYRILLOS 

(nærmere). 

Det skal du høre! Først og fremst heder jeg 
en kristen, og det er et såre hæderfuldt navn; thi 
det skal ingensinde udslettes af jorden. 

Dernæst bærer jeg også navnet Kyrillos, og 
under det navn er jeg kendt mellem brødre og søstre. 

Men bevarer jeg det første navn uplettet, da 
høster jeg et evigt liv til løn. 

KEJSER JULIAN. 

Du tager fejl, Kyrillos! Du véd, jeg kender 
noget til de løndomsfulde ting i eders lære. Tro 
mig, — han, du sætter din lid til, er ikke en sådan, 
som du forestiller dig. Han er selv død, og virkelig 
død, på den tid da Romeren Pontius Pilatus var 
statholder i Jødeland. 

LÆREREN KYRILLOS. 

Jeg tager ikke fejl. Det er dig selv, kejser, 
der fejler i dette. Det er dig, som har givet afkald 
på Kristus i det øjeblik, han skænkte dig herredøm- 
met over jorden. 

Derfor forkynder jeg dig i hans navn, at han 
snart vil fratage dig både herredømmet og livet, og 
da skal du for sent erkende, hvor stærk han er, han, 
som du i din blindhed foragter. 

Ja, ligesom du har forglemt hans velgerninger, 
således skal han ikke give sin kærlighed råderum, 
idet han rejser sig for at straffe dig. 

Du har omstyrtet hans altere, — han skal ned- 
styrte dig af dit kejsersæde. Du har fundet din 
glæde i at træde hans lov under fødder, den samme 
lov, som du selv engang forkyndte for de troende. 
På samme vis skal Herren træde dig under sin hæl. 
Dit legeme skal vejres bort i de vilde vinde, og din 



Digitized by 



Google 



341 

sjæl skal fare did ned, hvor der er større pinsler, 
end dem, du kan udtænke for mig og mine! 

(Kvinderne flokker sig under grad og veklage om ktrillos.) 
KEJSER JULIAN. 

Jeg vilde gerne skånet dig, Kyrillos! Guderne 
er mine vidner, at jeg ikke hader dig for din tros 
skyld. Men du har forhånet min kejserlige magt og 
myndighed, og det må jeg straffe. 

(til høvedsmanden for vagten.) 

Fromentinos, før denne mand i fængsel, og lad 
bøddelen Tyfon give ham så mange svøbeslag, som 
nødvendigt, for at få ham til at udsige, at kejseren 
og ikke Galilæeren har al vælde på jorden. 

GREGOR FRA NAZIANZ. 

Vær stærk, min broder Kyrillos! 

LÆREREN KYRILLOS 
(med oprakte hænder). 

Jeg salige, som får lide til Herrens ære! 

(Soldaterne griber ham og slæber ham ud.) 

KVINDERNE 
(i grad og klage). 

Ve os! Ve, ve over fornægteren! 

KEJSER JULIAN. 

Driv dem fra hinanden, disse rasende! Lad dem 
udjages af staden som oprørere. Jeg tåler ikke 
længere denne trods og vederstyggelighed! 

(Vagten driver den jamrende mængde ind i sidegaderne. Kun kejseren 
og hans feige bliver tilbage. Da bemærker man, liggende foran kirke* 
døren, og hidtil skjult, en mand i sønderrevne klæder og med aske strød 
på sit hoved.) # 



Digitized by 



Google 



342 

EN SOLDAT 
(stader til ham med lanseskaftet).* 

Op, op; pak dig! 

MANDEN 

(ser op). 

Træd under fødder dette sløve salt, som er 
vraget af Herrens hånd! 

KEJSER JULIAN. 

0, evige guder, — Hekebolios — ! 

HOFMÆNDENE. 

Ah, i sandhed, — Hekebolios! 

LÆREREN HEKEBOLIOS. 

Jeg heder ikke så mere! Jeg er navnløs. Jeg 
har svigtet den dåb, som gav mig navn! 

KEJSER JULIAN. 

Rejs dig, ven! Dit sind er sygt — 

LÆREREN HEKEBOLIOS. 

Judas's£broder er pestbefængt. Vig fra mig — 

KEJSER JULIAN. 

0, du vankelmodige mand — 

LÆREREN HEKEBOLIOS. 

Vig fra mig, frister! Tag dine treti sølvpenge 
igen! Står der ikke skrevet: du skal forlade hustru 
og børn for Herrens skyld? Og jeg — ? For hustrus 
og børns skyld har jeg forrådt Herren, min Gud! 
Ve, ve, ve! 

(han kaster sig igen ned på sit ansigt.) 
KEJSER JULIAN. 

Slig van vids ild tænder disse skrifter over jorden. 

Og jeg skulde ikke brænde dem? 

Vent! Inden et år er omme, skal Jødetemplet 
«tå rejst igen på Zions berg, — lyse med sit guld- 
tags pragt over landene og vidne: løgner, løgner, 
løgner! 

(han går ilsomt derfra, fulgt af vigd omsvermerne.) 



■(Landevej udenfor staden. Til venstre ved vejkanten står Kybeles billed- 
støtte mel lem afhugne træstubber. Et stykke derfra, imod venstre, er 
en kilde med en stenkumme. Det er henimod solnedgang.) 

(På et trin ved fodstykket af gudindens billede sidder en gammel prest 
med en tildækket kurv på skedet. Omkring stenkummen en flok mænd 
og kvinder, der henter vand. Kommende og gående ses fra og til på 
vejen. Fra venstre kommer farveren fokion, slet klædt, med en stor 
4>ylt på hovedet. Han møder hArskæreren eunapios, der kommer fra 
staden.) 

FARVEREN FOKION. ' 

Ej, se, — min ven Eunapios i fuld hofklædning! 

HÅRSKÆREREN EUNAPIOS. 

Tvi dig, at du spotter en fattig mand. 

FARVEREN FOKION. 

Kalder du det spot? Jeg mente, det var den 
iiøjeste ære. 

HÅRSKÆREREN EUNAPIOS. 

Du må så sige. Det er bleven en ære nu at 
gå i pjalter, besynderligen hvis de har ligget bra 
længe i en rendesten. 

FARVEREN FOKION. 

Hvorledes tror du alt dette vil ende? 



Digitized by 



Google 



344 



HÅRSKÆREREN EUNAPIOS. 

Det bryr jeg mig ikke om at tænke på. Jeg 
ved, hvorledes det er endt med mig, og det er nok. 

FARVEREN FOKION. 

Er du ikke længere i kejserens tjeneste? 

HÅRSKÆREREN EUNAPIOS. 

Hvåd skulde kejser Julian med en hårskærer? 
Lar han sit hår klippe? Eller lar han skæget 
studse, tror du? Han kæmmer det ikke engang. 
Men hvorledes går det med dig? Du ser heller 
ikke videre lykkelig ud. 

FARVEREN FOKION. 

Ak, Eunapios, purpurfarvernes tid er forbi. 

HÅRSKÆREREN EUNAPIOS. 

Ja, rigtig; nu farves kun kristen-rygge. Men 
hvad er det du slæber på? 

FARVEREN FOKION. 

Et knippe pilebark. Jeg skal farve narrekapper 
til visdomsvennerne. 

(en deling soldater kommer fra højre og stiller sig op ved Kybeles 
støtte.) 

FARVEREN FOKION 
(til en af mændene ved vandkummen). 

Hvad betyder dette? 

MANDEN. 

å 

Stenbilledet skal fores igen. 

FARVEREN FOKION. 

Vil kejseren ofre her iaften? 

EN ANDEN MAND. 

Ofrer han ikke både morgen og aften, — snart 
hist, snart her? 

EN KVINDE. 

Det er en ulykke for fattigfolk, at den nye 
kejser holder så meget af guderne. 

EN ANDEN KVINDE. 

Ej, Dione, sig dog ikke så. Skal vi ikke alle- 
sammen holde af guderne? 

DEN FØRSTE KVINDE. 

Jo, det kan være; men det er nu en ulykke 
alligevel — 

EN AF MÆNDENE 
(peger ud til højre). 

Vil I se, — der kommer han. 

(kejser julian kommer i presteklædning og med offerkniv, flere vis- 
domslærere, tempelprester, tjenere og vagt omgiver ham. Etter dem 
følger en skare mennesker dels spottende, dels forbittrede.) 

EN AF DE KOMMENDE. 

Der borte står gudinden. Nu skal I få se løjer. 

EN ÆLDRE MAND. 

Kalder du det løjer? Hvor mange sultne munde 
kunde ikke mættes med det, som her går tilspilde? 

KEJSER JULIAN 
(går hen imod støtten). 

0, dette syn! Det fylder mit hjerte med hen- 
rykkelse og mine øjne med vemods-tårer. 

Ja, tilvisse må jeg græde, når jeg tænker på, 
at denne ærefrygtbydende gudindes billede — om- 
styrtet af ufromme og forvovne hænder — i så lang 

en tid har henligget ligesom i en forglemmelsens 
søvn, — og det, til og med, på et sted, som jeg 
væmmes ved at beskrive. 

(Undertrykt latter bland t de nysgjerrige.) 

KEJSER JULIAN 
(vender sig barskt). 

Men jeg føler ikke mindre henrykkelse, når jeg 
betænker, at det var mig, hvem det blev forundt 
at udfri den guddommelige moder af en så uværdig 
tilstand. 

Og skulde jeg ikke henrykkes ved denne tanke? 
— Man siger om mig, at jeg har vundet nogle slag 
imod barbarerne og priser mig herfor. Hvad mig 
angår, så sætter jeg større pris på, hvad jeg udretter 
til gudernes bedste; thi dem skylder vi alle vore 
evner og al vor omtanke. 

(til dem ved vandkummen) 

For resten er det mig kært, at der dog gives 
nogle i denne halsstarrige stad, som ikke viser sig 
døve for mine opfordringer, men indfinder sig, så- 
ledes som sømmelig fromhed tilsiger, — og jeg tviler 
ikke på, at I har bragt anstændige offergaver med. 

(går hen til den gamle prest) 

Hvad ser jeg der? En eneste olding! Hvor er 
dine tempelbrødre? 

DEN GAMLE PREST. 

Herre, der er ingen af dem ilive uden jeg. 

KEJSER JULIAN. 

Uddød. Landevejen lagt i upassende nærhed 
forbi helligdommen. Den ærværdige lund nedhugget. — 
Gamle mand, — hvor er offerga verne? 

DEN GAMLE PREST 
(peger på kurven). 

Her, herre! 

KEJSER JULIAN. 

Godt, godt. Men det øvrige? 

DEN GAMLE PREST. 

Det er alt. 

(han åbner kurven.) 
KEJSER JULIAN. 

En gås! Så denne gås er alt? 

DEN GAMLE PREST. 

Ja, herre! 

KEJSER JULIAN. 

Og hvem var den fromme in and, der betænkte 
os med en så rundhåndet gave. 

DEN GAMLE PREST. 

Jeg selv har bragt den med. 0, herre, vredes 
ikke; jeg havde ikke flere end den ene. 

(Latter og mumien blandt de forsamlede.) 
DÆMPEDE STEMMER. 

Det er nok. En gås er mere end nok. 

KEJSER JULIAN. 

0, Antiokia, — du sætter min tålmodighed på 
en hård prøve! 

EN MAND I FLOKKEN. 

Først brød, siden offergaver! 

FARVEREN FOKION 
(puffer ham i siden). 

Godt sagt; godt sagt! 

EN ANDEN MAND. 

Giv borgerne at spise; guderne får hjælpe sig 
som de kan. 

EN TREDJE MAND. 

Vi havde det bedre her under Chi og Kappa! 

KEJSER JULIAN. 

Ej, I frække skralere! I med eders Chi og 
Kappa! I tror kanske ikke jeg véd, hvem I mener 
med Chi og Kappa? Ho-ho, jeg véd det godt. Det 
er jo blevet et gængs ord iblandt jer. I mener Kri- 
stus og Konstanzios. Men hines herredømme er forbi, 
og jeg skal vel hitte på midler til at bøje den trods 
og den utaknemmelighed, som I viser både imod 
guderne og imod mig. I opholder eder over, at jeg 
yder guderne de skyldige ofre. I spotter med, at 
jeg ifører mig en tarvelig klædning, og lader mit 
skæg gro uklippet. Ja, dette skæg er eder ret en 
torn i øjet! I kalder det, uden al ærbødighed, et 
bukkeskæg. Men jeg siger eder, I dårer, at det er 
et vismands-skæg. Ja, jeg skammer mig ikke ved 
at lade eder vide, at dette skæg huser utøj, ligervis 
som vidjekrattet huser vildt, — og dog bærer jeg 
dette mit forhånede skæg med større ære, end I 
eders glatragede hager! 

HÅRSKÆREREN EUNAPIOS 
(halvlydt). 

Dårligt talt; højst urimeligt! 

KEJSER JULIAN. 

Men tror I, jeg lader disse spotterier gå hen 
uden at svare? Nej, nej, I skal få andet at vide. 
Vent kun; I skal høre fra mig snarere end I tænker. 
Jeg udarbejder i denne tid et skrift, som heder 
„Skæg-haderen u . Og véd I, hvem dette skrift er 
rettet imod? Det er rettet imod eder, I Antiokias 
borgere, — ja, imod eder, hvem jeg i skriftet kalder 
„de uvidende hunde". Der skal I få mine grunde 

både for det ene og for det andet, som nu tykkes 
eder sælsomt i min adfærd. 

HØVEDSMANDEN FROMENTINOS 
(kommer fra højre). 

Høje kejser, jeg har et glædeligt budskab at 
bringe. Kyrillos er allerede falden til føje — 

KEJSER JULIAN. 

Ah, det tænkte jeg nok. 

HØVEDSMANDEN FROMENTINOS. 

Tyfon gjorde også sine sager fortræffeligt. Fan- 
gen blev bunden nøgen ved håndledene så højt under 
tåget, at hans tåspidser netop rørte jorden; derpå 
pisked Tyfon ham med en svøbe af okse-sener bag- 
fra, således at slagene traf rundt om brystet. 

KEJSER JULIAN. 

0, de lastefulde, som tvinger os til at bruge 
slige midler! 

HØVEDSMANDEN FROMENTINOS. 

For ikke at røve ham livet måtte vi til slut 
løslade den hårdnakkede mand. Da var han en stund 
ganske stille og syntes at betænke sig; men pludselig 
begærte han dog at fremstilles for kejseren. 

KEJSER JULIAN. 

Dette er mig såre kaert. Og du bringer ham hid? 

HØVEDSMANDEN FROMENTINOS. 

Ja, herre, — der kommer de med ham. 

(EN DELING SOLDATER fører LÆREREN KYRILLOS Oiellem sig.) 

KEJSER JULIAN. 

Ah, min gode Kyrillos, — du er ikke fuldt så 
kæphøj som sidst, ser jeg. 

LÆREREN KYRILLOS. 

Har du kanske i et dyrs eller en fugls indvolde 
udfundet, hvad jeg har at sige dig? 

KEJSER JULIAN. 

Nu, jeg tænker at jeg, uden varsler, tør tro, 
du er kommen til fornuft, at du afstår fra dine 
vildfarelser om Galilæerens magt, og at du nu er- 
kender både kejseren og vore guder for at være 
større end han. 

LÆREREN KYRILLOS. 

Bild dig ikke sligt ind. Dine guder er magtes- 

løse; og holder du fast ved disse stenbilleder, som 

hverken kan se eller høre, så vil du snart være 
ligeså magtesløs som de. 

KEJSER JULIAN. 

Kyrillos, — er dette, hvad du har at sige? 

LÆREREN KYRILLOS. 

Nej; jeg kommer for at takke dig. Før skalv 
jeg for dig og dine pinsler. Men i kvalens stund 
vandt jeg åndens sejr over det forkrænkelige. Ja, 
kejser, da dine lejesvende tænkte, jeg hang i vånde 
under fængselstaget, — da lå jeg, salig som et barn, 
i min frelsers arme; og da dine bødler tyktes, at de 
flængte strimler af mit legeme, da strøg Herren med 
sin lindrende hånd over sårene, tog tornekronen bort 
og påsatte mig livsens krone. 

Derfor takker jeg dig; thi intet menneske har 
vist mig en så stor velgerning som du. 

Og på det du ikke skal tro, jeg frygter dig her- 
efter, så se — 

(han slår sin kappe tilside, sønderriver sine sår og kaster stykker for 
kejserens fedder.)! 

— se, se; — mæt dig med mit blod, som du 

tørster efter! Men om mig skal du vide, at jeg 
mætter mig af Jesus Kristus. 

(Skrig af forfærdelse høres hlandt mængden.) 
FLERE STEMMER. 

Dette fører ulykke over os alle! 

KEJSER JULIAN 
(som er vegen tilbage). 

Hold denne vanvittige, at han ikke forgriber sig 
på os! 

(Soldater omringer kyrillos og slæber ham hen tiJ vandkummen; sam- 
tidigi høres sang af kvinder udenfor til højre.) 

KEJSER JULIAN. 

Se hist, Fromentinos, — hvad er det for et sæl- 
somt optog — ? 

HØVEDSMANDEN FROMENTINOS. 

Nådigste kejser, det er salmesyngerskerne — 

KEJSER JULIAN. 

Ah, hint forbund af rasende kvinder — 

HØVEDSMANDEN FROMENTINOS. 

Statholderen Alexandros har frataget dem nogle 
skrifter, som de holder for hellige. Nu udvandrer 
de af staden for at græde på kristengravene. 

KEJSER JULIAN 
(med knyttede hænder). 

Trods; trods — både fra kvinder og mænd! 

(den gamle publia og en stor skare kvinder kommer fremover lande* 
vejen.) 

DEN GAMLE PUBLIA 

(synger). 

Deres guder er marmor og sølv og guid. 
De skal smuldre i muld. 

K VINDERNES KOR. 

I muld; i muld! 

PUBLIA. 

De myrded vore brødre; de myrded vore sønner. 
Stig, sangens duer, med hævnens bønner! 

KVINDERNES KOR. 

Hævnens bønner! 

PUBLIA 

(får øje på kejseren). 

Der står han! Ve over den ugudelige, som har 
brændt Herrens ord! Tror du, at du kan opbrænde 
Herrens ord? Jeg skal sige dig, hvor ordet brænder. 

(huD griber en kniv fra en af offerpresterne, sønderskærer sit bryst og 
flænger i såret) 

Her brænder ordet. Brænd du vore bøger. 
Ordet skal brænde i menneskers hjerter indtil den 
yderste dag! 

(hun kaster kniven fra sig.) 

KVINDERNE 
(synger under stigende vildhed). 

Lad legemer myrdes; lad skrifter forgå. 
Ordet skal stå; — 
ordet skal stå! 

(De tager publia imellem sig og går videre udover landet) 
FOLK VED BRØNDEN. 

Ve os; Galilæernes gud er den stærkeste! 

ANDRE STEMMER. 

Hvad mægter alle vore guder imod denne ene? 

ATTER ANDRE. 

Ingen ofring! Ingen dyrkelse! Det vil opirre 
den forfærdelige imod os. 

KEJSER JULIAN. 

0, I dårer! I frygtér for at opirre en, som 
længst er død, — en falsk forkynder; — ja, I skal 
selv få se. Han er en løgner, siger jeg! Giv blot 
tål en liden tid endnu. Hver dag, hver time kan 
jeg vente budskab fra Jerusalem — 

KRIGSØVERSTEN JOVIAN 
(i støvede klæder, kommer med nogle ledsagere ilsomt fra højre). 

Nådigste kejser, tilgi v at din tjener søger dig her. 

KEJSER JULIAN 
(med et glædesskrig). 

Jovian! 0, glade budskab — ! 

• KRIGSØVERSTEN JOVIAN. 

Jeg kommer lige fra Jødeland. I palatset hørte 
jeg, du var her ude — 

KEJSER JULIAN. 

0, I prisværdige guder, — så skal dog ikke den 
synkende sol gå ned over løgnen! Hvor vidt er vi? 
Tal, min Jovian! 

KRIGSØVERSTEN JOVIAN 
(med et blik på mængden). 

Herre, — skal jeg fortelle alt? 

KEJSER JULIAN. 

Alt, alt, — fra først til sidst! 

KRIGSØVERSTEN JOVIAN. 

Jeg kom til Jerusalem med bygmesterne og 
soldaterne og de to tusend arbejdere. Vi gik straks 
i værk med at rydde grunden. Vældige rester af 
mure stod endnu igen. De faldt for vore hakker og 
brækstænger, let, som om en usynlig magt hjalp os 
at udslette dem — 

HENRIK IBSENS SAMLEDE VÆRKER. V. 23 

KEJSER JULIAN. 

Ser I; ser I vel! 

KRIGSØVERSTEN JOVIAN. 

Medens dette stod på, blev umådelige kalkdynger 
slæbt sammen til den nye bygning. Da opstod ganske 
uventet en hvirvlende storm, som spredte kalken lig 
en sky ud over den ganske egn. 

KEJSER JULIAN. 

Videre; videre! 

KRIGSØVERSTEN JOVIAN. 

Samme nat rysted jorden gentagne gange. 

STEMMER I MÆNGDEN. " 

Hører I? Jorden rysted. 

KEJSER JULIAN. 

Videre, siger jeg! 

KRIGSØVERSTEN JOVIAN. 

Vi lod dog ikke vort mod nedslå af dette sæl- 
somme tilfælde. Men da vi var trængt dybere ned 
i grunden og havde fåt åbnet de underjordiske hvæl- 
vinger, og stenbryderne gik ind i dem for at arbejde 
ved fakkelskin — 

KEJSER JULIAN. 

Jovian, — hvad så? 

KRIGSØVERSTEN JOVIAN. 

Herre, da brød en forfærdelig, en uhyre ildstrøm 
ud af hulerne. Et tordnende drøn rysted hele staden. 
Hvælvingerne søndersprængtes, hundreder af arbejdere 
dræbtes dernede, og de få, som redded sig, flygtede 
med sønderrevne lemmer. 

HVISKENDE STEMMER. 

Galilæernes gud! 

KEJSER JULIAN. 

Kan jeg tro alt dette? Så du det? 

KRIGSØ VERSTEN JOVIAN. 

Jeg var selv tilstede. Vi begyndte påny. Herre, 
i overvær af mange tus ender — forfærdede, knælende, 
jublende, bedende — gentog det samme vidunder sig 
to gange. 

KEJSER JULIAN 
(bleg og rystende). 

Og så — ? Med et ord, — hvad har kejseren 
udrettet i Jerusalem? 

KRIGSØVERSTEN JOVIAN. 

Kejseren har fuldbyrdet Galilæerens spådom. 

KEJSER JULIAN. 

Fuldbyrdet — 

KRIGSØVERSTEN JOVIAN. 

Ved dig blev det ord til fuld sandhed: ikke 
sten på sten skal lades tilbage. 

MÆND Og KVINDER. 

Galilæeren har sejret over kejseren! Galilæeren 
er større end Julian! 

KEJSER JULIAN 
(til kybeles prest). 

Du kan gå hjem, gamle mand! Og tag din gås 
med dig. Vi vil ikke foretage nogen ofring iaften. 

(vender sig til mængden.) 

Jeg hørte nogle her sige, at Galilæeren har 

sejret. Det kunde synes så; men jeg siger eder, 
det er en vildfarelse. I uvidende; I foragtelige 
dosmere, — I kan tro mig: det skal ikke vare længe, 
før bladet har vendt sig! Jeg skal — ; jeg skal — ! 
Ja, bi kun! Jeg forbereder mig allerede på et skrift 
imod Galilæeren. Det skal være i syv kapitler; og 
når hans tilhængere får det at læse, — og når der- 
hos „Skæg-haderen a — — 

Tag mig under armen, Fromentinos! Denne 
modstand har trættet mig. * 

I til vagten, idet han går forbi vandkummen.) 

Giv Kyrillos fri! 

I Han går med sit følge tilhage til staden.) 

MÆNGDEN VED BRØNDEN 
(råber efter ham under hånlatter). 

Der går offer-slagteren ! — Der går den raggede 
bjørn! — Der går abekatten med de lange arme! 



(Måneskinsnat. På Apollon-templets ruiner.) 

kejser julian og mystikeren maximos, begge i lange klæder, kommer 
frem mellem de omstyrtede søjler i baggrunden.) 

MYSTIKEREN MAXIMOS. 

Hvor hen, min broder? 

KEJSER JULIAN. 

Hvor der er ensomst. 

MYSTIKEREN MAXIMOS. 

Men her — i vederstyggeligheden ? Midt imellem 
grusdynger — ? 

KEJSER JULIAN. 

Er ikke den hele verden en grusdynge? 

MYSTIKEREN MAXIMOS. 

Du har dog vist, at det sunkne kan genoprejses. 

KEJSER JULIAN. 

Spottefugl! I Athen så jeg en skoflikker, som 
havde indrettet sig et lidet værksted i Theseus-templet. 
I Rom, hører jeg, er et hjørne af den juliske basilika 
gjort brugelig til bøffelstald. Kald også det at gen- 
oprejse ! 

MYSTIKEREN MAXIMOS. 

Hvorfor ikke? Sker ikke alle ting stykkevis? 
Hvad er helheden andet, end den fulde sum af samt- 
lige stykker? 

KEJSER JULIAN. 

Dårlig visdom! 

(peger på det omstyrtede Apollon-billede.) 

Se dette næseløse hoved. Se denne sønderknuste 
albue, — disse splintrede lænder. Er alle disse hæs- 
ligheders sum den hele fulde guddommelige fordums 
skønhed? 

MYSTIKEREN MAXIMOS. 

Hvoraf véd du, at hin fordums skønhed var 
skøn - i og for sig — undtagen i beskuerens fore- 
stilling? 

KEJSER JULIAN. 

Ak, Maximos, der er netop kernen. Hvad er 
i og for sig? Jeg véd intet at nævne efter denne dag. 

(han sparker til Apollon-hovedet.) 

Har du nogen tid været mægtigere i dig selv? 

Sælsomt, Maximos, at der kan ligge styrke i 
vildfarelsen. Se til Galilæerne. Og se til mig for- 
dum, da jeg holdt det for muligt at genoprejse den . 
faldne skønheds -verden. 

MYSTIKEREN MAXIMOS. 

Ven, — hvis vildfarelsen er dig en fornødenhed, 
så gå tilbage til Galilæerne. De vil tåge imod dig 
med åbne arme. 

KEJSER JULIAN. 

Du véd godt, at dette er ugørligt. Kejser og 
Galilæer! Hvorledes forene det modsigende? 

Ja, denne Jesus Kristus er den største oprører, 
som nogen tid har levet. Hvad var Brutus, — hvad 
var Kassius imod ham? De myrded kun den ene 
Julius Cæsar; men han myrder Cæsar og Augustus 
overhovedet. Eller er der at tænke på forligelighed 
mellem Galilæeren og kejseren? Er der rum for de 
to tilhobe på jorden? Og han lever på jorden, Max- 
imos, — Galilæeren lever, siger jeg, så grundigt end 
både Jøder og Romere bildte sig ind, at de havde 
dødet ham; — han lever i menneskenes opsætsige 
sind; han lever i deres trods og hån imod al synlig 
magt. 

„Giv kejseren, hvad kejserens er, — og Gud, 
hvad Guds er!" — Aldrig har menneskemund udtalt 
et underfundigere ord end dette. Hvad ligger der 
bagved? Hvad og hvor meget tilkommer kejseren? 
Dette ord er som en stridsklubbe, der slår kronen 
af kejserens hoved. 

MYSTIKEREN MAXIMOS. 

Da vidste dog den store Konstantin at komme 
til rette med Galilæeren, — og din forgænger ligeså. 

KEJSER JULIAN. 

Ja, den, der kunde være nøjsom, Hg hine. Men 
kalder du det at styre jordens rige? Konstantin 
udvided sit herredømmes grænser. Men drog han 
ikke grænserne snevert sammen om sin ånd og om 
sin vilje? I stiller den mand for højt, når I kalder 
ham den store. Min forgænger vil jeg ikke engang 
tale om, han var mere slave end kejser, og jeg kan 
ikke blive stående ved navnet. 

Nej, nej, der er ikke at tænke på forlig i disse 
ting. Og dog — at skulle give efter! 0, Maximos, 
ovenpå disse nederlag kan jeg ikke vedblive at være 
kejser, — og jeg kan heller ikke give afkald på at 
være det. 

Maximos, du som kan tyde varsler, hvis gåde- 
fulde mening er dulgt for alle andre, — du, som kan 
læse i de evige stjerners bog, — kan du sige mig 
udgangen på denne strid? 

MYSTIKEREN MAXIMOS. 

Ja, min broder, jeg kan sige dig udgangen. 

KEJSER JULIAN. 

Det kan du? Så sig den da! Hvo skal sejre, 
kejseren eller Galilæeren? 

MYSTIKEREN MAXIMOS, 

Både kejseren og Galilæeren skal gå under. 

KEJSER JULIAN. 

Gå under — ? Begge — ? 

MYSTIKEREN MAXIMOS. 

Begge. Om i vore tider, eller om hundreder af 
år, det véd jeg ikke; men ske skal det, når den 
rette kommer. 

KEJSER JULIAN. 

Og hvem er den rette? 

MYSTIKEREN MAXIMOS. 

Han, som skal opsluge både kejseren og Gali- 
læeren. 

KEJSER JULIAN. 

Du løser gåden med en end mørkere gåde. 

MYSTIKEREN MAXIMOS. 

Hør mig, sandhedsven og broder! Jeg siger, 
de skal begge gå under — men ikke forgå. 

Går ikke barnet under i ynglingen, og ynglingen 
igen i m anden? Men hverken barnet eller ynglingen 
forgår. 

0, du min elskede lærling, — har du glemt 
vore samtaler i Efesos om de tre riger? 

KEJSER JULIAN. 

Ah, Maximos, der ligger år imellem. Tal! 

MYSTIKEREN MAXIMOS. 

Du véd, jeg har aldrig billiget, hvad du, som 
kejser, har foretaget dig. Du har villet skabe yng- 
lingen om til barn igen. Kødets rige er opslugt af 
åndens rige. Men åndens rige er ikke det afsluttende, 
ligeså lidt som ynglingen er det. Du har villet 
hindre ynglingens vækst, — hindre ham fra at vorde 
mand. 0, du dåre, som har draget sværdet imod 
det vordende, — imod det tredje rige, hvor den tve- 
sidige skal herske! 

KEJSER JULIAN. 

Og denne — ? 

MYSTIKEREN MAXIMOS. 

Jødefolket har et navn for ham. De kalder ham 
Messias, og de venter på ham. 

KEJSER JULIAN 
(langt og tankefuldt). 

Messias? — Hverken kejser eller forløser? 

MYSTIKEREN MAXIMOS. 

Begge i en og en i begge, 

KEJSER JULIAN. 

Kejser-gud; — gude-kejser. Kejser i åndens rige 
— og gud i kødets. 

MYSTIKEREN MAXIMOS. 

Det er det tredje rige, Julian! 

KEJSER JULIAN. 

Ja, Maximos, det er det tredje rige. 

MYSTIKEREN MAXIMOS. 

I det rige er den foreiøbiges oprørs-ord vorden 
sandhed. 

KEJSER JULIAN. 

„Giv kejseren, hvad kejserens er, — og Gud, 
hvad Guds er." Ja, ja, — da er kejseren i Gud, og 
Gud i kejseren. — Ah, drømme, drømme; — hvo 
bryder Galilæerens magt! 

MYSTIKEREN MAXIMOS. 

Hvori ligger Galilæerens magt? 

KEJSER JULIAN. 

Jeg har forgæves grublet derover. 

MYSTIKEREN MAXIMOS. 

Der står skrevet etsteds: „du skal ikke have 
fremmede guder for mig u . 

KEJSER JULIAN. 

Ja — ja — ja! 

MYSTIKEREN MAXIMOS. 

Seeren fra Nazareth forkyndte ikke denne eller 
hin gud; han sagde: Gud er jeg; — jeg er Gud. 

KEJSER JULIAN. 

Ja, dette udenfor — ! Derfor er kejseren magtesløs. 
Det tredje rige? Messias? Ikke jøde-folkets, men 
ånds-rigets og verd ens -rigets Messias — ? 

MYSTIKEREN MAXIMOS. 

Gude-kejseren. 

KEJSER JULIAN. 

Kejser-guden. 

MYSTIKEREN MAXIMOS. 

Logos i Pan — Pan i Logos. 

KEJSER JULIAN. 

Maximos, — hvorledes vorder han? 

MYSTIKEREN MAXIMOS. 

Han vorder i den sig selv villende. 

KEJSER JULIAN. 

Min elskede lærer, — jeg må forlade dig. 

MYSTIKEREN MAXIMOS. 

Hvor går du hen? 

KEJSER JULIAN. 

Til staden. Perser-kongen har gjort mig freds- 
tilbud, som jeg i overilelse gik ind på. Mine sende- 
bud er alt undervejs. De skal indhentes og kaldes 
tilbage. 

MYSTIKEREN MAXIMOS. 

Du vil åbne krigen imod kong Sapores på ny? 

KEJSER JULIAN. 

Jeg vil, hvad Kyros drømte om og hvad Alex- 
ander prøved — 

MYSTIKEREN MAXIMOS. 

Julian ! 

KEJSER JULIAN. 

Jeg vil eje verden. — God nat, min Maximos! 

(hnn vinker med hånden til afsked og går hurtigt bort. maximos ser 
tankefuld efter ham.) 

SALMESYNGERSKERNES KOR 
(langt borte på martyr-gravene). 

Menneske-guder af sølv og guid, — 
I skal smuldre i muld! 

FJERDE AKT. 



i Ved kejser-rigets østlige grænse. Vildt berglandskab. En dyb dalkløft 
skiller den høje forgrund fra de bagenfor liggende fjelde.) 

(kejser julian, i krigsklæder, står tæt ude på en bergkant og ser ned i 
dybet. Lidt fra ham, til venstre, står hærføreren nevita, den persiske 

FYRST HORMISDAS, KRIGSØVERSTEN JOVIAN Og FLERE ANDRE BEFAL1NGSMÆND. 

Til højre, ved et råt opbygget sten alter, ligger spImanden num a og to 
andre etruskiske spAmænd, beskæftigede med at tåge varsler af et offer- 
dyrs indvolde. Længere mod forgrunden sidder mystikeren maximos på . 
eu sten, omringet af visdomslærerne priskos og k ytr on samt af flere 
andre. Fra og til drager mindre afdelinger af letbevæbnede over 
højden fra venstre til højre.) 

KEJSER JULIAN 
(peger nedad). 

Se, se, — legionerne bugter sig som en pantsret 
slange gennem kløften. 

HÆRFØREREN NEVITA. 

De, lige under os, i fåreskinds-vaniser, er Sky- 
terne. 

KEJSER JULIAN. 

Hvilke skærende hyl — ! 

HÆRFØREREN NEVITA. 

Det er Skyternes vanlige sang, herre! 

KEJSER JULIAN. 

Mere hyl end sang. 

HÆRFØREREN NEVITA. 

Nu kommer Armenierne. Arsakes fører dem selv. 

KEJSER JULIAN. 

De romerske legioner må allerede være ude på 
sletterne. Alle omboende folkeslag iler til og under- 
kaster sig. 

(han vender sig til krigsførerne.) 

På Eufrat ligger samlede de tolv hundrede skibe, 
som har alle vore forråd og fornødenheder inde. Jeg 
har nu fåt fuld visshed for, at flåden, gennem hin 
gamle kunstigt gravede rende, kan løbe op i Tigris. 
Hele hæren skal gå over på skibene. Deretter rykker 
vi fremad langs den østlige bred, så hurtigt, som 
modstrømmen tillader flåden at følge os. 

Sig mig, Hormisdas, hvad tro har du til disse 
forholdsregler? 

FYRST HORMISDAS. 

Uovervindelige hærfører, jeg véd, at det skal 
forundes mig under din sejrrige beskyttelse igen at 
betræde mit fedreland. 

KEJSER JULIAN. 

Hvilken lettende følelse at være ude af hine 
trangbrystede borgeres samkvem! Med hvilken skræk 
i øjnene løb de ikke rundt om min vogn, da jeg 
forlod staden? „Kom snart tilbage, og vær os da 
nådigere end nu u , skreg de. Jeg vender aldrig til- 
bage til Antiokia. Jeg vil ikke se denne utaknemme- 
lige stad mere. Når jeg har sejret, lægger jeg hjem- 
vejen over Tharses. 

(går hen til spAmændene.) 

Numa, — hvilke varsler for vort tog læser du 
denne morgenstund? 

SPÅMANDEN NUMA. 

Varslet fraråder dig i dette år at overskride dit 
riges grænser. 

KEJSER JULIAN. 

Hm! Hvorledes tyder du dette varsel, Maximos? 

MYSTIKEREN MAXIMOS. 

Jeg tyder det således: varslet tilråder dig at 
underlægge dig alt det land, du drager igennem? da 
overskrider du ikke dit riges grænser. 

KEJSER JULIAN. 

Således er det. Vi må give nøje agt på deslige 
underfulde tegn; thi der ligger som oftest en dobbelt 
mening i dem. Ja, det synes stundom, som om 
hemmelighedsfulde magter satte en glæde i at føre 
menneskene vild, især under store foretagender. Var 
der ikke også nogle, som vilde udtyde det til vor 
skade, at søjlegangen i Hierapolis styrted sammen og 
begrov et halvt hundrede soldater, just som vi drog 
gennem staden? Men jeg siger, at dette forkynder et 
dobbelt held. Thi først varsler det, at Perser-riget 
skal styrte sammen, og dernæst bebuder det os de 
ulykkelige Galilæeres undergang. Thi hine soldater, 
som dræbtes, — hvem var det vel? Det var gali- 
læiske strafsoldater , der kun højst ugerne gik i 
krigen og derfor af skæbnen tildeltes et på engang 
så brat og uhæderligt endeligt. 

KRIGSØVERSTEN JOVIAN. 

Nådigste kejser, hist kommer en høvedsmand 
fra fortropp erne. 

HØVEDSMANDEN AMMIAN 
(kommer fra højre). 

Herre, du har befalet mig at melde, om noget 
sælsomt skulde hænde ved udrykningen. 

KEJSER JULIAN. 

Nu ja! Er noget sådant hændt imorges? 

HØVEDSMANDEN AMMIAN. 

Ja, herre, et dobbelt varsel. 

KEJSER JULIAN. 

Ej, Ammian, — fortæl dog! 

HØVEDSMANDEN AMMIAN. 

Først, herre, tildrog det sig, da vi var kommen 
et stykke forbi landsbyen Zaita, at en løve af uhyre 
legemsstørrelse brød ud af tykningen og gik lige løs 
på vore soldater, der dræbte den med mange pileskud. 

KEJSER JULIAN. 

Ah! 

VISDOMSLÆRERNE. 

Hvilket lykkeligt varsel! 

FYRST HORMISDAS. 

Kong Sapores kalder sig landenes løve. 

SPÅMANDEN NUMA 
(beskæftiget ved alteret). 

Vend om; vend om, kejser Julian! 

MYSTIKEREN MAXIMOS. 

Gå modigt frem, du sejrs-kårne! 

KEJSER JULIAN. 

Vende om efter dette? Som løven hist foran 
Zaita, således skal landenes løve falde for vore pile. 

Eller har jeg ikke tidligere vidnesbyrd at støtte mig 
til, når jeg udtyder dette til vor fordel? Behøver 
jeg at minde så oplyste mænd om, at da kejser 
Maximian sejrede over Perser-kongen Narseus, da 
blev ligeledes en løve — og derhos et vældigt vild- 
svin — nedlagt foran de romerske rækker? 

(til amMian.) 

Men nu det andet — ? Jeg syntes, du talte om 
to tegn. 

HØVEDSMANDEN AMMIAN. 

Det andet er mere tvilsomt, herre! Din strids- 
hest Babylonios blev, som du havde befalet, fuldt 
opsadlet ført frem for at vente dig ved nedstigningen 
hinsides berget. Men se, i det samme dreves en 
afdeling af de galilæiske strafsoldater forbi. Tungt 
belæssede, som de var, og ikke synderlig villige, 
gjordes det nød vend igt at bruge piskeslag imod dem. 
Ikke desto mindre oprakte de sine arme, ligesom i 
glæde, og istemte en høj sang til ære for deres 
guddom. Over denne pludselige larm blev Babylonios 
sky, stejled i skræk, faldt bagover, og idet den 
vælted sig på jorden, overstænktes og tilsøledes det 
guldsmykkede ridetøj af vejens smuds. 

SPÅMANDEN NUMA 
(ved alteret). 

Kejser Julian, — vend om, vend om! 

KEJSER JULIAN. 

Dette har Galilæerne gjort af ondskab, — og 
dog har de derved imod sin vilje bragt tilveje et 
varsel, som jeg hilser med høj glæde. 

Ja, ligesom Babylonios faldt, således skal også 
Babylon falde, berøvet sine smykkers pragt og her- 
lighed. 

VISDOMSLÆREREN PRISKOS. 

Hvilken visdom i udlægningen ! 

VISDOMSLÆREREN KYTRON. 

Ved guderne, således er det! 

DE ANDRE VISDOMSLÆRERE. 

Således, og ikke anderledes! 

KEJSER JULIAN 
(til nkvita). 

Hæren skal vedblive at rykke frem. Dog vil 
jég denne aften, for en end støne sikkerheds skyld, 
anstille ofringer og se, hvad tegnene måtte bekræfte. 

Men hvad angår jer, I etruskiske gøglere, som 
jeg med så stor bekostning har ladet komme hid, 
da skal I vide, at jeg ikke længer tåler jer i lejren, 
hvor I kun bidrager til at gøre soldaterne modfaldne. 
Jeg siger, I forstår intet af det vanskelige håndværk, 
som I har påtaget eder. Hvilken frækhed! Hvilket 
overmål af forvovenhed! Bort med dem! Jeg vil 
ikke se dem tiere. 

(Nogle af liv vaglen driver spåmændene ml til venstre.) 
KEJSER JULIAN. 

Babylonios faldt. Løven lå under for mine sol- 
dater. Dog véd vi ikke derfor, hvilken usynlig hjælp 
vi tør stole på. Guderne, hvis væsen langt fra ikke 
er tilstrækkeligt udforsket, synes stundom, — hvis 
jeg så tør sige — at slumre eller overhovedet kun 
lidt at gribe ind i de menneskelige ting. Vi, mine 
kære venner, befinder os desværre i en sådan tid. 
Ja, vi har endog været vid ne til, at visse guder har 
undladt at støtte velmente bestræbelser, sigtende til 
deres egen tarv og ære. 

Vi tør dog ikke dømme videre herom. Det 

kunde tænkes, at de udødelige, som styrer og op- 
holder verden, til enkelte tider nedlægger sin magt 
i menneskelige hænder, — hvorved guderne visselig 
ikke i nogen made forringes; thi det skyldes dog 
dem, at en så særligt beåndet — ifald han findes — 
har kunnet fremstå på jorden. 

VISDOMSLÆREREN PRISKOS. 

0, mageløse kejser, giver ikke dine egne ger- 
ninger vidnesbyrd om dette? 

KEJSER JULIAN. 

Jeg véd ikke, o Priskos, om jeg tør værdsætte 
mine gerninger så højt. At Galilæerne tillægger 
Jøden Jesus fra Nazareth en sådan udvælgelse, vil 
jeg ikke tale om; thi disse mennesker tager fejl, — 
hvilket jeg udførligt skal vise i mit skrift imod dem. 
Men jeg vil naevne Prometheus i gamle dage, hvilken 
fortrinlige helt skaffede menneskene endog større 
goder, end de udødelige syntes at unde dem, — 
hvorfor han også måtte lide meget, både smerte og 
hånlig medfart, indtil han endelig optoges i gudernes 
samkvem, — det han i grunden den hele tid havde 
tilhørt. 

Og kan ikke det samme siges både om Herakles 
og om Akilleus, og endeligen om Makedonieren Alex- 
ander, med hvis gerninger nogle har sammenlignet, 
dels hvad jeg har udført i Gallien, og dels og for- 
nemmelig hvad jeg har for øje på dette tog? 

HÆRFØREREN NEVITA. 

Min kejser, — bagtroppen er nu lige under 
os; — det var kanske på tiden — 

KEJSER JULIAN. 

Straks, Nevita! Dog vil jeg først meddele eder 
en sælsom drøm, som jeg havde denne nat. 

Jeg drømte, at jeg så for mine øjne et barn, 
som efterstræbtes af en rig mand, der ejede talløse 
hjorder, men som ringeagtede glidernes dyrkelse. 

Denne onde mand udryddede barnets samtlige 
slægtninge. Men over barnet selv ynkedes Zeus, og 
han holdt sin hånd over det. 

Derpå så jeg dette barn vokse op til yngling 
under Minervas og Apollons varetægt. 

End videre drømte jeg, at ynglingen faldt i 
søvn på en sten under åben himmel. 

Da steg Hermes ned på marken i en ung mands 
skikkelse og sagde: kom; jeg vil vise dig den vej, 
som fører til den øverste guds bolig! — Så ledte 
han ynglingen til foden af et såre stejlt berg. Der 
forlod han ham. 

Da brød ynglingen ud i grad og klage og råbte 
med høj røst på Zeus. Se, da steg Minerva og sol- 
kongen, som hersker over jorden, ned i hans nær- 
hed, løftede ham op til tjeldets tinde, pegte ud for 
ham og viste ham hele hans slægts arv. 

Men denne arv var jordens kreds fra hav til 
hav, og udenfor havet. 

Da forkyndte de ynglingen, at alt dette skulde 
tilhøre ham. Og tre formaninger gav de ham der- 
hos: han skulde ikke sove, som hans slægtninge 
havde gjort; han skulde ikke lytte til hykleres råd; 
og endelig skulde han ære som guder dem, der 
ligner guderne. Glem ikke, sagde de, idet de forlod 
ham, at du har en udødelig sjæl og at denne din 
sjæl er af guddommeligt udspring. Og følger du 
vore råd, skal du se vor fader og vorde en gud 
ligesom vi. 

VISDOMSLÆREREN PRISKOS. 

Hvad er tegn og varsler at agte imod dette! 

24* 

VISDOMSLÆREREN KYTRON. 

Jeg tror ikke det er for meget sagt, når jeg 
forventer, at skæbne-gudinderne betænker sig to 
gange, ifald deres rådslagninger ikke skulde stemme 
med dine. 

KEJSER JULIAN. 

Vi tør ikke med sikkerhed bygge på en sådan 
undtagelse. Men visselig vedbliver jeg at finde denne 
drøm påfaldende, skønt min broder Maximos ved 
sin taushed — imod al billig forventning — hverken 
synes at finde behag i drømmen eller i den iklæd- 
ning, jeg har givet den. — Dette får vi imidlertid 
at bære! 

(han tager en papirrulle frem.) 

Se her, Jovian; her har jeg tidligt denne mor- 
genstund på mit leje optegnet, hvad jeg drømte. 
Tag dette, og lad det i talrige afskrifter oplæse for 
de forskellige dele af hæren. Jeg holder det for vig- 
tigt på et så voveligt tog, at soldaterne, midt under 
alle farer og besværligheder, med tryghed lægger 
sin skæbne i førerens hænder, agtende ham for ufejl- 
bar i de ting, som afgør krigens udfald. 



dette. 



KRIGSØ VERSTEN JOVIAN. 

Jeg beder dig, min kejser, at fritage mig for 

KEJSER JULIAN. 

Hvad vil du dermed sige? 



KRIGSØVERSTEN JOVIAN. 

At jeg ikke tør låne min hånd til noget, som 
er sandheden imod. — 0, hør mig, min ophøjede 
kejser og herre! Gives der en eneste af dine sol- 
dater, som tviler på, at han er sikker i dine hænder? 
Har du ikke på Galliens grænser, trods fiendtlig 



Digitized by 



Google 



373 

overmagt og vanskeligheder af forskellig slags, til- 
kæmpet dig større sejrvindinger, end nogen anden 
hærfører i vore dage kan rose sig af? 

KEJSER JULIAN. 

Ej, — se, se, hvilke nyheder! 

KRIGSØVERSTEN JOVIAN. 

Alle véd, at lykken i vidunderligt mål har fulgt 
dig indtil denne tid. I lærdom står du over alle 
andre dødelige, og i veltalenhedens skønne kunst 
bærer du prisen mellem de ypperste. 

KEJSER JULIAN. 

Og så - ? Til trods for dette — ? 

KRIGSØVERSTEN JOVIAN. 

Til trods for dette, min kejser, er du kun et 
menneske. Men idet du meddeler hæren hin drøm, 
vil du udbrede den mening, at du er en gud, — og 
heri tør jeg ikke gøre mig til din hjælper. 

KEJSER JULIAN. 

Hvad siger I, mine venner, til denne tale? 

VISDOMSLÆREREN KYTRON. 

Den er visselig lige så dristig som den vidner 
om ukyndighed. 

KEJSER JULIAN. 

Det synes som om du, o sandhedskærlige Jovian, 
forglemmer, at hin kejser Antonin, med tilnavnet 
den fromme, i et særligt tempel på Roms torv har 
været dyrket som en udødelig gud. Ja, ikke han 
alene, men også hans hustru Faustina og andre 
kejsere både før og efter den tid. 

KRIGSØVERSTEN JOVIAN. 

Jeg véd det, herre; — men vore forfædre var 
det ikke givet at vandre i sandhedens lys. 

KEJSER JULIAN 
(med et langt blik på ham). 

Ah, Jovian! — 

Sig mig, — igår aftes, da jeg tog varsler for 
den kommende nat, da trådte du til og bragte mig 
et budskab, just som jeg med renselses-vand skylled 
blodet af mine hænder. 

KRIGSØVERSTE* JOVIAN. 

Ja, min kejser! 

KEJSER JULIAN. 

llfærdig, som jeg var, kom jeg til at stænke 
nogle vanddråber på din kappe. Da veg du hvast 
et skridt tilbage og rysted våndet af, som om kap- 
pen var bleven besudlet. 

KRIGSØVERSTEN JOVIAN. 

Min kejser, — det undgik dig altså ikke? 

KEJSER JULIAN. 

Var det din tanke, at det skulde undgåt mig? 

KRIGSØVERSTEN JOVIAN. 

Ja, herre; thi det var en sag imellem mig og 
den eneste sande Gud. 

KEJSER JULIAN. 

Galilæer ! 

KRIGSØVERSTEN JOVIAN. 

Herre, du selv skikked mig til Jerusalem, og 
jeg var vidne til alt, hvad der gik for sig. Meget 
har jeg grublet siden den tid; jeg har læst i de 

kristnes skrifter, har talt med mange af dem, — og 
nu er jeg kommen efter, at i denne lære ligger den 
guddommelige sandhed. 

KEJSER JULIAN. 

Er det muligt! Er dette virkelig muligt? Så- 
ledes griber altså hint smitsomme vanvid om sig! 
Mine nærmeste omgivelser, — mine egne krigsførere 
falder fra mig — 

KRIGSØVERSTEN JOVIAN. 

Stil mig forrest imod dine fiender, herre, — og 
du skal se, at jeg gladelig giver kejseren, hvad kej- 
serens er. 

KEJSER JULIAN. 

Hvor meget — ? 

KRIGSØVERSTEN JOVIAN. 

Liv og blod. 

KEJSER JULIAN. 

Liv og blod er ikke nok. Den, som skal herske, 
må kunne herske over viljerne, over menneskenes 
sind. I dette er det, at hin Jesus af Nazareth står 
mig imod og gør mig magten stridig. 

Bild dig ikke ind, at jeg vil straffe dig, Jovian ! 
De, du tilhører, higer efter sligt, som efter en lykke. 
Og så kalder man eder blodvidner bagefter. Eller 
hvad? Har man ikke således ophøjet dem, jeg var 
nødt til at revse for deres genstridigheds skyld? 

Gå til fortroppen! Jeg vil nødigt se dig tiere. 
— 0, dette bedrag imod mig, som I tilhyller med 
talemåder om en dobbelt pligt og et dobbelt rige! 
Dette skal vorde anderledes. Der gives andre konger 
end Perser-kongen, som skal få føle min fod på sin 
nakke. 

Til fortroppen, Jovian! 



Digitized by 



Google 



376 

KRIGSØVERSTEN JOVIAN. 

Jeg skal gøre min skyldighed, herre! 

(han går ud til højre.) 
KEJSER JULIAN. 

Vi vil ikke, at denne morgenstund, der er op- 
runden under så mange lykke-forkyndende varsler, 
skal formørkes for os. Vi vil toge detie, og andet 
mere, med et jævnt sind. Min drøm skal dog kund- 
gøres for hæren. Du, Kyiron, og du, min Priskos, 
og I andre venner, vil sørge for at det sker på en 
værdig made. 

VISDOMSLÆRERNE. 

Med glæde, med usigelig glæde, herre! 

(de mod l age r papirrullen og går ud til højre.) 
KEJSER JULIAN. 

Jeg beder dig, o Hormisdas, ikke at tvile på 
min magt, om det end kunde synes, som om stridige 
viljer råded her. Gå; og du ligeså, Nevita, og alle 
I øvrige, hver til sit; — jeg kommer efter, når 
hæren er samlet ude på sletterne. 

(Alle, undtagen kejseren og maximos, går ud til højre.) 

MYSTIKEREN MAXIMOS 

(efter en stund, rejser sig fra stenen, hvor han har sidclet, og går hen 

til kejseren). 

Min syge broder! 

KEJSER JULIAN. 

Mere såret end syg. Hjorten, som træffes af 
en skyttes pil, søger ind i tykningen, hvor ikke 
dyrene kan se den. Det var mig utåleligt at vise 
mig længere på Antiokias gader; — nu synes jeg 
ikke, jeg kan vise mig for hæren. 

MYSTIKEREN MAXIM OS. 

Ingen ser dig, ven; thi de famler i blindhed. 
Men du skal vorde en læge for deres øjne, og da 
skal de se dig i din herlighed. 

KEJSER JULIAN 
(stirrer ned i fjeldkleften). 

Hvor dybt under os! Hvor svindende små 
bugter de sig ikke frem mellem krat og torner langs 
med den stenede strøm. 

Da vi stod foran denne snevring, da stævned 
førerne, alle som en, lige ind i det trange. Det var 
en times vej at korte, en smule møje at spare — 
på vandringen imod døden. 

Og flokkene fulgte dem så villigt. Ingen tanke 
på at lægge vejen ovenom; ingen længsel efter den 
fri luftning heroppe, som vider brystet ud og gør 
åndedraget rummeligt. Der går de, og går og går, 
og ser ikke, at de har trang himmel over sig — og 
véd ikke, at der gives højder, hvor den er større. — 
Er det ikke, Maximos, som om menneskene leved 
for at komme til at dø? Galilæerens ånd er i dette. 
Er det sandt, som der siges, at hans fader skabte 
verden, da foragter sønnen faderens værk. Og just 
for dette formastelige vanvid er det, at han prises 
så højt! 

Hvad var dog ikke Sokrates imod ham! Elsked 
ikke Sokrates ny deisen og lykken og skønheden? 
Og dog forsaged han. — Men hvilket bundløst svælg 
i mellem dette — på den ene side ikke at begære, — 
og på den anden side at begære og dog forsage. 

0, denne tabte visdoms skat vilde jeg bringe 
menneskene tilbage. Lig Dionysos fordum, kom jeg 
dem glad og ung imøde, med løv om panden, med 
druers fylde i mine arme. Men de viser min gave 

fra sig, og jeg hånes og hades og bespottes af ven- 
ner og af fiender. 

MYSTIKEREN MAXIMOS. 

Hvorfor? Jeg skal sige dig hvorfor. 

I nærheden af en viss stad, hvor jeg engang 
leved, var der et vinberg, vidt berømt for sine druer; 
og når borgerne i staden ønsked ret søde frugter på 
sit bord, da skikked de sine tjenere ud til hint vin- 
berg og lod hente druer der. 

Mange år efter kom jeg til den samme stad; 
men da vidste ingen længer besked om de fordum så 
højt priste druer. Da søgte jeg vingårdsmanden op 
og spurgte ham: sig mig, o ven, er dine vinstokke 
uddøde, såsom ingen mere kender dine druer? Nej, 
svarte vingårdsmanden, men du véd, at unge vin- 
stokke yder gode druer men ringe vin; gamle vin- 
stokke derimod dårlige druer men god vin. Derfor, 
o fremmede, tilføjede han, glæder jeg endnu mine 
medborgeres hjerter med dette vinbergs overflod, kun 
i en anden skikkelse, — som vin, og ikke som druer. 

KEJSER JULIAN 
(tankefullt). 

Ja, ja, ja! 

MYSTIKEREN MAXIMOS. 

Det er dette, som du ikke har tåget i agt. Ver- 
dens vinstok er bleven gammel, og dog mener du, 
lig fordum, at kunne byde druerne rå til dem, der 
tørster efter den nye vin. 

KEJSER JULIAN. 

Ak, min Maximos, hvem tørster? Nævn mig 
en eneste, udenfor vort broderskab, som drages af 
et åndeligt behov. — Ulykkelig er jeg, at jeg fødtes 
i en slig jernalder. 

MYSTIKEREN MAXDfOS. 

Last ikke tiden. Havde tiden været større, så 
var du bleven mindre. Verdens-sjælen er som en 
rig mand, der har utallige sønner. Deler han sin 
rigdom lige imellem alle sønnerne, da blir de alle vel- 
havende, men ingen af dem rig. Gør han dem der- 
imod alle arveløse på én nær, og skænker alt til 
denne ene, da står denne ene som en rig mand i 
en kreds af fattige. 

KEJSER JULIAN. 

Ingen lignelse passer mindre end denne. — Eller 
står jeg således? Findes det ikke netop delt på 
mange hænder, det, som verdens hersker skulde be- 
sidde i rigere mål end alle andre; ja, jeg tør vel 
sige — som han alene skulde besidde! 0, hvor er 
ikke magten delt! Har ikke Libanios veltalenhedens 
magt i så fuldt et mål, at man har kaldt ham taler- 
nes konge? Har ikke du, min Maximos, den gåde- 
fulde visdoms magt? Har ikke hin rasende Apolli- 
naris i Antiokia sangens og henrykkelsens magt i 
en fylde, som jeg nok kunde misunde ham! Og nu 
Kappadokieren Gregor! Har ikke han viljens ubæn- 
dige magt i et sligt overmål, at mangfoldige giver 
ham det for en undersåt upassende tilnavn: den 
store! Ja, — hvad end sælsommere er, — det 
samme tilnavn gives Gregors ven, Basilios, manden 
med det bløde sind og det pigeagtige øje. Og dog 
træder han ikke frem i verden; her lever han, denne 
Basilios, — just i denne fjerne egn, iført en ene- 
boers klædning, i samkvem alene med sine lærlinge, 
og med sin søster Makrina og andre kvinder, der 
kaldes fromme og hellige. Og hvorledes virker ikke 
både han og søsteren gennem de breve, som stundom 
udgår fra dem? Alt, selv forsagelsen og tilbage- 

trukketheden , vorder magt imod min magt. Men 
værst af dem alle er dog den korsfæstede Jøde. 

MYSTIKEREN MAXIMOS. 

Så bryd med al denne spredte myndighed! Men 
tro ikke, at du kan knuse oprørerne, hvis du kom- 
mer over dem som en feltherre, udsendt a f en her- 
sker, hvem de ikke k ender. I eget navn må du 
komme, Julian! Kom Jesus af Nazareth som udsen- 
ding fra en anden? Sagde han sig ikke at være 
den, der udsendte ham? Sandelig, i dig er tidens 
fuldbyrdelse, og du ser det ikke. Peger ikke alle 
tegn og varsler med en usvigelig finger lige hen på 
dig? Skal jeg minde dig om din moders drom — ? 

KEJSER JULIAN. 

Hun drømte, at hun fødte Akilleus. 

MYSTIKEREN MAXIMOS. 

Skal jeg minde dig om, at lykken har båret 
dig, ligesom på stærke vinger, gennem et bevæget 
og farefuldt liv? Hvem er du, herre? Er du den 
genkomne Alexander, dengang ufærdig, nu fuldbåren 
og rustet til at fuldbyrde værket? 

KEJSER JULIAN. 

Maximos ! 

MYSTIKEREN MAXIMOS. 

Der er én, som altid, med visse mellemrum, 
kommer igen i menneskeslægtens liv. Han er lige- 
som en rytter, der på ridebanen skal tæmme en vild 
hest. Hver gang kaster hesten ham af. En stund, så 
er rytteren i sadlen igen, altid sikrere, altid mere øvet; 
men af måtte han i sine skiftende skikkelser hver gang 
indtil denne dag. Af måtte han som den gudsop- 
rundne mand i Edens lund; af måtte han som ver- 

dens rigets grundlægger; — af må han som guds- 
rigets fyrste. Hvo véd, hvor mange gange han har 
vandret iblandt os, uden at nogen kendte ham? 

Véd du, Julian, om du ikke var i ham, som 
du nu forfølger? 

KEJSER JULIAN 
(ser frem fur sig). 

0, hundløse gåde — ! 

MYSTIKEREN MAXIMOS. 

Skal jeg minde dig om hin gnmle spådom, som 
nu er sat i omløb igen? Det er bleven forkyndt, at 
så mange år, som året har dage — så mange år 
skal Galilæerens rige stå ved magt. Om to år bliver 
det tre hundrede og fem og sexti år siden, at denne 
mnnd fødtes i Bethlehem. 

KEJSER JULIAN. 

Tror du på denne spådom? 

MYSTIKEREN MAXIMOS. 

Jeg tror på den kommende. 

KEJSER JULIAN. 

Alt id gå der! 

MYSTIKEREN MAXIMOS. 

Jeg tror på den fri nødvendighed. 

KEJSER JULIAN. 

End gådefuldere. 

MYSTIKEREN MAXIMOS. 

Se, Julian, — da Kaos væltede sig i det tomme 
forfærdelige øde, og Jehova var alene, — den dag. 
da han, efter de gamle jødiske skrifter, slog ud med 
sin hånd og delte mellem lys og mørke, mellem hav 

og land, — den dag stod den store skabende gud 
på sin magts tinde. 

Men med menneskene opstod viljer på jorden. 
Og mennesker og dyr og træer og urter skabte sine 
lige efter evige love ; og efter evige love går alle 
stjerner i himmelrummet. 

Har Jehbva angret? Alle folkeslags gamle sagn 
véd at fortælle om en angrende skaber. 

Vedligeholdelsens lov har han lagt i skabningen. 
For sent at angre! Det skabte vil vedligeholde sig 
— og så vedligeholdes det. 

Men ensidighedens to riger fører krig med hin- 
anden. Hvor er han, hvor er han. fredskongen, den 
tvesidige, han, som skal forlige dem? 

KEJSER JULIAN 

(hen for sig). 

To år? Alle guder uvirksomme. Ingen lune- 
fuld magt bagved, som gider krydse mine hen- 
sigter 

To år? I to år kan jeg lægge jorden under 
mit herredømme. 

MYSTIKEREN MAXIMOS. 

Du talte, min Julian; — hvad sagde du? 

KEJSER JULIAN. 

Jeg er ung og stærk og sund. Maximos, — det 
er min vilje at leve længe. 

(han går ud til højre. maximos folger ham.) 

(En bakket skogegn med et vandleb mellem træerne. Oppe på bejden 
en lid en landgård. Det er henimod solnedgang.) 

(hærafdelinger drager fra venstre til hejre forbi nedenunder bnkkerne. 

basilios fra cæsaræa og hans søster ma krina, begge i eneboerklæder, 

står nede ved vejkanten og rækker vand og frugter til de udmattede 

soldater.) 

MAK RINA. 

0, Basilios, se, — den ene blegere, den ene 
mere udtæret end den anden! 

BASILIOS FRA CÆSARÆA. 

Og så utallig mange kristne brødre iblandt dem! 
Ve over kejser Julian! Dette er grusommere udtænkt 
end alle pinebænkens kvaler. Imod hvem er det, at 
han fører sine hærskarer? Mindre imod Perser- 
kongen end imod Kristus. 

MAKRINA. 

Tror du dette forfærdelige om ham? 

BASILIOS FRA CÆSARÆA. 

Ja, Makrina, det går mere og mere op for mig, 
at det er os, slaget skal ramme. Alle de nederlag, 
han har lidt i Antiokia, al den modstand, han har 
mødt, alle de ydmygelser og skuffelser, han har 
måttet døje for sin ugudelige færd, det tsenker han 
alt sammen at dække over med glemsel ved et sejr- 
rigt krigstog. Og det vil lykkes ham. En stor sejr 
vil udslette alt hint. Menneskene er ikke anderledes; 
de ser retten i lykken, og under magten bøjer de 
fleste sig. 

MAKRINA 
(peger ud til venstre). 

Nye skarer! Utællelige, uden ophør — 

(en afdeling soldater kommer forbi; en uno mand i ræk ken falder af 
udmattelse om på vejen.) 

EN UNDERFØRER 
(slår ham med sin kæp). 

Op med dig, du lade hund! 

MAKRINA 

(iler til). 

0, slå ham ikke! 

SOLDATEN. 

Lad dem slå; — jeg lider så gerne. 

HØVEDSMANDEN AMMIAN 

(kommer). 

Atter ophold! — Nå, det er ham. Kan han 
virkelig ikke mere? 

UNDERFØREREN. 

Jeg ved ikke, hvad jeg skal sige, herre; han 
falder hvert øjeblik. 

MAKRINA. 

0, vær tålmodig! Hvem er denne ulykkelige? 
— Se her; sug saften af disse frugter. — Hvem er 
han, herre? 

HØVEDSMANDEN AMMIAN. 

En Kappadokier, — en af de vildfarende, som 
var med at skænde Venus- templet i Antiokia. 

MAKRINA. 

0, en af hine blodvidner — ! 

HØVEDSMANDEN AMMIAN. 

Prøv at rejse dig, Agathon! Jeg ynkes over 
dette menneske. De revsed ham voldsommere, end 
han kunde tåle. Han har ikke været ved sin for- 
stand siden. 

AGATHON 

(rejser sig). 

Jeg kan godt tåle det. Og jeg er fuldt ved 
min forstand, herre! Slå, slå, slå; — jeg lider så 
gerne. 

HØVEDSMANDEN ' AMMIAX 

(til underføreren). 

Fremad; her er ikke tid at spilde. 

UNDERFØREREN 
(til soldaterne). 

Fremad; fremad! 

AGATHON. 

Babylonios faldt; — snart skal den babyloniske 
horkarl falde. Zaitas løve blev fældet; — fældes skal 
verdens kronede løve! 

(Soldaterne drives ud til højre.) 
HØVEDSMANDEN AMMIAN 

(til BA SIL JOS Og MAKRINa). 

I sælsomme mennesker; — I farer vild og øver 
dog det gode. Tak, at I har kvæget de udmattede; 
og gid kejserens tarv tillod, at jeg turde handle så 
mildt imod eders brødre, som jeg gerne vilde. 

(han går ud til højre.) 
BASILIOS FRA CÆSARÆA. 

Gud være med dig, du ædle hedning! 

MAKRINA. 

Hvem mon denne mand var? 

BASILIOS FRA CÆSARÆA. 

Jeg kendte ham ikke. 

(peger ud til venstre.) 

0, se, se, — der er han selv! 

HENRIK IBSENS SAMLEDE VÆRKEH. V. ~"> 

MAKRINA. 

Kejseren? Er det kejseren? 

BASILIOS FRA CÆSAR Æ A. 

Ja, det er hairy. 

(kejser julian med flere krigsøverster, ledsaget af livvagtsføreren 
anatolos samt en vagtafdeling kommer fra venstre.) 

KEJSER JULIAN 
(til sine ledsagere). 

Ej, hvad træt? Skulde en hests fald bringe 
mig til at standse? Eller skulde det være mindre 
sømmeligt at gå tilfods, end at bestige et ringere 
dyr? Træt! Min stamfader har udsagt, at det bør 
sig en kejser at dø stående. Jeg siger, at det bør 
sig en kejser, i hans hele liv — ikke blot i døds- 
stunden — at vise en efterfølgelsesværdig udholden- 

hed; jeg siger Ah, ved himlens store lys, ser 

jeg ikke der for mine øjne Cæsaræeren Basilios! 

BASILIOS FRA CÆSARÆA 

(bøjer sig dybt). 

Din ringe tjener, o mægtigste herre! 

KEJSER JULIAN. 

Ja, det skal jeg tro! Du tjener mig i sandhed 
godt, Basilios! 

(går nærmere.) 

Så dette er altså det landhus, der er kommet 
i så stort ry ved de breve, som udgår herfra. Man 
taler trindt i alle lande mere om dette hus, end 
man taler om læresalene, skønt jeg hverken har skyet 
flid eller møje for at bringe dem på fode igen. 

Ikke sandt, — denne kvinde er sikkerlig din 
søster Makrina? 

BASILIOS FRA CÆSARÆA. 

Så er det, herre! 

KEJSER JULIAN. 

Du er en skøn k vinde, og ung endnu. Og dog 
har du, som jeg hører, givet afkald på livet. 

MAKRINA. 

Herre, jeg har givet afkald på livet for at 
komme til ret at leve. 

KEJSER JULIAN. 

Ak, jeg kender såre godt eders vildfarelser. I 
sukker efter det, som ligger hinsides og hvorom I 
intet med visshed véd; I spæger eders kød; I under- 
trykker alle menneskelige lyster. Og dog siger jeg 
eder, at dette kan være en forfængelighed, så godt 
som enhver anden. 

BASILIOS FRA CÆSARÆA. 

Tro ikke, herre, at jeg er blind for den fare, 
som ligger i forsagelsen. Jeg véd vel, at min ven 
Gregor har ret, når han skriver, at han trøster sig 
til at være eneboer med hjertet uden at være det 
med legemet. Og jeg véd også, at denne grove 
klædning lidet bader min sjæl, ifald jeg regner mig 
det til fortjeneste at bære den. 

Men således føler jeg det ikke. Dette tilbage- 
trukne liv fylder mig med en usigelig lykke; det er 
alt. Hine vilde brydninger, som verden oplever i 
denne tid, træder mig ikke her for øje i sin uskøn- 
hed. Her fornemmer jeg mit legeme ophøjet i bøn- 
nen, og min sjæl renset ved en tarvelig levemåde. 

KEJSER JULIAN. 

0, min nøjsomme Basilios, jeg tror dog, du 
efter tragter noget mere. Hvis man har sagt sandt, 

25* 

så har din søster her forsamlet om sig en hob unge 
kvinder, hvilke hun oplærer efter sit forbillede. Og 
du selv har jo, ligesom din galilæiske mester, kåret 
dig tolv lærlinge. Hvad er din agt med dem? 

BASILIOS FRA CÆSARÆA. 

At sende dem ud til alle lande for at styrke 
vore brødre i striden. 

KEJSER JULIAN. 

Ja så! Udrustet med alle veltalenhedens våben 
sender du din hær imod mig. Og hvor har du denne 
veltalenhed. denne skønne græske kunst fra? Du 
har den fra vore læresale. Og med hvilken ret be- 
sidder du den? Du har listet dig som en spejder 
ind i vor lejr for at udforske, hvor vi sikkrest kan 
rammes. Og nu nytter du denne kundskab til vor 
største skade! 

Véd du vel, Basilios, at jeg ikke er tilsinds at 
tåle denne usømmelighed længere? Jeg vil slå eder 
dette våben ud af hænderne. Hold eder til Matthæus 
og Lukas og andre slige uhøvlede bogskrivere. Men 
I skal ikke herefter få lov til at fortolke vore gamle 
digtere og heller ikke vore gamle visdomslærere; thi 
jeg agter det ubilligt, at I suger kundskab og fordel 
af disse kilder, på hvis sandhed I slet ingen tro 
har. Ligervis skal det forbydes alle galilæiske lær- 
linge at komme i vore læresale; thi hvad vil de vel 
der? Frastjæle os vor kunst for at bruge den imod 
os selv. 

BASILIOS FRA CÆSARÆA. 

Herre, jeg har allerede før hørt dette sælsomme 
forsæt omtale. Og jeg må give Gregor medhold, når 
han skriver, at du ikke har nogen udelukkende ret 
til den græske lærdom, ej heller til den græske tale- 
kunst. Jeg må give ham medhold, når han siger, 

at du jo bruger bogstavskriften, som dog er opfunden 
hos Egypterne, og at du ifører dig purpuret, skønt 
det først kom i brug hos folkene i Tyros. 

Ja, herre. — mere end det. Du underkaster dig 
lande og gør dig til hersker over folkeslag, hvis 
sprog du ikke forstår og hvis sæd er du ikke kender. 
Og det har du ret til. Men den samme ret, du har 
i den synlige verden, den samme ret har han, som 
du kalder Galileeeren, i den usynlige — 

KEJSER JULIAN. 

Nok om dette! Jeg vil ikke oftere høre sligt. 
I taler, som om der gaves to verdensherskere, og 
med den indvending prøver I at standse mig på alle 
mine veje. 0, I latterlige! I stiller en død imod en 
levende. Men I skal snart få vide, hvorledes det 
hænger sammen. Det skrift imod eder, som jeg 
længe har arbejdet på, det må I ikke tro, at jeg 
har lagt tilside under krigens sysler. Tænker I kan- 
ske, at jeg tilbringer mine nætter med at sove? Ah, 
I forregner eder! For „Skæg-haderen" høsted jeg 
kun spot, — og det selv hos dem, som kunde havt 
besynderlig gavn af at lægge sig visse sandheder på 
hjerte. Men det skal ingenlunde afskrække mig. 
Eller skulde det sømme sig for en mand med kæp 
i hånden at \i^e tilbage for en flok gøende hunde? 
— Hvorfor smilte du, kvinde? Hvad var det du 
lo af? 

MAKRINA. 

Hvorfor, o herre, ivrer du så stærkt imod en, 
som du kalder død? 

KEJSER JULIAN. 

Ah, jeg skønner! Du vil dermed sige, at han 
lever. 

MAKRINA. 

Jeg vil dermed sige, at du, o mægtige herre, i 
dit hjerte føler, at han visselig lever. 

KEJSER JULIAN. 

Jeg? Hvad nu! Jeg skulde føle — ? 

MAKRINA. 

Hvad er det, du hader og forfølger? Ikke ham 
men din tro på ham. Og lever han ikke i dit had 
og i din forfølgelse, således, som han lever i vor 
kærlighed? 

KEJSER JULIAN. 

Jeg kender eders vredne talemåder. I Galilæere 
siger ét og mener dermed et andet. Og sligt kalder 
I for talekunst! 0, I middelmådige ånder! Hvilken 
dårskab! Jeg skulde føle, at den korsfæstede Jøde 
lever? 0, hvilken sunken tid, der kan lade sig nøje 
med sligt! Men menneskene er ikke bedre nutildags. 
Galskab regnes for visdom. Hvorledes har jeg ikke 
i usigelig mange nætter våget og gransket for at 
finde tingenes rette grund? Men hvor er de, som 
følger mig efter? Mange priser min tale; men få 
eller ingen lader sig overtyde. 

Dog, sandelig, enden er ikke endnu. Der skal 
komme noget over eder som en overraskelse. I skal 
fornemme, hvor alt det spredte stræber hen, for at 
ene sig i ét. I skal erfare, at alt det, som I nu 
foragter, det har herligheden i sig, — og det kors, 
som I hænger eders fortrøstning på, det vil jeg 
tømre om til en stige for ham, som I ikke kender. 

MAKRINA. 

Og jeg siger dig, kejser, at du ikke er andet 
end en svøbe i Guds hånd, — en svøbe, som må 
slå os for vore synders skyld. Ve os, at dette 

skulde komme! Ve os, at vi, splidagtigt og kærlig- 
hedsløst, veg af fra den rette vej! 

Der var ingen konge mere i Israel. Derfor slog 
Herren dig med vanvid, at du skulde tugte os. 

Hvilken ånd har han ikke formørket, for at den 
skulde rase imod os! Hvilket blomstrende træ har 
han ikke kvistet af til ris for vore skyldtyngede 
skuldre ! 

Varsler mante dig, og du agted dem ikke. 
Røster kaldte dig, og du hørte dem ikke. Hænder 
skrev sin ildskrift på væggen for dig, og du strøg 
skriften ud uden at tyde den. 

KEJSER JULIAN. 

Basilios, — jeg gad gerne have kendt denne 
kvinde før i dag. 

BASILIOS FRA GÆSARÆA. 

Kom, Makrina! 

MAKRINA. 

Ve mig, at jeg fik se disse skinnende øjne! 
Engel og slange, enet til et; den frafaldnes længsel 
og fristerens list på en gang! 0, hvorledes har vore 
brødre og søstre kunnet bære sejrshåbet højt i denne 
udsendings nærhed? I ham er en større. Ser du 
det ikke, Basilios, — i ham vil Gud Herren slå os 
til døden. 

KEJSER JULIAN. 

Du har sagt det! 

MAKRINA. 

Ikke jeg! 

KEJSER JULIAN. 

Første vundne sjæl! 

MA KRINA. 



Vig fra mig 



BASILIOS FRA CÆSARÆA. 

Kom, — kom! 

KEJSER JULIAN. 

Bliv her! — Anatolos, slå vagt om dem! — 
Det er min vilje, at I skal følge hæren, — både I 
og eders lærlinge, — ynglinge og kvinder. 

BASILIOS FRA CÆSARÆA. 

Herre, det kan du ikke ville. 

KEJSER JULIAN. 

Det er ikke klogt at efterlade fæstninger i ryg- 
gen. Se, jeg slår ud med min hånd og dæmper 
denne brændende pileregn, som I har udgydt fra 
hint lille landhus. 

BASILIOS FRA CÆSARÆA. 

Nej, nej, herre, — denne voldsgerning — 

MAKRINA. 

Ak, Basilios, — her eller hist — alt er ude! 

KEJSER JULIAN. 

Står der ikke skrevet, at I skal give kejseren, 
hvad kejserens er? Jeg bruger alle hænder på dette 
tog. I kan pleje mine syge og sårede. Derved 
tjener I Galilæeren tillige; og holder I dette endnu 
for en pligt, så råder jeg eder at nytte tiden. Han 
har ikke længe igen. 

(Nogle soldater har omringet basilios og makrina; andre iler gen nem 
tykningen op mod huset) 

MAKRINA. 

Synkende sol over hjemmet; synkende håb og 

synkende verdens lys! 0, Basilios, at vi skulde op- 
leve at se natten. 

BASILIOS FRA CÆSARÆA. 

Lyset er. 

KEJSER JULIAN. 

Lyset vorder. Ryggen mod aftenrøden, Galilæere ! 
Øjet mod øst, mod øst, hvor Helios drømmer. Sande- 
lig, jeg siger eder, I skal se jordens sol-konge. 

(Han går ud til hejre; alle følger ham.) 



(Hinsides Eufrat og Tigris. En vid slette med den kejserlige teltlejr. 

Småkrat til venstre og i baggrunden dølger Tigris flodens krumninger. 

Skibsmaster rager op over krattet i en lang uoverskuelig række. Sky- 

fuld aften.) 

(soldater og krigsfolk af alle slags er ifærd med at slå lejr på 
sletten. Allehånde forråd bringes fra skibene. Vugtilde langt borte. 

HÆRFØREREN NEVITA, KRIGSØVERSTEN JOVIAN Og FLERE HØVDINGER kommer 

fra flåden.) 
HÆRFØREREN NEVITA. 

Se nu, om ikke kejseren valgte det rette. Her 
står vi uden sværdslag på fiendens grund; ingen har 
gjort os overgangen over floderne stridig; ikke så 
meget som en eneste persisk rytter er at øjne. 

KRIGSØVERSTEN JOVIAN. 

Nej, herre, ad denne vej har fienden visselig 
ikke ventet os. 

HÆRFØREREN NEVITA. 

Du siger dette, som om du endnu holdt fast 
ved, at valget af denne vej var uklogt. 

KRIGSØVERSTEN JOVIAN. 

Ja, herre, det er fremdeles min mening, at vi 
heller skulde slåt ind på en nordligere retning. Der 
kunde vi støttet vor venstre fløj til Armenien, som 
er os venligt sindet, og hentet alt fornødent under- 
hold fra dette overflødige landskab. Men her? Hæm- 
met i vor fremgang af de tunge lastskibe. Rundt 

om os en øde slette, næsten en ørk Ah, kej- 

seren kommer. Jeg vil gå; han er inig ikke nådig 
i denne tid. 

(Han går ud til højre. I det samme kommer kejser julian med nogle 

ledsagere fra skibene, livlægen oribases, visdomslærerne priskos og 

kytron samt nogle flere træder frem meil em teltene på højre side og 

går kejseren imøde.) 

KEJSER JULIAN. 

Således ser vi kejser-riget vokse. Hvert skridt, 
jeg træder imod øst, flytter rigets grænse. 

(han stamper i jorden.) 

Denne jord er min! Jeg er i riget, ikke uden- 
for. — Nu, Priskos — ? 

VISDOMSLÆREREN PRISKOS. 

Uforlignelige kejser, dit bud er udført. Hvad 
du så underfuldt drømte, har vi ladet oplæse for 
alle hærens afd elinger. 

KEJSER JULIAN. 

Vel, vel. Og hvad virkning lod min drøm til 
at øve på soldaterne? 

VISDOMSLÆREREN KYTRON. 

Nogle priste dig med glad røst og kaldte dig 
den guddommelige; andre derimod — 

VISDOMSLÆREREN PRISKOS. 

Disse andre vare Galilæere, o Kytron! 

VISDOMSLÆREREN KYTRON. 

Ja, ja, de fleste andre var Galilæere, og disse 
slog sig for sit bryst og udstødte høje klageråb. 

KEJSER JULIAN. 

Jeg vil ikke blive stående ved dette. De bryst- 
billeder af mig, som jeg har ladet forfærdige for at 
opstille dem i de byer, jeg kommer til at under- 
tvinge, de skal oprejses trindt om i lejren ved alle 
borde, hvor skatmestrene uddeler krigsfolkets lønning. 
Lamper skal tændes ved siden af billederne, et fyr- 
fad med vellugtende røgelse skal brænde foran, og 
hver soldat skal, idet han går frem for at modtage 
sin løn, kaste nogle røgelsekorn på ilden. 

LIVLÆGEN ORIBASES. 

Min nådigste kejser, tilgiv mig, men — er det 
rådeligt? 

KEJSER JULIAN. 

Hvorfor ikke rådeligt? Jeg forbauses over min 
Oribases. 

VISDOMSLÆREREN PRISKOS. 

Ak, herre, du må vel forbauses! Skulde det 
ikke være rådeligt, at — ? 

VISDOMSLÆREREN KYTRON. 

Skulde ikke en Julian turde vove, hvad mindre 
guddommelige mænd har vovet? 

KEJSER JULIAN. 

Jeg finder også, at det voveligste her vilde være 
at lægge dølgsmål på de gådefulde magters rådslag- 
ninger. Er det kommen så vidt, at de guddommelige 
nedlægger sin magt i jordiske hænder, — hvilket vi 
af mange tegn tør slutte at være tilfældet, — så 

v ilde det i sandhed være højst utaknemmeligt al 
fordølge sådant. Det er under så farefulde forholde, 
som disse, ingenlunde ligegyldigt, om soldaterne 
yder sin dyrkelse til den urette, da de dog skulde 
på kalde en helt anden. 

Jeg siger dig, Oribases, og jeg siger eder andre, 
— om der ellers findes nogen anden her, som så- 
ledes vil afstikke grænser for den kejserlige magt, — 
at just delte vilde være den virkelige ugudelighed, 
og at jeg derfor nødes til at ivre derimod. 

Har ikke allerede Platon forkyndt den sandhed, 
at kun en gud kan herske over menneskene? Hvad 
mente han med dette udsagn? Svar mig på det, — 
hvad mente han? Langt være det fra mig at ville 
påstå, at Platon, — denne for øvrigt mageløse vis- 
mand, — dermed, ligesom i en spådom, skulde have 
sigtet til noget enkelt menneske, end ikke det 
ypperste. Men jeg tænker, vi alle har været vidne 
til de forstyrrelser, som flyder af, at den højeste 
magt ligesom kløves og deles på flere hænder. 

Nok om dette. Jeg har allerede påbudt, at de 
kejserlige billeder skal stilles til skue i lejren. 

Ah, hvad søger du så ilsomt, Eutherios? 

(husmesteren eutherios, ledsaget af en mand i opkil trede klæder, kom- 
mer fra skibene.) 

HUSMESTEREN EUTHERIOS. 

Ophøjede kejser, denne Antiokier er udsendt fra 
statholderen Alexandros og bringer dig et brev, som 
han siger er vigtigt. 

KEJSER JULIAN. 

Ah, lad dog se! Lys hid! 

(En fakkel bringes.; kejseren åbner brevet og læser.) 
KEJSER JULIAN. 

Kan dette være muligt! Lys bedre! Ja, det 

står der; — og her — ; hvad nu? — Dette går i 
sandhed over alt, hvad jeg kunde tænkt mig! 

HÆRFØREREN NEVITA. 

Slemme nyheder fra vesterlandene, herre? 

KEJSER JULIAN. 

Nevita, sig mig, hvor lang tid bruger vi for at 
nå frem til Ktesifon? 

HÆRFØREREN NEVITA. 

Det kan ymuligt gøres på kortere tid end treti 
dage. 

KEJSER JULIAN. 

Det må gøres på kortere tid! Treti dage! En 
hel måned! Og imens vi kryber frem her, skulde 
jeg lade disse rasende — 

HÆRFØREREN NEVITA. 

Du véd selv, herre, vi må for skibenes skyld 
følge alle flodens krumninger. Strømmen er strid, 
og derhos både grund og stenet. Jeg holder det for 
ugørligt at nå hurtigere frem. 

KEJSER JULIAN. 

Treti dage! Og deretter skal staden indtages, 
— Perser-hæren skal slås på flugt, — freden skal 
sluttes. Hvor lang tid vil ikke alt dette kræve? 
Og endda var der nogle iblandt jer, som dårligen 
foreslog mig at gøre en end leengece oinvej. Ha-ha, 
man pønser på min undergang! 

HÆRFØREREN NEVITA. 

Herre, vær tryg; toget skal fremmes af al 
magt. 

KEJSER JULIAN. 

Det gøres vel nødigt. Kan I tænke jer, hvad 
Alexandros melder? Galilæernes van vid overstiger 
alle grænser siden min afrejse. Og dette uvæsen 
øges dag for dag. De skønner, at min sejr i Per- 
sien vil drage deres udryddelse efter sig; og med 
hin skamløse Gregor som hovedmand står de nu, 
lig en fiendtlig hær, i ryggen på mig; i de frygiske 
egne forberedes hemmelige ting, som ingen ret kan 
få rede på — 

HÆRFØREREN NEVITA. 

Hvad vil det sige, herre? Hvad tager de sig for? 

KEJSER JULIAN. 

Hvad de tager sig for? Beder, prædiker, syn- 
ger, forkynder verdens yderste dag. 0, var det endda 
ikke andet; — men de river vore tilhængere med 
sig og drager dem ind i sit oprørske forbund. I 
Gæsaræa har menigheden kåret dommeren Eusebios 
til biskop, — Eusebios, en udøbt mand, — og denne 
forvildede har modtaget en slig kaldelse, som til og 
med er ugyldig efter deres egne kirkelove. 

Dog, dette er langt fra det værste. Værre, 
værre, tifold værre er det, at Athanasios er kommen 
tilbage til Alexandria. 

HÆRFØREREN NEVITA. 

Athanasios? 

VISDOMSLÆREREN PRISKOS. 

Hin gådefulde biskop, som forsvandt i ørken 
for sex år siden? 

KEJSER JULIAN. 

Et kirkemøde forjog ham for hans usømmelige 
ivers skyld. Galilæerne var føjelige under min formand. 

Ja, vil I tænke jer, — nu er denne rasende 
sværmer kommen tilbage til Alexandria. Hans indtog 
var lig en konges; landevejen var belagt med tepper 
og grønne palmegrene. Og hvad skede deretter? 
Hvad tror I vel? Samme nat brød et oprør ud 
blandt Galilæerne. Georgios, deres retmæssige biskop, 
denne retsindige og velvillige mand, hvem de be- 
skyldte for lunkenhed i troen, er bleven myrdet, 
levende sønderrevet i stadens gader* 

HÆRFØREREN NEVITA. 

Men, herre, hvor kunde det komme så vidt? 
Hvor var dog statholderen Artemios? 

KEJSER JULIAN. 

Du må vel spørge, hvor Artemios var. Jeg skal 
sige dig det. Artemios er gåt over til Galilæeme! 
Artemios er selv med væbnet hånd trængt ind i Se- 
rapeion, hint verdens herligste tempel, — har sønder- 
slå! billedstøtterne, — har plyndret alterne og ødelagt 
hine umådelige bogskatte, som vi just i denne vild- 
farende og vankundige tid havde så højlig brug for, 
og som jeg vilde begræde, lig en af døden bortrykket 
ven, dersom min harme tillod mig at udgyde tårer. 

VISDOMSLÆREREN KYTRON. 

Sandelig, dette går over al forestilling! 

KEJSER JULIAN. 

Og ikke at kunne nå disse elendige for at tugte 
dem! At måtte være vidne til, at slige udskejelser 
griber videre og videre om sig! — Treti dage, siger 
du! Hvi nøler man? Hvi slår man lejr? Hvi sover 
man? Véd ikke mine hærførere, hvad her står på 
spil? Vi må holde rådslagning. Når jeg tænker på, 
hvad den makedoniske Alexander udretted i treti 
dage — 

(krigsøversten jovian, ledsaget af kn mand i persisk klædning. uden 
våben, kommer fra lejren.) 

KRIGSØVERSTEN JOVIAN. 

Vredes ikke, herre, at jeg træder dig for øjne; 
men denne fremmede — 

KEJSER JULIAN. 

En persisk kriger! 

PERSEREN 
(kaster sig ned på jorden). 

Ingen kriger, du meegtige! 

KRIGSØVERSTEN JOVIAN. 

Han kom våbenløs jagende tilhest over sletten 
og meldte sig ved forposterne — 

KEJSER JULIAN. 

Så er dine landsmænd i nærheden? 

PERSEREN. 

Nej, nej! 

KEJSER JULIAN. 

Men hvor kommer du så fra? 

PERSEREN 
(slår sine klæder tilside). 

Se disse arme, du jordens hersker, — blodige 
af rustne lænkeringe. Føl denne flåede ryg, — sår i 
sår. Jeg kommer fra pinebænken, herre ! 

KEJSER JULIAN. 

Ah, — du er flygtet fra kong Sapores? 

PERSEREN. 

Ja, du vældige, du, som véd alt! Jeg stod højt 
i nåde hos kong Sapores indtil jeg, dreven af rædsel 

ved din nærmelse, dristed mig til at forudsige ham, 
at denne krig vilde volde hans undergang. Véd du, 
herre, hvorledes han har lønnet mig? Min hustru 
gav han til pris for sine bueskytter fra bergene; 
mine børn lod han sælge som slaver; alle mine 
ejendomme lod han sine tjenere dele imellem sig; 
mig selv lod han pine i ni dage. Derpå bød han 
mig ride ud og dø som et dyr på sletteme. 

KEJSER JULIAN. 

Og hvad vil du mig? 

PERSEREN. 

Hvad jeg vil dig efter denne medfart? Jeg vil 
hjeelpe dig at ødelægge min forfølger. 

KEJSER JULIAN. 

Ah, du pinte mand, — hvad kan du hjælpe? 

PERSEREN. 

Jeg kan fæste vinger ved dine krigsfolks ankler. 

KEJSER JULIAN. 

Hvad vil du sige med det? Rejs dig, og sig 
mig, hvad du mener. 

PERSEREN 
(rejser sig). 

Der var ingen i Ktesifon, som tænkte, at du 
vilde vælge denne vej — 

KEJSER JULIAN. 

Det véd jeg. 

PERSEREN. 

Nu er det ikke nogen hemmelighed længer. 

KEJSER JULIAN. 

Du lyver, mand! I Persere véd intet om mine 
hensigter. 

PERSEREN. 

Herre, du, hvis visdom stammer fra ilden og 
solen, du véd godt, at mine landsmænd nu kender 
dine hensigter. Du har sat over floderne på dine 
skibe; disse skibe, flere end tusend i tallet, og ladede 
med alle hærens fornødenheder, skal trækkes opover 
Tigris, og hæren skal rykke frem jævnsides med 
skibene. 

KEJSER JULIAN. 

Utroligt — ! 

PERSEREN. 

Når skibene er komne Ktesifon så nær som 
muligt, — hvilket vil sige to dagsrejser fra staden, 
— da vil du gå løs på denne, omringe den og tvinge 
kong Sapores til at overgive sig. 

KEJSER JULIAN 

(ser sig om). 

Hvem har forrådt os? 

PERSEREN. 

Dette forehavende står nu ikke længer til at 
udføre. Mine landsmænd har i al hast bygget sten- 
dæmninger i flodsengen, og på dem vil dine skibe 
strande. 

KEJSER JULIAN. 

Menneske, véd du, hvad det koster dig, ifald 
du ikke taler sandhed? 

PERSEREN. 

Mit legeme er i din vold, du mægtige! Taler 

jeg ikke sandhed, da står det dig frit for at lade 
mig brænde levende. 

KEJSER JULIAN 

(til NEVlTAl. 

Floden lukket! Der vil kræves uger for at gøre 
den farbar igen. 

HÆRFØREREN NEVITA. 

Ifald det kan gøres, herre! Slige redskaber 
fattes — 

KEJSER JULIAN. 

Og dette skulde møde os nu, — nu, da det 
gælder at rejse med al hastighed! 

PERSEREN. 

Du verdens hersker, jeg har sagt dig, at jeg 
kan skænke din hær vinger. 

KEJSER JULIAN. 

Tal! Véd du nogen kortere vej? 

PERSEREN. 

Hvis du lover mig, efter sejren, at skaffe mig 
min ranede ejendom tilbage og derhos en ny hustru 
af høj byrd, så kan jeg — 

KEJSER JULIAN. 

Jeg lover dig alt; blot tal — tal! 

PERSEREN. 

Lægger du vejen tværs over sletterne, da kan 
du på fire dage stå udenfor Ktesifons mure. 

KEJSER JULIAN. 

Glemmer du bergryggen hinsides sletterne? 

PERSEREN. 

Herre, har du aldrig hørt tale om hin sælsomme 
snevring mellem bergene? 

KEJSER JULIAN. 

Jo, jo, en kløft; „Arimans gade" kaldes den. 
Er det sandt, at en slig findes? 

PERSEREN. 

Jeg red gennem Arimans gade for to dage siden. 

KEJSER JULIAN. 

Ne vita! 

HÆRFØREREN NEVITA. 

I sandhed, herre, hvis så er — 

KEJSER JULIAN. 

Underfulde hjælp i nøden -- ! 

PERSEREN. 

Men vil du frem ad hin vej, du vældige, da er 
ingen tid at spilde. Den persiske hær, som var 
trukken sammen i de nordlige landskaber, den er nu 
kaldt tilbage for at stenge bergkløfterne. 

KEJSER JULIAN. 

Véd du det med visshed? 

PERSEREN. 

Nøler du, vil du selv erfare det. 

KEJSER JULIAN. 

Hvor mange dage bruger dine landsmænd for 
at nå did hen? 

PERSEREN. 

Fire dage, herre! 

KEJSER JULIAN. 

Nevita, vi må stå hinsides kløfterne inden tre 
dage! 

HÆRFØREREN NEVITA 
(til perseren). 

Er det gørligt for os at nå kløfterne på tre 
dage? 

PERSEREN. 

Ja, store kriger, det er gørligt, hvis I tager 
denne nat til" hjælp. 

KEJSER JULIAN. 

Lejren skal brydes af! Ingen søvn; ingen hvile 
nu. Inden fire dage — højst fem — må jeg stå for 
Ktesifon. — Hvad tænker du på? Ah, jeg véd det. 

HÆRFØREREN NEVITA. 

Flåden, herre! 

KEJSER JULIAN. 

Ja, ja, ja, flåden. 

HÆRFØREREN NEVITA. 

Kommer Perser-hæren en dag senere til kløf- 
terne end vi, så vil den — om den end ikke kan 
tilføje dig anden skade — vende sig vestover imod 
dine skibe — 

KEJSER JULIAN. 

— gøre et umådeligt bytle til at forlænge kri- 
gen med — 

HÆRFØREREN NEVITA. 

Kunde vi efterlade tyve tusend mand ved ski- 
bene, så vilde de være sikrede — 

KEJSER JULIAN. 

Hvad tænker du på! Tyve tusend? Næsten 
tredjedelen af alt våbenført mandskab. Hvor var så 
den stridsmagt, hvormed jeg skulde sejre? Splittet, 
spredt, delt. Ikke en eneste mand kan jeg afse til 
sligt øjemed. 

Nej, nej, Nevita; men der turde vel gives et 
tredje middel — 

HÆRFØREREN NEVITA 

(viger tilbage). 

Min store kejser — ! 

KEJSER JULIAN. 

Flåden må hverken falde i Persernes hænder 

eller volde os mandespilde. Der gives et tredje 

valg, siger jeg! Hvi nøler du? Hvi udtaler du 
det ikke? 

HÆRFØREREN NEVITA 

(til PERSEREN). 

Véd du, om borgerne i Ktesifon har forråd på 
korn og olje? 

PERSEREN. 

I Ktesifon er overflødige forråd af alle slags. 

KEJSER JULIAN. 

Og har vi først staden inde, så ligger hele det 
rige landskab åbent for os. 

PERSEREN. 

Borgerne ville åbne sine porte for dig, herre! 
Jeg er ikke den eneste, som hader kong Sapores. 
De vil rejse sig imod ham og falde dig tilfode, hvis 
du kommer uventet over dem, i forfærdelsens vælde, 
og med al din samlede magt. 

KEJSER JULIAN. 

Just det; just det. 

PERSEREN. 

Brænd skibene, herre! 

HÆRFØREREN NEVITA. 

Ah! 

KEJSER JULIAN. 

Hans had ser, mens din troskab famler, Nevita! 

HÆRFØREREN NEVITA. 

Min troskab så, herre; men den vånded sig 
ved det, den så. 

KEJSER JULIAN. 

Er ikke disse skibe som en lænke om vor fod? 
Vi har levnetsmidler for fire fulde dage i lejren. Det 
er godt, at soldaterne ikke tynges formeget. Og 
hvad tjener så skibene til? Vi har ingen floder 
mere at sætte over — 

HÆRFØREREN NEVITA. 

Herre, hvis det virkelig er din vilje — 

KEJSER JULIAN. 

Min vilje, — min vilje? 0, i en aften som 
denne — uvejrsfuld og stormende — ; hvorfor kunde 
ikke et lyn slå ned og — 

MYSTIKEREN MAX1MOS 

(kommer iJsomt fra venstre). 

Du solens udkårne søn, — hør, hør! 

KEJSER JULIAN. 

Ikke nu, min Maximos! 

MYSTIKEREN MAXIMOS. 

Intet er vigtigere end dette. Du må høre mig! 

KEJSER JULIAN. 

I lykkens og visdommens navn, så tal, min 
broder ! 

MYSTIKEREN MAXIMOS 
(drager ham tilside og siger dæmpet). 

Du véd, jeg har forsket og gransket, både i 
bøger og gennem varsler, for at komme efter ud- 
faldet af dette krigstog. 

KEJSER JULIAN. 

Jeg véd, at du intet har kunnet forudsige mig. 

MYSTIKEREN MAXIMOS. 

Varslerne talte og skrifterne samstemte med 
dem. Men svaret, som altid kom igen, var så sæl- 
somt, at jeg måtte tro, jeg havde forregnet mig. 

KEJSER JULIAN. 

Men nu — ? 

MYSTIKEREN MAXIMOS. 

Da vi drog ud fra Antiokia skrev jeg til Rom 
for at rådføre mig med de sibyllinske bøger — 

KEJSER JULIAN. 

Ja, ja — ! 

MYSTIKEREN MAXIMOS. 

I denne time er svaret kommet; en brevdrager 
fra statholderen i Antiokia har bragt det. 

KEJSER JULIAN. 

Ah, Maximos, — og det lyder — ? 

MYSTIKEREN MAXIMOS. 

Det lyder som alt, hvad varsler og skrifter har 
sagt mig; og nu tør jeg tyde det. Glæd dig, min 
broder, — du er usårlig i denne kamp. 

KEJSER JULIAN. 

Udsagnet, — udsagnet? 

MYSTIKEREN MAXIMOS. 

De sibyllinske bøger siger: „ Julian skal vogte 
sig for de frygiske egne". 

KEJSER JULIAN 

(viger tilbage). 

De frygiske — ? Ah, Maximos! 

MYSTIKEREN MAXIMOS. 

Hvi blev du bleg, min broder? 

KEJSER JULIAN. 

Sig mig, dyrebare lærer, — hvorledes tyder du 
dette svar? 

MYSTIKEREN MAXIMOS. 

Er mere end én udtydning taenkelig? De frygi- 
ske egne? Hvad har du i Frygien at gøre? I Fry- 
gien, — et landskab. som ligger afsides, langt bag 
dig, og hvor du aldrig har nødig at sætte din fod? 
Ingen fare truer dig, du lykkelige, — det er me- 
ningen. 

KEJSER JULIAN. 

Dette gådesvar har en tvefoldig mening. Ingen 
fare truer mig i kampen — men fra hint fjerne land- 
skab. — 

Ne vita; Nevita! 

HÆRFØRRREN NEVITA. 

Herre — ? 



Digitized by 



Google 



410 



KEJSER JULIAN. 

I Frygien altså? Alexandros skriver om løn- 
domsfulde ting, der forberedes i Frygien. Det er en- 
gang bleven forudsagt, at Galilæeren skal komme 
igen — 

Brænd skibene, Nevita! 

HÆRFØREREN NEVITA. 

Herre, er det din faste ufravigelige vilje — ? 

KEJSER JULIAN. 

Brænd dem! Nøl ikke. Der truer os lønlige 
farer bagved. 

(til en af høvedsmæmiene.) 

Giv nøje agt på denne fremmede. Han skal 
tjene os til vejviser. Kvæg bam med spise og 
drikke, og lad ham hvile godt ud. 

KRIGSØVERSTEN JOVIAN. 

Min kejser, jeg bønfalder dig, — byg ikke for 
sikkert på en slig overløbers udsagn. 

KEJSER JULIAN. 

Aha, — du tykkes rystet, min galilæiske råd- 
giver! Alt dette er nok ikke efter dit sind. Kanske 
véd du mere, end du skøtter om at sige. 

Gå, Nevita, — og brænd skibene! 

(hærføreren nevita bøjer sig og går ud til venstre. Høvedsmunden 
fører perseren bort mellem teltene.) 

KEJSER JULIAN. 

Forrædere i min egen lejr! Vent, vent, — jeg 
skal vel komme tilbunds i disse underfundigheder. 

Hæren skal bryde op! Gå, Jovian, og sørg for, 
at fortroppen rykker ud inden en time. Perseren 
kender vejen. Gå! 



Digitized by 



Google 



411 

KIUGSØVERSTEN JOVIAN. 

Som du byder, min høje kejser! 

(han går ud til hujre.) 
MYSTIKEREN MAX1MOS. 

Du brænder flåden? Sikkerlig har du store ting 
isinde. 

KEJSER JULIAN. 

■» 

Jeg gad vide, om den makedoniske Alexander 
havde vovet delte? 

MYSTIKEREN MAXIMOS. 

Vidste Alexander, hvor faren trued? 

KEJSER JULIAN. 

Sandt; sandt! Jeg véd det. Alle sejrbringende 
magter er i forbund med mig. Varsler og tegn ud- 
folder sin bemmelighedsfulde kundskab til fromme 
for mit rige. 

Siges det ikke om Galilæeren, at ånderne kom 
og tjente ham? — Hvem tjener ånderne nu? 

Hvad vilde Galilæeren sige, hvis han var usynlig 
tilstede iblandt os? 

MYSTIKEREN MAXIMOS. 

Han vilde sige: det tredje rige er nær. 

KEJSER JULIAN. 

Det tredje rige er kommet, Maximos! Jeg føler, 
at verdens Messias er levende i mig. Anden er 
vorden kød, og kødet ånd. Alt skabt ligger inden- 
for min vilje og min vælde. 

Se, se, — hist fyger de første gnister ivejret. 
Luerne slikker i tougværket og i de tætte maste- 
klynger. 

(råber imod ilden.) 

Tænd; tænd! 

MYSTIKEREN MAXIMOS. 

Vinden aner din vilje. Den vokser og tjener dig. 

KEJSER JULIAN 
(byder ra ed knyttet hånd). 

Vord storm! Mere vestlig! Jeg vil det! 

HØVEDSMANDEN FROMENTINOS 
(kommer fra liejre). 

Nådigste herre, — tillad, at jeg varer dig ad. 
Der er udbrudt en farefuld uro i lejren. 

KEJSER JULIAN. 

Jeg tåler ingen uro mere. Hæren skal rykke 
frem. 

HØVEDSMANDEN FROMENTINOS. 

Ja, min kejser, — men de genstridige Galilæere — 

KEJSER JULIAN. 

Galilæerne? Hvad de? 

HØVEDSMANDEN FROMENTINOS. 

Da skatmestrene nylig skulde uddele lønning til 
soldaterne, havde de opstillet dit høje billede foran 
lønningsbordene — 

KEJSER JULIAN. 

Således skal det stedse ske herefter. 

HØVEDSMANDEN FROMENTINOS. 

Det pålagdes hver mand, alt som han gik frem, 
at kaste noget røgelse i fyrfadene — 

KEJSER JULIAN. 

Nu ja, ja? 

HØVEDSMANDEN FROMENTINOS. 

Mange af de galilæiske soldater gjorde det uden 
at tænke videre derved; men andre vægred sig — 

KEJSER JULIAN. 

Hvad! De vægred sig? 

HØVEDSMANDEN FROMENTINOS. 

I førstningen, herre; men da skatmestrene fore- 
stilled dem, at det var en gammel skik, som igen 
skulde indføres og som ikke havde noget med det 
guddommelige at skaffe — 

KEJSER JULIAN. 

Aha; hvad så? 

HØVEDSMANDEN FROMENTINOS. 

— så faldt de til føje og gjorde, som man bød 
dem. 

KEJSER JULIAN. 

Ser I vel; de faldt til føje! 

HØVEDSMANDEN FROMENTINOS. 

Men siden, herre, smilte vore egne ad dem og 
spotted og sagde ubetænksomt, at nu gjorde de bedst 
i at udslette korsets og fiskens tegn, som de plejer 
at indriste på armene; thi nu havde de dyrket den 
guddommelige kejser. 

KEJSER JULIAN. 

Ja, ja! Og Galilæerne? 

HØVEDSMANDEN FROMENTINOS. 

De brød ud i høje klager ; hør, hør, herre ; 

det er umuligt at tale dem til rette. 

(Vilde skrig høres udenfor mellen» teltene.) 
KEJSER JULIAN. 

Disse rasende! Opsætsighed til det sidste. De 
véd ikke, at deres mesters magt er brudt. 

(kristne soldater løber frem på sletten. Nogle slår sig for brystet; 
andre sønderriver sine klæder, alt under grad og råb.) 

EN SOLDAT. 

Kristus døde for mig, og jeg sveg ham! 

EN ANDEN SOLDAT. 

0, du straffende Herre i himlen, slå mig; jeg 
har dyrket falske guder! 

SOLDATEN AGATHON. 

Djævlen på kejsersædet har dræbt min sjæl! 
Ve, ve, ve! 

ANDRE SOLDATER 

(utøver blytegnene, som de bærer om halsen). 

Vi vil ikke tjene afguder! 

ATTER ANDRE. 

Gudsfornægteren er ikke vor hersker! Vi vil 
hjem! Hjem! 

KEJSER JULIAN. 

Fromentinos, grib disse afsindige! Hug dem ned! 

(fromentios og flere blandt de omstående vil styrte ind på de kristne 

soldater. I det samme udbreder sig et stærkt lysende skin; luer slår 

ivejret fra skibene.) 

FØRERE Og SOLDATER 

(skrækslagne). 

Flåden brænder! 

KEJSER JULIAN. 

Ja, flåden brænder! Og mere end flåden brænder. 
På dette røde væltende bål brænder den korsfestede 
Galilæer til aske; og den jordiske kejser brænder 
med Galilæer en. Men op af asken stiger — lig hin 
vidunderlige fugl — jordens gud og åndens kejser i 
én, i én, i én! 

FLERE STEMMER. 

Vanvid har slåt ham! 

HÆRFØREREN NE VITA 

(kommer fra venstre). 

Det er fuldbragt. 

KRIGSØ VER STEN JO VI AN 

(ilsomt fra lejren). 

Sluk, sluk, sluk! 

KEJSER JULIAN. 

Brænd, brænd! 

HØVEDSMANDEN AMMIAN 

(fra lejren). 

Herre, du er forrådt! Hin persiske overløber 
var en bedrager — 

KEJSER JULIAN. 

Du lyver, mand! Hvor er han? 

HØVEDSMANDEN AMMIAN. 

Flygtet! 

KRIGSØVERSTEN JOVIAN. 

Forsvunden, som en skygge — 

HÆRFØREREN NE VITA. 

Flygtet! 

KRIGSØVERSTEN JOVIAN. 

De, som ledsaged ham, udsiger, at han blev 
ligesom borte mellem hænderne på dem. 

HØVEDSMANDEN AMMIAN. 

Hans hest er også borte fra indhegningen, hvor 
den stod; den fremmede må være flygtet ind over 
sletterne. 

KEJSER JULIAN. 

Sluk branden, Nevita! 

HÆRFØREREN NEVITA. 

Umuligt, min kejser! 

KEJSER JULIAN. 

Sluk, sluk! Det skal være muligt! 

HÆRFØREREN NEVITA. 

Intet er umuligere. Alle landtouge er over- 
hugne; alle skibe driver ned på de brændende vrag. 

FYRST HORMISDAS 

(kommer frem mellem teltene). 

Forbandelse over mine landsmænd! 0, herre, 
at du kunde lytte til denne rænkefulde. 

RÅB FRA LEJREN. 

Flåden brænder! Skilte fra hjemmet! Døden 
foran os! 

SOLDATEN AGATHON. 

Afgud, afgud, — byd stormen tie! byd luerne dø! 

KRIGSØVERSTEN JOVIAN. 

Stormen vokser. Ilden er som et rullende hav — 

MYSTIKEREN MAXIMOS 

(hvisker). 

Vogt dig for de frygiske egne. 

KEJSER JULIAN 
(råber til hæren). 

Lad flåden brænde! Inden syv dage skal I 
brænde Ktesifon. 

(En øde stenet ørkenslette uden træer og græs. Til højre kejserens telt. 
Efterniiddag.) 

(udmattede soldater ligger i klynger inde på sletten. Fra og til drager 
hærafdelinger forbi fra venstre til højre. Udenfor teltet går visdoms- 
lærerne PRISKOS Og KYTRON Samt FLERE ANDRE AF KEJSF.REN3 LEDSAGERE 

ventende i spænding og uro. livvagtsføreren anatolos står med sol- 
dater foran teltåbningen.) 

VISDOMSLÆREREN KYTRON. 

Er det ikke ufatteligt, at dette krigsråd kan 
vare så længe? 

VISDOMSLÆREREN PRISKOS. 

Ja, i sandhed, man skulde mene, her var kun 
to ting at vælge imellem: at rykke frem eller rykke 
tilbage. 

VISDOMSLÆREREN KYTRON. 

Dette er ikke til at blive klog på. — 
Sig mig, gode Anatolos, hvorfor i gudernes navn 
rykker vi ikke frem? 

VISDOMSLÆREREN PRISKOS. 

Ja, hvorfor ængster man os og gør holdt her 
midt i ørken? 

LIVVAGTSFØREREN ANATOLOS. 

Ser I den dirrende luft nede i himmelbrynet 
både i nord, øst og syd? 

VISDOMSLÆREREN KYTRON. 

Ja vel, ja vel; det er heden — 

LIVVAGTSFØREREN ANATOLOS. 

Det er sletten, som brænder. 

VISDOMSLÆREREN PRISKOS. 

Hvad siger du! Brænder sletten? 

VISDOMSLÆREREN KYTRON. 

Spøg dog ikke så uhyggelig, gode Anatolos! 
Sig os — hvad er det? 

LIVVAGTSFØREREN ANATOLOS. 

Sletten brænder, siger jeg. Hist ude, hvor 
ørkenen hører op, har Perserne tændt ild i græsset. 
Vi kan ikke komme nogen vej, før jordbunden er 
afkølet. 

VISDOMSLÆREREN KYTRON. 

0, er ikke dette forfærdeligt? Hvilke barbarer? 
At gribe til deslige midler — ! 

VISDOMSLÆREREN PRISKOS. 

Men så er der jo intet valg. Uden levnetsmidler, 
uden vand — ; hvorfor går vi ikke tilbage? 

LIVVAGTSFØREREN ANATOLOS. 

Over Tigris og Eufrat? 

VISDOMSLÆREREN KYTRON. 

Og flåden brændt! Hvorledes føres dog denne 
krig? 0, at dog ikke kejseren tænker mere på sine 
venner! Hvorledes skal jeg komme hjem igen? 

27* 

LIVVAGTSFØREREN ANATOLOS. 

Du, som vi andre, ven! 

VISDOMSLÆREREN KYTRON. 

Som I andre? Som I andre! Ja, det er en 
god tale. Med eder er det en anden sag. I er 
krigsmænd. Det er eders kald at udholde visse be- 
sværligheder, som jeg slet ikke er vant til. Jeg har 
ikke fulgt med kejseren for at døje så meget ondt. 
Her pines jeg af myg og giftfluer; — se, hvorledes 
mine hænder ser ud! 

VISDOMSLÆREREREN PRISKOS. 

Tilvisse er vi ikke kommen her for dette. Vi 
påtog os at følge hæren for at affatte lovtaler over 
de sejre, som kejseren agtede at vinde. Hvor er 
der ble vet af disse sejre? Hvad har man udrettet 
i de sex møjsommelige uger siden flådens brand? 
Man har ødelagt nogle forladte byer af det usleste 
slags. Man har fremvist i lejren nogle fanger, som 
fortropperne skulde have tåget. Jeg véd rigtignok 
ikke, i hvilke slag det skulde være sked! Og jeg 
synes også, at hine fanger så ligere ud til at være 
opsnappede hyrder og bønder — 

VISDOMSLÆREREN KYTRON. 

Og så at man kunde brænde flåden! Sagde 
jeg ikke straks, at dette vilde blive en kilde til 
ulykker? 

LIVVAGTSFØREREN ANATOLOS. 

Det hørte jeg dog ikke. 

VISDOMSLÆREREN KYTRON. 

Hvad? Sagde jeg det ikke? Hørte ikke du, 
o Priskos, at jeg sagde det? 

VISDOMSLÆREREN PRISKOS. 

Jeg ved sandelig ikke, ven; men jeg véd, at jeg 
selv til ingen nytte ivrede imod dette ulyksalige fore- 
tagende. Ja, jeg kan sige, at jeg har været imod det 
hele krigstog på denne årstid. Hvilken overilelse! 
Hvor har dog kejseren havt sine øjne? Er det den 
samme helt, der fægtede så overmåde heldigt ved 
Rhin-strømmen? Skulde man ikke tro, at han var 
slagen med hlindhed eller med en åndelig sygdom? 

LIVVAGTSFØREREN ANATOLOS. 

Hyss, hyss; — hvad tale er det? 

VISDOMSLÆREREN KYTRON. 

Ja, det var visst nok lidet sømmeligt sagt af 
vor Priskos. Men heller ikke jeg kan nægte, at jeg 
sporer en sørgelig mangel på visdom i flere af den 
kronede visdomselskers senere handlinger. Hvor over- 
ilet, at stille sit hillede op i lejren og lade sig dyrke, 
som om han var en gud! Hvor uklogt, så åbenbart 
at håne hin sælsomme lærer fra Nazareth, hvilken 
dog må siges at råde over en særdeles magt, der 
ellers kanske kunde kommet os alle til gode under 
disse farefulde omstændigheder. 

Ah, der kommer Nevita selv. Nu får vi høre — 

(hærføreren neyita kommer ud fra teltet I åbningen vender han sig 
og gør ut tegn indad. Straks efter kommer livlægen oribases ud.) 

HÆRFØREREN NEVITA 

(drager lægen tilside). 

Sig mig ærligt, Oribases, — er der noget ivejen 
med kejserens sind? 

LIVLÆGEN ORIBASES. 

Hvor falder du på det, herre? 

HÆRFØREREN NEVITA. 

Hvorledes skal jeg ellers tyde hans adfærd? 

LIVLÆGEN ORIBASES. 

0, min elskede kejser — ! 

HÆRFØREREN NEVITA. 

Oribases, du må ikke dølge noget for mig. 

VISDOMSLÆREREN KYTRON 

(nærmer sig). 

0, tappre hærfører, hvis det ikke er påtræn- 
gende — 

HÆRFØREREN NEVITA. 

Siden, siden! 

LIVLÆGEN ORIBASES 

(til NE VITA). 

Vær rolig, herre! Der skal ikke ske nogen 
ulykke. Éutherios og jeg har lovet hverandre at 
holde øje med ham. 

HÆRFØREREN NEVITA. 

Ah, du vil da vel ikke dermed sige, at — ? 

LIVLÆGEN ORIBASES. 

Sidste nat var han nær ved at forkorte sit liv. 
Lykkeligvis kom Éutherios tilstede — ; o, tal ikke 
til nogen om det! 

HÆRFØREREN NEVITA. 

Slip ham ikke af syne. 

VISDOMSLÆREREN PRISKOS 
(nærmer sig). 

Det vilde være os en stor trøst at erfare, hvad 
krigsrådet — ? 

HÆRFØREREN NEVITA. 

Tilgiv; jeg har vigtige ting at skøtte. 

4 Han går ud bag teltet, krigsøversten jovian kommer i det samme ud 
fra åbn ingen.) 

KRIGSØVERSTEN JOVIAN 
(indad). 

Skal ske, min nådige kejser! 

VISDOMSLÆREREN KYTRON. 

Ah, højst førtræffelige Jovian! Nu? Er tilbage- 
toget besluttet? 

KRIGSØVERSTEN JOVIAN. 

Jeg vil ikke råde nogen at kalde det et til- 
bagetog. 

(han går ud bag teltet.) 
VISDOMSLÆREREN KYTRON. 

0, disse krigsmænd! En visdomselskers sindsro 
gælder intet for dem. Ah! 

(kejser julian kommer ud fra teltet; han er bleg og indfalden. Sammen 

med kejseren kommer husmesteren eutherios og flere krigsøverster, 

hvilke sidste straks går bort over sletten til højre.) 

KEJSER JULIAN 

(til visdomslærerne). 

Glæd jer nu, mine venner! Nu vil snart alt 
blive godt. 

VISDOMSLÆREREN KYTRON. 

Ak, velsignede herre, har du fundet en udvej? 

KEJSER JULIAN. 

Vi har udveje nok, Kytron; det gælder kun at 
vælge den bedste. Nu vil vi ændre noget ved hærens 
fremrykning — 

VISDOMSLÆREREN PRISKOS. 

0, priset være din klogskab! 

KEJSER JULIAN. 

Dette tog imod øst, — det leder ikke til noget. 

VISDOMSLÆREREN KYTRON. 

Nej, nej, det er visst! 

KEJSER JULIAN. 

Nu går vi mod nord, Kytron! 

VISDOMSLÆREREN KYTRON. 

Hvad, herre, — imod nord? 

VISDOMSLÆREREN PRISKOS. 

Altså ikke vestover? 

KEJSER JULIAN. 

Ikke vestover. Langt fra ikke vestover. Det 
vilde have sin vanskelighed for flodernes skyld. Og 
Ktesifon må vi lade ligge til senere. Uden skibene 
kan vi ikke tænke på at tåge staden. Det var Ga- 
lilæerne, som voldte dette med skibsbranden ; jeg 
har mærket et og andet. 

Hvo tør kalde det et tilbagetog, at jeg går 
nordover? Hvad véd I om mine hensigter? Perser- 
hæren står et steds i det nordlige; det er vi nu 
temmelig visse på. Har jeg først slåt Sapores — ; 
det skal gøres af i ét slag — ; i Persernes lejr vil 
vi finde umådelige forråd — 

Når jeg fører Perser-kongen som fange gennem 
Antiokia og de andre stæder, så gad jeg dog se, 
om ikke borgerne falder mig tilfode. 

KRISTNE SOLDATER 
(drager syngende over sletten). 

Øksen ligger ved træets rod; 
verdens ceder skal fældes. 
På Golgata skyder af Herrens blod 
palmen, som aldrig ældes. 

(ud til højre.) 

KEJSER JULIAN 
(følger dem med øjnene). 

Galilæerne synger altid. Sange om død og sår 
og smerte. Hine kvinder, jeg tog med som syge- 
plejersker, — de har gjort os mere skade end gavn. 
De har lært soldaterne sælsomme sange, hvilke jeg 
ikke før har hørt. 

Dog vil jeg ikke herefter straffe nogen for sligt. 
Det leder kun til des større forvildelse. Véd du, 
Priskos, hvad der hændte med de opsætsige, som 
nys nægtede at vise de kejserlige billeder den skyl- 
dige ærefrygt? 

VISDOMSLÆREREN PRISKOS. 

Nys, herre? 

KEJSER JULIAN. 

Da jeg, for at indgyde ligesindede en gavnlig 
skræk, vilde lade nogle af disse mennesker aflive, så 
trådte den ældste frem og bad, under høje glædesråb, 
om at måtte få lov til at dø først. — Ser du, Priskos, 
— da jeg igår erfoer dette — 

VISDOMSLÆREREN PRISKOS. 

Igår! herre, du fejler. Dette er sked for firti 
dage siden. 

KEJSER JULIAN. 

Så længe? Ja, ja, ja! Hebræerne måtte vandre 
firti år i ørken. Alle de gamle måtte uddø. Der 
måtte vokse op en ny slægt; men den — mærk jer 
det — den slåp ind i det land, som var dem alle 
lovet. 

HUSMESTEREN EUTHERIOS. 

Det er højt på dagen, herre; — vil du ikke 
tænke på måltidet? 

KEJSER JULIAN. 

Ikke endnu, min Eutherios! Kødets spægelse 
tør være til gavn for alle mennesker. 

Ja, jeg siger eder, ri må lægge vind på at 
vorde en ny slægt. Jeg kan ikke gøre noget med 
jer, således, som I nu er. Vil I ud af ørken, så må 
I vandre i et rent levnet. Se til Galilæerne. Vi 
kunde lære visse ting af de mennesker. Der gives 
ingen nødlidende og hjælpeløse iblandt dem; de lever 
som brødre og søstre indbyrdes, — og mest nu, da 
deres genstridighed har tvunget mig til at tugte dem. 
Disse Galilæere, skal I vide, har noget i hjertet, som 
jeg højlig skulde ønske, at I vilde beflitte jer på. I 
kalder eder etterfølgere af Sokrates, af Platon, af 
Diogenes. Er der nogen af eder, som vilde gå glad 
i døden for Platons skyld? Mon vor Priskos vilde 
ofre sin venstre hånd for Sokrates? Mon Kytron 
vilde for Diogenes lade sit øre af hugge? I gjorde 
det sandelig ikke! Jeg kender jer, I kalkede grave! 
Gå fra mine øjne; — jeg kan ikke bruge jer! 

(Visdomslærerne går nedslagne bort; de øvrige fjerner sig også under 

bekymret hvisken. Kun livlægen oribases og husmesteren eutherios 

blir tilbage hos kejseren. livvagtsføreren anatolos står fremdeles med 

sine soldater udenfor teltet.) 

KEJSER JULIAN. 

Hvor sælsomt! Hvor er det ikke i sin dybeste 
grund ufatteligt? Oribases, — kan du forklare mig 
denne gåde? 

LIVLÆGEN ORIBASES. 

Min kejser, — hvilken gåde mener du? 

KEJSER JULIAN. 

Med tolv ringe mænd, fiskere, uvidende men- 
nesker, grund lagde han dette. 

LIVLÆGEN ORIBASES. 

herre, disse tanker afkræfter dig. 

KEJSER JULIAN. 

Og hvem er det, som har holdt det sammen til 
denne dag? Kvinder og ukyndige for største delen — 

LIVLÆGEN ORIBASES. 

Ja, ja, herre; men nu vil snart en lykkelig ven- 
ding af krigstoget — 

KEJSER JULIAN. 

Meget sandt, Oribases; så snart lykken har vendt 
sig, så vil alt vorde godt. Tømmermandssønnens 
rige falder inden føje tid; det véd vi nok. Så mange 
år, som året har dage, så længe skal han herske; 
og nu har vi jo — 

HUSMESTEREN EUTHERIOS. 

Min elskede herre, vilde ikke et bad gøre 
dig godt? 

KEJSER JULIAN. 

Mener du det? — Du kan gå, Eutherios! Gå, 
gå! Jeg har noget at tale med Oribases. 

(husmesteren eutherios går ud bag teltet. Kejseren drager oribases 
over til den anden side.) 

KEJSER JULIAN. 

Har Eutherios fortalt dig noget denne morgen? 

LIVLÆGEN ORIBASES. 

Nej, herre! 

KEJSER JULIAN. 

Har han ikke fortalt dig om noget fra inat — 

LIVLÆGEN ORIBASES. 

Nej, min kejser, — slet intet. Eutherios er 
meget taus. 

KEJSER JULIAN. 

Skulde han fortælle dig noget, så må du ikke 
tro det. Det er ingenlunde gåt således til, som han 
siger. Det er ham selv, som står mig efter livet. 

LIVLÆGEN ORIBASES. 

Han, — din gamle trofaste tjener! 

KEJSER JULIAN. 

Jeg vil holde øje med ham. 

LIVLÆGEN ORIBASES. 

Det vil jeg også. 

KEJSER JULIAN. 

Vi vil begge to holde øje med ham. 

LIVLÆGEN ORIBASES. 

Herre, jeg tror, du har nydt ringe søvn inat. 

KEJSER JULIAN. 

Ja. 

LIVLÆGEN ORIBASES 

(vil tale men besinder sig). 

KEJSER JULIAN. 

Véd du, hvoraf det kom, at jeg ikke fik sove? 

LIVLÆGEN ORIBASES. 

Nej, min kejser! 

KEJSER JULIAN. 

Sejrherren fra den mulviske bro var hos mig. 

LIVLÆGEN ORIBASES. 

Den store Konstantin? 

KEJSER JULIAN. 

Ja, I de sidste nætter har jeg ikke havt ro for 
denne skygge. Han kommer lidt efter midnat og går 
ikke bort før henimod morgenstunden. 

LIVLÆGEN ORIBASES. 

Herre, det er fuldmånen; den har altid øvet en 
sælsom virkning på dit sind. 

KEJSER JULIAN. 

Efter de gamles mening plejer deslige syner — 
— Hvor blir dog Maximos af? Men hines mening 
er ingenlunde at bygge på. Vi ser jo, de har faret 
vild i så mangt og meget. Selv hvad de fortæller 
om guderne tør vi ikke ubetinget tro. Ikke heller 
om skyggerne og de magter for øvrigt, som råder 
for menneskenes velfærd. Hvad véd vi om disse 
magter? Vi véd intet, Oribases, — fraregnet deres 
lunefuldhed og ubestandighed, for hvilke egenskaber 
vi har temmelig sikkre vidnesbyrd. 

Jeg skulde ønske, Maximos vilde komme. — 

(hen for sig.) 

Her? Det er jo ikke her, at det faretruende 
uvejr trækker op. Det skulde jo være i de frygiske 
egne — 

LIVLÆGEN ORIBASES. 

Hvilke egne, herre, — og hvilket uvejr? 

KEJSER JULIAN. 

0, intet — intet. 

HÆRFØREREN NEVITA 
(kommer fra højre side af sletten). 

Nu, min kejser, er hæren sat i gang — 

KEJSER JULIAN. 



Nordover? 



HÆRFØREREN NEVITA 

(studser). 

Forstår sig, herre! 

KEJSER JULIAN. 

Ja, vi skulde dog ventet til Maximos — 

HÆRFØREREN NEVITA. 

Hvad skal det sige, min kejser! Her er intet 
at vente efter. Vi står uden levnetsmidler; spredte 
fiendtlige rytterhobe viser sig allerede både i øst og 
i syd — 

KEJSER JULIAN. 

Ja, ja, vi må frem, — nordover. Nu kommer 
Maximos straks. Jeg har ladet de etruskiske spå- 
mænd hente fra bagtroppen; de skal endnu engang 

forsøge Nogle Magere har jeg også fåt fat på, 

og de siger sig at være vel forfarne i de kaldæiske 
hemmeligheder. Vore egne prester tager varsler på 
ni forskellige steder — 

HÆRFØREREN NEVITA. 

Herre, hvorledes varslerne end falder ud, så 
siger jeg dig, vi må frem. Soldaterne er ikke længere 
at stole på; de skønner godt, vor eneste redning er 
at nå de armeniske berge. 

KEJSER JULIAN. 

Did vil vi, Nevita, — hvorledes så varslerne 
falder ud. Men det er dog en stor tryghed at vide, 
at man handler ligesom efter samråd med hine uud- 
grundelige magter, der, når de vil, kan gribe så over- 
ordentlig dybt ind i et menneskes skæbne. 

HÆRFØREREN NEVITA 
(går fra ham og siger kort og bydende). 

Anatolos, tag kejserens telt ned! 

(han hvisker nogle ord til livvagtsførereu og går ud til højre.) 
KEJSER JULIAN. 

Alle varsler har i disse firti dage været ulykke- 
sp ående; og det viser just, at man tør sætte lid til 
dem; thi i al denne tid er vor sag kun lidet frem- 
met. Men ser du vel, min Oribases, — nu da jeg 
har et nyt foretagende for øje — 

Ah, MaximosJ 

MYSTIKEREN MAXIMOS 
(kommer inde fra sletten). 

Hæren er alt undervejs, herre; slig tilhest! 

KEJSER JULIAN. 

Varslerne — varslerne? 

MYSTIKEREN MAXIMOS. 

Ej, hvad — varslerne! Spørg ikke om varslerne. 

KEJSER JULIAN. 

Tal! Jeg vil vide, hvad de har svaret. 

MYSTIKEREN MAXIMOS. 

Alle varsler tier. 

KEJSER JULIAN. 

De tier? 

MYSTIKEREN MAXIMOS. 

Jeg var hos presterne; offerdyrenes indvolde gav 
intet tegn. Jeg var hos de etruskiske gøglere; fuglens 
flugt og skrig sagde dem intet. Hos Magerne var 
jeg også; deres skrifter havde intet svar at give. 
Og jeg selv — 

KEJSER JULIAN. 

Du selv, min Maximos? 

MYSTIKEREN MAXIMOS. 

Nu kan jeg sige dig det. Jeg har i denne nat 
gransket stjernernes stilling. De forkyndte mig intet, 
Julian ! 

KEJSER JULIAN. 

Intet. — Taushed — taushed, som om solskiven 
var i færd med at formørkes. Alene! Ingen bro 
mere mellem mig og ånderne. 

Hvor er du nu, du hvide sejlskinnende flåde, som 
kom og gik i dagglans og som bar bud mellem jord 
og himmel? 

Flåden er brændt. Også denne flåde er brændt. 
0, alle mine skinnende skibe. 

Eller hvad, Maximos, — hvad tror du om dette? 

MYSTIKEREN MAXIMOS. 

Jeg tror på dig. 

KEJSER JULIAN. 

Ja, ja, — gør det! 

MYSTIKEREN MAXIMOS. 

Verdensviljen har nedlagt sin vælde i din hånd; 
derfor tier den. 

KEJSER JULIAN. 

Således vil vi tyde det. Og vi får handle der- 

efter, — skønt vi helst kunde ønsket at Denne 

taushed! At stå så helt alene. 

Dog gives der andre, som også må siges at stå 
næsten alene. Galilæerne. De har kun den ene gud; 
og én gud er jo dog næsten ingen gud. 

Hvorledes går det da til, at vi daglig ser disse 
mennesker ? 

LIVVAGTSFØREREN ANATOLOS 
(der imidlertid har ladet teltet nedtage). 

Min kejser, nu må du stige tilhest; jeg tør ikke 
længere lade dig tilbage her. 

KEJSER JULIAN. 

Ja, nu vil jeg stige tilhest. Hvor har I min 
gode Babylonios? Se så; med sværdet i hånden — 
Kom, I dyrebare venner! 

(Alle går ud til højre.) 



(Sumpig skogegn. Et mørkt stillestående vand mellem træerne. Vagtblus 

langt borte. Måneskinsnat med drivende skyer.) 

(nogle soldater står på vagt i forgrunden.) 

MAKRIXA Og KV INDERNE 

(synger udenfor til venstre). 

Ve os! Ve! 
Slægten er lagt 
under vredens magt. 
Vi skal døden se! 

EN AF SOLDATERNE 
(lyttende). 

Hyss! Hører I? Der borte synger de galilæiske* 
kvinder. 

EN ANDEN SOLDAT. 

De synger som ugler og natteravne. 

EN TREDJE SOLDAT. 

Da vilde jeg dog gerne være hos dem. Det er 
tryggere hos Galilæerne end hos os. Galilæernes gud 
er stærkere end vore. 

HENRIK IBSENS SAMLEDE VÆRKER. V. 28 

DEN FØRSTE SOLDAT. 

Kejseren har fortørnet guderne, det er sagen. 
Hvor kunde han falde på at sætte sig i gudernes 
sted? 

DEN TREDJE SOLDAT. 

Det er værre, at han har fortørnet Galilæernes 
gud. Véd I ikke, det siges for ganske sikkert, at 
han og hans heksemester en af de sidste nætter har 
skåren bugen op på en svanger kvinde for at tåge 
varsler af hendes indvolde? 

DEN FØRSTE SOLDAT. 

Ja, men jeg tror ikke på det. I al fald hal- 
det ikke været nogen græsk kvinde; det må have 
været en barbark vinde. 

DEN TREDJE SOLDAT. 

Det siges, at Galilæernes gud tager sig af bar- 
barerne også; og hvis så er, så kommer det til at 
gå ud over os. 

DEN ANDEN SOLDAT. 

A hvad, — kejseren er en stor kriger. 

DEN FØRSTE SOLDAT. 

Kong Sapores skal også være en stor kriger. 

DEN ANDEN SOLDAT. 

Tror du det er hele Perser-hæren, vi har for os? 

DEN FØRSTE SOLDAT. 

Nogle siger, det skal bare være fortroppen; 
ingen véd det så nøje. 

DEN TREDJE SOLDAT. 

Jeg skulde ønske, jeg var over hos Galilæerne. 

DEN FØRSTE SOLDAT. 

Vil du også falde fra? 

DEN TREDJE SOLDAT. 

Der falder jo så mange fra. I de sidste dage 
har — 

DEN FØRSTE SOLDAT 
(råber ud i merket). 

Stå — stå! Hvem kommer der? 

EN RØST. 

Venner fra forposterne! 

(nogle soldater kommer frem mel lem træerne med kappadokierek 
agathon imellem sig.) 

DEN ANDEN SOLDAT. 

Ho-ho; en, som har villet løbe bort. 

EN AF DE KOMMENDE. 

Nej, han er gåt fra vid og samling. 

SOLDATEN AGATHON. 

Jeg er ikke fra vid og samling. 0, for Guds 
store barmhjertigheds skyld, — slip mig løs! 

SOLDATEN FRA FORPOSTERNE. 

Han siger, han vil dræbe et dyr med syv 
hoveder. 

SOLDATEN AGATHON. 

Ja, ja, ja, det vil jeg. 0, slip mig dog løs! 
Ser I dette spyd? Véd I, hvad det er for et spyd? 
Med dette spyd vil jeg dræbe dyret med de syv 
hoveder, og så får jeg min sjæl igen. Kristus har 
selv lovet mig det. Han var hos mig inat. 

28* 

DEN FØRSTE SOLDAT. 

Det er hunger og træthed, som har gjort ham 
forstyrret. 

EN AF DE KOMMENDE. 

Til lejren med ham; der kan han sove ud. 

SOLDATEN AGATHON. 

Slip mig! 0, I skulde vide, hvad dette er for 
et spyd! 

(Soldaterne fører ham bort i forgrunden til højre.) 
DEN TREDJE SOLDAT. 

Hvad kunde han mene med det dyr? 

DEN FØRSTE SOLDAT. 

Det er galilæiske hemmeligheder. De har så 
meget sådant imellem sig. 

(HUSMESTEREN EUTHERIOS Og LIVLÆGEN ORIBASES kommer hlirtlgt Og Spej* 

dende oppe fra hojre.) 
HUSMESTEREN EUTHERIOS. 

Ser du ham ikke? 

LIVLÆGEN ORIBASES. 

Nej. — Ah, soldater! — Sig mig, gode venner, 
gik nogen her forbi? 

DEN FØRSTE SOLDAT. 

Ja, en deling spydkastere. 

LIVLÆGEN ORIBASES. 

Godt, godt! Men ingen andre? Ingen af de 
høje herrer? Ingen af hærførerne? 

SOLDATERNE. 

Nej, ingen. 

LIVLÆGEN ORIBASES. 

Altså ikke her! 0, Eutherios, hvor kunde du — ? 

HUSMESTEREN EUTHERIOS. 

Ja, hvad kunde jeg — ? Hvad kunde jeg — ? 
Mine gamle øjne havde ikke lukket sig på tre nætter — 

UVLÆGEN ORIBASES 
(til soldaterne). 

I må hjælpe os at søge. Jeg kræver det i over- 
førerens eget navn. Spred jer mellem træerne; og 
finder I nogen af de fornemme herrer, så meld det 
ved vagtilden der borte. 

SOLDATERNE. 

Skal ske, herre! 

(De går alle ud ad forskellige veje til venstre. Lidt efter kommer 

kejser julian tilsyne bag et træ til bøjre. Han lytter, ser sig om og 

vinker tilbage.) 

KEJSER JULIAN. 

Hyss! Kom frem, Maximos! De så os ikke. 

MYSTIKEREN MAXIMOS 
(fra samme side). 

Oribases var den ene af dem. 

KEJSER JULIAN. 

Ja, ja; både han og Eutherios holder øje med 

mig. De bilder sig nok ind, at Har ingen af 

dem sagt dig noget? 

MYSTIKEREN MAXIMOS. 

Nej, min Julian! Men hvorfor vækker du mig? 
Og hvad vil du her i den mørke nat? 

KEJSER JULIAN. 

Jeg vil være ene med dig for sidste gang, min 
elskede lærer! 

MYSTIKEREN MAX1M0S. 

Ikke for sidste gang, Julian! 

KEJSER JULIAN. 

Se dette sorte vand. Tror du — hvis jeg uden 
spor f ors vandt fra jorden, og mit legeme aldrig 
fandtes, og ingen fik vide, hvor jeg var bleven af — 
tror du, at det sagn da vilde udbrede sig, at Hermes 
var kommen til mig og havde ført mig bort, og at 
jeg var optagen i gudernes samfund? 

MYSTIKEREN MAXIMOS. 

Den tid er nær, da menneskene ikke behøver 
i.t dø for at leve som guder på jorden. 

KEJSER JULIAN. 

Jeg fortæres af hjemve, Maximos, — af hjemve 
efter lyset og solen og alle stjerner. 

MYSTIKEREN MAXIMOS. 

0, jeg besværger dig, — tænk ikke på sørgelige 
ting. Perser-hæren står lige over for dig. Imorgen 
vil det komme til et slag. Du vil sejre — 

KEJSER JULIAN. 

Jeg — sejre? Du véd ikke, hvem der var hos 
mig for en time siden. 

MYSTIKEREN MAXIMOS. 

Hvem var hos dig? 

KEJSER JULIAN. 

Jeg var falden i søvn på mit leje i teltet. Da 
blev jeg vækket ved, at et stærkt rødligt skin lige- 
som skar igennem mine lukkede øjenlåg. Jeg så 
ivejret og skimted en skikkelse, der stod i teltet. 
Den havde over issen et langt klæde, som faldt ned 
til begge siderne, så ansigtet var frit. 

MYSTIKEREN MAXIMOS. 

Kendte du denne skikkelse? 

KEJSER JULIAN. 

Det var det samme ansigt, jeg så i lyset hin 
nat i Efesos for mange år siden, — hin nat, da vi 
holdt symposion med de to andre. 

MYSTIKEREN MAXIMOS. 

Rigets ånd. 

KEJSER JULIAN. 

Siden har den vist sig for mig én gang i Gal- 
lien, — ved en lejlighed, som jeg ikke gider tænke på. 

MYSTIKEREN MAXIMOS. 

Talte den? 

KEJSER JULIAN. 

Nej. Den lod som den vilde tale; men den 
talte ikke. Den stod ubevægelig og så på mig. 
Dens ansigt var blegt og fordrejet. . Med ét slog den 
med begge armene klædet sammen om hovedet, til- 
hyllede sit ansigt og gik ud tvers genném teltvæggen. 

MYSTIKEREN MAXIMOS. 

Det afgørende står for døren. 

KEJSER JULIAN. 

Ja, det står visselig for døren. 

MYSTIKEREN MAXIMOS. 

Ikke forsagt, Julian. Den villende sejrer. 

KEJSER JULIAN. 

Og hvad vinder den sejrende? Er det møjen 
værd at sejre? Hvad har den makedoniske Alexander, 
hvad har Julius Cæsar vundet? Grækere og Romere 

taler om deres ry med kold undren, — medens den 
anden, Galilæeren, tømmermandssønnen, sidder som 
kærlighedens konge i varme troende menneskehjerter. 

Hvor er han nu? — Er han virksom andetsteds 
efter den tid, da hint gik for sig på Golgata? 

Jeg drømte nys om ham. Jeg drømte, at jeg 
havde lagt hele jorden under mig. Jeg bød, at Gali- 
læerens minde skulde være udslettet på jorden; og 
så var det udslettet. — Da kom ånderne og tjente 
mig, og bandt vinger til mine skuldre, og jeg svinged 
mig ud i det endeløse rum, til jeg tested min fod 
på en anden jord. 

Det var en anden jord end min. Dens runding 
var større, den havde et gulere lysskær, og flere 
måneskiver drejed sig om den. 

Da så jeg ned på min egen jord, kejserens jord, 
som jeg havde gjort Galilæer-løs, — og jeg fandt, at 
alt, hvad jeg havde gjort, var såre godt. 

Men se, min Maximos, — da kom et tog forbi 
mig på den fremmede jord, hvor jeg stod. Der var 
krigsmænd og dommere og bødler i spidsen, og 
grædende kvinder fulgte toget. Og se — midt i den 
langsomt skridende skare gik Galilæeren lys levende 
og bar et kors på ryggen. Da råbte jeg til ham og 
sagde: hvor hen, Galilæer? Men han vendte sit 
ansigt imod mig, smilte, nikked langsomt og sagde: 
til hovedpandestedet! 

Hvor er han nu? Om hint på Golgata ved 
Jerusalem kun var en landsby-gerning, øvet, ligesom 
under en gennemrejse, i en ledig stund? Om han 
går og går, og lider og dør og sejrer om igen fra 
den ene jord til den anden? 

0, om jeg kunde lægge verden øde! Maximos, 
— gives der ingen gift, ingen fortærende ild, der kan 
lægge det skabte øde, som det var på hin dag, da 
den ensomme ånd svæved over våndene? 

MYSTIKEREN MAX1M0S. 

Jeg hører larm fra vagtposterne. Kom, Julian — 

KEJSER JULIAN. 

At tænke sig, at der skal følge år hund rede på 
århundrede, og at der i dem alle skal leve men- 
nesker, vidende, at det var mig, som bukked under, 
og ham, som sejred! 

Jeg vil ikke bukke under! Jeg er ung; jeg er 
usårlig; — det tredje rige er nær — 

(med et hejt skrig.) 

Der står han! 

MYSTIKEREN MAXIMOS. 

Hvem? Hvor? 

KEJSER JULIAN. 

Ser du ham? Hist mellem træstammerne, — i 
krone og purpurkåbe — 

MYSTIKEREN MAXIMOS. 

Det er månen, som spiller i våndet. Kom — 
kom, min Julian! 

KEJSER JULIAN 
(går truende imod synet). 

Vig for mig! Du er død. Dit rige er ude. Af 
med gøglerkåben, tømmermands-søn ! 

Hvad gør du der? Hvad er det du tømrer? 
- Ah! 

HUSMESTEREN EUTHERIOS 

(fra venstre). 

Alle guder være prisede! — Oribases, — hid, hid! 

KEJSER JULIAN. 

Hvor blev han af?' 

L1VLÆGEN ORIBASES 

(fra venstre). 

Er han der? 

HUSMESTEREN EUTHERIOS. 

Ja. — 0, min højt elskede kejser! 

KEJSER JULIAN. 

Hvem var det, som sagde: jeg tømrer kejserens 
kiste? 

LIVLÆGEN ORIBASES. 

Hvad mener du, herre? 

KEJSER JULIAN. 

Hvo talte, spørger jeg! Hvem var det, som 
sagde: jeg tømrer kejserens kiste? 

LIVLÆGEN ORIBASES. 

Følg med til teltet, jeg besværger dig! 

(Larm og skrig høres langt borte.) 
MYSTIKEREN MAXIMOS. 

Krigsråb! Perserne overfalder os — 

HUSMESTEREN EUTHERIOS. 

Forposterne er alt -i fuld kamp! 

LIVLÆGEN ORIBASES. 

Fienden er i lejren ! Ah, herre, du er våbenløs — 

KEJSER JULIAN. 

Jeg vil ofre til guderne. 

MYSTIKEREN MAXIMOS. 

Hvilke guder, du dåre? Hvor er de, — og hvad 
er de? 

KEJSER JULIAN. 

Jeg vil ofre til denne eller hin. Jeg vil ofre til 
mange. En eller anden må dog høre mig. Jeg vil 
anråbe noget udenfor mig og over mig — 

LTVLÆGEN ORIBASES. 

Her er ikke et øjeblik at spilde — ! 

KEJSER JULIAN. 

Ah, — så I den brændende fakkel bag skyen? 
Den tændtes og slukned i samme stund. Et bud 
fra ånderne! Et skinnende skib mellem himmel og 
jord! — Mit skjold; mit sværd! 

(Han iler ud til hojre. oribases og eutherios følger ham.) 

MYSTIKEREN MAXIM OS 

(råber). 

Kejser, kejser, — kæmp ikke i denne nat! 

(ud til højre.) 



(Aben slette med en landsby langt borte. Daggry og tåget luft.) 
(Slagtummel. Skrig og våbenlarm ude på sletten. I forgrunden romerske 

SPYDBÆRERE Under HØVEDSMANDEN AMMIAN i kamp med PERSISKE BUE- 
SKYTTER. Disse drives etterhånden tilbage mod venstre.) 

HØVEDSMANDEN AMMIAN. 

Ret så! Ind på dem! Stik dem ned! Giv dem 
ikke tid til at skyde! 

HÆRFØREREN NEVITA 
(med feige fra højre). 

Godt kæmpet, Ammian! 

HØ VEDSM ANDEN AMMIAN. 

0, herre, hvorfor kommer ikke rytterne til hjælp? 

HÆRFØREREN NEV1TA. 

Det er umuligt. Perserne har elefanter foran i 
rækken. Den blotte lugt gør hestene sky. Stik — 
stik! Nedenfra, venner, — under brystpladerne ! 

VISDOMSLÆREREN KYTRON 

(i natklæder, belæsset med beger og papirruller, fra hejre). 

, 0, at jeg skulde komme midt ind i disse rædsler! 

HÆRFØREREN NEVITA. 

Har du set kejseren, ven? 

VISDOMSLÆREREN KYTRON. 

Ja, men han ændser mig ikke. 0, jeg beder 
ydmygst om en afdeling krigsknægte, som kan be- 
skytte mig! 

HÆRFØREREN NEVITA 
(til sine ledsagere). 

De viger. Skjoldbærerne skal rykke frem. 

VISDOMSLÆREREN KYTRON. 

Du hører mig ikke, herre! Det er højst vigtigt, 
at jeg ikke kommer til skade; mit skrift „0m sindsro 
under vanskelige forhold" er ikke færdigt — 

HÆRFØREREN NEVITA 
(som før). 

Perserne har fåt forstærkning på højre hånd. 
De trænger frem igen. 

VISDOMSLÆREREN KYTRON. 

Trænger de frem? 0, denne blodige mordlyst! 
En pil! Den havde nær truffet mig! Hvor uvorrent 
de skyder; ingen agt for liv og lemmer! 

(han flygter ud i forgrunden til venstre.) 

HÆRFØREREN NE VITA. 

Kampen står. Det går hverken frem eller tilbage. 

4 til høv edsm anden fromentinos, so rn kommer med en ny skare fra højre.) 

Hej, høvedsmand, — har du set kejseren? 

HØVEDSMANDEN FROMENTINOS. 

Ja, herre; han kæmper i spidsen for de hvid- 
klædte ryttere. 

\ HÆRFØREREN NEVITA. 

Ikke såret? 

HØVEDSMANDEN FROMENTINOS. 

Han synes usårlig. Pile og kastespyd bøjer af, 
hvor han viser sig. 

HØVEDSMANDEN AMMIAN 

(råber tilbage fra kamptrængselen). 

Til hjælp; vi kan ikke holde det længer! 

HÆRFØREREN NEVITA. 

Frem, min kække Fromentinos! 

. HØVEDSMANDEN FROMENTINOS 

(til soldaterne). 

Tæt sammen, og ind på dem, Grækere! 

{han iler ammian til hjælp; kampen trækker sig noget tilbage.) 

LIVVAGTSFØREREN ANATOLOS 
(med nogle folk fra højre). 

Er ikke kejseren her? 

HÆRFØREREN NEVITA. 

Kejseren! Skal ikke du svare for kejseren? 

LIVVAGTSFØREREN ANATOLOS. 

Hans hest blev skudt under ham — der opstod 

en umådelig trængsel; det var umuligt at komme 
frem til ham — 

HÆRFØREREN NEVITA. 

Ah, tror du, han er kommen til skade? 

LIVVAGTSFØREREN ANATOLOS. 

Nej, jeg tror det ikke. Der blev råbt, at han 
var uskadt, men — 

FLERE AF HÆRFØRERENS FØLGE. 

Der er han! Der er han! 

(kejser julian, uden hjelm og rustning, kun med sværd og skjold, led- 
saget af kejserlige hustropper, kommer fra højre.) 

KEJSER JULIAN. 

Godt, at jeg fandt dig, Nevita! 

HÆRFØREREN NEVITA. 

Ah, herre, — uden våbenklædning; hvor ufo r 
sigtigt — ! , 

KEJSER JULIAN. 

I disse egne bider intet våben på mig. Men 
gå, Nevita; tag hele anførselen; hesten blev skudt 
under mig og — 

HÆRFØREREN NEVITA. 

Min kejser, så er du dog kommen til skade? 

KEJSER JULIAN. 

Nej; kun et stød i hovedet; lidt svimmel. G«, 
gå Hvad er det? Der treenger så mange for- 
underlige skarer midt ind imellem os. 

HÆRFØREREN NEVITA 
(dæmpet). 

Anatolos, du indestår for kejseren. 

LIVVAGTSFØREREN ANATOLOS. 

Vær rolig, herre! 

(hærforerbn ncvita går med sine ledsagere ud til bøjre. huser julian, 

livvagtsføreren anatolos og nogle af hustropperne blir tilbage. Kampen 

på sletten fjerner sig mere og mere.) 

KEJSER JULIAN. 

Hvor mange af vore tror du, der er faldne, 
Anatolos ? 

LIVVAGTSFØREREN ANATOLOS. 

Det er visst intet ringe an tal, herre! men jeg 
er sikker på, at der er faldne flere af Perserne. 

KEJSER JULIAN. 

Ja, ja; men der er dog faldne mange, både 
Grækere og Romere. Tror du ikke? 

LIVVAGTSFØREREN ANATOLOS. 

Min kejser, du er visselig ikke vel. Dit ansigt 
er ganske blegt — 

KEJSER JULIAN. 

Ser du disse, som ligger der, — nogle på ryggen, 
andre forover med udstrakte arme? De er dog vel 
alle døde? 

LIVVAGTSFØREREN ANATOLOS. 

Ja, herre, det er ikke at tvile på. 

KEJSER JULIAN. 

De er døde, ja! De ved altså intet, hverken 
om nederlaget i Jerusalem eller om de andre neder- 
lag. — Tror du ikke, Anatolos, at der vil falde mange 
flere Grækere i dette slag? 

LIVVAGTSFØREREN ANATOLOS. 

Herre, vi vil håbe, det blodigste arbejd er over. 

KEJSER JULIAN. 

Der vil falde mange, mange flere, siger jeg! 
Men det forslår ikke. Hvad hjælper det, at mange 
falder? Det kommer dog til efterslægten 

Sig mig, Anatolos, hvorledes tror du, at kejser 
Kaligula tænkte sig hint sværd? 

LIVVAGTSFØREREN ANATOLOS. 

Hvilket sværd, herre? 

KEJSER JULIAN. 

Du véd, han ønskte sig et sværd, hvormed han 
i et eneste hugg kunde — 

LIVVAGTSFØREREN ANATOLOS. 

Hør hærskriget, herre! Nu er jeg sikker på, at 
Perserne viger. 

KEJSER JULIAN 

(lytter). 

Hvad er det for sang i luften? 

LIVVAGTSFØREREN ANATOLOS. 

Herre, tillad at jeg henter Oribases; eller endnu 
bedre, — kom, kom; du er syg! 

KEJSER JULIAN. 

Der er sang i luften. Kan du ikke høre det? 

LIVVAGTSFØREREN ANATOLOS. 

Hvis så er, så er det Galilæerne — 

KEJSER JULIAN. 

Ja, visst er det Galilæerne. Ha-ha-ha, de kæmper 
i vore rækker og ser ikke, hvem der står på den 
anden side. 0, I dårer tilhobe! Hvor er Nevita? 
Hvorfor går han imod Perserne? Ser han ikke, at 
Perserne ikke er de farligste? — I forråder mig alle. 

LIVVAGTSFØREREN ANATOLOS 
(sagte til en af soldatcrne). 

Skynd dig til lejren; hent kejserens livlæge! 

(Soldaten går ud til højre.) 
KEJSER JULIAN. 

Hvilke myldrende skarer! Tror du, de har fåt 
øje på os, Anatolos? 

LIVVAGTSFØREREN ANATOLOS. 

Hvem, herre? Hvor? 

KEJSER JULIAN. 

Ser du dem ikke, — hist — højt oppe og langt 
borte! Du lyver! Du ser dem godt. 

LIVVAGTSFØREREN ANATOLOS. 

Ved de evige guder, det er kun morgenskyerne ; 
det er dagen, som bryder frem. 

KEJSER JULIAN. 

Det er Galilæerens hærskarer, siger jeg dig! 
Se, — de i de rodbræmmede klæder, det er dem, 
som led bloddøden. Syngende kvinder omringer dem 
og spinder buestrenge af sit lange afrevne hår. Børn 
er i følge med dem og tvinder stenslynger af sine 
udhaspede tarme. Brændende fakler — ! Hvor tusend- 
foldige, — hvor talløse! De stevner lige hid! Alle 
ser de på mig; alle går de ret imod mig! 

LIVVAGTSFØREREN ANATOLOS. 

Det er Perserne, herre! Vore rækker viger — 

KEJSER JULIAN. 

De skal ikke vige. — I skal ikke! Stå fast, 
Grækere! Stå, stå, Romere! Idag skal vi frigøre 
verden ! 

HENRIK IBSENS 3AMLEDE VÆBKEB. V. 29 

(Kampen har imidlertid trukket sig fremover sletten igen. kejser julian 

styrter sig med hævet sværd ind i den vildeste slagtummel. Almindelig 

forvirring.) 

LIVVAGTSFØREREN ANATOLOS 
(råber ud til højre). 

Til hjælp! Kejseren er i den yderste fare! 

KEJSER JULIAN 
(mellem de kæmpende). 

Jeg ser ham; jeg ser ham! Et længere sværd! 
Hvem har et længere sværd at låne mig? 

FREMSTORMENDE SOLDATER 

(fra højre). 

Med Kristus for kejseren! 

SOLDATEN AGATHON 
(blandt de kommende). 

Med Kristus for Kristus! 

(han kaster sit spyd; det strejfer kejserens arm og borer sig ind i hans 
side.) 

KEJSER JULIAN. 
Ah! 

(han griber i spyd-jernet for at drage det ud, men sønderskærer derved 
sin hånd, udstøder et højt skrig og falder.) 

SOLDATEN AGATHON 
(råber i trængselen). 

Romer-landsen fra Golgata! 

(han kaster sig våbenløs ind mellem Perserne; man ser, at han ned- 
hugges.) 

FORVIRREDE RÅB. 

Kejseren! Er kejseren såret? 

KEJSER JULIAN 
(forsøger at rejse sig, men falder tilbage og råber): 

Du har sejret, Galilæer! 

MANGE STEMMER. 

Kejseren er falden! 

LIVVAGTSFØREREN ANATOLOS. 

Kejseren er såret! Værg ham — værg ham, i 
glidernes navn! 

(Hån stiller sig med fortvilelse imod de fremtrængende Persere. Kejseren 

bæres afmægtig bort. I det samme kommer krigsøversten joyian med 

nye skarer ud på sletten.) 

KRIGSØVERSTEN JOVIAN. 

Frem — frem, troende brødre; giv kejseren, hvad 
kejserens er! 

VIGENDE SOLDATER 
(råber ham imøde). 

Han er falden! Kejseren er falden! 

KRIGSØVERSTEN JOVIAN. 

Falden! 0, hævnens vældige Gud! Frem, frem; 
Herren vil, at hans folk skal leve! Jeg ser himlen 
åben; jeg ser englene med flammende sværd — ! 

SOLDATER 

(fremstormende). 

Kristus er iblandt os! 

AMMIANS SKARER. 

Galilæernes gud er iblandt os! Tæt om ham! 
Han er den stærkeste! 

(Vild slagtummel, krigsøversten jovian trænger ind i de fiendtlige 
rækker. Solopgang. Perserne flygter til alle sider.) 



29* 

(Kejserens telt med tildækket indgang i baggrunden. Lys dag.) 

(kejser julian ligger bevidstløs pd sit leje. Sårene i hans hejre side, 
arm og hånd er forbundne. Tæt ved ham står livlægkn oribases og 
machina samt husmesteren EUTHER108. Længere tilbage BAS l LI 03 FRA 
cæsaræa og visdomslæreren priskos. Ved foden af sengen står my- 
stikeren MAEIMOS.) 

MAKRINA. 

Han bløder igen. Jeg må lægge bindet fastere". 

LIVLÆGEN OBIBASES. 

Tak ske dig, du milde k vinde; dine varlige 
hænder kom os vel tilpas. 

HUSMESTEREN EUTHERIOS. 

Lever han virkelig endnu? 

LIVLÆGEN ORIBASES. 

Visst lever han. 

HUSMESTEREN EUTHEBIOS. 

Men han ånder jo ikke. 

LIVLÆGEN ORIBASES. 

Han ånder dog. 

(høvedsm anden ammian kommer sagte ind med kejserens sværd og skjold, 
som han lægger fra sig. og blir stående ved forhænget.) 

VISDOMSLÆREREN PRISKOS. 

Ak, gode høvedsmand, hvorledes står sagerne 
derude? 

HØVEDSMANDEN AMMIAN. 

Bedre end her. Er han allerede — ? 

VISDOMSLÆREREN PRISKOS. 

Nej, nej, — endnu ikke. Men er det visst, at 
vi har drevet Perserne tilbage? 

HØVEDSMANDEN AM MI AN. 

Ja, fuldstændigt. Det var krigsøversten Jovian, 
som slog dem på flugt. Nys kom tre fornemme ud- 
sendinger fra kong Sapores til lejren for at bede om 
våbenstilstand. 

VISDOMSLÆREREN PRISKOS. 

Og tror du, Nevita går ind på det? 

HØVEDSMANDEN AMMIAN. 

Nevita har overgivet anførselen til Jovian. Alle 
flokker sig om Jovian. Alle ser i ham den eneste 
redningsmand — 

LIVLÆGEN ORIBASES. 

Tal sagte; han rører sig. 

HØVEDSMANDEN AMMIAN. 

Rører sig? Vågner kanske til samling? 0, om 
han skulde få opleve dette! 

HUSMESTEREN EUTHERIOS. 

Hvilket, Ammian? 

HØVEDSMANDEN AMMIAN. 

Både soldater og førere rådslår om valget af 
den nye kejser. 

VISDOMSLÆREREN PRISKOS. 

Hvad siger du! 

HUSMESTEREN EUTHERIOS. 

0, hvilken skamløs utålmodighed ! 

HØVEDSMANDEN AMMIAN. 

Hærens farefulde stilling undskylder det tildels; 
og dog — 

MAKRINA. 

Han vågner; — han slår øjnene op — 

KEJSER JULIAN 
(ligger en stund stille og ser mildt på de omstående). 

LIVLÆGEN ORIBASES. 

Herre, kender du mig? 

KEJSER JULIAN. 

Ja, ful d kom men, min Oribases. 

LIVLÆGEN ORIBASES. 

Lig blot stille. 

KEJSER JULIAN. 

Ligge stille? Hvad minder du mig om? Jeg 
må op! 

LIVLÆGEN ORIBASES. 

Umuligt, herre; jeg bønfalder dig — 

KEJSER JULIAN. 

Jeg må op, siger jeg. Hvor kan jeg ligge stille 
nu? Jeg må slå Sapores fuldstændigt. 

HUSMESTEREN EUTHERIOS. 

Sapores er slåt, herre! Han har skikket sende- 
bud til lejren for at bede om våbenstilstand. 

KEJSER JULIAN. 

Har han virkelig? Dette er mig såre kært. — 
Ham sejred jeg dog altså over. 

Men ingen våbenstilstand. Jeg vil slå ham helt 
til jorden. — Ah, hvor har jeg mit skjold? Skulde 
jeg have mistet skjoldet? 

HØVEDSMANDEN AMMIAN. 

Nej, min kejser, — her er både dit skjold og 
dit sværd. 

KEJSER JULIAN. 

Det er mig i sandhed såre kært. Mit gode 
skjold. Jeg vilde nødig vide det i barbarernes hæn- 
der. Giv mig det på armen — 

MAK RIN A. 

0, herre, det er dig for tungt nu! 

KEJSER JULIAN. 

Ah, — du? Du har ret, fromme Makrina; det 
er lidt for tungt. — Læg det foran mig, så jeg kan 
se det. Hvad? Er det dig, Ammian? Holder du 
vagt hos mig? Hvor er Anatolos? 

HØVEDSMANDEN AMMIAN. 

Herre, han er nu salig. 

KEJSER JULIAN. 

Falden? Den trofaste Anatolos falden for mig! 
— Salig, siger du? Hm! — 

En ven mindre. Ak, min Maximos! — Jeg vil 
ikke modtage Perser -kongens sendebud idag. De 
pønser kun på at spilde tiden for mig. Men jeg går 
ikke ind på noget forlig. Jeg vil forfølge sejren med 
det yderste eftertryk. Hæren skal atter vende sig 
imod Ktesifon. 

LTVLÆGEN ORIBASES. 

Ugørligt nu, herre; tænk på dine sår. 

KEJSER JULIAN. 

Mine sår vil snart være lægte. Ikke sandt, 
Oribases, — lover du mig ikke — ? 

LIVLÆGEN ORIBASES. 

For al ting ro, herre! 

KEJSER JULIAN. 

Hvilken højst uheldig hændelse! Og det just 
nu, da så mange vigtige sager strømmer ind på mig. 
Jeg kan ikke lægge disse sager i Nevitas nænder. 
I sligt har jeg ikke tillid hverken til ham eller til 
de andre; alt dette må jeg selv — Jeg føler mig 
virkelig noget mat. Højst fortrædeligt! — Sig mig, 
Ammian, hvad heder hint uheldsvangre sted? 

HØVEDSMANDEN AMMIAN. 

Hvilket sted, min nådige kejser? 

KEJSER JULIAN. 

Hint sted, hvor det persiske kastespyd traf mig. 

HØVEDSMANDEN AMMIAN. 

Det kaldes efter landsbyen Frygia — 

MYSTIKEREN MAXIMOS. 

Ah! 

KEJSER JULIAN. 

Hvad kaldes — ? Hvad sagde du egnen hed? 

HØVEDSMANDEN AMMIAN. 

Herre, den heder efter landsbyen dernede, den 
frygiske egn. 

KEJSER JULIAN. 

Ah, Maximos — Maximos! 

MYSTIKEREN MAXIMOS. 

Bed ragen! 

(han tildækker sit ansigt og synker sammen ved foden af sengen.) 

LIVLÆGEN ORIBASES. 

Min kejser, hvad volder dig denne angst? 

KEJSER JULIAN. 

Intet, — intet. — 

Frygia? Ja så? — Ne vita og de andre får dog 
tåge sagerne i sine hænder. Gå, og sig dem — 

HØVEDSMANDEN AMMIAN. 

Herre, de har nok allerede på dine vegne — 

KEJSER JULIAN. 

Har de? Ja, ja, så er det godt. — 
Verdensviljen har ligget i baghold efter mig, 
Maximos! 

MAKRINA. 

Dit sår bryder op, herre! 

KEJSER JULIAN. 

0, Oribases, hvorfor vilde du dølge det for mig? 

LIVLÆGEN ORIBASES. 

Hvad skulde jeg ville dølge, min kejser? 

KEJSER JULIAN. 

Jeg må gå bort. Hvi har du ikke sagt mig 
det før? 

LIVLÆGEN ORIBASES. 

0, min kejser! 

BASILIOS FRA GÆSARÆA. 

Julian — Julian! 

(han kuster sig gradende ned ved sengen.) 
KEJSER JULIAN. 

Basilios, — ven, broder, — vi to har levet 
skønne dage sammen. 

I skal ikke græde, fordi jeg går fra eder i så 
ung en alder. Det er ikke stedse et tegn på skæbne- 
magternes mishag, at de rykker et menneske bort i 
hans tidlige år. Hvad er vel det, at dø? Er det 
andet, end at betale sin gæld til støvets evigt veks- 
lende rige? Ingen klager! Elsker vi ikke alle vis- 
dommen? Og lærer ikke visdommen os, at den højeste 
lyksalighed er bunden til sjælens liv og ikke til le- 
gemets? For så vidt har Galilæerne ret, endskønt — ; 
dog, derom vil vi ikke tale. Havde livets og dødens 
magter forundt mig at få et visst skrift færdigt, så 
tror jeg nok, det skulde lykkets mig at — 

LIVLÆGEN ORIBASES. 

0, min kejser, matter det dig ikke at tale så 
længe? 

KEJSER JULIAN. 

Nej, nej, nej. Jeg føler mig såre let og fri. 

BASILIOS FRA CÆSARÆA. 

Julian, elskede broder, — har du intet at kalde 
tilbage? 

. KEJSER JULIAN. 

Jeg véd i sandhed ikke, hvad det skulde være. 

BASILIOS FRA CÆSARÆA. 

Angrer du intet, Julian? 

KEJSER JULIAN. 

Jeg har intet at angre. Den magt, som om- 
stændighederne lagde i min hånd, og som er en ud- 
stråling af det guddommelige, den véd jeg med mig 
selv, at jeg har brugt efter bedste evne. Jeg har 
aldrig villet forurette nogen. Dette krigstog havde 
gode og gyldige grunde for sig; og dersom enkelte 
skulde mene, at jeg ikke har fyldestgjort alle for- 

ventninger, så bør de billig betænke, at der er en 
bemmelighedsfuld magt udenfor os, og at denne i 
væsentlig grad råder for udfaldet af de menneske- 
lige foretagender. 

MAKRINA 

(sagte til oribases). 

0, hør — hør, han drager ånden så tungt. 

LIVLÆGEN ORIBASES. 

Stemmen svigter ham snart. 

KEJSER JULIAN. 

Om valget af en etterfølger drister jeg mig ikke 
til at give noget råd. — Du, Eutherios, skal skifte 
mine ejendele mellem dem, som stod mig nærmest. 
Jeg efterlader ikke meget; thi jeg har altid holdt for, 
at en ret visdomselsker 

Hvad er det? Går solen allerede ned? 

LIVLÆGEN ORIBASES. 

Visst ikke, min kejser; det er endnu lys dag. 

KEJSER JULIAN. 

Sælsomt. Jeg synes det blev så mørkt for mine 
øjne. 

Ja, visdommen — visdommen. Hold fast ved 
visdommen, gode Priskos! Men vær stedse rustet 
imod noget uudgrundeligt udenfor, som 

Er Maximos gåt bort? 

MYSTIKEREN MAXIMOS. 

Nej, min broder! 

KEJSER JULIAN. 

Mit svælg brænder. Kunde I ikke læske mig? 

MA KRINA. 

En drik vand, herre! 

(hun holder en skål til hans læber.) 

LIVLÆGEN ORIBASES 
(hvisker til makrina). 

Hans sår bløder indvendigt. 

KEJSER JULIAN. 

Græd ikke. Ingen Grækere skal græde for mig; 
jeg stiger til stjernerne. 

Skønne templer. — Billeder. — Men så langt 
borte. 

MAKRINA. 

Hvad taler han om? 

LIVLÆGEN ORIBASES. 

Jeg véd ikke; jeg tror ikke han er ved sin 
samling. 

KEJSER JULIAN 
(med lukkede øjne). 

Alexander fik holde sit indtog — i Babylon. — 

Jeg vil også Skønne løvkranste ynglinger — 

dansende piger men så langt borte. 

Skønne jord — skønne jordliv — 

(han slår øjnene vidt op.) 

0, sol, sol, — hvi bedrog du mig? 

(synker sammeo.) 

LIVLÆGEN ORIBASES 
(efter en stilhed). 

Det var døden. 

DE OMSTÅENDE. 

Død — død! 

LIVLÆGEN ORIBASES. 

Ja, nu er han død. - . - . 

(basilios og makrina knæler i bøn. eutherios tilhyller sit hoved. Lyd 
af trommer og horn høres langt borte.) 

RÅB FRA LEJREN. 

Leve kejser Jovian! 

LIVLÆGEN ORIBASES. 

0, hørte I dette råb? 

HØVEDSMANDEN AMMIAN. 

Krigsøversten Jovian er udråbt til kejser. 

MYSTIKEREN MAXIMOS 

(ler). 

Galilæeren Jovian! Ja — ja — ja! 

LIVLÆGEN ORIBASES. 

Skændige hastværk! Endnu før de vidste, at — 

VISDOMSLÆREREN PRISKOS. 

Jovian, — denne sejrrige helt, som har frelst 
os alle! Kejser Jovian er visselig en lovtale værd. 
Jeg vil dog ikke håbe, at hin snedige Kytron alle- 
rede — 

(han går skyndsomt ud.) 
BASILIOS FRA GÆSARÆA. 

Glemt, før din hånd er bleven kold. Og for 
denne skrøbelige herlighed solgte du din udødelige 
sjæl! 

MYSTIKEREN MAXIMOS 

(rejser sig). 

Verdensviljen skal stå til regnskab for Julians 
sjæl. 

MAKRINA. 

Bespot ikke; skønt du visselig har elsket denne 
døde — 

MYSTIKEREN MAXIMOS 
(nærmere ved liget). 

Elsket og forlokket ham. — Nej, ikke jeg! 
Forlokket som Kain. Forlokket som Judas. — 

— Eders gud er en ødsel gud, Galilæere! Han 
bruger mange sjæle. 

Var du heller ikke denne gang den rette, — du 
nødvendighedens slagtoffer? 

Hvad er det værd at leve? Alt er spil og leg. 

— At ville er at måtte ville. 

0, min elskede, — alle tegn bedrog mig, alle 
varsler talte med to tunger, så jeg i dig skimted 
forsoneren mellem de to riger. 

Det tredje rige skal komme! Menneskeånden 
skal tåge sin arv igen, — og da skal der tændes 
sonofFer for dig og for dine to gæster i symposiet. 

(han går.) 

MAKRINA 

(rejser sig ble?). 

Basilios, — fatted du hedningens tale? 

BASILIOS FRA CÆSARÆA. 

Nej, — men stort og strålende går det op for 
mig, at her ligger et herligt, sønderbrudt Herrens 
redskab. 

MAKRINA. 

Ja, i sandhed, et dyrt og dyrebart redskab. 

BASILIOS FRA CÆSARÆA. 

Kristus, Kristus, — hvor var dit folk, at det 
ikke så dit åbenbare råd? Kejser Julian var os et 
tugtens ris — ikke til død men til oprejsning. 

MAKRINA. 

Udvælgelsens hemmelighed er forfærdelig. Hvad 
véd vi — ? 

BASILIOS FRA CÆSARÆA. 

Står det ikke skrevet: der æltes kar til vanære 
og kar til forherligelse? 

MAKRINA. 

0, broder, lad os ikke tænke denne afgrund 
tilbunds. 

(hun bøjer sig over liget og tildækker dets ansig t.) 

Vildfarende menneskesjæl, — måtte du fare 
vild, da skal det visselig regnes dig til gode på hin 
store dag, når den vældige kommer i skyen for at 
sige dommen over de levende døde og over de døde 
levende! 

